
SZEMÉLYEK. 



> fejedelmek, az ország harmadának urai. 
vzi fejedelem, 
királyi tanácsok. 



Salamon király. 

Géza 

Lász 

Ottó, morvái fejedelem 

Ernyci, 

Vid, 

Dezső, győri püspök. 

Vilmos, szekszárdi apát. 

Ákos, hadnagy a király részéről. 

Szónok, I 

Bikás, [ hadnagyok a fejedelmek részéről. 

Petrud, ' 

Bátor Opos, hires vitéz a fejedelmek pártján 

Csatás, ifjú vitéz a király pártján. 

Korcs, egy csavargó bajnok. 

Sorvatag, egy tébolyodott remete. 

Követ. 

Álarczosok. 

Urak, katonák mind a két részről. 

Ncste, királyné, Salamon anyja. 

Sophia, királyné, Salamon hitese. 

Jolánka, Csatás húga, Bátor kedvese. 



ELSŐ FELVONÁS. 

(Királyi lak Fehérvárott.) 

Salamon. J\este, Sophia és Vid. 

SoPHiA. A nyugtalan Nándor határitól 
Dicsőn, ragyogva, mint a déli nap, 
Szép győzelemmel téré meg királyom. 
És még is agg bú űl nehéz szivén. 
Lassú ezen kar, mely hatalmasan 
Villogtatá a nép előtt vasát; 
A szó, vezére győzni kelt hadának. 
Erőtlen, elhalt csendes ajkain. 
Oh szabad-e kedves, értenem, miért 
Haboznak ekkép érzeményeid, 
S midőn örömre új okod vagyon. 
Miért borítod búba kedvedet? 

Salamon. Vedd vissza rólam a dicséretet, 
Másét magamra venni nem szokásom ; 
Mert bár nagyot mivelni nem tudok már. 
Tanúm az ég! azt kölcsön nem veszem. 
Fordítsd el, oh királyné, dísztelen 
Salamonnak arcziról szemed világát ; 
Mert ott setétet és komort talál. 
Ne keress te rajtam semmit is dicsőt. 
Hagyjad nyugonni e kart, s kardomat. 
Nem ennek hódolt Nándor, és vezére; 
Nekem nem hódolt semmi e világon. 
Büszkén emelkedik Bihar merész 
Népsége közt a hősök csarnoka : 
A bölcs, kegyelmes Géza ott ragyog. 
Ott hadverő László, az öcscse is : 
Itt csak szegénység, s a király lakik. 



lO Salamon király. 

Neste. Szegyeid magad fiam, tudom, megént 

Hiú gyanúk zavarják csendedet. 

Ne hígy azoknak; úgy is már elég 

Bút, bajt okoztak mind neked, s nekem 

Sok aggodalmat szültek. 
Salamon. Oh anyám. 

Az Istenért! csak most ne mondjad ezt. 
Neste. Te most hibáztál : jókor intelek. 
Salamon. Oh jókor I így hát én is e világra 

Jókor születtem! 

Anyám, ha tőlem esküvést kívánsz, 

Kiesküszöm futtából a napot. 

Hogy az bizonyságul legyen nekem; 

Mert láta mindent, látta csúfomat. 
Neste. Esküdj' te csak, boldogtalan fiú, 

Esküdd ki vérző szívem' e kebelből. 

Esküdd siketté e fület, komor 

Hangatlanokká e bus ajkakat, 

Hogy gondolatját elmém elfelejtse, 

S elálljon éltem minden műszere. 

Oh csak tovább is folytasd eskideti 

En véled itt akartam szólani. 

Te jó anyád kivántát elkerülöd, 

S a napnak útját állód gőgösen : 

A nap ki nem tér, nyugtalan, neked; 

Sőt látni fogja még utóbb, hogy a 

Vétkes gyanúnak áldozatja lészsz. 

A jobb valóság téged elkerül ; 

Mert számkivetve lesz szegény szivedből, 

Hol csalfa vád, és rossz hitel lakik. 
Salamon. Anyám ! — de többet én már nem beszélek. 

Vid, szólj valót : az Isten és haragja (Vidhex.) 

Nevében intlek, szólj valót; 

Ugy sújtsa el fölötted mennykövét 

A nagy boszúló, mint igaz beszéded: 

Ugy rontson el haragja, mint lehet, 

Ha nyelveden csalárd hír tévedez. 

^Vid zavarodva nlz Salamonra.) 

Mondd el, mi történt ostromunk után. 



EísS fehondt. 1 1 

ViD. Nándor vezére látta, hogy tovább 

Ellent nem állhat vára fegyverünknek, 

S a hódolásra kezde hajlani. 

Ám halld meg ezt, felséges asszonyom, 

De hallja fenn egében Istenünk is. 

Ki minden ügynek pártján van, ha jó. — 

Midőn beszállánk Nándor nyilt falán. 

Nem a királynak hódolt a vezér: 

Magát tisztelte Gézát, a dicsőt. 

Előtte hajtott térdet és fejet, 

S kegyére bízta minden népeit. 

Oh láttad volna ottan a királyt! 

Fáradtan ült a megvítt vártetőn. 

Mint egy köz bajnok vérrel elborítva, 

S csak tettek által főbb a többinél. 

És ím előtte, a kiért vesződött. 

Költözni látja a görög vezért. 

Szabad sereggel, épen, büntetetlen. 

«Hová ti gaz nép?» ordít a király. 

És ők felelnek: ((Géza jámbor úr 

Bocsát hazánkba, áldassék meg érte.j) 

S ezeknek, a kik száz halálra méltók. 

Kik véreinknek nem kegyeimezének, 

Ezeknek Géza oszt kegyelmeket. 
SoPHJA. És a király nem szólott ellene? 
Vjd. Szólt, s Géza monda : foglyaim valának. 
SoPHJA. Az engedetlen Géza. Mely gyalázat 1 
Neste. De Nándor kincse még is a királyé? 
Vjd. Mi egy királynak a kincs hír helyett? 

De Géza szintúgy részt vett abban is. 

így megy, s utóbb még rosszabbul mehet, 

Ha egy hazának két királya van. 
Salamon. Hallgass, hitetleni 
Vjd. Felséges királyi 

Salamon. Ki tett bagolylyá, hogy gonoszt jövendölj? 
Vjd. Csak a mi történt ; megbocsáss uram. 

Két kardot nem bir egy hüvely soha, 

Te, s a fejdelmck meg nem álltok így. 
Salamon. Nem? essék hát el, a ki meg nem állhat. 



a Salamon kirdíy. 

Neste. Vidl mely tanács ez? 
Salamon. Hagyjad őt, anyám. 

Neste. Oh hát megérjem vesztedet, fiam? 
Salamon. Még ez volt hátra, hogy megszánjatok. 

Te Nándor, Nándori 
Neste. Nem bizol tehát? 

S anyád szavának nincs hozzád uta? 

Érted búsongok, és te félre fordulsz? 

Fiam, fiam, nem jókat sejtek én. 

Setét szándék borong bús lelkeden, 

S gonosz tanácsok gyújtják lángodat, 

S ha meg nem hallgatsz, nem segíthetek. 

De ím utószor mondom : Géza, és 

László rossz szívvel hozzád nincsenek. 

Osztatlanul országot birhatott 

A jámbor Géza, önként híva be, 

Hogy azt megoszsza, s jobbágyod legyen : 

László szelíd, szent életű, s ezért 

Vérszomjazó, vad, durva nem lehet. 

Maradj ezekkel békében, fiam. 

Ne légy te első, a ki megszeged 

A szép egyesség boldog napjait. 

Ha még kívánod a jót lelkesen, 

Vagy oh ha kedves még anyád előtted, 

S kinos szülésem napja szent neked : 

Ezekre kérlek, föl ne háborodjál, 

S becsüld a békét, mellyet vér adott. (El.) 
SoPHJA. S te elmerülsz? Talán szivedre szólt 

Anyád, s feledni kezded a gyalázatot? 

Nem így, királyom, oh nem így 

Akarlak én ölelni tégedet. 

Maradj dicső, mint voltál eddig is. 

Fénylés, sugárzás dolga a királynak, 

Mint a napé, mely messze tündököl. 

Villám dörögjön jobb karod felől, 

Balodra hódolóid térjenek. 

így í. királyok földnek isteni, 

Különben a név s czím utálatos. 
Salamon. Mit tudtok még? biz' Isten! megszököm, 

Ha még tovább is tart az oktatás. 

Asszony tanács nem szükséges nekem : 

A nélkül is megőrzöm fényemet. 
SoPHJA. Csupán szerelmem szólt belőlem így. 

Salamon, tekints szivemre, mely heves 

Dobogva a tiédnek ellenébe ver. 

Oh vagy be van már vágva minden út 

Előttem, és csak hasztalan sóhajt 

Lelkem szerencséd, s a dicső után ? 

Előbb örültem, és tilalmazál ; 

Most biztatálak, hogy tovább ne tűrd 

A szívepesztő bajt, s te mérgelődöl. 

Király, ez engem láng gyanánt emészt. 
Salamon. Bocsánatot szelíd nő, s kedvesem, 

Hogy nem fogadtam úgy intésedet. 

Mint szándokod jósága érdemelte ; 

De érts meg, és ne aggódjál tovább. 

Megbántatásom szégyenét, nem a 

Jövő veszélynek rémét sínlem én. 

Nem, a ki bátor szívet, és elég 

Szerencsét nyujta, nem kivánta, hogy 

Csüggedni tudjak hírem estekor. 

Vagy a világot sírva hagyjam el. 

Míg elbir a föld engem, s kardomat. 

Gyalázat addig rajtam nem marad. 

És a ki elsőségem fénykörét 

Zavarni kezdi, annak én örök 

Homályba döntöm vakmerő fejét. — 

De most felejtsük ezt, kegyes, fogadj 

Inkább öledbe, s adj nyugalmat ott; 

Vassal kerestem én azt a merész 

Küzdők sorában, és meg nem lelem : 

A béke titkon dúlja csendemet. 

Te benned él még nyugtom angyala. 

Jer csillapítsad e habzó kebelt. (EI.) 
ViD (maga). Csak menjetek nyugodni : készen áll Vid, 

Mint záporos felhőkben a sebes 

Villám az éjnek bús homálya közt. 

Nyugodjatok, megvan már, a mitől 



I if Salamon király. 

Nyugalmatoknak el kell bomlani. 

De Vid magában most sem nyughatik ; 

Ébren van ő, hogy mások altakor 

Kinyújtsa nagyra tárgyazó kezét. 

Avagy nem jól cselekszik a bagoly. 

Kivetve lévén a madárseregből. 

Hogy rejtekében éli napjait, 

És a setétben dúlva tévedezvén 

Éjjelhez illő dolgokat müvei? 

A napvilág nem kedvez tetteimnek, 

A bajvivók egén nem első csillagom, 

Az ősi nagyság, czím csekély nekem, 

A hír, dicsőség hozzám mostohák : 

Kedvezz tehát, setétség fátyola. 

Beléd borítom régi titkomat, 

S a színelés lesz győző eszközöm. 

Ha majdan így elérem végemet. 

Irtózatos dicsőséggel kelek 

A földbiró hatalmasok közé, 

Mint egy lidércznek hirtelen tüze. — 

Nándori te áldott vagy nekem, tebenned 

Vetettem el szerencsém macrvait. 

Már a királynak szíve meghasonlott, 

Most hírt eresztek országszerte, hogy 

A fejdelmekre haddal megy legott, 

S ha nem vigyáznak, elvész életök. 

És így, akarják vagy nem, víniok kell. — 

De mit beszélem én ezt? hátra van még 

Jobb része dolgaimnak, rajta hát! 

Oh régi gond! emeld föl lelkemet, 

Kedvezz, viszálkodások angyala. 

Nagy áldozat lesz nem sokára béred. 

A lázadás szikrája már kitört. 

Lobbanva száll majd a királyi székre, 

S fejedelmi polczról hinti lángjait, 

S az életoltó füstöt tétova. (Ei.) 



Első felvonás. 

(Fejedelmi lak Nagy-Váradon.) 
Szónok (egy felől, más felől) "Bikds (fegyverben.) 

Szónok. Jó, hogy talállak, s épen itt talállak. 

Mi hír a messze országból, Bikás? 
Bjkás. a mit minden tud, még te nem tudod ? 

Nándor bukása — 
Szónok. Oh nem úgy, barátom, 

Tudom, hogy Nándor meghódolt, hogy a 

Dölyfös vezérnek meghajolt feje, 

De mint van máskép a dolog? 
Bjkás. Ne kérdezd. 

Elég, hogy győztünk. A görög, tudom, 

Könnyű kebellel tér meg ; mert ugyan 

Megszedtük a gonosz fajt, és örökre 

Hátokra róttuk minden bűnöket. 

Olajjal jól tartottuk a Dunát, 

S a kik leúsznak sikló szárnyakon. 

Görög húst esznek a magyar halak, 

Görög vért isznak, mint pogány fiak, 

S lejtőzve csuszszák Nándorvár tövét. 
Szónok. Csodálom benned e magas hevet. 

Nekem nem illyen fennyen jár eszem. 

Nem volt-e kincs a hódolók között? 
Bjkás. Mondom, hogy őket megszedtük nagyon. 

Sok kincs, nagyon sok szállt kezünkre. 
Szónok. Sok? 

S kezetekre, de nem kezetekbe, jó Bikás? 
Bjkás. S te annyit is tudsz? Isten hát neki! 

Tudd meg : nagyobb rész a király kezén, 

S tán Vid zsebében vette lakhelyét. 
Szónok. Szó a mi szó, de nem bolond, ki a 

Király zsebéhez oly közel lakik. 

Vid nagyra megy még, bár vigyázz reá. 
Bjkás. Való az is, de mink is, berezegünk 

Legalább sokat nyert, sok szép hírt, nevet. 

Nevének hódolt a görög vezér, 

S kegyelmet ő adott a hódolónak, 6 — 



l6 Salamon király. 

Szónok. Hagyd el, barátom, mind csekély dolog. 

A pénz parancsol, s kincs, ha zsebben úl. 

Ha jól kiadjuk, kincs még akkor is; 

De a kegyelmet, mellyet osztogattál, 

Hamar felejtik, s már nem a tiéd. 
BiKÁs. Ej, ej, nagyon kincsekre fáj fogad. 

Hogy annyi okkal győzhetsz ellenem. 

De hadd legyen, ma nem vivők veled. 

Itt, hol felöltem a harcz vas ruháját. 

Lerázom ismét régi terhemet. 

Istennek hála! épen jöttem el. 

(Pajzsát, sisakját letenni készOl.) 
Bátor (fOlIép sietve.) 

Bikás, megállj a fegyver-eldobással, 

Nincs még sisaknak rossz szegen helye. 
BiKÁs, Mi lelt? szokatlan lánggal ég szemed. 

És honnan ily rohanva, ily dühvel ? 
Bátor. Mi lelt, és honnan? Villám, s háború! 

Kard lelt az úton, s kard elől jövök. 

A háború! az éljen! azt kiáltom én, 

És felrúgom, ki békét emleget. 
Szónok. Ugyan mi lelt hát? szólj, tudasd velünk. 

Bátor (kardját félig kirántva). 

Te kard, elsőbb is hozzád van szavam. 

Ha azt a szörnyet meg nem bünteted, 

S minden fogából koczkát nem csinálsz, 

Váljék torzsává villogó vasad, 

S ehűlt uradnak szolgálj ételül. 

De el kell őtet, el kell vesztened, 

S mint vértanúnak üdvülnöd velem, 

És egykor égben csillagként ragyognod. 

Nyugodj' hüvelyben most ; de a halált 

Tedd frigyeseddé, s a dühös boszút. 

Halálra húzlak nem sokára ki. 
Szónok. Egész dühös vagy, szinte minket is 

Elkapsz magaddal, mint a fergeteg. 

De szólj, már egyszer értsük, mit beszélsz. 
Bátor. S hát nem beszéltem? Veszszek el, ha még 

Több titkom is van. Harczra keljetek 1 



Első felvonás. i ; 

Ez minden, a mit hirdethet szavam. 

A merre jártok, harczot zengjetek ; 

Harcz most az élet, bűn a békeség. 

Vid kész sereggel jár a széleken. 

És azt ordítja: «Kelj fel csillagom! 

Megyek temetni Gézát, a dicsőt, 

És sirhalommá öldösöm hadát ; 

Föl! föl! vitézek! a király nevében.)) 

Ám jőj el, ördögök futója, jőj csak el, 

Tudom, rekedtté metszem torkodat, 

S nyelved tövéből kürtöt vagdosok. 

De már nem késem, Géza tudja meg, 

Mi vár fejére, Gézához megyek. (Ei). 
BiKÁs. Csak vissza hát, te vas sisak, fejemre, 

Én készen állok. Harcz az én apám. 

És mostohám a béke. Rajta Szónok, 

Keljünk Biharnak szélveszes fokára, 

S hogy mennydörgésként halljék szózatunk, 

Onnan kiáltsunk háborút, halált. 
Szónok. Megállj, Bikás, az nem megy oly mohón, 

Végét kell várnunk, és még akkor is 

Meggondolással látni dolgainkhoz. 
Bjkás. a kardfogásnál nincs meggondolás. 
Szónok. Kétlem ; de ím a fejdelem közelget. 

Géza, Bátor (jőnek). 

Géza. Rossz hír hozója lettél, jó Opos, 

De gyűlölt nem vagy érte : a kezet. 

Mely álmainkból fölriaszt, midőn 

Veszélyek ülnek zárt szemünk fölött. 

Bár éddel alvánk, nem lehet gyűlölnünk. 

Szónok, Bikás, ti szedjetek hadat, 

S ha megszedétek, jőjetek legott. 

Mert rossz világ van : vasba öltözött 

A békeségnek nyájas angyala 

S véres tőrt hordoz honnosink között. 

Hűségetek, hiszem, nem ingadoz? 
Szónok. Okot nem adtunk e kérdésre még. 

Vörösmarty munkái, 111. i 



I Salamon király. 

BjkAs. Ne légy kétségben ; itt terem hadunk, 

Parancsodnál is gyorsabb szárnyakon. (Elmennek.) 
Bátor. S nekem mi dolgot ád a fejdelem? 
Géza. Körös bal partján a hőst látod ott? 

Kopját vet a gyors ifjúság előtte, 

S nyerítő ménen új had szálldogál. 

Örül, nem tudja még, hogy honni földön 

Játszó hadával véres harcza lesz. 

Csendes kebellel áll az ég alatt, 

S mint puszta fáján a megállt vihar, 

Nehéz dárdáján nyugszik még keze. 

László az ott, az én kedvelt öcsém. 

Menj, hidd fel őt, hadd tudja, mint vagyunk, 

Az illyen titkot nem jó tartani. 
Bátor. Legyen tudtára, felhivom legitt, 

S a harcz hatalmát elhozom vele. (Ei.) 
Géza. Még jól törölve sincsen homlokom 

A harcz porától, izzadásitól. 

Még szinte terhét érzik vállaim, 

S új baj szegődik már is ellenem. 

Mi drágán vettünk, béke ! tégedet, 

ö most elrepülsz, mint a szelíd galamb. 

Melynek tanyáját lángok égetik. 

Kiket Karenta népe, és kiket 

A nyargaló kún ejtett harczban el. 

Kiket Trencsinnél a tolvaj csehek, 

S Nándor falánál rontott el görög kard, 

Hol véreteknek díja, hős fiak? 

Győztünk, gyászolnak ellenségeink ; 

De győzedelmünk háborút terem. 

Melyben merésznek lenni kárhozat, 

Hős karral öldökölni gyilkolás. 

Egész világon nincs hát senki hátra, 

Kivel mérkezni tudjon a magyar. 

És kit megtörjön, többé nem talál 

Oly méltó ellenséget, mint magát? 

Te álnok ember, nemzetemnek átka, 

Vid, általad bomolnak szívcink. 

Te, megsokalván e kevés szerencsét, 

Te hinted csendes napjaink közé 
A rút hasonlás magvait. 

László (jő). Setét nézésed, bátya, mint az éj, 
Mi háborítja belső csendedet? 

Géza. Időnk, öcsém, mely ismét megbomolt, 
Annak homályát látod arczomon. 

László. Lelked sugara földeríti azt. 

Géza. Ha csügged, azt is bús homály fedi. 
László, hiába vittünk békeségért. 

László. Való hát a mit Bátor szólt imént? 
De mit vizsgálom a hír titkait? 
Hadd forrjon a világ nagy tengere, 
Rendüljenek meg földünk sarkai. 
Míg az igazság úta fennmarad. 
Van merre mennünk a zavar között. 

Géza. S ha útonállók lesnek ottan is? 

László. Kiirtsuk őket mint a rossz gyomot. 
Az Isten földén bűnnek nincs helye. 

Géza. S nincs más tanácsod a baj napjain ? 
Csak most tevők le gyilkos fegyverünket. 

László. Vegyük fel ismét, sorsunk hozza így. 
Vidnek szivéből kelt e fergeteg, 
ó lássa majdan, mint megy el fölötte. 

Géza. Ha csak magányos volna e gonosz, 
Ha sorsa honnunkét is nem ragadná, 
S a jó királyt nem döntené magával, 
Más játék volna, könnyen játszanám. 
Salamon szivébe fúrta ő magát, 
Egész sereg kell, hogy kirántsuk onnan, 
S egy ország vérzik, míg mi harczolunk. 
S így nem sokára visszatérhetünk 
Oda, honnan Almos őseink hadát 
Győző karokkal győzni hozta ki. 
Ha ily sietve veszszük a vasat, 
S rokon vért ontunk össze, a kötést 
Magunk bontjuk meg, mellyet őseink 
A hét vezérnek vérével kötöttek. 

László. Komor gyanú ez, bátya, csillapítsd. 
Vagy űzd pokolra, honnan származott. 

Géza. Oh bár ne szállna hát meg lelkemet ; 
De nézd, midőn e harczra készülök, 
Mely nemzetemnek véréből iszik, 
Megrendül lelkem, vérem fagyni kezd. 
Mi a jövendő ily csaták után? 
Gyengülten és kifogyva tántorog majd 
Ön birtokában a magyar, s mivel 
Már semmi nagyra képes nem leszen, 
Mást fog csudálni, annak hódoland. 
Gúnyolva kérdi majd az új lakos. 
Árpád országa hajdan merre volt? 
«Arpád országa!)) László! «merre volt!» 
Az, a ki majd ezt hallja, még magyar, 
Lerakja búsan fáradt csontait, 
S átokkal néz a gyászos égre föl. 
Az átkozottak közt fog hangzani 
Nevünk is egykor, égre mennydörög 
Az elbúsult magyarnak vég szava, 
S a nagy boszúló meghallgatja őt. 

László. Irtózatos, bátyám, Ítéleted, 
Mint fergetegben a nagy Istené. 
Látom, mi felhő nyomja lelkedet. 
De véleményem nem változhatik. 
Bátyám, egy Isten él ! s ha úgy akarná. 
Hogy nemzetünkért vérem folyjon el, 
Bár tenger lenne, mind elontanám. 
Hogy róla elfordítsam a veszélyt. 
Ha az segítne, déltől éjszakig. 
Mint bujdosó, megjárnám a világot. 
Böjttel sanyarnám s szomjjal testemet ; 
Sárkányt ölelnék, és a párduczok 
Fészkébe fúrnám elszánt éltemet. 
De ím ez mind nem használ : háborút, 
S kétes szerencsét vet ránk Istenünk, 
Hogy mint keressük, hasznát úgy vegyük. 
Vérzik szivem, midőn meggondolom, 
Hogy majd rokonnak ás sírt a rokon, 
S temetni készül nemzetem magát. 
De nincs különb út: harcz vagy rabkötél. 

Géza. Haj! Béla két fiának rabkötél I 
László. És mely kezektől méretik reánk ? 
Vid ordít szerte vért és háborút, 
Vid, a csalárdság s gyengeség fia, 
S ennek kezébe adjuk a hazát? 
Bátyám, az, a ki fenn van, hallja meg : 
Álljon föl ember, a ki értelem, 
Kegyesség, s fegyver által hasznosabb 
Lehet hazánknak, mint mi, visszalépek ; 
Ha jobb tanácsot adhat a veszélyben. 
Ha lelke szirtnél állandóbb bajokban, 
S oroszlánnál vitézebb harczain. 
Lelépek, és őt állatom helyembe, 
S mint hű árnyéka, járok nyomdokán. 
Mert jobb elől a jó ember kitér. 
De ím Istennek karja van fölöttünk, 
S a nemzet vérét tőlünk kéri vissza. 
Ha Vid kezére gyáván játszszuk azt. 
S ily ember birjon ország harmadát ? 
S dicsekve mondja: (fBéla két fiát 
Lábam tapodja, és már nincs király. » 
Nem, bátya, ezt nem várom nyugton cl. 
« Másét ne bántsd, ne hagyd sajátodatD 
E szent igazság dörg a fellegekben. 
Ez van fölírva olthatatlanul 
Csillagbetűkkel a szép ég ölén. 
Géza. Mi hát irányod, s mint érhetjük el ? 
László. Én a külföldre távozom legitt, 
Segédül hívok lengyelt és oroszt. 
Te honn vigyázz, és készítsd harczodat. 
Ha megjövök, fegyverrel alkuszom: 
Vésztők különben, így tán nyerhetünk. 
Géza. Menj hát, öcsém, nem gátlom dolgodat, 
Menj, s légy szerencsés minden útadón. 
Míg ellészsz, engem bú s gond foglal el. 
Azért sietve járj, s jegyezd meg ezt : 
Bár véres harczra készülünk, vasas 
Mellünk alatt is békeség lakozzék. 

Oh így lenéz a sorsok Istene, 

S nem hagy bajunkban, mellyet ránk vetett. 
László. Mélyen van itt a békeség beírva, 

S csak a ki bántja, én azt büntetem. 

Légy boldog, Géza, nem késem soká. (El.) 
Géza. El hát ti kedves gondolatjaim, 

S vad háború, te fogd el gondomat. 

Hogy míglen erre készülök, talán 

A nyugtos élet ismét visszatérjen. (El.) 

(Püspöki lak Győrött.) 
Ernyei, Dezső. 

Dezső. Mi hajtja hozzám mostan Ernyeit? 
Irtóztatón üvölt a fergeteg. 
Hegy, völgy riadva borzadoz fagyában, 
S a vad fa lombja, mint az ősz haja. 
Egyenlő dühvel marczangoltatik. 
Barátom, engedd értenem, mi hoz 
E tájra ily szörnyű nap estekor? 

Ernyej. Szörnyű lehet neked, nem az nekem. 
S ez ősz fejnek nem szörnyű semmi már, 
Ha szép hazáját a magyar ledönti ; 
Ha végre avval eltemettetik. 
Vagy tévedezve bujdosik vadak közt. 
És sírva néz a napvilágra is. 

Dezső. Ne mondd tovább borzasztó álmodat, 
Rettent az engem, mint szavad, s magad. 
Szólj, mely baj érhet ; a titok gyötör, 
S csak a tudott baj várhat kész segélyt. 

Ernyej. Más veszte napján retteg : én előre, 
S oh bár csalódva, féltem e hazát. 
Ellenkező két csillag áll fölötte, 
S ha összecsap : lerontja mindenét. 
Bajtársaim! egyszer már elolthatok 
A lí'zadás pusztító lángjait ; 
Örülve visszatért a földmives 
Telkére, s pásztorok sipoltanak 

Az átkos ütközetnek téréin, 
Most új viszálkodás szakasztja meg 
Eddig javunkra összegyűlt erőnket, 
S ki mer közöttünk békét szerzeni ? 
Gyászomra mindent megtudék ; gonosz 
Hirek tanúja s kéme úgy jövök, 
Mint nyári felhő, űzve fergetegtől. 
Halállal, ártalommal teljesen. 
Vid a mi átkunk, Vid munkája ez, 
Hogy meghasonlott Géza s a király. 
Zendűl az ország, s a haragos király 
Német hadat kér pártul agg ipától ; 
Lengyelt, oroszt hí Géza is segédül. 
Nyakunkra hozzák külföld táborát, 
S előbb utóbb, ha így halad soká, 
Vad harczaink közt megfogy nemzetünk. 
Dezső. Bús a te híred, honnom hű fia, 
S gyászos jövendőd, haj : nagyon való ; 
De nem szabad henyélnünk, nem szabad 
Ott csüggedeznünk, hol hazánk kiált. 
Ernyei. Mi hát tanácsod? szólj, s adj írt sebemre, 

Haszonnal tőled várhatom csak azt. 

Fél század ád neked tekintetet. 

Fél század ösmer, s én tanúd valék. 

Szólj, mit tegyünk most? a mi egyre sok. 

Tán összevetve birják vállaink. 
Dezső. Isten kezében vannak sorsaink, 

De mink evezzünk ; halld tanácsomat : 

Szerezzünk békét! még huzatlanúl. 

Setét hüvelyben, csendes kéz alatt, 

Nyugosznak a halálos fegyverek. 

És Géza, László jó szivek, királyunk 

Szelíd, ha szelíden, jól vezettetik. 

Szerezzünk békét! Gézát én, te a 

Királyt engeszteld, s szerte csendesítsük 

A meghasonlott lelkeket hazánkban, 

Hogy békeszóval víják a királyt. 

S talán az útról, mely elvesztene, 

így még veretlen visszatérhetünk. 

Ernyei. Bölcs, enyhadó szók mindezek, barátom, 
S midőn feléd intett sebes szivem. 
Szint' azt ohajtám, a mit most tudok. 
Mert lásd, erősen állunk bár mi még. 
De éhes örvény, s népek tengere 
Környöz, s ha nem vigyázunk, elborít. 
És a nemes vér, melytől elszakadtunk. 
Nagy messze tőlünk, dél felé tanyáz, 
Árván hagyatva, s árván hagyva minket. 
Mért rontaná e szép faj itt magát, 
Vitéz oroszlán a vitéz oroszlánt, 
Hogy végre barlangjába róka üljön? 
De már nyugodtabb szívvel indulok. 
Az új remény, melyet tőled viszek, 
Hevítni fogja elhűlt keblemet; 
A zivatar is, mely szembe jött velem. 
Kisérni fog most nyájas szolgaként. 
Isten veled! nem késem már tovább. 
Segéd karodról már bizonyos vagyok. (El.) 

Dezső. Járj boldogul, nagylelkű jámbor ősz. 
Isten ! ki tetteinkben vagy jelen, 
Hallgasd meg őt és hallj meg engemet. 
Te, ki kebleinkbe szívet alkotál. 
Nem azt akartad, hogy mind szüntelen 
Egymást csigázzuk, öljük, ostorozzuk. 
Hagyd érzenünk a béke szép kegyét. 
Adj a harczban törteknek enyhülést, 
Adj e hazának boldog éveket. 

(Fejedelmi lak Nagy-Váradon.) 

Géza és László. 

László. Nincs, semmi sincsen, bátya, hasztalan 
Lépdeltem át honnunk határait. 
Ott künn ! ki gondol ottan úgy hazánkkal. 
Mint mink, kiket szült, táplál és nevel? 
Mellünk lesz a csatában védfalúl. 
Karunk az ostrom s kardunk a segéd. 
Géza. És jobb ügyünk, mely föltart sok csapást. 
Öcsém, talán rossz, és talán nem az, 
Hogy el nem érheted irányodat. 
László. Ki tudja? még utóbb is ez gyaláz meg. 
Sem béke, sem harcz : hitvány állapot. 
Ha kész veszélytől kéne tartanunk, 
Kész a szekercze, dárda, pajzs, s az Isten 
Igaz ügyben el nem hagy soha. 

De mely kar ó meg nem remélt csapástól. 

Az orozva gyilkolót ki sejti meg, 

S ki tudja elkerülni ál vasát? 

Biz' Isten! harczainkban több szerencse volt, 

Mint e homályos béke napjain. 

Bátran megy a csatába jó vitéz. 

Előnyomul mint a gyors áradat. 

Rettentve villog jobb felől vasa, 

Vérajka Istenét említi, s a hazát ; 

De ellenünk pokol szövetkezik, 

S ha győzedelmünk elsőkké teszen, 

A kárhozatból fűz fejünkre díszt, 

S testvéreink jajából kölcsönöz 

Dicséretünkre gyászos éneket. 

Ha vesztünk, a nép el leszen tiporva, 
S kétes szerencse habján ringadoz. 

Géza. Légy csendesebb, öcsém, ne háborogj. 
Nem oly rosszul áll dolgunk, mint hivők, 
S tán vége jobb lesz, mint volt kezdete. 
Jer, addig is vadászat űzze el 
Agg szíveinkből a gyötrelmeket. 
Kecsegtetőn virít könnyebbedést 
Kereső szememnek a hűvös berek. 
A gyenge lomb suhogva hajladoz, 
S alatta szenderítőn zúg el a patak. 
Kövess : vadakra jobb irányzanunk, 
Mint ember ellen fenni tőreinket. 
De ím a győri főpap, vagy csalódom? 
Mi hozza őt most tájaink felé? 

Dezső (jön). Isten nevében béke a hiveknek! 

Géza. És béke mondójának! 

László. Győri főpap, 

És a királynak híve, bámulom, 
Hogy itt közöttünk látlak ; nem tudod 
Hogy itt halálnak révén jársz? 

Dezső. Nem, azt 

Nem is hihetném, s a ki ösmerőtök, 
Csak a csatában retteg tőletek ; 
Itt házatoknál nem tart semmitől. 

László. Megváltozott az, jó hazámfia : 
Harcz táboroz már honn is a szivekben ; 
De bizva szólj bár, égek hallani. 
Mert jót jövendöl jámbor nézeted. 

Dezső. Csak a hogy' el lesz tőletek fogadva. 
Fejdelmeink, hazánk bölcs atyjai. 
Ti kikre áldással néz a magyar, 
Egy bujdosót keresnék nálatok. 
Egy üldözöttet, adjátok ki őt. 

Géza. Tudtunkra nincsen bár itt üldözött. 
Ha feltalálod, nem gátoljuk őt. 

Dezső. Nagy volt az, és országos : bíborát 
Arany ragyogta, s boldogság, körűi ; 
Előtte bátran ifjak, gyermekek 

Enyelgve, játszadozva elálltának, 

S pártát füzének illatos virágból, 

Hogy azt viselje tiszta homlokán ; 

Apák vigadtak, és anyák örültek 

Víg serdülőket látva víg körében. 

Most hogy zajára a hai-cz vad szavának 

Pártája hullva szerte bujdosik, 

Egyszerre megszűnt a zajúit öröm, 

S bús aggodalmak sírnak nyomdokán. 

E bujdosót, a békét, hajtom én. 

Tán föltalálom még itt nálatok. 

Ennek Fehérvár fényes udvara 

Egy ellenséget, egy halált nevelt, 

De a szelídség hajlékában itt, 

Hű kebletekben itt, még feltalálom 

Az égi békét, mellyért fáradok. 

Adjátok őt ki, e nagy bujdosót, 

A bel hadaktól rettegő hazának, 

Hogy míg ez enyhül aggodalmiból, 

Szép híreteknek keljen csillaga. 
László. Jámbor beszéd ez, s csendes lelkedet 

Hű hangjaidban festi szózatod; 

De mind ezek nem rajtunk állanak. 

Nekünk a békét vassal kell takarnunk. 

Különben ellenségünk martaléka. 

És rossz kezekben bűnöket terem. 

Vagy mink, kik nem sejthetve még okát is, 

A bíboros rokonnak kedviből 

Egy álnok által számkivettetünk. 

Mi csúszva menjünk ifjabb térdihez, 

S árpádi vérünk rabbá hűljön ott. 

Hol nagy királyi őseink nyugosznak? 
Dezső. Nem úgy óhajtom én a békülést. 

A mit tevék itt, szint' azt Ernyei 

Már elkövette a király előtt. 

Azt kérjük csak, hogy összejőjetek. 

Majd a szigetben száll meg a király, 
Ott a rokonság egy tekintetétől 
Elolvad a vád dermedő fagya : 

Engedve ő is, tik sem háborogva, 

TaJálkozástok békeség leszen. 

Jertek velem most : szent ügy vár reátok, 

S az ég hatalma kedvez : jertek el. 
Géza. Istennek híve, s híve a hazának. 

Jó pap, belőled most az ég beszélt. 

Nincs mit felelnünk bölcs tanácsod ellen. 

Öcsém ! ne késsünk : itt az alkalom ; 

Még visszavenni könnyű a nyilat, 

Nincs elrepítve, bár idegben áll. 
László. Hiszem, hogy úgy lesz, a mint mondva van. 

Bár meggyőződve nem vagyok belől. 

De téged, püspök, és agg Ernyeit 

Hosszú idő tett biztos férfiakká : 

Azért nem késem ; bátya ! jobbomat 

Egyesülni nyújtom szívesen veled. 

Rajtunk ne múljék a jót elkövetni, 

Ha más mulasztja, mi nem bűnhődünk. 
Dezső. Oh hála néked, szent atyám az égben! 

Te egy nagy nappal áldottál ma meg. (El.) 

(Királyi lak Fehérváron.) 

Salamon. Mint sebhetett őz jár, úgy járok én 
Letartva, s ösztönözve fájdalomtól. 
Szivemben hordva bánatot, boszút. 
Megesküvém Gézát elejteni, 
Hogy a királyi fény homályt ne kapjon 
Nagysága által, melybe öltözött. 
Megeskvém, mert fájt elmellőzve lennem. 
Mert szégyenemben láta büszke nőm, 
És, a ki titkon legtöbbet teszen, 
Sereggel biztat agg ipám, ha kell. 
De benn az elme küzködik dühömmel. 
És Gézát menti, vádol engemet; 
Anyám is, a hű, aggódó, kegyes szív. 
Előre megsiratva sorsomat, 
Mé'y gyászban űl, s nevemhez jajt kever. 
Csak nőm kívánja Gézát, a szelídet, 

Temetve látni, s Lászlónak hatalmát, 

Kik a csatában karjaim valának. 

Csak Vid nem alszik, Vid nem nyughatik : 

Zápor gyanánt hírekkel elborít, 

S új zajba hozza zajló keblemet. — 

Ha ez csalárd, s csak játszadoz velem ? 

Hah, mely gyanú ezi mint egy tűztorony 

Kél lelkem éjén, s borzasztó világa 

Egy életoltó szörnyetegre süt. 

Ha, Vid, csalárdul játszol én velem, 

Vid! akkor inkább kétszer halj meg önként. 

Hármas halállal öllek én, ha csalsz. 
ViD (jő). Uram király, hű szolgád üdvözöl. 
Salamon. Inkább a sátán, mint te most. Eredj, 

Sejtjük, ha jó jön, vagy gonosz felénk. 

Én ördögökről gondolék, s te jősz, 

Vid, átkaimmal rakva jősz, eredj : 

Ez óra még több átkot vet reád. 
Vjd. Kegyes király, hogy' érdemeltem ezt? 
Salamon. Hogy' érdemelted? Látsz-e két napot 

A tágas égen ? A zajos Duna 

Nem tért-e vissza, hegyre áradozván, 

Hogy eltemesse a magyar királyt? 

Nem hullanak le a bús csillagok. 

Nem esküdött még össze ellenem 

Ég, tenger, és föld : Géza, s népei ? 
Vjd. Bocsánatot, király, nem értelek. 
Salamon. Nem értesz ? Oh ez mégis sok. Hová 

Lett hát ama nagy bölcseség ere. 

Melyből szünetlen új hír buzga ki 

A pártütésről, s százezernyi cselről ? 

Mi lett belőled, Vid? te most 

A néma halként szótlan állasz itt. 
ViD (félre). Fordulj palást : szelünk megváltozott. 

(Salamonhoz) 

Királyom, épen most jő Ernyei, 

O tán szerencsésb hírrel érkezik, 
Salamon. Vélnéd? 
ViD. Kívánnám. 

Salamon. Mely vigasztalás ! 

A szűk időben bővek vágyaink. 
Egyet kívánnék én csak : azt kívánnám, 
Hogy tárva állna szíved itt kezemben, 
Hogy mint levélből olvasnék belőle, 
S tudnám, nekem szolgálsz-e, vagy pokolnak. 

{Ernyei föllép.) 

De imhol Ernyei. Hát mi jót hozál? 
Ernyej. a rossz időben jót ne várj, csak a 

Hizelkedő hoz most jó híreket. 

Komoran borong élőnkbe a setét 

Időnek átok-ontó fellege. 

Hazája gyászát mélyen erezi 

A hazafi. Jó királyom, arczomon 

Olvashatod, mi fekszik e szivén. 
Salamon. Oh bús az, és homályba sűlyedő, 

Mint fergetegben a rémséges éj : 

Keserv, halál lebeg azon, Ernyei, 

És a reménynek elhaló tüze. 

Mi mélyen estem én hát ily hamar! 
Ernyei. Nem úgy, királyom, még nem eshetél ; 

Mert ím hüvelyben vannak kardjaink, 

S a szent rokonvér nem kiált boszút. 

De a jövőre nézvén, hallj tanácsot, 

S ne vesd meg azt, nem lossz szívből ered. 
Salamon. De hát azért jövél-e, Ernyei, 

Hogy, mint gyanítom, hosszasan gyötörj, 

A multakat s jövőket egybevetvén, 

S képzelt bajokkal ámítsd lelkemet? 

Nyugtot keresnék, és ti felzavartok, 

S bámulva néztek rám, ha, mint vadak, 

Szaggatva visznek indulatjaim. 
Ernyej (ízomorodvaj. Isten veled hát, honnom jobb ügye ! 

Szakadj kebel, s temesd el titkodat. 

Nincs a ki szánjon : büntet Istenünk. 

Békét óhajt a harczra szült nemes. 

Azért sóhajt a pór is telkein. 

De hasztalan ! lenyomja vas kezével 

Viszálkodásunk a kegyes reményt. — - 

Még is kimondom, nem hallgathatok : 

Királyom, e napokban számosan 

Meglátogatnak honnunk nagyjai. 

Yigasztalatlan el ne küldjed őket ; 

Békét kivannak, add meg azt nekik. 
Salamon. S ki kényszeríthet engem nem csatázni, 

Ha békeségem háborítva van? 
Ernyej. Az még ezentúl lesz csak háborítva, 

S nem kényszerítés a tanácsadás. 
Salamon. Igen! beszéltek, hogy higyünk, s ha már 

Jól elvakultunk, visztek, mint akartok. 
Ernye]. Setétek a te képzetid, király; 

Oh bár beszédem által oly világban 

Látnád hazánkat, mint a déli nap. 
Salamon. Hah, mennyi bajba ütköznék szemem! 
Ernyej. És mennyi bajtól menthetnéd meg azt. 

A mely király hű népének szivében 

Mint trónusán ül, győzhetetlen az, 

S mindenható, mint égben Istenünk. 

Szeresd, kiméld a népet, oh király : 

Közötte még most nincs sok gyűlölőd. 

Salamon (fól, s alá járván, végre Vidhez fordulva). Mit mOndaSZ 

ViD (erőltetve). Nem tagadhatom. [ehhez ? 

Salamon. Nem? Én felőled mást hiszek vala. 
ViD (magában). Azért kell épen most igy szólanom. 
Salamon. Hát két királyod már felejtve van ? 

S midőn királyisága szép egéből 

Lelépni készül elhűlt érzetem. 

Nincsen haragra gyújtó szózatod? 
ViD (erőltetéssel). Ha mindenek, mint mondja Ernyei, 

Békét kivannak, illő, hogy mi is 

Békét javaljunk ; mert a köz kívánság 

Hasznodra csak: károdra nem lehet. 
Ernyej. És ezt ne vedd erőltetés gyanánt, 

Mert tudd, királyom : legszebb jót akarni, 

S önként leginkább ezt te akarhatod. 
Salamon (gondolkodva). Önként leginkább én akarha- 

És legszebb jót akarni? jót akarni, [tok? 

Melyben lerontom szívemnek felét, 

S szabad röpültét elfelejti lelkem! 

De így is törve, úgy is összezúzva 

Nem mondok ellent. Azt a háborút. 

Mely itt marad még (keWére mutatva) elviszem magam, 

S ha ingadozni látom utamon. 

Ne szóljon meg gyalázó nyelvetek, 

Mert én egy ország harczát hordozom. (Elmerülve). 

Király! ország! országom nincs nekem. 

Egy harmadával, egy szép harmadával. 

Szűkebbre szabták azt a végzetek. 

Vagy mit beszélek? — béke hát velünk! 

Békét kiáltson minden, s bűnajakkal 

A had nevét bennem ne keltse fel. 

Én harczczal álmodom bár éjemen. 

Békén köszöntöm a kelő napot. 

Vigyétek hírűi : én már áldozám. (El.) 

ERNYEI (komolyan utána néz, arután Vidhcz). 

Belőled, Vid, ma jobb ügyünk beszélt. 
Ha ez szivedből jött és hű maradsz, 
Megáldlak érte ég és föld előtt. 
Vjd (keserűn). Megáldasz hát, megáldasz, Ernyei ? 
Megáldlak én is, mint az ördögöt. 
Kopott apostol, hogy pokolra szállj. 
S téged czudar nyelv, téged tág kereplő. 
Tőből kitéplek, mint a rossz gyomot, 
Ha még szivemnek ellenére szólsz. 
Mely oktalanság! — hah! de esküszöm 
E szívre, mely csak vért szomjúhozik, 
E nagyravágyó lélek dölyfire, 
És a pokolra esküszöm : komor 
Felhőt szakasztok csendetek fölé. 
Melyből halálhang fog ledörgeni! (El.) 

(Sziget.) 

Egy részről Salamon, Ernyei, Dezső, Vid, más felől a Yejedelmek 

jőnek, mindkét felől sok kitérőkkel. 

Dezső (középre lépve). Jó szív, szelid szándék vezérle titc- 

0\\ egy anyának, a hazának gyermeki ! fket, 

Az lelkesít most engem is, midőn 

Hozzátok intézem beszédemet. 

Pártoskodástól nem rettentelek, 

Sajg még sebünk, mely attól vágatott, 

És rakva vérjelekkel bús egünk. 

István királyunk győzött mindenütt; 

De midőn Kupát, Gyulát alázta meg. 

Csapása által gyengült nemzete. 

Pétert, Abát említsem? ah sok az, 

A mit kezökben népünk szenvedett. 

S mi is megértünk egy bús látományt. 

Haragra gyúlva András, Béla küzd. 

Küzd, s a magyar vész harczaik között. 

De így örökké ez nem tartható. 

Hollók lakoznak majd hadunk dögéből, 

S az árva hont ki fogja védeni ? 

Avagy veszszünk, s aztán nem kell haza? 

Űgy, úgy! s vadaknak hagyjuk e helyet. 

Holott apáink kardja villogott. 

Árpád nyomán majd medve czammog, és 

Morogva nyalja sívó kölykeit. 

És hol Lehelnek kürté megriadt. 

Majd kánya vijjog, s éjnek szárnyasi 

Várják visítva a kelő vihart. 

Ne hagyjatok, hazánk hatalmasi, 

E sorsra jutnunk, oh ne hagyjatok. 

Nem rég vagyunk itt, s már is egy Abát, 

S egy átok-szülte Pétert ösmerünk : 

Elég ez Ínség egy századra már. 

ím mind esengve állunk itt : könyörgök. 

Hogy nyújtsatok testvéri jobbokat, 

Es a hazának biztosabb reményt. 
Géza. A zendülésben első nem valék bár, 

Itt az kívánok lenni, s mindenek 

H álltára s nem titkolva mondom: a 

Magyar királynak áldás, békeség. 
Salamon. A mint kívánja Géza, úgy legyen 

Áldás fölötte, s béke birtokán. 
László. Nem hímezünk szót : a mi ajkainkon 

Vörösmarty munkái. IIL 3 

Hangzik, szivünkben szinte az buzog. 

Mi mind szivünkből ejtünk békeszót. 
Salamon. A jóra termett embernek szive 

Szavával egy nyomon jár. 
László. Így tehát 

Mi mik vagyunk, ha kétled ezt felőlünk? 
Salamon. Nem kétlem annyira, mint te vitatod. 
László. Okot mi még csak kétlened sem adtunk. 

És sajnos az, hogy nem bizál hitünkben. 
Salamon. Nem mondtam azt még senkinek felőled. 
László. De tetteidből látták mindenek. 
Salamon. Oh bátya, ha te vádakkal jösz reám. 

Egy tenger indúl akkor meg keblemben, 

S annak csekély e kis sziget köre : 

Országos árja országot borít el. 
Géza. Öcsém, királyom, csillapodjatok. 
László. Nem bátya! egymást meg kell értenünk. 
Salamon. Mi hát a szándék, melylyel jöttetek? 
Géza. Ha egyre tárgyaz keblünk gerjedelme, 

Azt fel ne bontsa egy csekély ige. 

Hallgass meg engem, s tudd szándékomat. 

Minthogy megindult leikeink között 

Bűnös falat vont a viszálkodás, 

S hol egybeférő gondolatjaink 

Találkozának másszor, most gyanú, 

E fészkes ördög szállá meg, s haraggal 

Eltölte téged, minket félelemmel. 

Ki kell ez ármányt irtanunk szivünkből. 

És ím az első lépést megteszem. 

Rokonom, s királyom ! mint a hat vezér 

Árpádnak hajdan, úgy én itt neked 

Hűséget vallok, s vérem folyjon el, 

Ha gondolatomban árulás lakik. 

Te légy az első, s fényes koronád 

Homályt ne lásson általam soha. 

Csak a min oly hű szívvel csüggök én, 

Fogadd hasonló érzéssel te is 

S adj a hazának boldog éveket. 
László. Legyen felejtve hát a múlt előttünk. 

S e hódolást fogadd el tőlem is ; 

Mert érzetem jó bátyáméval egy. 

S mivel hitünkben kétséged szakadt, 

Istenre, és jövendő napjaimra, 

Melyekben üdvös éltemet reménylem, 

Esküdve légyen hűségem neked. 

Hozzá adom még, hogy mig ügyeid 

A nemzetéi lesznek, készen áll 

Karom, s hadam kisérni harczodat. 

Csak a kötést, s az ország harmadát, 

Mely a szerint van birtokunk alatt, 

Ne bántsa senki győgje ; mert azon 

Halála fekszik annak, a ki bánt. 

Ez minden, a min esküvésem áll. 

De van még egy kérelmem, halljad azt is, 

Nem mint király, úgy halld, mint jó rokon. 

Nézd, nem csak én, mind a kik itt vagyunk. 

Óhajtjuk, s kérünk, hogy ne németezz, 

S idegen tanácsra fellegvárt ne rakj : 

Magának jó a külföld, és dicső 

Lehet, ha tettek hirdetik nevét, 

De jó, sokáig, nem lehet neked. 

Ha fogy szerencséd, mint hajója-törtet 

A csalfa tenger, úgy kilök magából, 

S temetve ott hagy sajkád romjain. 

Ezt kérve csak, s óhajtva mondom el. 

Ha mindezekkel jó szivedbe vészsz, 

Kardomra metszem e napot neveddel, 

S midőn leginkább tornyosul bajod, 

Leharczolom, mint első tartozást. 

Halálodért halállal, véredért 

Vérrel, hogy a hazának mentve légy. 
Ernyej. Jó szók ezek, királyom, vedd kegyedbe, 

S tedd, hogy ne kelljen többé tégedet, 

Es benned országunkat féltenünk. 

Csak rajtad áll, hogy boldogok legyünk. 

Áldott szövetség int, hajolj ölébe, 

S pokolra szállnak aggodalmaink. 
Salamon. Legyen meg, a mit mindnyájan kívántok. 

S az összehangozó szivek között 

Magam ne álljak, mint a szirt, merőn. 

Hallgasson el hát a vád, Nándor is 

Legyen felejtve, mely zavart hozott- — 

Ti hívek vérrel, hívek esküvel, 

Bátyáim, és ti honnom jobbjai, 

Köszönöm, hogy elragadtatok heves 

Indúlatimnak ál örvényiből, 

S nem ütközettel : szóval végezénk. (Gézához.) 

Fogd, csendre vágyó bátya ! jobbomat, 

Békét ajánl az, és vesz tőled is. 
Géza. Itt jobbom oh király, itt szívem is vele. 

Békét az Isten adjon hosszasan. 
Salamon (Lászlóhoz). Dicső vitéz, jó bátya! jer felém. 

Add harczra termett jobbodat te is, 

És kard helyett szorítsad jobbomat. 
László. Vitézebbet már nem szoríthatok, 

S ha ez királyi kéz nem volna is. 

Mint bajnok avvá tennéd : nyújtsd ide. 

Itt jobbom, itt a béke, s szívemen, (kezét tartva) 

Maradjunk így meg, s jőjön fél világ, 

Rendülni nem fog honnunk általa. 
Az URAK. Sokáig éljen a magyar király, 

Fejdelmeink sokáig éljenek I 
Ernyej (magában). S te vígadozz, hazám. 
ViD (félre). Hah! gyász reád. 
Salamon. Barátim, e szives kivánatot 

Örömmel hallom értem zengeni. 

Köszönni úgy fogok, hogy gondomat' 

A béke-fentartásra szentelem. 

lm itt ajánlom két tanácsimat 

Kezesül ti néktek, bátyáim : Videt, 

És Ernyeit, vigyétek tőlem el, 

Hogy hinni merjék megnyugvásomat. 
Géza. Válaszsz te is hát híveim közül. 

S ha fölsüt ismét napja bús hazámnak. 

Ha fellegink borultál elveri, 

örülni fog hős Béla gyermeke. 

Örülni fog minden magyar vele, 

S áldás magasztal tégedet, kii'ály. 
Az URAK. Éljen, sokáig éljen a király! (EI.) 
Ernye] (hátramarad). Sokáig éljen? egy ember élete 

Ha jó, rövid, ha rossz, hosszú nagyon. 

De rossz szivű nem volt Salamon soha. 

S még is mi tör ki rajtad agg kebel, 

Mi fojtja meg benned az öröm szavát? 

Gyanúk, nehéz gyanúk! szegény fejemi 

Oh Salamon, a béke csendes napjait 

Fogják-e élni honnosim, veled, 

Vagy elvadultan új veszélyre hisz, 

Viszálkodások és csaták közé? 

Szegény magyar! már önmagának is 

Fél hinni, és kezest vesz, ád viszont. 

De hadd legyen! talán használhatok, 

S ha a gyanúkat így kiirthatom. 

Tégy bár legundokabb vidékre, az 

Erősödő hazában, öröm lesz életem. (El.) 

(Fejedelmi lak Nagy- Váradon.) 

ViD (magányosan). Inkább pokolban, annál század öllel 
Mélyebben inkább, mint itt. Oh idők, 
Kikben reményem fénye csillogott. 
Vesztemre jöttök, s tűntök el. 
Mily csúfosan végződnek álmaim, 
Melyek az egekre vitték vágyamat! 
Kaczagjatok setétség lelkei. 
Hogy ajkamon nem tört ki szózatom, 
S elcsüggedek a pálya kezdetén, 
ím, győz gyalázatomra Ernyei, 
És én irányát eszközöljem itt! 
Nem úgy! forogjon vissza a kerék. 
Fölbujtok itten minden lelkeket, 
S hasznomra hajtom Géza udvarát. 
De lassan, ösmerősim jőnek itt. 
Talán ma többet végezek velők. 

Szónok. Bikds, Petrud (jőnek). 

Szónok. Légy üdvöz itt ez új szállásodon I 
ViD. Itt is királyom híve holtomig. 

Szívből örülök láthatástokon. 

Mi hír barátim? 
Szónok (váiiat vonitva). Szent a békeség. 
Bjkás. De jaj a vadaknak Béla két fiától, 

Napestig űzik, mint napszámosok, 

És én örömmel járok el velők. 
Vjd. Silány mulatság ez neked, Bikás, 

Inkább orosz vért ontanál, s neveddel 

Hadd zengenének Kárpát bérczei. 
BiKÁs. Haha! bizony jót mondanál te Vid, 

De elfelejted, hogy segéd orosz vért. 

Jó hit szerint, nem illik ontanunk. 
ViD. Oh könnyű arról tenni. Látod-e, 

Itt kel föl a nap, és ott nyugszik el, 

Egy más világnak szinte véghatárán. 

Nem ott van a vég, a hol kezdve volt. 
Bjkás. Szavadnál foglak, énnekem, mire 

Lenyugszik a nap, háborút szerezz, 

Ha csak akkorát is, mint egy hangyaboly. 

Mert istenemre bár! meg nem marad 

Biharban tőlem egy vad is, ha még 

Soká leszünk a béke börtönében, 
ViD. Isten veled hát! jó vadászatot. 

Tarts számot, a mit kértél, megleszen. 
Petrud. Szónok, te nem jősz? 

Szónok. Nem, csak menjetek. 

Petrud. Ha háborútok kész lesz, híjatok. 
Vjd. Kezet rá Petrud : ezt kivánom én. (Biiiás, Petmd ei\. 

Nem tréfa hangján, nyílt szived szerint 

Mondd el, mi a hír. Szónok, mint vagyunk? 
Szónok. Csak a mint mondám, szent a békeség. 

Az élet nyugszik, mint a rossz fiú. 

Kit anyja sok veréssel altat el, 

És félve attól, hogy majd felriad, 

Alommal öl meg, aztán ő hal el. 

Vjd. S így a betegség rajtatok halálos? 

Ébredjetek föl ! 
Szónok. Kelts föl hát, ha tudsz, 

Vjd. Legszívesebben, csak hát keljetek. — 

Mit mondasz ahhoz, a nniről veled 

Már volt beszédem? 
Szónok. Mind jó, mind helyes : 

Egy ország! egy király! mint mindenütt, 

Nálunk is ezt óhajtom én, s ha már 

Egy van fölöttem, kettőt nem birok. 

Nem, nem kívánok bírni, mind igaz; 

De ehhez út kell, mód és alkalom. 
ViD. Arról ne aggódjál, csekély dolog. 

Csak tégy bízottá, hogy, ha kelletek. 

Kész haddal álltok a király felére. 
Szónok. Tarts számot, arra mindig kész vagyok. 
V]D. Köszönöm, barátom, a király nevében. 

Nekem csak ez kellett ; de szólj, miben 

Lehet reményem e két társaidhoz ? 
Szónok. Mindenben, a mit én ígérhetek. 

Bíkás csak addig méri a jövendőt, 

A meddig éri kardjával: neki 

Egy szikra kell csak, már felünkön áll. 

Petrud komoly bár, még is titkon ég. 

S magasbra vágyó, s minthogy Ernyeit, 

Vejét, királyunk tündökölteti, 

Közelb kívánna ő is esni hozzá. 

Ezekkel én majd könnyen végezek ; 

Most, hogy gyanút ne támaszszon beszédünk. 

Eltávozom. 
Vjd. Járj boldogul. 

A mit beszéltünk, rejtsed kincs gyanánt: 

Haszonnal fejtjük nemsokára ki. 
Szónok. Légy rajta! én eljárom utamat. (El.) 
Vjd. Hatalmasan rnegy minden ; még csak egy 

Lépés van hátra : a harcz zendülése, 

S egész hadakkal több van pártomon. (Bátor jő.) 

Hah! Bátor, épen téged vártalak. 

Ily karra is van szükség, nagy pedig. (Bátorhoz nyájasan.) 

Ifjú vitéz, hová? 
Bátor. Fejdelmeimhez. 

ViD. Vadászni vannak. 
Bátor. Még elérem őket. 

Vjd. Már messze vannak, el nem érheted, 

S ha nincs okod sietni máshová, 

Keltsük beszéddel a halott időt. 

Beszédem úgy is volna rég veled : 

Te, mint látszik, kerülsz, pedig 

Hidd, nem kerestem károdat soha. 
Bátor. Károm csekély is volna tán neked, 

S minthogy beszélnem kényszerítesz, ám 

Halljad: kerülni társaságodat 

Még több okom volt eddig, mint keresni. 
Vjd. Ezt megbocsátom. A hír sok gonoszt 

Terjeszt felőlünk, s jókat is. Nagyon 

Csalatkozunk gyakorta, s többnyire 

Rossz híreket könnyebben elhiszünk, 

Vagy félelemből — 
Bátor. Nem Vid, a nemes 

Szívű előbb hisz jót, mint gonoszt, 

Rossz hírnek én örülni nem tudok. 
Vjd (félre). Hah! gyermek. (Bátorhoz.) 

Erről most elég. Utóbb 

Máskép Ítélhetsz tán felőlem ifjú. 

Te névvel bátor, szívvel bátorabb ! 

Hallgass meg engem; mert javadra szólok. 

Te szinte még korán, s már is dicsőn 

Léptél föl a világ elé, akard, 

S a legderültebb polczon áll neved. 

Vidám erő csillámlik arczodon, 

S az égre lelked, mint nagy termeted, 

Együtt serdültek szép sugár gyanánt. 

Fejlő tehetségidnek érzetében 

Rendíthetetlen állsz az élet utján : 

Nincs, a mit el ne érne vas karod. 

S Xz még is itt, homályban itt heversz? 

Ruházva ily sok, nagy tulajdonokká], 

Hová temetnéd mind e kincseket? 
Szűk hely van itt számodra, jer tovább, 
A nagy világban kell nagyot keresned, 
S ott járnod a dicsőség nyomdokán. 
Bátor. Szűk hely, dicsőség, nagy világ : hiú szók. 
Az erősnek a hely nem volt szűk soha, 
S a gyáva tágas úton is szorul. 
A nagy körül van nagy világ : kicsin 
Bár mely világban a kicsin szivű. 
S nem a világ lesz-e nagy mi általunk ? 
S kit tett a hely dicsővé ekkorig? 
Vagy tán csalárdság, rút agyarkodás, 
Árulkodás, gyilok s irígykedés 
Tesz nagy világot? Istenemre! úgy 
A nagy világnál én különb vagyok. 
Legyen kié bár, nem nekem való. 
A hol becsületem megférhet, ott 

Elférek én is. (Menni akar.) 

V]D. Lelkesen beszélsz, 

De mért sietsz el? nincs tán sürgetőd? 

Bátor. De van, Vid, nagyon is sürgető pedig, 
Itten körűled nagy világ lehel. 
Megvesztegetne még utóbb. 
Sőt fojtja is már mellemet. (Mentében.) Talán 
Egykor beszélünk még, de réz ajakkal, 
S aczélos nyelvvel : addig is vigyázz. 
Hogy el ne nyeljen itt a kis világ. (Ei.) 

V]D. Ördög szülötte! már is hogy sziszeg. 
A szélvész úrfi milyen pattogó. 
De veszszen el bár, hármat már birok. 
És a kezesség? annak vége lesz, 
Ha ez bevádol csábításomért. 
Jól van, helyén van, épen úgy óhajtom : 
Majd a zavarban könnyű lesz halászni. (El.) 

"László. Bátor (jőnek beszélgetve). 

László. S mikor beszélt Vid e felől veled? 
Bátor. Csak épen most, hogy innen elmének. 

S ha nem tekintem tisztét, s e helyet. 

Mely tiszteletben áll a jók előtt, 

A mennyi rossz szót mondott, annyiszor 

Elöltem volna minden életét, 

Hogy jó nevemben kételkedni mert. 
László. Jól tetted ezt, s hogy többet nem tevéi, 

Inkább becsüllek érte. Szólj, magad 

Valál az első, kit kerülgetett? 
Bátor. Előttem Szónok, Petrud és Bikás 

Jövének erre, s Szónokot vele 

Bizton beszélve leltem, hogy jövék. 
László (kezét fogva). Te hű maradtál. Bátor. Ifjúságod 

Csábíthatóbb volt, mint a többiek, 

S te hű maradtál. — Menj, hidd Ernyeit. 
Bátor. És eltemessem azt a bűn fiát? 
László. Hagyd el, hitünkben áll kimélni őt. 
Bátor. Oh bár hitünkben állna föld alá 

Küldözni mindent, a mi ördögé. 

Hűségem addig csorba, míg Vid él, 

S míg őt pihegni látom, vétkezem. 

Mert átkaimmal töltöm a napot. 

Hagyd őt pokolra vernem, oh ne kíméld. 
László. Nem, Bátor, az már nem lehet, nyugottan 

Kell a dolognak végét várni. Menj, 

Hozzá ne szólj, csak hidd el Ernyeit. 
Bátor (memébcn). Megyek ; de most ez egyszer kény- 
Kár élve hagyni ily egy fő gonoszt ; [telén. 

Egy ilynek élte, melyet elszalasztasz. 

Ezer halállal jő majd vissza ránk. (El.) 
László. Hű lélek, azt te meg nem óhatod. (LcoL) 

És így vagyunk már ismét, mint valánk. 

A mit nagy ügygyei annyi jók füzének. 

Megbontja könnyen azt egy álhitű. 

De Vid közöttünk többé nem marad ; 

Mert bár hivek még főbbeink, idővel 

Fog rajtok még is a hizelkedés : 

Salamon kezesség nélkül is hihet, 

S talán fog hinni ; én a jámbor őszt 

Szelíd szavakkal küldöm vissza majd, 

S harag közöttünk nem lesz általa. 
Ernyei (jő). Nagyságos úr, parancsolál velem. 
László (eiébe megy). Végy búcsút tőlünk jámbor férfiú. 

Kezességednek immár vége van : 

Bár fájdalommal, megválunk ma még. 
Ernyej. Ha meg kell lenni, ám legyen, s noha 

Már vissza vágytam árva ős lakomba, 

E hirtelenség még is megzavar. — 

Itt köztetek jó napjaim valának. 
László. Magad ha jöttél volna, Ernyei, 

Haddal jöhetne érted egy világ. 

Oly kedvesünk vagy, haddal védenénk. 

De hitszegőnek itten nincs helye. 
Ernyej. Itt hitszegő? 
László. Ne bámuld, Ernyei, 

Mindent megérthetsz. Mink csak egy harmadot 

Birunk e honból, és ha Vid felét 

Elcsábítgatja annak is, le kell 

S tán véresen napunknak szállani. 

Én elbocsátlak. 
Ernyej. S mily ürügy alatt? 

László. A mint magad legjobbnak gondolod, 

Csak Vid ne szóljon ; mert az kárt teszen. 
Ernyej. Mért kellett ennek társomúl születni ? 

Vagy én, vagy ő, ne látnók a napot. 

Végem közel, haj ! s nyugtom nem lehet. 
László. Mindannyiunknak sajnos ez, s szivemből 

Szánlak leginkább tégedet ; de ha 

Jók sem buzognak, el vagyunk temetve. 

Mert a gonosznak őrön áll szeme. 

Menj hát, s nevünkkel tiszteld a királyt, 

S ha mondod is, mért váJtozánk meg így, 

Mondhatd, hitünkben állandók vagyunk, 

S a mint kötők, megálljuk a kötést. 

Ezt mondhatod, s ha rossz nevén veszi. 

Légy csillapító, add tudtára azt is. 

Ne mint izentet, csak mint hír szavát, 

Hogy én sereggel várom őt, ha j6 ; 

Mert Morva immár frigyben áll velem. 
Ernyej. Rettenni nem fog attól a király. 
László. Csak bár hevében hűljön általa. 
Ernyei. Ah rossz napoktól tartok én megint. 
László. Reméljünk jobbat. Rajtad most sok áJl 

FölűI erőnkön a mi van, ne víjuk. 

Az Isten dolga. Intézd bölcsen el, 

Tán hasznát látjuk. 
Ernyei. Vajha úgy legyen. 

Én szép reménynyel vettem itt lakást. 

De most szivemben bánatot viszek. 



HARMADIK FELVONÁS. 

(Királyi lak Fehérvárott.) 

Sophia, utóbb Salamon. 

SoPHiA. Mely gyávaság ez! László s Géza már 
Minden hatalmat elvesz a királytól. 
Most visszaküldik régi híveit, 
A hitszegésnek nyomva bélyegével, 
S ő meg nem indul, nem vészen boszút. 
És én királyné? (Magához). 

Asszony, nem vagy az. 
Férjed remegve tart királyi pálczát. 
Nem rettegik, hah ! már tisztelve sincs. 
De még utószor megkisértem őt. 
Ha van szivén, bár rejtve, férfi tűz, 
Tettekre gyújtom, hogy jeles nevét 
Lánggal jegyezze a nagyok közé, 
S én, a dicsőnek hölgye, lássam azt. 
Itt jő, mi méltósággal termetében. 
De búval arczán, lágy gonddal szivén. 
Fel ! általam kell felserkennie. (Elfordul). 

Salamon (jő). Kerülsz te is királyné, a komor, 
Gyanús Salamont te sem sziveiheted : 
De így van, a nagy ország gondjai 
Gyakran lerontják házi kedvemet. 
És csak tenálad enyhül bánatom. 
Mi ez? te félre fordulsz? képeden 
Idegenkedést szemlélek? oh hiúk, 
Szerencsénknek vagytok csak árnyai. 
Mosolygótok napunk derültekor, 
S ha elborul, suhanva hagytok el. 

SoPHiA. Nem Salamon, oly tündér nem vagyok, 

A jót, gonoszt, én érezem veled. 

Örömidben örvendezve osztozom, 

S ha fogy szerencséd, mondd, ne aggjak-e? 
Salamon. Ha fogy szerencsém ! oh hogy is ne fogyna. 

Ha álmaidnak mindent elhiszesz. (Boszankodva). 

Ha fogy szerencsém — hagyd el, kedves, ezt; 

Lásd ez nehéz szó most nekem. Tudod, 

Anyám, ki értem aggódik ma is. 

Ki gyámolítá gyermek évemet, 

S még úgy hevertem mint a néma kő, 

Ó már fölöttem sírt hű könnyeket. 

Szegény, tudod, beteg, nagyon beteg, 

S tán nemsokára gyászát hordozom. 
SoPHiA. És senki jobban őt nem szánja, mint én. 

De őt bajából, mely korában áll, 

Ki nem ragadják szíves bánátink. 

Ó elmegyen tán, s gyászát hordozod, 

S én nem sokára a te gyászodat, 

S királyi társaid jármát hordozom. 
Salamon (kifakadva). Tűz és halál! ki bánta tégedet? 
SoPHJA. Ne oly hevülten! engem senki sem, 

S ha jót akar, ne bántson senki is. 

De téged? oh még kérdheted! rokon 

Fejedelmeid, mi tetszik, azt teszik, 

S te még királyi névvel kérkedel ? 

De kérkedjél bár, elfogyott erőd. 

Itt vannak im csúfodra emberid : 

A tűzeszű Vid, s jámbor Ernyei, 

Kezesek előbb, most elcsapott herék, 

S te itt sem érzeted hatalmadat? 

Oh most világosan látom, s tudom, 

Hogy a király és nem király között 

Oly a különbség, mint az orcza és 

ÁlorCZa közt van. (Hirtelen elsiet). 

Salamon (iszonyodva). És az ő vala? 

Ez hölgyem volt, és ő mondotta ezt? 
Asszony, miért nem vagy te szörnyeteg, 
Miért nem sárkány, hogy megöljelek, 
S egész dühömmel véredben fürödjcm? 

Kígyói nyelv! de mit tegyek vele? 

Ha mint porondot, úgy elzúzom is, 

Csak annyi, hogy férget tiportam el. (Csendesedve.) 

De ő, de ő szólt illyeket nekem I 

Hisz én szeretve csüggék életén. 

Azt gondolván még gyermek, a regék 

Világa égvén lelkem éjjelén, 

Azt gondolám, majd egykor elmegyek, 

Bajjal kivívom a királyi nőt. 

És küzdve, tűrve járok hír után, 

S ha majd ki lesznek víva harczaim, 

Azt gondolám, megnyugszom hű ölén. 

Ha bánat érne pályám vas szakán. 

Azt álmodám, óh csalfa bűnös álom. 

Hogy majd vigasztal, hogy szivére von. 

Igen! ha csókja öldöklő lehetne, 

Megölne csókkal, csak hogy töltse kényét, 

S ha már nem lennék, megsiratna tán. 

Oh asszony! asszony! 

De jól van ! én hát rettentő leszek. 

Felöltöm a halálnak fegyverét. 

Hogy tartományok rengjenek dühömtől, 

És vér fakadjon minden léptemen. 

S te is, te asszony, a kit szülni fogsz. 

Vérben fürösztöm gyermeked kezét. 

Hogy szörnyűködve menj felé, ha sír, 

S míg esdekelve földre nem borulsz. 

Megszűnni nem fog ingerelt dühöm. 

Pokol ! te halld meg, néked mondom ezt. 

"Ernyei, Vid (jőnek). 

Vjd. Hah most van eltalálva, most lehet. (Salamonhoz.) 

Uram, parancsolál ? 
Salamon. Semmit sem — de még is, 

Menj, és kövess el mindent, érted-e? 

Mindent! csak jót ne, semmivel se jobbat. 

Mint egy kibérlett ördög elkövetne. 

Menj, s nemsokára hírrel jőj haza. 

Ernyej. Fölséges úr! 

Salamon. Nem, nem, nem, Ernyei : 

Az nem vagyok már ; hozz nekem hadat. 

Egy nagy hadat hozz. 
Ernyei. Majd másszor jövök. 

Te most beteg vagy, lelked az nagyon. 

Máskor jövök majd. 
Salamon. Máskor, Ernyei? 

Te ezt nekem még nem mondtad ; de menj. 

Ne szólj, ne semmit, mert minden szavad 

Egy órát öl meg. 
Ernyei (esengve). Oh csak hát Videt 

Híhassam vissza. 
Salamon (megotközve). Hah Videt? Videt! 

Menj hát, hidd vissza, és te gyűjts hadat. 

Had nélkül hozzám többé meg ne jőj. (Emyci ei). 

Most én vagy Géza, első dolgom ez. 

(El. Ernyei visszajő). 

Ernyej. Oh minden késő! Vid már elrohant. 
En elmegyek, s vagy halva ott veszek, 
Vagy e szem többé nem lát víg napot. (El). 

Ingoványban. 
(Egy puszta hely fákkal körülnőve.) 

ViD (jő). Elküld dühében a boszús király. 
Most a mi tetszik, azt teszem szavával. 
Külföldre indult László, s Géza itt 
Vadászva tölti árva napjait. 
Vadászatán őt könnyen megnyomom. 
Fogadva vannak immár emberim, 
S ha jó szerencsém hátra nem marad. 
Kiirtom e gyűlöltem nemzetet, 
És romjain teremtek birtokot. 
Mily szép remény az ország harmada! 
Vagy hát örökké csak kívánjak, és 
Kivánatim dúlják el lelkemet? 
Nem, a természet engem másra szült. 
A gyenge, oh mi könnyen élhet az. 

Kit nem vezetnek nagyra vágyai, 

S elégszik avval, a mit bir keze. 

De én, hevemben dörgő háború. 

Veszélyt keresve, aggok, nyugta nincs 

Lelkemnek, és testemnek itt alatt. 

Elő! Elő hát! Géza veszszen el, 

S vesztén nagyítsa fényét csillagom. (Ei.) 

Bátor (vadászdárdával). 

Bátor. Eluntam ezt is. A szegény vadat 
Fölverjük álmából : nem nyughatik 
Sem a ligetben, sem hús berkein. 
Azonban a sok embervad fene 
Agyarkodással büntetetlen él, 
S a föld tekéjén szélt hosszat rabol. 
Mi ez? mért jő ez álorczás csapat? 

(Vid harmad magával jő álorczásan. Bátor elrejti magát. Azok 
nyilaikat előszedik.) 

Nem jót jelenthet. A böcsúletes 
Nyilt arczczal áll elő. De várjuk el. 
Talán kisúl majd, mit keresnek itt. 

(Jobban a fák közé húzódik). 

Vjd. Itt várjuk őtet. Erre kell majd jőnie. 
Ha visszatér. Meghúzzuk itt magunkat. 
És a homályból lőjünk ellene. 
Hah! emberek, ha jól visz íjatok. 
Olyan torunk lesz, milyen egy vadásznak 
Sem volt Nimród apánktól ekkorig. (Félre.) 
Leszen torunk, hogy megrendül belé 
Országotok, s a vendég sírva tesz 
Szájába vérrel ázott étkeket. 
És béke lesz, ha mi már uralkodunk. 

(Nyugtalankodva jár föl s alá.) 

Bátor (magában). Hah ördög, hogy le nem szakad 
A bűnvivő föld poklokig veled! 
Élsz, és az ég nem hajlik ál fejedre, 
Hogy összezúzzon téged, átkozott! 
El innen, el veled pokolra, ott 

Vörösmarty munkái. II]. 4 

Uralkodó lehetsz, hitvány, nem itt, 
Hol a kegyesség mennyből szállva jár. 

(Kardot húz, s dárdáját baljába veszi.) 

ViD. Nem jő, talán nem is fog jőni. Oh hogyan 

Emészt a várás! minden pillanat 

Egy álmot öl meg éjeim javából. 

Vesztét szeretném látni s nem jön el ! 

Most add elő őt ég, föld, vagy pokol, 

Végig szolgálom érte a halált, 

S az emberekkel föl nem támadok. 

Csak ez legyen meg. — Mely soká maradi 
Bátor (kirohan). Nem, nem marad sokáig : itt vagyon. 

Átkot, halált hoz rátok, gyilkosok. (Vidhcz.) 

Szállj szembe, ördög, téged vár vasam. 
V)D (megdöbbenve). Hah el vagyunk árulva, fussatok. 

(Futnak. Bátor az egyiket utói éri.) 

Bátor. Te veszsz hát czimboral (Leveri.) 

Félszeg vitéze ördög mesterednek. 
Hol van most poklod, hogy belé lapulj? 

(Az álorczás föl akar kelni.) 

Féreg, ne moczczanj ! szörnyet halsz, ha csak 

Gonosz fejed hajszála moczczan is. 
Alorczás. Uram, kegyelmezz, csábított vagyok. 
Bátor. Az? oh ha csábítás kell néked isi — 

Kelj s vesd el a fődéit, czudar. 

Hadd lássam undok arczodon 

PokolsetétÜ bűnös lelkedet. (Az alakosnak letípi álorczáját.) 

Hah jól ösmerlek, félördög, te vagy; 

Azért jövel, hogy megtanítsad a 

Magyart orozva ölni ; hogy remek 

Művűl megöld a csüggedők reményét, 

A boldogítót, s tort üss csontjain, 

Örömödre, gyászunkra, s most remegsz! 

Tüskéken égsz, csak mindent meg ne vallj. 
Alorczás. Uram, kivallok mindent, csak ne bánts. 
Bátor. Lódulj. Halálba lépsz, ha félre lépsz. 

(Ellöki, s utána megy.) 

Szónok, "Bikds (jőnck). 

BiKÁs. Mi mennykőt hajt ez ? Nézd csak, nézd, egész 

Poklot magára vette. 
Szónok. Még pedig 

Fordítva azt is, mint a rossz ruhát. 

Melynek kül színét rég elnyűtte már. 

Ez egy kan ördög. 
BiKÁs. Egy szegény kakuk. 

Ki más madárnak fészkében rakott, 

S most rajta kapták ; nézd, hogy' elpirul. 
Szónok. Csak hogy hajába megy mind a pirosság. 
BiKÁs (Bátorhoz). Hol Vetted ezt a mérges vőlegényt? 
Szónok. Te jó vadász vagy Bátor, van vadad. 
Bátor. Ne mondd, ne add rá ezt a szép nevet. 

En embert fogtam, tudjátok, mi az? 

Fogat vigyorgat a vad, s szarvat ölt, 

Ha ellened jő, vagy körmét feni. 

Még a kigyó is megsziszeg ; de ez. 

Ezt nézd meg, csendes, néma, mint az éj. 

Kész elheverni ronda gaz között, 

S tiporhatsz rajta, meg sem moczczanik : 

De menj csak el, kinyitja gyík szemét, 

S mikor mulatnál, akkor ér nyila, 

S megöl mérgével. Oh ez drága kincs. 

Kérlek, viseljetek rá gondot, én 

Itt termek ismét, Gézához megyek. 
Szónok. Menj balra itt ez úton, megtalálod. (Bátor «).) 
BjkAs. Jól utasítod, ott már nem leli. 

De jer, mulassunk addig, nézzük ez 

Ágról szakadtat. 
Szónok. Hagyd el most, Bikás. 

Én mást gyanítok. (Az áiorczáshoz.) 

Czirmos, lépj idább. 

Valld meg, ki küldött? 
Alorczás Engem senki sem, 

Viddel valék itt. 
Szónok (bímuiv.). Viddel? és miért? 

Álorczás. Nincs mit tagadnom, rajta kaptatok. 

Gézát megölni — 
Szónok (hirtelen). Hallgass bűnhalomi 

E szót ne hallja többé senki tőled; 

Mert dobra húzom minden bőrödet. 

(Gondolkodik, Bikáshoz titkosan.) 

Vagy mint itéled, nem jó volna-e 
E varjak étkét elszalasztanunk? 
Bjkás. Miért nem? szaladjon, ott is megtalálják. 

(Az álorczáshoz). 

Eredj te kormos bőregér, eredj. 
Vagy bár repülj el ; mert ha testeden, 
A mennyi rongyod, szárnyad annyi volna. 
Túl járnál eddig már az égen is. 

Szónok. Menj hát, ne késsél. Vidnek elbeszéld. 
Mi történt rajtad. Menj, ne tétovázz. 
Mert itt megölnek lelkestül : szaladj. 

Álorczás. Köszönöm, talán még megszolgálhatom. 

(Elfut.) 

Bjkás (utána nézvín). Hogyan repül az átkozott, tudom 

A hol megfordul, lesz ma fergeteg. 

De itten úgy is döghalált okozna. 

Csak hadd szaladjon. 
Szónok. Bátor jő, vigyázzunk. 

(Bátor jő.) 

Szónok. Jó Bátor, a te foglyod elszaladt. 

Bátor. Mit? elszaladt? 

Bjkás. Mint a sebes szél, volt, s nincs : elrepült. 

Bátor (kifakadva). Gyávák I 

Bjkás. No no ! ne oly mohón, legény. 

Szónok. Bőrünkből tán csak nem metszed ki őt. 

Bátor. De lelketekből ! Villám és pokol ! 
Én elhozom lezúzva, eltiporva. 
Mint a beteg légy, már csak szédeleg,^ 
S itt két vitéz áll s most ő elszalad? 
Gyávák valátok, (kardot ot) kardom a tanúi 

Bjkás. Becsület benned úgy egy szikra sincs. 
Ha illyeket szólsz. 

Bátor (kardot rámva). Oh ha kell, Bikás, 

Én homlokodra oly becsűletet 

írok vasammal, hogy ledőlsz bele. 
Bjkás (kardot rántva). Jer hát, te büszke gyermek, jer neki. 
Petrud (jő). A fejedelem itt van ! csillapodjatok. 
Géza (jő). Mi ez? mi háború van köztetek? 

Ellenfelünkkel béke van, s Opos, 

S Bikás, ti harczot kezdenétek-e? 
Bátor. Uram, bejő egy gyilkos czimbora. 

Orozva, hogy megöljön tégedet, 

Én elfogom, s mig érted futkosok, 

ők elszalasztják. 
Géza. Hallatlan dologi 

De ennek is meg kellé lennie. 

Bátor, köszönve mondom, hogy szivemben 

Örök betűkkel irva van neved. (Szónok- s Bikáshoz). 

Ti nem valátok rólam gondosak. 
Szónok. Nem, fejdelem! hallgass meg minket is. 

Bátor közénk egy félhalottat űz, 

Egy összezúzott embert, s nem tudók 

Felőle azt is, hogy rád czélozott. 

Ezt hagyja nálunk Bátor. Sír, nyöszörg, 

A port harapja, mink csak azt vigyázzuk, 

Hogyan hal el majd ; akkor felszökik, 

S mint a sebes nyíl, elvész, elszalad. 
Bátor. Oh mely beszéd ez ! 
Géza. Hagyd el ezt, Opos. 

Az a ki most mentségül tégedet 

Küldött, ezentúl küldhet másokat, 

S ha úgy akarja, el nem pusztulunk. 

Másutt vigyázva járjatok ti is, 

S minden gyanúst élőmbe hozzatok. 

(Elmennek Bátoron kívül.) 

Bátor. Nem ! ezt ki kell még küzdenem velők. 
Világ, világ ! te fondorúl fizetsz. 
Megtermed a bűnt, sűrű gyom gyanánt, 
És a ki azt serényen irtaná. 
Sokkal gyűlöltebb mint a bűn maga. 

(Jolánka énekelve s virágot szedegetve jő.) 

De mely dicső kis lány közelget itt? 

Jolán KA. 

Azt kérded-e hősfi, hová megyek én, 
Bujdosva nem ősi határok ölén, 
Én Bodrogi barna leányka? 

Itt messze nem ősi határok ölén 
Szép ifjú virágokat itt szedek én. 
Költözve hazámba, hazámbal 

Oh lányka hazádba ne menj te be még, 
Lásd vészszel ölelkezik ottan az ég, 
S hű kar nyilik itten elődbe. 

Nem, hősfi, hazámba te jer be velem. 
Bár vészbe is, ott lobog a szerelem. 
Hű kar nyilik itt is elődbe. 

A kék virág is szép, a sárga is szép : 

Kész a bokréta. (Föltekint). Ah de hol vagyok? 

Már úti társim messze elhaladtak. 

(Bátort meglátván, megrezzen, s elejti virágát.) 

HahI 
Bátor (közelítve). Szép leányka, szép, s jó, mint az ég, 

Hová való vagy? 
JoLÁNKA (elsietve). Puszta Széphalomra. 
Bátor. Szép Rába táján? 

JoLÁNKA. Nem, tovább, tovább. 

Bátor. Körös mentében? 
JOLÁNKA. Ott sem. 

Bátor. Oh ne menj hát. 

Csók a vadász szép bére a ligetben. 

JOLÁNKA (visszanézve, magában). 

Ah mely vitéz ez, ah mely szép vitéz. (Bátorhoz.) 
Isten veled, te szép vitéz, örökre. (Elfut.) 

Bátor (a virágot felvevín). 

Örökre ? Nem, te kedves kis teremtmény. 
Örökre Bátor búcsút nem vészen. 
Légy bár vidékén a vég Szenderőnek, 

yagy fenn Pozsonynak legfelső határán. 
Én megkereslek, meg! ha földi vagy. 
Milyen cseréi vannak életemnek 1 
Előbb egy ördög járt előttem itt. 
Most angyalarczczal egy tűnő leányka 
Leng el, s tavaszt nyit lelkem vad telén. (ei). 



(Szekszárd.) 
Salamon s Vid. 

ViD. Ha szabad hivednek tudni, szólj uram, 

Miért borong igy bús pillantatod? 

A földre mért sütöd le arczodat, 

Te, kit dicsőség int az ég felé? 
Salamon. Az ég felé? ne mondd szemembe ezt. 

Alattomosság a te kedvesed. 

Int a dicsőség, és te földre húzsz, 

Ha égi szárnyán ég felé török. 

Midőn velőmben lángözön lobog, 

S halálos vészszel háborog szivem, 

Te akkor eljősz, mint a bűn az éjben, 

S intést csikarsz ki. Adtam, s elhagyál. 

Mint a szedett fát, elhagyál lopóként. 

Mért tetted azt, Vid, mondd, mért tetted azt? 

Meg kellé járnod minden bokrokat 

A jó vadásznak békés erdejében, 

Lappangva kelle csúsznod berkein, 

Hogy a mulatkozót titkon megöld, 

S gyalázatot hozz vissza. Elsuhant 

Előled üldözötted, s most egész 

Hazában így zeng a pártoskodás : 

((Orozva, titkon üldöz a király.)) 

Hah! üldöz, üldöz, s nem talál nyila; 

De szégyenében agg a szív, s szakad. 
Vid. Királyom, mindent hasznodért miveltem. 
Salamon. S káromra voltak minden tetteid. 
ViD. Parancsod ellen nem tevék soha. 
Salamon. De ki volt, beszéld el, mérgem ingere? 

Vjd. Buzgón kívántam boldogultodat, 

Bocsásd meg a nagyon hű szolga vétkét. 
Salamon. Bocsássam úgy-e? s megbocsát nekem 

Országom, a lélek, a világ? 
Vjd. Ki néz azokra? 
Salamon. Ha! tudom, te nem; 

Mert rajtam égnek tévedéseid. 
Vjd. Hát rajtam égjen minden, oh király. 

Mint eddig, elbirok még mostan is. 

Ha kell, s lehetne, érted száz haJáJt. 

lm itt előtted és az ég előtt 

Szórom magamra bűnöm vadait. 
Salamon. Mi haszna halljam ismét, a mit úgy is 

Búval tapasztalt sok veszett napom? 
Vjd. Hát büntetésed rajtam! a miket 

Balul tevék, büntess meg mindenért. 

Vagy nincs-e, melyben agg kigyó sziszegjen, 

Pokol szabású szirtes börtönöd ? 

Temess el abba oly mélyen, hogy a 

Pokol lehaJlja bús nyögésemet, 

Hogy a pokolban ülő fúriák 

Kaczagva rázzák meg bilincsemet. 

Vagy nincs halálod? melly érted buzog, 

E lángoló szív itt van, üssed át! 
Salamon. Valót beszélsz-e, vagy játszol velem? 

S ha most szavadnál foglak? - Nem, te már is 

Halál homályát izzadod, s szemedben 

Hunyó világként űJ a félelem. 

Nekem halálod nem kell ; volna másé, 

ílgy, tán ha bűn is, tán úgy kellene. 

De téged, Vid, téged, s illyeket. 

Féreg gyanánt csúszsz bár el utamon. 

Meg sem tapodlak. S most büntesselek? 

Örvénybe siklunk, s most kérsz büntetést, 

Mikor merülve ingád a hajó? 

Ha bajba hoztál, húzz ki, mondj tanácsot. 

Mert büntetésed rajtam nem segít. 
Vjd. Tudod, hol egység nincs a fölött. 

Ott boldog ország nem leszen soha. 

Salamon. Ez mind igaz, de mért beszéled ezt? 
Vjd. Te, s a fejdelmek rosszul állótok, 

Rosszul, az ország csak sínlődik így. 

Díszét, nyugalmát el nem érheti. 

A mit te tennél, azt ők nem teszik, 

S ellenkezés van mindig köztetek. 

Százszor beszéltem, százszor mondom el mégi 

Két napnak a nagy égen nincs helye. 

Nincs két királynak egy nemzet fölött : 

Vagy Géza száll, s te fenn uralkodói. 

Vagy téged ejt el, s ő uralkodik. 

Hagyj egy tanácsot hatni most szivedbe, 

Ha kedveled királyi fényedet: 

Először is Gézának halni kell. 

Válaszsz nyugalmad és halála közt. 
Salamon (gondolkodva). Én! és fölöttem a Mindenható? 

Ott fenn, dicsőségének szent egében 

A fellegek közt, földön, tengeren 

Ott fenn van ő, és itt, és mindenütt. — 

Ember 1 teremtmény, s romlandó te is, 

Mint én, s akármely rab, bilincse közt, 

Osméred a mennydörgetőt fölöttünk. 

Az égborítót, a földrengetőt ; 

Osméred őtet, a halál urát? 
V]D. Az a nagy Isten, áldassék neve; 

De ő hatalmát itt kezedbe adta. 

Én már az utat megkezdtem, te végezd. 
Salamon. De mért halállal? a mi békeségünk 

Szépen virágzott. Vid, te ördögöm vagy. 

(Vid boszúsan távozni akar.) 

Megállj ! ha kezdted, végezd el. — De mért, 

Mért van különbség fény, s homály között. 

Ha én csak a homályba nézhetek? 

Mért nem lehet nem tennem semmit is. 

Midőn tennem veszély és kárhozat? 

VidI Vid! hozd vissza frigyemet megint. 
V)D. Láttad, hogy az nem tartós köztetek. 

Ne gondolj mást : Gézának halni kell. 
Salamon. S halála mindent eltemet talán? 

ViD. El a viszáJkodások magvait. 
De csended úgy is nem soká lehet : 
Haddal közelget László morva szélről. 

Salamon. S László közelget? 

ViD. Hírét hallhatod. 

Salamon (nevckedS bámulással). 

Vjd. Haddal, morva haddal, 

S vagy készülsz, vagy nem, meg kell küzdened. 

Salamon. Küzdés elől én nem futék soha. 

ViD. Csak hát szakaszd meg. Géza Váradon 
Magányban van még, most elnyomhatod. 
Aztán fölállhatsz László ellen is, 
S tapodva vannak ellenségeid. 
Ha vársz, az ország omladékain 
Kell majd emelned fénylő székedet. 
És a rokonvér vesztesége által 
Gyengülve külső oltalomra jutsz. 
De most mi kell több, mint egy pillanat, 
Hogy összegyűljön víni kész hadad, 
Melyet javadra titkon rendelek? 
A pártolót most könnyen elnyomod, 
Jobbágyi vért sem ontasz, s gondodat 
A gyors Dunának, szélnek adhatod. 

Salamon (habozó elszánással). 

Nincs semmi hátra, végezd dolgodat. (Vid d.) 
Hah, mint rohan ki! Ezrek élete, 
S halála késik minden nyomdokán ; 
S én itt maradtam, mint a bú, magam. 
Kell hát rokonnak vérét ontanom? 
Rokonnak vérét I oh hol Ernyei ! 
De el ! ki innen, itt ez a tető 
És a falaknak terhe rám szakad. (ei.) 
Apát (jő). Mi ez? halottak, élők Istene! 
Lelkemmel a pokolhad játszik-e? 
Vagy mind valóság, a mit hallok itt? 
Hallatlan ez, s gyász, oh hazám, neked. 
De nem! Talán még Géza nem vesz el. 
Én a veszélyről hírt irok neki, 

S tüstént Jovászom áltaJ küldöm c]. 

(Az asztalhoz megy, s megírja levelét.) 

Innen kitudhat mindent, és ha egy 
Ember serényebb, mint egész sereg, 
Még jókor intem a veszély előtt. 
Szent Isten, és ti égnek angyali, 
Vegyétek pártul e csekély irást, 
Hogy menjen a hűségnek szárnyain 
Ahhoz, kiért e bús szív félve veri (El.) 



(Erdős táj.) 
Géza. "Bikás. Szónok. Petrud (jőnek). 

Géza. Itten nyugodjunk. Nyugszik a nap is már. 

Végső sugarai most enyésznek az 

Erdős tetőjü halmok domborán. 

Oh vajha kelte oly csendes legyen, 

Mint most előttünk kedves alkonya. (Körülnéz.) 

De hol maradt el Bátorunk? Talán csak 

Uj ritkaságot nem fogott megint? 
Szónok. Pedig, ha nem csal messziről szemem, 

Alig ha úgy nincs. 
Petrud Egy idegen lovag 

Léptet nyomában. 
Géza. Mondom, nyugta nincs. 

Ilyen szemes, vitéz, hű emberem 

Ha kettő volna, sárkányok között 

Mernék alunni, s tigrisek tanyáján ; 

Mert ez megőrzi minden léptemet. 

(Szónok, Bikás boszankodnak.) 

Először lelke, mint a sas szeme, 

S előtte titkon semmi sem marad. (Bátor jő.) 

Bátor, mi újság? mit hozál nekem? 

Bátor. Kárhozva kell, akármely bűnömért 
Kárhozva lennem : én neked gonosz 
Hírt hoztam ismét. 

Géza. Olly igen gonoszt? 

Ha jól megértjük, tán nem oly gonosz. 

Bátor. Oh bár ne lenne. Itt van a levél, 

VilheJm apáttól hozta e lovag. 
Géza. Vilhelm apáttól? az hű emberem. 

De mit jelenthet? mint a szemfödélhez. 

Rettegve nyúlok hozzá. Mondd előbb 

Szóval, mi hírt küld a szelíd apát ? 
A LOVÁSZ. Uram, kevés szót mondott az ; de sírt, 

S fehér szakállán gyöngyözött le könnye. 

Azt mondta : ((Józsa, menj, ne nézz napot, 

Mig helyre nem mégy, éjszakát ne nézz. 

Sas szárnyain ne, mert az is kifárad. 

De menj a gondolatnak szárnyain, 

S míg gondolat lesz benned, meg ne állj.» 

És, Isten látta, én jól jöttem el : 

A nap kifáradt és alunni ment. 

Az éj elunta álmát, s fölriadt. 

Lovam kidőlt, s utána másik is : 

Én megmaradtam utamon hiven ; 

A többiről tudósít e levél. 
Géza. Eredj Opos, viselj gondot reá. 

Hogy e legénynek dolga jól legyen. 

Jutalmazatlan el ne menjen az, 

Kit ennyi hűség sürget útain. 

(Bátor s a lovász elmennek.) 

Lássuk, mi hírrel lep meg a levél. (Oivas). 
((Elvesztenek, míg László visszatér, 
Ha kész sereg nem áll oltalmadúl.)) 
Nem volt elég, hogy a vadászaton 
Titkon keresték vesztemet. Nem, oh 
Most már sereggel jőnek ellenem. 
Tündér, agyarkodó, csalárd világ. 
Mit nem fogunk még érni színeden? 
Testvérek ellen támadt háborúm, 
De védelemmel tartozom magamnak. 

Szónok. És hát ha e hír, mint óhajtom is, 
Csak álmodott hír? 

Géza. Nem, Szónok, ne bántsd, 

Ösmert hívemnek meghiszem szavát. 

Bjkás. Nem úgy ítéljük — 

Géza (srivába vágva). Hagyd el most, Bikás, 

A mely időt így vesztünk el, haláJla] 

Váltjuk meg később. Szedjetek hadat, 

Nem árt, ha nem kell, megmenthet, ha kell. 

Siessetek : mértékünk függve áll. 

Lebillenünk, ha had nem támogat. 
Szónok. Tettünk mutassa, mint vagyunk hivek. 
Géza (a vadászokhoz). Ti is, kik eddig a vadak nyomán 

Kedvtelve jártatok velem, nagyobb 

Csapásra ártóbb fegyvert fogjatok. 

Eddig vadakkal ütközénk : rokon 

Vért kell ezentúl ontanunk. Az Isten 

Bocsássa bűneinket: jőjetek. 

(Elmennek. Szónok, Bikás, Pelrud hátra maradnak.) 

Szónok. S mi hogy' leszünk? hogy' áll tanácsotok? 
Bikás. A mint egyeztünk Viddel, úgy marad. 
Szónok. S Petrud? 
Petrud. Mondtam már, én is átmegyek. 

Szavammal én nem szoktam játszani. 

Kétszáz lovast, serényét, mint madár. 

Viszek magammal, mind erős nyilast. 
Bikás. Száz barna hajdú már rég kész hadam. 

Hozzá vetek még százat, és velők 

Nem Váradot, de Váradnál nagyobbat. 

Nagy Tátra minden bérczét fölverem. 
Szónok. Bajtársak, azt a jó időre bizzuk. 

A mennyit érhet, most tegyen kiki. 

Ha Viddel értekeztünk, a királyt 

Hatalmasítsa népünk tábora, 

S olvaszsza egygyé megszakadt hazánkat. (Elmennek.) 

(Mezei lak.) 
CSATÁS (fegyvereit szedegetvén). Le Jnncn a SZCgckrŐl 

Elmúltak már a rozsda napjai, [fegyverim, 

Elhunyt apák vasát a gyermek ölti fel, 

S majd honfi vér setétlik bús hegyén. 

Istenre mondom ! bár nem rettegek, 

Békén kivánnék ülni egy tetőn 

És nézni, míg a harcznak vége lesz. 

Hogy részt ne vennék gyász munkáiban ; 
De fölver a baj, a hit kényszerít. 
Hitem királyom pártjához kötött, 
S én a királyért harczolok. Ki ez ? 

Hugóm közelget, az ne lásson így. (Lerakja fegyvertit.) 

JOLÁNKA (jő). Mit rejtegetsz előttem, bácsim? ah 
Jól sejtem én, miben fárad kezed. 
Te oly sokáig elvalál, s alig 
Szoríthatott meg reszkető karom, 
Alig beszéltem szív szerint veled, 

S már új veszélybe készülsz titkosan. (Szomorodva.) 

Szegény húgod remegve éldegél 

Ezen lakatlan tájban nélküled, 

S te, durva küzdő, még is elhagyod. 
CsATÁs. Egy hű cseléd marad itt oltalmadúl. 
Jolánra. Oh a szegény öreg, mit ér az itt? 

A fény ijeszti nappal, éjjel a 

Sűrű homálytól retteg, s rejtezik, 

S eloltaná a mécsvilágot is, 

Hogy a setétben bujdosó gonosznak 

Ne legyen vezére hajlékunk felé. 

A jámbor, áldja meg jó Istene, 

Hű nagyon is, s gyakorta még nekem 

Kell bátorítnom, hogy ne féltsen úgy. 

S te most, egyetlen gyámolom, tova 

Más tájakon szédelgesz, engemet 

A vad magányban hagyván sínleni. [lehet. 

CsATÁs (magában). Kemény idők! hogy máskép nem 
Jolánra. Ég, föld van itt előttem, semmi más. 

Még a madár is félve reppen erre ; 

Csak az undok éjnek baglya látogat meg, 

S félénk szivünkbe rettegést huhog. 

Ha vad szelek suhognak, vagy dühös 

Zivatar közelget puszta dombjainkról, 

Gyanús eszünknek végitélet az. 

A záporokban csüggedés szakad ránk, 

S azt hiszszük, mert mást nem talál közel, 

Tanyánkat minden villám fölveri. 

Oh mint kívánom ekkor, jőne bár 

A bajnok ifjú rettegő húgához ; 

Csak azt kívánom, bátya, hogy te jőj ; 

Te jősz, s megint mégy a hegyek sasával, 

Földünkre gondod nincs, s tekinteted. 

Irányod a nap, felhő lakhelyed, 
CsATÁs (félre). Isten tudod, hogy érte fáradok, (jolánkához.) 

Ne légy, Jolánka, illyen nyugtalan. 

Ne kivánd, hogy a villongó férfi szem 

Könnyekre nyiljék, s hogy merész szivünk 

Pihegve nyögjön a szűk vért alatt. 

Bátyádnak érző keble megszakad. 

Bizzál az Istenben, vigasztalást 

Az ád, ha én távol vagyok. 

S majd máshová is viszlek én : helyet 

Találtam immár a városban, ott 

Békével élhetünk és biztosan. 

Csak a csatákból térjek meg, panaszra 

Nem lelsz, Jolánkám, több okot. 
Jolánka. Nem? ah 

De a csaták, az átkozott csaták! 

Ha áldozatjok lészsz. (Félre.) És Bátor, ah 

Ha az lesz ő is, árva lesz Jolán. 
CsATÁs (kezét fogván). Leány, az Istenért, mi lelt? beszélj. 
Jolánka. Nincs semmi baj; ne aggódjál, Csatás! 

Nem háborít meg többé bús szavam. 

(Nyájasan simul bátyja ölébe.) 

Majd egykor a felhőkön túl, együtt 

Én is, te is, szelíden nyughatunk. 
Csatás. Szegény Jolán, hogyan hagyhatlak el? 
Jolánka. Csak menj, ha menned a sors rendelése. 

Viseld el épen a harcz vas ruháját, 

Én, míg halállal küzködik karod, 

Halálos félelemmel küzködöm, 

S epedve nézek a bús táj felé. (Ei.) 
Csatás. Áldott szelíd lány, a te sorsod ez. 

Mért nem tehetlek csillaggá, hogy itt. 

Itt hordanálak élő szívemen, 

S megőrzenélek, mint ezt, téged is. 

De menni kell, a csendes éj múlik. 

S a hajnal ott vár, mint egy sírhalom 

Köddel takarván két had táborát. 

Elő, elő hát fegyverek! (fegyverkezik) sokat, 

S tán jobb csatákon hordtak őseim, 

Most én visellek, el ne hagyjatok, (indultában.) 

Ne sok szerencsét. Isten! csak halált ne, 

Hogy e szegénynek éljen gyámola. 

(Elmegy. Jolánka nem sokára visszajő.) 

Jolánra. Eltávozott már, s ah mily hirtelen! 
Magam maradtam, vagy jaj, nem magam. 
Választhatatlan társam a halál. 
Bátyám halála, s Bátorom halála. 
Közel fenyéren nyugszik a sereg. 
Ott jőnek össze ösmeretlenűl. 
Fölrántva egymás ellen kardjaik, 
Sziveik megosztva két fölség között. 
Ellenkezők, mint ártó fergeteg, 
Mely két világ dühével összecsap. 
Ah a testvért ki menti meg nekem ? 
Ki menti meg szivem szerelmesét? 
Mért Bátoromnak meg nem mondhatám, 
Hogy az, ki ellen kardja vonva van, 
Testvére annak, a kit ő szeret? 
Mért esdekelve nem szóltam Csatásnak, 
Hogy bús húgának kedvesét ne bántsa? 
Most majd betoppan ádázán Csatás, 
Hős vért mutatva gyilkos fegyverén, 
S talán az kedvesemnek vére lesz ; 
Vagy Bátor meglep itr, s midőn 
Nyakamba ölti karjait, talán 
Csatásnak vére fagy meg keblemen. 
Irtóztató ! tovább nem nyughatom. 
Künn a szabadban bujdosom feléjök : 
Oh tán ha látja bátyám szánatos 
Bajában a testvért, nem öldököl ; 
Ha sejti a szerelmest Bátorom, 
Lágyulva nyúl kardhoz, s nem öldököl. 

í'^átyolf von fejire, s menni kíszOl.) 

Kedvezzetek most, hold és csillagok. 

Derűijön a hegy ormán fényetek. 

Hogy lássa húgát a távozó, 

Hogy a hős lássa kedvesét. 
Az ÖREG (belép). Hová ez álnok éjben, asszonyom. 

Hová ragadnak bús indúlatid? 

Maradj, közel van a tábor, veszély 

Érhet, ha megtaláJnak látni. 
JOLÁNKA. Nincs 

Mitől ijednem, nincs mit vesztenem. 

Bátran fogom szemlélni a csatát. 

Mely porba dönti boldogságomat. 
Az ÖREG. Oh hát ezért aggódtam annyiszor, 

Hogy most magad keressed a veszélyt ; 

Maradj, az égre kérlek, asszonyom. 

Hűs szél lebeg künn, meg fog ártani. 
JOLÁNKA. Keblem tüzét az meg nem hűtheti. 
Az ÖREG. Ha a lapályról bátyád szemre vesz — 
JoLÁNKA. Bár venne szemre, szólanék vele. 

Még egyszer szólnék, aztán nem soha. (Ei.) 
Az ÖREG. Elhagy, de én őt el nem hagyhatom, 

Ha veszni tér is, nyomdokán leszek. (Ei.) 

(Kémei sik, Géza tábora.) 

Bátor (fegyverben). Mi tévedcz szereliTiem halmain ? 
Széllel lebeg fehérlő köntöse, 
S fején lobogva játszik fátyola. (Merőn né?.) 
Ha ő, bizonynyaj ő, az én Jolánkám, 
Egyedül lakója puszta Széphalomnak. 
De mit bolyong ott oly magányosan ? 
Kémelve néz majd a vadság fia, 
Meglátja, s martalékul jegyzi őt, 
Mig tán epedve várja kedvesét, 
S ohajtásit hordozzák a szelek. 
Hah! itt is, ott is fegyveres bolyong. 
Soká magára hagynom nem lehet, (indultában.) 
Szúnyadjatok boszúnak lángjai. 
Késsél pirulni, küzdés hajnala : 
Nem retteg a bajtól egy bajnok is; 
De a szerelmes félt, és elsiet. (EI.) 

Géza, Szónok, Bikds (jőnek). 

Géza. Nem nyughatom, napom, mely jőni fog, 
Megölte csendes éjem álmait, 
Es szörnyűsége minden táborával 
Uralkodó lett gondbús lelkemen. 
Ha térsz meg, László, ismét táborombal 
Nélküled oly az, mint az árva raj, 
S nekem, mig el vagy, jobb karom hibázik. 
De ím helyenként ébred népem is, 
Ezek ne lássák csüggedésemet ; 
Mert bár szivemben, mint rokon, kesergek, 
Vezéri tisztem eltitkolni azt. 

(Föl s alá jár, azonban Szónok, Bikás jőnek.) 

Szónok. Alig pirul a hajnal, és te már 

Fegyverkezetten állasz, fejdelem : 

Nem nyughatál tán, rossz volt éjjeled? 
Géza. Csak a minőt táborban várhatok. 

A bajnok éje vas álmokat terem, 

S mikor fölébred, vas világba kél. 

Ki tudja, mennyi a királyi nép? 
BiKÁs. Másfélszer annyi lesz, mint mink vagyunk ; 

De a vitéznek gyáva nép kevés, 

Ha tízszer annyi is. 
Géza. E szerint te a 

Királyi népet gyávának veszed? 
BiKÁs. Ha az nem is, bizonynyal jó ügyed 

Nagy bátorítást adhat ellenök. 
Géza. A jó ügy és a vakmerő bizás 

Mellett lakolni szoktunk többnyire. 
Szónok. Ne csüggedezz a fegyverek között. 

Veled valánk mi már több harczokon. 

Ma sem csekélyebb fegyverünk hatalma : 

Csak addig is föltartjuk a csapást, 

Mig a sereggel László megjövend. 
Géza. És többet én nem kérek tőletek ; 

De bár halasztanók az ütközést. 

Csak addig is, mig László visszatér. 
Bjkás. Az nem lehet már, nézz a síkon el, 

Nem messze nyugszik a király hadával, 

S ha nem csalódom, a nehéz homályt 

Titkon közelgő csillogás szegi. 
Szónok. Salamon hadának csillogása az. 

S a mint szememnek enged a homály. 

Emelt paizszsal szemlélem magát 

Elül ragyogva, mint mindig szokott, 

Mikor veszélynek ellenébe megy. 
Géza. Ne késsetek hát. Rendbe e hadakkal. 

Hogy ránk ne üssön készületlenül. 

Elül gyaloggal én megyek, s ha majd 

Megfárad a had, köz nyilast hagyok. 

Hogy ott kitörjön nyugtabb népetek. (Mentében.) 

Isten 1 te intézd a csaták ügyét. (El.) 

Szónok. Mi is megintsük most vitézeinket, 
Hogy tévedésből el ne hagyjanak. 
Vid úgy izente, hogy ha majd vivunk, 
Emelt paizszsal robbanjunk feléjök, 
Ez hát jelünk, vigyázzatok reá. 

BiKÁs. Én harczosimnak már meghagytam ezt. 

Petrud. Megtettem én is már, de szóljatok, 
Mi lesz belőlünk majd, ha ott leszünk? 

Szónok. Csodálatos ! te most kétkedel, 
Az lesz, Petrud, hogy Géza fogva lesz, 
S nekünk ezentúl egy király parancsol, 
S te majd ipádnak pártján nemsokára 
Nyomába léphetsz, mint egy kis király. 
Menjünk, már Géza népe rendben áll. 

(Szónok, Bikás mennek.) 

Petrud. Most mit tegyek? Ha Gézát elhagyom. 
Nem lészek-é a hazához hűtelen? 
Czélomnak utján kétes vég lebeg ; 
De benn vagyok már, félre, gyáva gond : 
Ég, vagy pokol, sorsom válaszsza el. (Ei.) 

J^ét katona (jő). 

Első. Pajtás, beszéld el, mi dolog ez? Miért 

Kell a királyhoz állanunk? 
Második. Azért 

Mert mindenütt a legdicsőbb személy. 
Első. Bolondos, ennyit régen tudtam én, 

S fejdelmeinket még sem hagytam el. 
Második. Más az. Te s én is eddig ostobák 

Voltunk ; de most megnyíltak a szemek. 
Első. Talán a pengő pénznek fényire? 

Hitvány beszéd ez. Többet én ugyan 

Most sem tudok, mint tudtam eddig is. 

S aztán abból, hogy a király király, 

Még semmiképen sem következik. 

Hogy ütközetnek kezdetén magasra 

Kell a paizst balunkkal tartani, 

S hogy jobb kezünkben gyáva kard legyen. 



T^egyedik felvonás. 69 

Eddig, ha küzdénk, jó Isten nevében 

Magyarán ragadtunk kardot, és neki I 

Csattogva, zúgva férfi bajt vivánk ; 

De most bezeg csodát tesz a paizs, 

Am félre evvel, mondd meg, Géza mért 

Lesz a veszélynek hagyva általunk? 
Második. Buták butája! A kit veszni rendelt 

Az Isten, azt te meg nem tarthatod. 
Első. Költsed veszett nevét, hogy veszszen el 
Második. Bár mit beszélgetsz, már az úgy marad. 

Aztán, ha kérdezik, ki embere 

Vagy? (büszkín) a királyé! mondhatod. 

És most? takard el képedet. 
Első. S ugyan 

Miért? Egy emberséges jó uré, 

Ki a királynak vérével rokon. 
Második. Elég az hozzá : nincs, nem is lehet 

Másféleképen, mint van. 
Első. Oktalan ! 

Második. Mondhatsz akármit. Én már több okot 

Fejedbe verni nem tudok. Kezem 

Yasat gyakorlott teljes életemben. 

És ehhez én tizszerte jobban értek. 

Mint a szavaknak lágy pergésihez 
Első (menni készülve). Maradj magadnak, füsteszű kovács. 
Második (föltartja). Hová ! biz innen egy nyommá se 

Míg nem tudom szándékodat. [menj, 

Első. Bocsáss, 

Ki tarthat engem ?^ 
Második. Én, míg nem beszélsz. 

Első. Tudd hát, urunkhoz, Gézához megyek. 
Második (kardhoz kap). Árulkodó, előbb a sírba mégy. 
Első. Buzgó bolond! nekem tán nincs vasam? 
Szónok (jő). Mi durva versengés ez köztetek? 

El rendetekbe! vár az ütközet. 
Első. Uram — 
Szónok. Balázs, egy szót se! vagy ha szólsz. 

Árváidat mind szélnek ergetem, 

És a mit adtam, átkom rontja meg. (El.) 

Első Megyek, vezérem, csak ne zúgj reám. (Mentében.) 
Oh mért nem illik tudni a szegénynek, 
Mi okra harczol, s mért kell halnia? (E1.) 

(Völgy.) 

Egy felől Csatás, más felől "Bátor jőnck fegyveresen. Hajnalodik. 

CsATÁs (magában). Mi hajtja ezt most hajlékom felé? 
Bátor (magában). Mi ez ? hívemnek útját nem magam. 

Még más vitéz is járja ily korán? 

De csendesen, tán mást tapasztalok. (Csatáshoz.) 

Megállj, ki vagy? 
Csatás. Magyar nemes. 

Fölkent királyom híve síromig. 
Bátor (fíire). Ellenségem, de nem vivők vele, 

Véres kezekkel nem megyek Jolánhoz . 
Csatás (magában). Akárhogy* is megütközöm vele : 

Gyanús előttem minden mozdulatja. 
Bátor (megindulva). Hát jó szerencsét a király ügyében. 
Csatás. Megállj ! ez úton nem mehetsz tovább. 
Bátor. Nem? és kitől kell megtanulnom azt? 
Csatás. Tőlem ! vagy e vas tüstént megtanít. 

Jer a királyhoz, jó vitéz ha vagy, 

S nem czifraságnak hordod kardodat. 

Táborban kell most lenned, jer velem. 
Bátor. Ki ördög küldött téged most ide? 

Lódulj uradhoz, s nékem nyiss utat. 

Vagy elkotor'ak, mint egy porszemet. 
Csatás. Kotorj ha tudsz, de míg piheghetek. 

Hitetleni innen nem mozdulsz tovább. 
Bátor (kardot rántva). Oposnak nem parancsol gyenge 

Csatás (megütközve, de ismét neki bátorodva). [kéz 

Opos nevétől nem remeg Csatás. 

De bár halálom volna is neved. 

Merész csapással dúlnám vázadat. (Kardot ránt.) 

Bátor (hátrálva magában). 

Hah, mely fagyasztó gondolat szorongat I 

(Csaláshoz.) 

Megállj, Csatás, szólj, testvéred van-e? 

CsATÁs. Fajúit teremtmény, kardom van, jere I 
Bátor. A szent egekre kérlek, szólj előbb. 
CsATÁs (magában). Oh mit kereshet ez húgom körül ? 

Bátor (ismét hátrálva). 

Ne hirtelenkedj', szólj előbb, ha hős vagy. 

CsATÁs. Ne késedelmezz, harczolj meg, ha hős vagy. 

Bátor. Ott a mezőn majd megtalálsz ; ereszsz. 

CsATÁs. Ott csak merészek harcza van ; de te 
Bátor te nem vap^y, ellopád nevét. 
Add vissza most, vagy veszsz el itt vele. 

Bátor. Veszsz hát te, vakmerő fiú. 

(összecsapnak, Csatás elesik.) 

CsATÁs (haldokolva). Nagy Isten! Oh Bátor, ne bántsad őt. 
Bátor (ijedve). Ne bántsam őt? ég s föld, ki az, Csatás? 
Csatás. Szegény, szegény húgom, ne bántsad őt. 

(Meghal.) 

Bátor (iszonyodva). Ez bátyja volt hát, s én öltem meg őt 1 
Én, kit gonosz munkákra szült anyám, 
S boldogtalanná jegyzett csillagom. 
Veszsz el, te rút kard, száradj el, gonosz kéz, 
S te kárhozott fő, égj el bánatodban. — 
A legvitézebb itt vész általam : 
A legvitézebb, a ki éltemet. 
Szerelmem éltét őrzé, én halállal 
Takartam őt el háladatlanúl, 
Haj! most közelget a leányka is. 
Elébe térek, hogy ne lepje itt. 

(A testet félrehúzván, visszatér. Jolánkct jő). 

(Magában.) 

Mit szóljak oh ! vagy mit hallgassak el ? (jolánkához.) 

Az Istenért, Jolánka, mit cselekszel ? 

Gyilkos dühében félig álmadozva. 

Nem messze innen nyugszik a sereg. 

Halál borong a hősek álmain. 

Halál nyomul a kardok élire, 

S rémítve szunyád a két táboron. 

S ha majd riadni fognak kürtéi nk, 

Száz dárda zúg itt, száz fenyít amott ; 
Villámlik a kard, sújt és öldököl. 
Napot borítva, kopja s nyil hegyén 
Ezer veszély száll és kel szüntelen. 
Ordít, öl, űz a vérajkú gyalog, 
S eget ver a zaj ; még irtóztatóbb 
A nyargaló had : gőgösen rohan. 
Mint a veszett sárkány délczeg lován : 
Nyög, reng alatta a föld, s port ereszt. 
JoJánka, illyen helyre hogy' jöhetsz? 
Aggódni fog, s csüggedni kedvesed. 

JOLÁNKA. Oh melly ijesztő vagy te, Bátorom, 
De lássad a szerelmes bús Jolán 
Még is kívánja társaságodat. 
Mert életének öröme, pajzsa vagy. 
Addig bolyong a holdnak fényinél 
Szerelme halmán, míg reád talál. 
Oh itt bolyongtam akkor is, midőn 
Utánam oly nagy útról eljövél, 
S első találkozásom álmai 
Édesb valóra teljesedtenek. 
Te büszke bajnok, mint egy had királya. 
Csillogva jöttél és csattogva hozzám, 
S az elrémült lány szívét megvevéd. 
Mint a derült ég, arczod oly vidám. 
Mint csillag, olyan égő volt szemed ; 
S mig fél ijedve, fél gyönyörködéssel, 
Bámulva haliam nyájas üdvödet. 
Szemem szivemnek árulója lőn, 
S karodban vesztem martalék gyanánt. 
Ah mely gyönyör volt kebleden pihennem. 
Mely üdvözítő, színom csókodat! 
De minden múlik, elmúlt már az is, 
S azolta még felém sem jősz, kevély. 
Ki tudja, hol hordoztak a szelek ; 
S én itt epedve vártam jöttödet. 

Bátor. Csapodár, te még utóbb a harczot is 
Kinyájaskodnád lelkemből ; de várj, 
Eljő megént a harczból Bátorod, 

Örömben ejti hozzád lépteit, 
S mint a derűit ég, arcza oly vidám, 
Mint csillag, ollyan égő lesz szeme. 
Mostan nem úgy, most nagy baj vár, bocsáss. 
JOLÁNKA. Nem tartlak, oh a gyenge lány szava 
Ádáz örömeitekkel úgy sem bir soha. 
Büszkén, merészen kél a hős, ha kell, 
S az árva hölgy teremben agg, remeg. 
Csak egyre kérlek hát, aztán mehetsz. 

(Bálor balján vért látván, megretten.) 

De mely csapás ért tégedet? 
Vér foly kezedről. 
Bátor (magában). Hah, mért nem mcnék. (Jolánkához.) 

Hagyján, szerettem! semmit sem tesz az. 
Csak mondd el inkább, kérlek, titkodat, 
S hagyj menni dolgaimra, menj te is. 
Egyéb veszély nem tud rémíteni, 
Csak az, mely téged érhet, oh Jolán. 

JOLANKA (Bátor szavára nem ügyelvén, a vérjeleket nézi.) 

Mit sejtek? oh rettegtető jelek! 

Te erre jöttél. Bátor szólj, mi történt? 

Vér itt is, ott is. 
Bátor. ^-^^gy nyugott, Jolán. 

JoLÁNKA. Nyugott? nyugott a sír és a halál. 

Oh jaj ! ha tudnád. Bátor, mint vagyok. 

(Meglátja Csalás kardját, s sisakját,) 

Nagy Isten, ott kard és sisak hever. 

Csatás, Csatás! oh merre vagy te most? (Menni akar.) 
Bátor (eiébe áii). Maradj az Istenért! 
JoLÁNKA. Ereszsz ; nem nyughatom. 

(A kard felé siet.) 

Bátor. Föld, nyeld el azt az átkozott vasat! 

Gördülj utána, áruló sisak. (Jolánka fölveszi a kardot.) 

Pokol ! te győztél, érzem lángodat. 

Jolánka. (Szédeleg, Bátor oda siet, s megtartja.) 

Szent Isten ! a kard, a sisak kié ? 
Tudod-e, te büszke harczoló, kié? 

(Mutatván a kardra vágott jeleket.) 

Ezüstből verve itt a két oroszlán. 

Itt a kerek hold. (Jnórva hagyja cl Bátort.) 

Oh egek! hová 

Lett az, ki ezt ma felköté? (Merőn.) 

Bátyám, Csatás volt az! 
Bátor. Oh hogy nem öl szavad, 

Jolán, miért nem mondtad ezt nekem? 
JOLÁNKA. Kegyetlen ember, így kell szólanod? 

Kard és sisak fetrengnek dísztelen 

Előttem, és még tudnom sem szabad. 

Hol a sisaknak, kardnak jó ura. 

Oh tán agyarkodó kezek közé jutott, 

S mély sebei körül bilincsek csörgenek. 

Szegény Csatás! — de én őt föltalálom! 

Majd völgyeken bolyongok, s halmokon, 

Utána járok a táborban is. (Menni akar.) 
Bátor. Ne hirtelenkedjél, Jolánka, menj haza. 
JoLÁNKA (félőrjöngve). A csillagokhoz oda föl, nem haza. 

Ki adja vissza jó testvéremet? 

Ki mondja meg, hová lett? Vérkezű, 

Add vissza búmnak a testvér kebelt. 

Mely befogadja gyötrődésimet. 

Oh hol van ő? hol. Isten, emberek? 
Bátor. Jolán, ha tudnád, ártatlan vagyok. 
Jolánka. Ártatlan ? oh egek, hát ő nem él ? 

Mondd, hogy halálán most van, hogy szemében 

Az életszikra még reménynyel ég. 

Mondd, hogy sebében szenved, csak ne mondd. 

Ne mondd, hogy meghalt. Bátor, lásd, az élet. 

Ha egyszer elment, nem jő vissza többé. 

Ne mondd, hogy meghalt. Mondd, - — de mit beszé- 

(Iszonyodva.) [Iclc 

Te vaskezű, te ölhetted meg őt. 
Bátor. Nem én, Jolán, nem én öltem meg őt. 
Nézd ezt a kardot, ennek nincs szive. 
Ez nem hall, nem lát, bár ragyog maga. 
Ez tud megölni ellent és rokont, 
S természetének megfelel, ha öl. 
Mert ezt setétben szülték vad hegyek, 
És gyilkos érczét a láng szelleme 

Még gyilkolóbbá tette ; add bár angyalok 
Kezébe, ott is öldöklő leszen. 
Ha a harag szózatja megriad. 
S Jolán, te megvetsz, gyűlölsz tettemért? 
Minden szavad feldúlja keblemet. 
Azt, mely tenéked rejt egy hű szivet. 
JoLÁNKA. Oh Bátor, nékem is van egy szegény szi- 
Minden szavadra vérzik az, s szakad, [vem. 

Mit nyersz avval, ha nem tud érezni ? 

(Borzadva távozik tőle.) 

Irtózatos, pillantatod gyilok, 
Lélekzeted fojtó lesz énnekem, 
S ha csókod ég majd halvány arczomon, 
Vér fog fakadni abból, mint sebéből 
Csatásnak, a kit eldöntött karod. 
Halál borít, ha átölelsz ; halál 
Ijeszt, ha víg örömre csalsz, 
S szerelmed éneke síri hang leszen. 
Bátor. Boldogtalan, mivé tett bánatod! 

JOLÁNKA (megindul, meglátja a holt testet). 

Ott fekszik ő, nagy Isten ! végy magadhoz. 

(Elfut a holt testhez, Bátor háborodottan áll. Azonban messziről kflrtszó hal- 
lik. Az öreg könyűs szemekkel asszonya után megy.) 

Bátor. Hah! ez nekem szól, most nőj, szikla mell, 
S teremj magadban erezet szív helyett. 
Itt eltiportam éltem szép virágát. 
Tüskék virítnak eztán utamon, 
S fölöttök én, mint bujdosó szobor 
Kedvetlenül lejárom évemet. (Az öreghez.) 
Öreg, te ódd az árvát, én megyek; 
Mert ütközetre hí a kürt szava. (Ei.) 

Az ÖREG (mentében). Mért nem takarnak el síromnak hant- 
Mért kell megérnem e gyászos történetet? (jai, 
A kedves ifjú porba száll, s fölötte 
Az ősz öreg hullatja könnyeit! (Ei.) 

(Kemci mező, Salamon tábora.) 
Salamon, T'id (jőnek.) 

Salamon. Nem lomha ellenséggel van hadam, 
Készüiten, és már küzdő rendben álí. (Vidhez.) 
Már Ernyeit tovább nem várhatom, 
Riaszd meg a csatának kürtéit : 
Támadni jobb, mint támadtatni, menj. 

Vjd. Engedj csak egy szót még előbb hivednek. 

Salamon. Szólj. 

Vjd. Gyakran immár elhagyott szerencsém, 

Midőn szolgálni kivántam neked. 
S te a szerencsét hűségem helyett 
Mérvén, hitemben kételkedni kezdtél. 

Salamon. Ne légy oly hosszas : én megértelek. 

Vjd. Kétségedet hogy elvegyem szivedből 
Egy új segéddel, mint hitem jelével, 
Hatalmasítom népedet. Tudod, 
Midőn kezesnek adtál, s visszaküldték, 
Vád, szemrehányás voltak béreim. 

Salamon. Es arra méltó voltál tettedért. 

Vjd. Es épen ez van nagy hasznodra most. 
Akkor szereztem Petiudot, Bikást 
És Szónokot részedre, most hadokkal 
Seregedbe jőnek, csak fogadd el őket. 

Salamon. S mennyit tehetnek összesen hadokkal ? 

Vjd. Tán Géza táborának harmadát. 

Salamon. Menj, s adj parancsot, hogy bántatlanul 
Jöhessen e hű nép zászlóm alá. 

Vjd. Parancsod tüstént teljesítve lesz. 
Gézát kezedbe nyújtom most, király. 
Légy rajta, hogy ne hasztalan tegyem. (Magában.) 
S te megjutalmazz, ország harmada. (El.) 

Salamon (magányosan). Ez a Vid oly csodálatos nekem. 
Üz, von, köt és old ál természete. 
Ha viss7:anézvén, múlt vcszélyimet 
Vizsgálom, irtóznom kell tőle, mint 
A bús hajósnak szirtok élitől, 

Melyek már hajóját megszaggaták. 

Ha nézem eiJenben, mily gondosan 

Forog, s vesződik a jövő körűi ; 

Mint űzi, hajtja minden eszközét, 

Hogy a szerencse részemen Jegyen : 

Zavart ügyemben kell szeretnem őt, 

S ha félve is, feléje hajlanom, 

Mint a hajósnak szirtok élihez, 

Midőn hajóját már habok nyelik. 

De a mit most tesz, ez rossz nem lehet. 

Mig künn segédért László bujdosik, 

Bátyját én addig vérontatlan is 

Tőrömbe hajtom, és mint hadfogolynak 

Szárnyát szegem, hogy többé föl ne keljen ; 

S jobbágyom ő,^ királya én legyek. (Katonáihoz.) 

Vitézek erre : Árpád, s Bendegucz ! 

(Vitézek rohannak utána a szinen, és kiáltják:) 
((Árpád S Bendegucz. » (Nemsokára csatazaj hallik.) 
Szónok (jő hadával, palzsát emelvén). 

Emelt paizszsal, a mint én megyek, 

Jőjön nyomomban harcz nélkül kiki, 

És fenn kiáltsa: éljen a király! (E1.) 
BiKÁs. Elő vitézek, itt az alkalom. 

A mint kimondtam, úgy tegyen kiki. 

Eddig fejdelmi zászlót tisztelénk, 

Eztán az ország ősi czímcre 

Leszen vezérünk: éljen a király! (Ei.) 
Petrud. Föl a paizst, vitézek, és nyomomba. 

Mint jó barátok, úgy fogadtatunk, 

S ha egygyé olvad nemzetünk, talán 

Rokonra többé nem viszünk hadat. 

Egy úr, egy ország, (féljen a király!)) (Ei.) 
Bátor (föiiép). Hah! mely ha'latlan öldöklés ez itt. 

Nem mint vitézek, mint kaszált füvek 

Elhullnak a legizmosb férjfiak. — 

Ez a te munkád, Vid, s az ördögé. 

(Kardot rántva megindul.) 

VidI a setétség és halál nevében 
Téged kereslek Vid! Vid! merre vagy? 



78 Salamon király. 

Vid! átkozottabb minden ördögöknéJ, 
Opos kiáJtoz, jőj elő, ha élsz. (Ei.) 

(Katonák rohannak ít a szinen, Szónok sebesedve elmarad.) 

Szónok. Vid! átkozott Vid! meghalok miattad. 

Oh mért születtem — kínos a halál. (Meghal.) 
BiKÁs (jő). Mindennek vége, minden elveszett! 

Oh hogy kénzáport nem sírhat szemem, 

Hogy azt a bűnök mesterét megölné. 

Vas alkotású bátor hajdúim 

Mind összehulltak, még csak én magam, 

Csak én maradtam még, hogy a gyalázat, 

Mely annyi száznál már temetve van, 

Magamban éljen kárhozat gyanánt. 

Gézához térni nem hagy szégyenem ; 

De veszsz pokolban áruló paizs, (elveti pajzsát) 

Téged Bikás már többé nem visel. 

Utószor most, hű kard, te légy velem! 

Segíts kivívni egy dicsőbb halált. (El.) 

PeTRUD (lováról leszállván). 

Enyészsz, enyészsz előlem, rút világi 
Záródjatok be megcsalt bús szemek ! 
S ti ördögök, kigyói fajzatok, 
Sülyedjen a föld poklig véletek! 
Oh annyi nép, oh annyi szép vitéz 
Itt vész, s gyalázat végzi harczait. 
Átok reád Vid, átok nemzetedre. 
Rémítse mocskos lelkedet halálom. 
Üldözzön itten, s túl a síron is! 
Lankad sebében testem ; csüggedez 
Rossz útra tévedt lelkem, oh ki jő. 
Ki hallja meg záródó ajkaim 
Hű vallomását? — Hah Bátor, te vagyl 

Bátor és J^orcs (jőnck vagdalkozva). 

Bátor, Add meg magad. Korcs, nincs tovább futá- 
KoRCS. Haj! összezúztad minden csontomat. [sod. 
Bátor. Annak köszönd, hogy Vidnek néztelek. 
Korcs. Itt kardom, vedd el, csak ne űzz tovább. 

Bátor. Eredj most hátra, s többé föl ne lépj ; 
Mert többször élve nem mégy tőlem el. 

(Korcs hátra mtgy.) 

Bátor (Petrudot meglátván). Mi cz ? Petrud, te ily korán 
Petrud. Korán, s dicsőség nélkül. Bátor, oh [kidőlsz? 

Én hitszegő vagyok. Bámulsz? Hiszem, 

Bámultam én is, míg józan valék. 

Szónok, s én, hitszegők levénk ; 

De hamar boszúlt a hűség angyala ; 

Az árulók elárultattak, és 

Harcz nélkül estek, mint bűnáldozat. 
Bátor. Oh Petrud, Petrud, hogy' tehetted ezt! 
Petrud. Elhagytuk Gézát, azt a jó urat, 

S emelt paizszsal — mert ez volt jelünk — 

Közébe mentünk a király hadának. 

Ok nem vigyázták a jelet, s halálba, 

Mind rút halálba mentek bajnokim. 

S én hogy' vagyok ? haj ! Bátor, nézz ide. 

Itt e hitetlen mellben oly hideg. 

Oly kínos e vas. — Menj, Géza tán, 

Ha nem sietsz, vég napját éri ma. 

Tán még Bikást is mentheted, siess el. 
Bátor. Szent Isteni 
Petrud. Itt van egy serény lovam, 

Hasznát vehetd, (átadja) nyargalj Gézához és 

Mondd, hogy siessen, fusson, mint lehet. 

Mondd meg, hogy így találtál, mondd : legyen 

Jobb népe és hivebb, mint mink valánk. 

S hogy én mondottam ezt. . . Isten veled! 
Bátor. Boldogtalan! 

Petrud. Sajnálsz? Isten veled! 

Bátor (kezét fogva). Örökre! oh Petrud, Isten veled. 

(Lóra veti magát, s megy.) 

Petrud. Megy, menni kell, haj ! menni nékem is. 

(Kirántja kebléből a vasat.) 

Omolj szivemből a pokol tüzébe, 
így, így, elárult pártos vér, omolj. (A nap kel.) 
Még csak ma, és többé nem látom a napot, 
Nem a derült ég csillagzatjait. 

HaJál borít cl, s rettentő setét. (Tántorogva.) 
Hah! mint kereng körűlem a világ, 
Isten veled szegény vérző haza ! (Meghal.) 
ViD (jő). Bár merre térjek, mint a megzavart kas, 
Gyűlölt nevemmel zeng az ütközet. 
Közöttök Bátor, mint a fergeteg, 
Ordítva kerget mindenütt, s miatta. 
Hogy megszakadna! Gézát elszalasztám, 
S ha czímeremmel többen nem csatáznak, 
Vas karja által már ezerszer is 
Temetve volnék, mint a mély gyökér. — 
Villám gyanánt jár a király hadával, 
Én csak Gézára czé'ozok ; de hah ! 
Mit látok? Géza többé nem csatáz, 
Az erdőt éri futva. Kárhozat! 
Ha most elillan, minden veszve van. 

(A király jő, Bikással viaskodva, Bikás elesik.) 

Salamon. Akárki vagy, serény kemény vitéz. 
Nagy bajjal bár, lefektet a király. 
Aludd el békén hősi álmodat: 
Kemény az ágy ; de biztos és örök, 
Fölverni nem fog többé senki róla. 

(Videt meglátva.) 

Hah! Vid, te engem megcsaJál megént. 

Vjd. Királyom! 

Salamon. Inkább nyakszegőd lehetnék. 

Hol a hű nép, hol a hódolt sereg? 
Mind elhulltak, s te voltál gyilkosok. 

ViD. Én a titokjelt hűséggel kiadtam. 

Salamon. De átok fekszik minden tetteden. 
Vid, most megint egy oly napot hozál, 
Melylyel síromba vágynék omlani, 
Csak hogy törölve lenne életemből. 

Vjd. Uram, megengedj, nem valék oka. 

Salamon. Hallgass hitetlen, nézd, ott Géza fut. 
Ez a kar őt eléri nélküled. 
De tégedet, ha még olyat teszesz, 
A mit magamtól nem parancsolok. 
Téged, Vid, porrá, s árnyékká teszen. (El.) 

Vjd. öszvérré kell lelkemnek válnia, 

Hogy ily nehéz szót még tovább vihessen ; 

De csak segítsen, mindent eltűrök. 

Azonban ezt magam sem úgy akartam. 

Hogy jó barátim itt elveszszenek. 

Az ütközet hevében estek el, 

S jelök hadunktól nem vigyáztatott. 

Csak Géza lenne úgy, mint itt ezek, 

Od' adnám érte minden tettemet, ji'i 

Od' adnám érte lelkem jobb^felét. 

De ez halad csak, és el nem marad. 

Bár most boszús, s neheztel a király. 

Már jó utón van, el nem vétheti, 

S nagy czéljaimnak teljesedni kell. 
Ernyei (föiiíp). Légy üdvöz, Vid. 

Vjd (magiban). Mi hoZZa ezt ide? (Emyeihez.) 

Későn jövel az ütközetre, bajtárs. 

Ernyei. Légy üdvöz, mondom, a pokol nevében I 
Ártatlanul megölt testvéreink, 
S a kárhozat köszöntnek általam. 

ViD. Mily durvaság ez! ösmersz engemet? 

Ernyei. Kérdezd meg a pokolt, nem ösmer-e? 
A szóczikornyát félre tedd : gonosz 
Tettidre, tudd meg, nem vet az homályt, 
S én már tovább hallgatni nem tudok. 
Világosan, köz Ínségünk egén 
Láng, s vérbetűkkel égnek bűneid. 
Mindent tudok, haj ! többet is talán. 
Mint valaha hittem, hogy megeshetik. — 
Csalárd teremtmény! a király szivét 
Megvíttad álnok nyelved ostromával. 
És a mi nagy volt benne, vagy nemes. 
Azt nemtelenre, rút kicsinyre vitted, 
így hordod őt boszútól nem remegve. 
Örök gyalázat útján mindenütt; 
Azonban a hazára gyűl veszély. 
Kebled pokollal telve, csak nagyot 
Vadász, s erőtlenséged eszközül 
Bűnt ád kezedbe, s ocsmány tetteket. 

VfirOsmarty munkái. 111. " 

Jut-e még eszedbe Nándor? Ez maga 
Haragra gyújt minden jót ellened. 

ViD. A multakat ne hánytorgasd nekem. 
Én senkivel számolni nem fogok. 

Ernyej. Nem? oh barátom, azt nem tudhatod. 

(Nevekedő hévvel.) 

Vid, nézzed e gyász ütközet helyét, 
S remegj alávaló tanácsodért. 
Azok között, kiket szentségtörő 
Nyelved hitetlenségre szöktetett, 
Hogy Géza ellen pártot üssenek. 
Azok között, mondom, kiket czudar 
Kényednek áldozál, sokan nagyobb 
Becsük valának egy tettökben is, 
Mint életedben minden tetteid. 
S Vid, tudod-c, hogy különben is közel 
Illet csalásod engemet? 
Vid. Beszéld 

Ezt annak, a ki ráér hallani, 
Nekem királyom dolga főbb dolog. (El.) 

ErNYE] (kardhoz kap, de ismét elereszti). 

Menj csak gonoszság fészke, majd, hiszem. 
Még föltalállak a nagy ég alatt. (Petrudnái áiiva.) 
Szegény vejem, te most ereszkedél 
A nagy világnak álnok tengerére! 
Rendűihetetlen lélek árboczod, 
Nagy szív, vitézi kézség volt vitorlád, 
S vezéred a hazának csillaga. 
Mely fenn, dicsőség szép egén ragyog ; 
Mind ezt előtted a csalás köde 
Setéten eltakarta, s most te is 
Lelketlenül heversz boldogtalan. 
Mint köz gonosz társiddal a mezőn. 
Férgek lakoznak dísztelen dögödből, 
S a győzni termett kar most varjaké. 
Szegény Petrud ! De szúnyadj csendesen. 
Ha Ernyei él, torlatlan nem maradsz. 
Nem! nem! ha ködbe kél is a gonosz. 
Ha élve sírba rejti is magát, 

De félre könnyek, félre bánatok, 

Mikor hazám sír, sírnom nem szabad : 

Segítenem kell. A király kívánta, 

S én a hadat meghoztam, most ha még 

Egy szikra béke megmaradt szivében, 

Az ütközettől megtartóztatom. 

Talán elégli már a győzedelmet, 

S több vérontásra nem hajol keze. 

Elő vitézek! e bajtársatok 

Nekem vejem volt, fogjátok fel őt : 

Majd egy halomnál csendben eltakarjuk, 

S zászlót emeljünk hamván gyászjelül. 

(Viszik Petiudot.) 

Szegény leányom, még te tán örülsz. 
Ha megtudod, hogy férjed itt hever, 
Kedved kihal, 5 a bánat eltemet. (El.) 

(Mogyoród tája.) 

László (föllép a haddal.) 

László (a hadhoz). Hazámban ismét itt vagyok, vitézim, 
Közöttetek, de még kétes mezőn, 
Melyet mienkké kardotok tehet. 
Nehéz hadunk lesz a magyar királylyal ; 
Mert i-ossz tanácsot haJlgat, s Vid szavához, 
S gőgös nejéhez hajlik, nem hazánkhoz. 
Emelje kardját, a ki menni vág^-. 
Itt kénytelenség senkit sem kötöz. (Szünet.) 
Segítsen Istenünk, ha megmaradtoki 
A tábor itt lesz, terjedezzetek. 

(Szélednek a katonák.) 

Nyilként ütött meg a hír bús szava: 
Gézát magára hagynom nem lehet, 
Nem a veszendő országot. De hát 
Ha későn jöttem? Mint halál határán. 
Mindenfelé csend, s hallgatás vagyon : 
Gondatlan arczot nem látok sehol. 
Nehéz lecsüggő fejjel jár az ősz, 
Es apja gondját látván, a fiú 
Nem mer vigadni, félre andalog. 
Párták alatt szop hölgyek arczain 
Némán, setéten űl a félelem, 
S a bús mosolygás sírni láttatik. 
Dal nélkül állnak hősi csarnokok. 
Örömzaj nélkül népesebb tanyák. 
Csak a vitéznek kardja zörrenik meg, 
Midőn közöttök fölriadva kél, 
S mig ajka néma titkos gond miatt. 

Vas fegyverében, mint az éji rém. 

Vad csörtetéssel járja táborát. 

Mi eshetett, vagy még mi jő reánk? 

De ím, futó nép széled a mezőn, 

Mint a magasban szaggatott madár 

A saskörömbő! omlik föld felé : 

Úgy omlik a had szórva, szaggatottan. 

Ha Géza, hah! ha bátyám az - de nem, 

Ily hirtelen nem törhetek meg őt. 

És még is ő az! Isten, mely csapás! (Géza föllép.) 

Futóvá lettél, bátya, ily hamar? 
Géza. Földönfutóvá, László : nézz ide, 

Ez minden, a mi népemből maradt. 
László. Minden! s Bikásnak karja, s Szónoké, 

És Petrud, Bátor többé nincsenek? 
Géza. Haj! sok veszett el : nagy volt a csapás. 

A három első elhagyott bajomban, 

S ott nyomban érte őket a halál, 

Hitetlenek hit nélkül vesztek el. 

De törhetetlen a hű Bátor él. 

Nehéz csatával győzi a királyt, 

Mig én előtte futva, bujdosom. 
László. Nehéz ügyünk van, bátya, s hajnalát 

Reményeinknek bús éj váltja fel. 

Sokat hihettem, vért és háborút, 

S a háborúnak minden bűneit: 

Orgyilkolást nem vártam, s hitszegést. 

És Petrud, hitszegő volt Petrud is. 

Kit oly szeretve kapcsolánk magunkhoz? 

Petrud! de ezt is emberek teszik. 

Az ember, oh csodálatos szer az. 

Akar, s akaratja gyakran kész pokol. .| 

De él az Isten, bátya, s még bajodban 

Épen találnak testvér karjaim, 

S hogy úgy maradhass, gondom lesz reá : 

Nyugodj' ki mostan belső táboromban. 

Én itt bevárom csendben a királyt. 

(Géza távozik. Bátor, Salamon jőnek.) 

Salamon. Fordulj, ha jó vagy, s vidd ki harczodat, 

Vagy vércsatornát húzok hátadon. 
Bátor (Lászlóra mutatva). Én már kivíttam : itt áll bajnokod. 
Salamon (zavarodását titkoivai. Gézát kívánom, adjátok ki őt. 
László. Mig úgy kerested, mint igaz rokon : 

Nem kellé hínod, önként jött eléd. 
Salamon. S most mint királya, úgy kivánom őt. 
László. Ó is királya törvényes javának. 
Salamon. De engedelmet esküdött nekem. 
László. S te hű, szelíd igazgatást nekünk. 
Salamon. Meglesz, ha Géza nem szeg frigyeket. 
László. Vid szegte meg, s az a te embered. 
Salamon. Kezesnek adtam, miért küldtetek el ? 
László. Orgyilkosok kezesnek nem valók. 
Salamon. Hah! hát vigyétek a had terheit, 

Salamon halálos háborút izén. 
László. Nem kell izenned, tetteid mutatják. 

Oh vérrel írtál már te háborút 

Rokon hadaktól pusztult földeken. 

Sok árva van már, s özvegy, átkozónk, 

Kiknek jajától nyögdel a haza. 
Salamon. Ki kellé törni régi bánatomnak. 

Ti nagyravágyók voltatok : vagy én, 

Vagy más, de egy lesz országunk feje. 

Ez fórra bennem, s most ezért vivők. 
László. Költött bajokkal gyötréd lelkedet. 

Mi nagyravágyók nem valánk soha. 

De hallj utószor, s nézd meg e vasat, 

Ezt, mely setéién mélv pokol fölött 

Vad szikla méhében fogantatott, 

S most gyikos éllel fegyverré veretvén 

Melletted ölte a kunt és csehet, 

És a ki rád jött, minden nemzetet, 

Melynek tanúja Trencsin, s Cserhalom, 

És a határok háborús vidéke. 

Nézd, a hogy ez rózsákat nem terem, 

S örülni nem fog, a kihez csapom : 

Ügy változatlan álJni fog szavam, 

És jobbra többé nem fordul soha. 

HaJld hát, vagy egyben átadod Videt, 
Hogy országunkra több veszélyt ne döntsön, 
Vagy, míg fölöttünk ég és nap leszen. 
Míg el nem hullnak minden csontaink, 
Vérrel, halállal állunk ellened. 
S most béke, vagy harcz : engem megtalász. (E).| 
Salamon. Hah! mely varázs kötött meg engemet, 
Hogy ennyi büszkeséggel szembe álljak, 
S szóval, ne karddal adjam válaszát. 
De híre terjed, hogy László vasát 
Isten vezérli, angyal sújtja le ; 
És nincsen élő, a kit meg ne víjak, 
Lászlót magát megvíni rettegek. 
De harcz, ha még is László úgy akarja. 
Vérig, halálig harcz legyen közöttünk : 
Hadammal én már vissza nem megyek. 
Mit ér az élet, melyet gond emészt? 
Kardom hegyére bízom gondomat, 
S fényét tekintem csillagom gyanánt. (El.) 

Ottó (föllép hadával). 

Otto. Haddal jövök Morvának széliről. 
Hogy míg magyarral harczol a magyar, 
Én itt borostyánt szedjek bajnokimmal. 
László hatalmas, s én frigyben vele, 
Nagy veszteségtől félnem nem lehet. (Katonáihoz.) 
Utánam rendben. Morva bajnoki : 
Nevelje számunk László táborát. 
Ha valaha, most jól emberkedjetek, 
Mert itt vitézek honjában vagyunk. 

(Sík hely.) 
Salamon, Vid (jőnek a haddal). 

Salamon (Uuti lobogós dárdáját). 

Itt állapodjunk, itt lesz táborom, 
Itt jó nevemnek sírja, vagy szülője 
Jobb napjaimnak. Már ha ennyire 

Jutott szerencsém, így tartom meg őt. 
így bátorodva, vassaJ e kezekben, 
S elszánt erővel a had vésze közt, 
A béke napját, melyet vártatok, 
S melyet szövetség meg nem adhatott, 
Kard adja meg most, vagy temessen el. 

Követ (jő). Uram király, bús hírt hozok neked. 

Salamon. Királynak mondod, bús az nem lehet. 
Mondd, én vidámmá változtathatom. 

Követ. Oh a halottat föl nem keltheted. 
Anyádat, a királynét, eltemettük. 

Salamon (kardját leeresztve). Anyámat? Oh, te még is bölcs 
Nincs más szavad, nincs más hang torkodon, [fi vagy. 
S minden tudásod nem több, mint csak ez : 
(íAnyádat eltemettük)). Oh igen! hiszen 
Majd eltemettek minket is. — 
De mért? ez a nap, hah, mért épen ez, 
Ez lett halála napja s gyászomé? 
Férgek megélnek ronda por között, 
Étlen kihúznak hónapot, hetet, 
S a létben még oly sok nap hátra van : 
ö mind ezekben meg nem élhetett. 
Csak egy nappal nem élhetett tovább. 
Hogy én csatámból hozzá visszatérjek! 
De sorsa volt, s ez, a mit rám hagyott. — 
Halandóság, te régi szörnyeteg. 
Te nyelsz be mindent, a mi volt, s vagyon, 
Es a mi lesz, bár milliószor ennyi. 
El nem kerüli örvény torkodat. 
Halandóság! te fogsz, el engem is. 
Egy könnyű pelyhet a sok nagy között. 
De még az élet forr hevült eremben, 
S ezt — jó anyám, ne háborodj' porodban, — 
Ezt én neked meg nem köszönhetem, 
Mert volt időm már, melyben kérdezem : 
O'Miért születtem, mért viselt anyám !» 
Oh félre, félre gyáva gond! ki kelt fel 
Ez andalgásból engem ? jer követ ! 

Én még szemedben több hírt olvasok, 

Nem jót ; de mondd el : Jelkem hírre vágy. 
Követ. Uram — 
Salamon. Ne tétovázz, a mellyet elcsavarsz, 

Minden betűre egy halál vigyáz. 
Követ. Nőd, a királyné, elment udvarodból, 

És vissza nem tér, míg csatád után 

Egész királylyá nem lészsz, ezt izcnte. 
Salamon. Mindenhatóság, hát ez mind lehet!? 

Oh ifjúságom boldog évei. 

Mi szörnyűségre virrad álmotok! 

Nem! nem! nem! többé rá sem gondolok. 

Lerontom szívem minden rejtekét, 

A melyben e szó ((asszony)) ii-va van, 

Tigris morogjon inkább asztalomnál. 

Hozzon lakomba sívó kölykeket, 

Vas fegyver üljön hölgyül ágyamon, 

S mikor feledve kapcsolom magamhoz, 

Vad csörrenése rontsa nyugtomat. — 

Ég szem, s pokolnak gondolatjai, 

Szelíd tekintet, s gyilkos büszkeség. 

Ajak, mosolygó, mint az angyalé, 

S kigyó fulánkkal mérgezett szavak. 

Lágy hó mellben setét vad indulat: 

Asszony, te benned fér ez össze csak, 

Ez ég s pokol, s ilyent öleltem én. 

Oh ez dühültté tesz még engemet ! 
ViD. Engedj szivednek enyhülést uram. 
Salamon. Ilyent izenni, és most menni el ! 

De menjen útján, én is elmegyek. 

Vid, adj parancsot, a had készen álljon. 

Megütközünk, mig a nap fenn ragyog. 

(Vid megy, Sorvatag útját állja.) 

SoRVATAG. Megállj, ne harczolj! 

Salamon. Hah! még ez hibázottl 

Puszták lakója, mit keressz te itt? 

Sorvatag A csillagokból olvas Sorvatag, 
Szép csillagokból jó s gonosz szerencsét, 
Puszták királya, s rabja Sorvatag. 

Salamon. Vigyétek félre a boldogtaJant. 
SORVATAG. Boldogtalan több nincs itt, mint te vagy. 

Oh meg ne harczolj ! holtak éjjelén, 

A legsctétebb rémes éjszakán. 

Fölkelni láttam László csillagát, 

S előtte, mint a villámverte sas. 

Esett, s estében elhunyt csillagod. 
Salamon. Lódulj előlem, bódult szörnyeteg, 

Vagy zsákba raklak minden csillagostul, 

S tengerbe martiak, éjed hogy legyen. 

Vigyétek el. 
Sorvatag (katonáktól vitetve). Ne harczolj meg, kiráJy, 

A puszta dombon szélvészek között, 

Veled fog sírva futni Sorvatag. 
Salamon. Tűz és halál! hát minden ellenem van? 

S rám küldi a sors minden ördögét? 

Jőiön csak még egy. Istenemre! azt 

E dárdatőnél eltemettetem. - 

De mit vigyázok oktalan beszédre? 

Szakadjon bár le, a kit láthatok, 

Az égi színnek minden csillaga, 

Es fergetegben ordítson reám, 

En utamat már többé nem hagyom. 

A népitélő tágas szék előtt. 

Hol a veszélyek nyílt hazája van, 

A fegyverekkel dörgő harczmezőn, 

Ott végzek én: ott könnyen végezünk. 
ViD. És így, királyom, hidd, jó véget érsz. 

Hallgattam eddig, mert neheztelél ; 

De mint sokáig fojtott tűz, kitör, 

Es lángban ég a szózat ajkamon. 

Harczolj meg, és ne hallgass senkire. 

Ez a csavargó rongyos morva had 

Egy vármegyével sem mérkezhetik. 

Mosonyt indítom én csak ellene, 

S első utolsó lábig verve lesz. 
Salamon (komoran). Vid, tégedet csak harcz után dicsér- 

Mert még tanácsod mindig más vala. [lek, 

S más tetteidnek bal következése. (Emyei j6.) 



I 

No végre még is jő egy emberem. 
Hozott Isten, rég látott Ernyeim, 
Te rég óhajtott! Lásd, mig elvaJáJ, 
SaJamonnal a szerencse fölhagyott, 
S áJdás helyett bajokkal verte meg. 
De Ernyei nem biztat engemet? 
Köny csillog arczán, bánat űl szivén? 
Mit értsek ebből? úgy látszik, te csak 
Külső alakban kísérsz, s benned az 
Elpártolok tanácsa fog helyet, 
S hűséged ellenségemnél bolyong? 
Ernyej. Méltatlanul vádolsz, uram király, 
Nézz tetteimre, s szűnjél kétleni, 
Hogy e sebes szív éretted dobog. 
Hű voltam eddig hozzád, s hű leszek, 
Míg e törődött test el nem bomol. 
Míg égverő bérczével környözi 
E bús hazát a Kárpátok sora. 
De midőn az ellenségre fent vasat 
Testvérek ellen hallom csöngeni, 
Nem tilthatod meg forró könnyemet, 
S ne tiltsad azt, uram király, soha, 
Hogy a magyar szeresse szép hazáját, 
S ha vért nem onthat, könnyet öntsön érte. 

(Könnyeit törölgetvén.) 

Nézd, evvel áldozom most mindazoknak, 

Kik elveszendők népeid közül, 

Kiket haraggal vont vasad levág. 

Nézd, ezt neked, sorsodnak áldozom, 

Mert haj ! gyanítom megbukásodat. 

Nem is oly kevés bajt ád a háború. 

Nem is oly hamar nyersz győzedelmeket, 

Mint a vakon merő jövendöli. 
Salamon. Mint van tehát szerinted a dolog? 

Tört, vagy töretlen főt igérsz-e? szólj. 
Ernye). Megvetni ellenséget, annyi mint 

A kész veszélybe önként u?;rani. 

Ha ért hadak dolgához Ernyei, 

Kövesd, királyom, most lépéseit. 

S nézd el magad, mint áJInak rendéi 
Annak, ki rajtad haj ! erőt vészen. 
Salamon. Hah Istenemre! a ki hagyni kezd. 
Csodálatost kérsz tőlem Ernyei, 
De nem szegem meg vágyadat, jerünk. 

(A szin túlsó felire mennek.) 

V]D. Az átkozott vén, mit ki nem kohó]. 

De életembe teljék bár, lerontom. (Az urakhoz.) 

Barátim! itt segítsetek ti is. 

E vén apostolt félre toljuk innen. 

Mert rabkötélre fűzi lelkeinket, 
Ákos. Jobb volna, vetnél számot Isteneddel, 

S ne bántanád, kik jobbak, mint te vagy. 

VjD (dühöngve, magában). 

Hitetlen, durva, rossz szivek! de jól van. 
Magam megyek sorsomnak ellene. 
Most zajt csinálok a sereg között, 
S mikor leginkább győzne Ernyei, 
Haragra kehem a király szivét. (El.) 

Ernyej. Nézzed, királyom, ellenségedet, 
Mely még ma is barátoddá lehet., 
Nézd, hogy terűi el széles tábora. 
Ottó megy itt a morva had között, 
Nagy vas ruhája barna, mint maga, 
S mint a ki harczra gyújtja népeit. 
Merészen rázza strucz tollát fején. 
Dárdák lobognak, s kard ragyog körüle, 
S a merre lép, mint ártó felleget, 
Bajnok csoportot visz sűrűn magával. 
Oh mind magyarra jő ez a sereg, 
S mely eddig, mint a villámok lakába. 
Csak a határról nézett félve be. 
Most itt szivünkben hordja táborát. 

Salamon. Ha halni jött, jól tette, hogy bejött. 
Különb had is lelt itt már sírt, s halált. 
Nagy tereken, mint dúló párduczok. 
Serény taggal teremnek hőseim, 
S e lomha népet porba söprik itt. 
De mely vitéz ez itt a széleken ? 

Sólyom gyanánt jár fergeteg lován, 

S mint a halálnak gyászos czímerét. 

Két ölnyi véres dárdát visz keze. 
Ernyei. Opos, királyom, a kit mindenütt 

Bátor nevéről ösmer a világ. 
Salamon. Ó az! s egyéb, mint Bátor, nem lehet. 

vette Gézát harczosim kezéből. 

Midőn körüle minden nép futott, 

Kétszer vitézül harczot állt maga, 

S mint a ki győzni még nem kétkedik. 

Ment, s vissza-vissza csapdosott vasával. 

Hah! mért hadamban nincs! egész hadat 

Adnék helyette. — De legyen, ennek is 

Urát találom. 
Ernyei. Nézz tovább, uram. 

Ott áll Bihar, ronthatlan törzsöke 

A szép seregnek. Nézd, mi dölyfösen 

Terül el a nagy síknak domborán. 

így áll szabad tetővel ég felé 

Os bérczein Krivánnak fenyvese. 

Villámok ostromolják fürtéit, 

Jő, megy körüle a sok fergeteg; 

De az merőn és törhetetlen áll. 
Salamon. Ilyen csapat vagyon hadamban is, 

S engem Bihar még nem tesz semmivé. 
Ernyej. Tovább mozogva, mint a megzavart raj, 

jár, s rendeket tölt Géza vert hada. 

Nézzed közöttök, mint a bús oroszlán. 

Fárad s vesződik a vezér. Szelídebb 

Embert, mint ő, még lélek nem lakott. 

Uram, mért kellett ennek bűntelen, 

Miért hadának, veszni általad? 
Salamon. Hallgass, ne többet erről, Ernyei, 

Akárhogy is, már túl vagyunk ezen, 

Es Géza sorsa elfordíthatatlan. 

Ne is fáraszsz szavakkal engemet. 

Sem szánni már, sem félni nem tudok. 
Ernyei. Oh hogy poromban volnék föld alatt, 

S ne hallanám e gyászos szózatot. 

De még egyet csak. Látod ott közepett 

A barna sátort ; fenn, de fénytelen 

Magában áll az, mint éj fellege. 

Azt mondanád, hogy, a ki benn lakik, 

Elébe hegyről szálfát ültetett ; 

De dárdanyél az, László fegyvere. 
Salamon. Hah! mindenek közt ő az, a kinek 

Karját kerülöm; menjünk, Ernyei, 
Ernyei. Nem még, királyom, nézd meg őt magát. 
Salamon. Mivé teszesz még, rettentő öreg? 
Ernyei. Mint egy hadisten lép ki sátorából. 

Vas váJlait, mint sziklát hab fölött, 

Látom kitűnni, s széles táborán 

Magas csillagként végig néz szeme. 

Megy, szörnyű fegyver fénylik oldalán. 

Egy nemzet sorsát hordja nagy szivében, 

És mintha földünk ennyi súly alól 

El akarna térni, futni láttatik. 
Salamon. Mi ez? te rémitőm vagy, Ernye.i, 

Kitől segédét várta most ügyem? 

Avagy veszélytől rémülsz el magad. 

Hogy így nagyítod ellenségemet? 
Ernyej. Rémítni téged nem lehet, király, 

Sem e kihalt szív nem tud rémülést. 

Ez ősz hajammal bár minő vagyok. 

Küldj s tengeren túl harczolok meg érted. 

Csak itt ne kívánd, oh itt borzadok. 

De nézd, ki most ott halmon áll maga, 

A mint erőben kél nagy termete, 

llgy lelke mélyén békeség lakik. 

Mikor Kémének véres síkjait 

Megingadozva hagyta lábam el, 

Utamban úgy áJlt László akkor is. 

Dárdán nyugasztá harczos karjait, 

S mint egy nagy oszlop, mely bú napjain 

Embertetemből úgy vált kődarabbá, 

Soká merőn, és mozdulatlan állt. 

Majd félre intett, és magunk levénk. 

Kezet fogott, és a mely rab gyanánt 

Nyugonni látszott, melle rejtekéből 

Kitört erővel a nehéz sóhajtás. 

Mint a borúit ég, meghajolt feje. 

((Magyart ölünk-e mink is, Ernyei?)) 

így szólt, s szeméből, mint a drága gyöngy, 

Sűrűn ragyogva hulltak könnyei. 

Nem szólhaték : a bánat elnyomott. 
Salamon. Ósz ember! engem gyermekké tevéi. 

Elolvadoznak minden képzetim. 

És nem tudom, hová hajoljak cl. 
Ernyei (esdekelve). Uram király, ez aggott térdeket 

HizeJkedés még el nem koptatá. 

Nézd, most előtted porba hajlanak. 

Ne harczolj meg, László békét izén. 

Csak egyben engedj : tartsd meg a kötést. 
Salamon. Irtóztató! vedd el hát kardomat, 

Én több csatára nem megyek, mig élsz. 

(Zaj hallik, s nem sokára Vid jő.) 

Vjd. Királyom ! a had szörnyen háborog. 

Sem szóra nem hajt, sem személyre már. 

Azt mondja minden: hol van a király? 

Bátor vitézek serge jő reánk, 

S félénk vezérünk itt elveszni hagy. 
Salamon. Hah! nem lehet hát! sorsom visz magával. 

Ki, kard, örökre! hagyd el a hüvelyt. 

Félénk vezér még nem volt a király. 

(Elrohan. Vid utána.) 

Ernyei. Oh ördög! elraboltad üdvösségemet! 
De meglakolsz még síron innen is. 
Most légy vezérem, vérengző boszú, 
Emeld az égre gyilkos kardomat, 
S ha fenn maradsz, hazám, ne sírj halálomon, 
Előzni fogja rontod hunytomat, 
S a pártok átkát sírja elnyeli. (El.) 

(László tábora). 
Géza. László. Ofto (jőnek). 

Otto. Fegyverzörejben, s bátor zaj között 

Mi vethet arczotokra búhomáJyt? 

lm morva hősim rendbe keltenek, 

Akárhová kell, rontó vész gyanánt 

Űzőitekkel harczot áJlanak, 

Ne féljetek, minden jó véget ér. 
László. Tudjuk, s köszönjük elszántságodat, 

Melylyel bajainkban, mint jó frigyesünk. 

Vesződni kész vagy a halálmezőn ; 

Azonban ily busákká minket is 

Nem félelem tesz, s gyáva gondolat. 

Nekünk, kik itt még új lakók vagyunk, 

Hogy megmaradjunk, félni nem szabad, 

S nem félni jöttünk ollyan messziről ; 

Gondolkodókká még csak az teszen. 

Hogy a mely eddig győzni járt együtt, 

Egymást emészti majd erős hadunk. 
Géza (Ottóhoz). Bajtárs, megengedd e kis csüggedést. 

Mi úgy vagyunk most, mint kinek kezét 

Veszett fogakkal marta mérges eb. 

Elmetszenők, hogy életünk maradjon. 

Meg is hagynók, mert szánjuk a tagot. 
Otto. Ilyen veszélyben szánni nem szabad; 

Le kell tövéből vágni a tagot. 
László. Nyugtasd magad csak egy pillantatig, 

Utolsó hírrel várom még Opost. 

S ha most nem enged a király, nehéz 

Szívvel, de mégis harczra robbanunk, 

S pörünknek vége vér s halál leszen. 
Otto. Oh akkor annyi, mintha vért s haJált 

Már itt előttem látnék. Bátorod, 

Kit clküldöttél, háborodva jő, 

S haragos szemében harcz villáma ég. 
Bátor (jő). Hiába jártam, nagyságos vezér. 
László. Szólj, nem találtad Érnyeit magát? 

Bátor. Útban sem állhat többé senki már. 

Mint szirtdarabbal forgó áradat, 

Harsogva száll le haddal a király. 

És kardja élén hozza válaszát. 
László. Fel hát, vitézek, itt a vég csata. 

Te bátya, balra. Ottó, jobbra kelj. 

Én majd középen várom a veszélyt. 

László s az ország I rajta társaim. (El.) 
Ottó. Biz' Isten! jó lesz, szép lesz úgy haladnunk. 

Hah! mily csikorgás lesz, ha összeér 

Karunk az ütközetnek síkjain. 

Ölelkezésünk egy serget fog el, 

S ezernyi élet fúl meg vas szivünkön. 

László s az ország! morvák, el velem! (El.) 
Géza. El hát, búsongó lélek, el te is. 

Isten! tudója minden érzetemnek, 

Nem kérek tőled véres győzedelmet ; 

Kezedbe nyugtatom le sorsomat. 

S ha már ki van jegyezve vég napom. 

Poromba szállok, és megáldalak. (El.) 

(Csatazaj hallik messziről, nem sokára jő Bátor.) 

Bátor. Megbüntetve sorsom angyalától. 
Mely eltiporta földi mennyemet, 
Kegyetlenül vas pályán töltöm el 
Örök hadakban ifjúságomat. 
De vas kebelhez lágy panasz nem illik. 
Zúduljatok hát, gyilkoló csaták. 
Kelj fel te is, setétség fellege. 
Villám, zavarj meg földet és eget, 
Hogy míg körűlem csattog és dörög. 
Lecsillapodjék belső háborúm. 
László s az ország! rajta bajnokok. 

(Előrohan, utána többen, kiáltván; 

« László s az ország!))) 

(Nem sokára Vid jő.) 

ViD. Gyilkos haraggal forr az ütközet, 
Nyögés, kiáltás s érez zaj jár együtt 
Porfellegekben a gyász ég alatt, 
S mindenfelé, mint a lélekharang, 

Vörösmarty munkái. 111. 7 

Bús csendüléssel hull a tört aczél. 

Mint omló szikla, állíthatlanúl 

Jár a hatalmas László, s a király 

Tép, szaggat és öl, mintha egy világot 

Sírrá akarna tenni, s puszta földdé. — 

Hé Korcs! idább, nem lelted Ernyeit? 
Korcs (jő). Még nem lelem, de már nyomán vagyok. 

Tömött hadakban jár az mindenütt, 

S a morva népet láttatik keresni. 
Vjd. Menj hát, ne késsél, száz arany van itt. 

S ha őt elejted, tízszerezve lesz. 

Elmenj ; de halva lássam őt. 
Korcs. Ne éljen 1 

Tíz ennyiért százszor meggyilkolom. (Ei.) 
ViD. Szerencse! most ne hagyj el: a miért 

Oly rég vesződtem, most talán megérem, 

Ha, mint hiszem, mienk az ütközet. 

Azonban én a zajba nem vegyülök. 

Elvárom végét : hadd vesződjenek. 

Én majd nagyobbra tartom éltemet. (Menni akar.) 
Ernyej. Kígyó, ne bujkálj, nincs már rejteked. 
Vjd (magában.) Gyűlölt tekintet! — Kit keressz te itt? 
Ernyej. Téged kereslek, ördög, állj elő. 
Vjd. Miért szidalmazsz? én nem bántalak. 
Ernyej. Te bántottál már, most én bántalak. 

Te, a ki minden jónak útait 

Csellel s halálos bűnnel álltad el, 

Kinek miatta vérzik most hazám. 

Te undokabb, mint a szó festheti. 

Véreddel adj most számot mindenért. 

Ne nézegess, futásod nem segít, 

Ha csak fölülről mennykő meg nem üt, 

Vagy a nyíló föld gyomra nem nyel el, 

Harcz nélkül innen nem mehetsz tovább. 
Vjd. Te, a ki mindig hűségről beszélsz, 

így vagy királyod híve, gyilkoló? 
Ernye.'. Hű a királyhoz, hozzád kegytelen, 

Égő boszúval állok ellened. 

Ki a karddal, vagy tüstént átdöföm. 

Pokol faj 1 undok melledet. 
ViD (magában). Kétes a csata, 

S én most leginkább őrzöm éltemet. (Ernyeihez.) 

Engesztelődjél, Ernyei ! 
Ernyei. Nem távozom, míg földet nem harapsz. 

V]D (hirtelen megtámadva). 

VeSZSZ hát el, agg eb. (Harczolnak, Vid elesik.) 

Ernyej. Halálod óráján is álnok ember, 
Veszsz, s vidd magaddal a pártok dühét. 
Oh most megint szabadon piheghetek. 
Szép hon! neked, királyom, néked is 
Áldoztam immár ; most majd a csaták 
Haragja engem is föl áldoz and. 
Amarra hallom zúgni Morva népét, 
Villogni látom közte a vezért. 
Ott kell ma hírt keresnem, vagy halált. 

(Bátor jő, Ernyei indul.) 

Bátor. Ne is siess olyan nagyon, vitéz. 

Itt hasztalan futsz a halál elől ; 

Elér karom, ha szárnyat öltesz is. 
Ernyei (megáii). Osmerd az embert: aztán gúnyolódj'. 
Bátor. Hogy gúnyt ne szenvedj állj meg, és ne fuss. 
Ernyei. Megállok ott, hol illik és szabad ; 

De most ereszsz, magyarral nem vivők. 
Bátor. Nem ; mert vasától félted bőrödet. 
Ernyej. Ha vérét a magyar nem kedveli. 

Bár félne hát, s egymást ne rontaná. 

S te tudd, szavaddal hasztalan ingerelsz. 

Ki e kebelt haragra gyujthatá. 

Egy volt hazánkban, és az már nem él. 

De harcztalan még sem megyek ma el. 

Nézzed, hol a külföldnek gyermeke 

Dúl, s honfi vérben gázol dölyfösen, 

Majd ott találok én bajt, s bajvívót. 
Bátor. Akárki vagy, tudd, és ne tétovázz. 

Azok, kik a külföldről jöttének. 

Barátaink, s ha őket üldözöd, 

Bennünket is megbántasz ; hát vagy itt 

Víj meg velem, vagy foglyom lészsz. 
Ernyei. Kemény, 

Embertelen szív! foglyod nem leszek, 

S ha harczoló kell, többet is találsz. (Megy.) 
Bátor. De te nem taláJsz, mert nem bocsátalak. 

(Utána rohan.) 

Ernyej (visszafordul). Hát nem lehet kerülnöm ? oh veszett 

(Keseredve megtámadja, s visszaveri Bátotl, aztán megszűnik.) [Ügy! 

Hogy gyáva nem vagyok, most láthatád. 
Bocsáss : utószor kérlek, s menj te is. 
Bátor. Kezdett csatámat félbe nem hagyom. 
Vagy győzz egészen, vagy légy győzetett.. 

(összecsapnak, Ernyei hanyatlik. Korcs jő, s Ernyeit megdöfi.) 

Ernyej (haldokolva). Orozva kell hát vennem a halált? 
Oh légy boszúlóm, bajnok. Haj ! hideg. 
Hideg a halálnak karja testemen, 
így kell enyésznem. — Istenem! hazám! (Meghal.) 

Bátor (levervén Korcsot). 

Hah Korcs, te vagy s ez ocsmány gyilkolás 
Kezednek míve? (Megöli.) Halj meg, czimbora, 
Es vidd magaddal a gyalázatot. (Tovább megy.) 
De kik hevernek itt? ez Ernyei, 
Ez Vid ; nagy Isten ! Vidhez ily közel, 
S miattam vérben fekszik Ernyei. 
De Vid sem él már. Nyilj meg, kénsetétség. 
Rút martalékod itt van, nyeld el őt. 
Most zajba ismét, minden jól megyén. 
Csak Géza népe áll rendetlenül, 
Salamon közöttök vérengezve jár. 
Ott kell segítség, arra térek én. 
László (föiiép). Van mindenkinek harcza, nincs nekem. 
A merre térek, bomlik a csata. 
Egész csapat kerüli jobbomat, 
S kik eddig győzni jártának velem, 
Most rajtam ütni nincs elég szivök. 

(Ottó sebesedve j6.) 

De haj! ki jő itt vérben, sebben? Ottó 
Mi lelt barátom? 

Otto. a mi lelhetett, 

Mig harczmezőn, és nem torban valék. 

Királyotok nehéz vasat visel, 

Súlyát fejemben vérrel hordozom. 
László. Nehéz csapás! s ezt értünk szenveded. 
Otto. Megélek é még, csak te menj elő, 

S míg én sebemmel félre fordulok, 

Ne hagyd veszélyben űzött népemet; 

Mert a király, ha végét nem szeged. 

Ma még egy fél világot eltemet. 
László. Az Isten, s minden élő lássa meg, 

Hogy most ez úton csak reá török, 

S ez öldöklésnek tüstént vége lesz. 

(Szaladva jönnek katonák.) 

Hová szaladtok? vissza, bajnokok. 
Nem futni jöttünk. Rajta még utószor I 
Karunk kar ellen, vérünk vér helyett. 
Döntsük meg a sort, mely reánk nyomul. 

(Otto befelé vitetik, László előre megy, nem sokára Géza jő egy csapattal. 

Géza. Itt álljatok meg, László állt helyünkbe, 
S mig harczot áll az űzőknek, mi itt 
Pihenjünk meg nehéz munkánk után. 

(Bátor jő.) 

Mely zaj közelget ismét? Hah! te vagy! 

Ki tépett így meg, Bátor, tégedet? 

Ha nem ragyogna villámként szemed, 

Azt mondanám, hogy sírodból keléi, 

S véres tetemmel rettegetni jősz. 
Bátor. Ne állj meg, itt halál uralkodik. 

Mint a sebes tűz, rombol a király. 

Téged kiáltoz minden útain, 

S egész hadával czímeredre tör. 

Dühét már többé föl nem tarthatom : 

Rejtsd el magad, vagy itt nyom a halál. 
Géza. Mit rettegetsz, gondatlan ? menj tova. 

Én itt megállok, s elveszek, ha kell. 
Bátor. Oh! a nagy égre kérlek, menj tova. 
Géza. S ki áll helyembe ? ^ 
Bátor. Én, míg elmaradsz. 

Géza. Ereszd le hát a czímert addig is, 
És várd be Lászlót: ötét küldöm el, 
majd megőrzi czímerem becsét. 

(Elmegy. Bátor baljával leereszti a zászlót.) 

Salamon (berohan). 

S te most is élsz? még hányszor öljelek meg? 
Bátor. A j6 ügyért még százszor is, ha tudsz. 

De én még élek, s bírom kardomat. 
Salamon. Halj, vakmerő, hát, s vesd el kardodat. 

(Mikor össze akarnak csapni, László megjelen.) 

László. Emeld a zászlót. Bátor, itt vagyok. 

Minden világ hadd lássa, hogy' vesz el. 

Ki dúlni készül Géza czímerét. 
Salamon (iszonyodva). Hah, mely tekintet! 
László. Salamoni állj elő. 

Elég volt már e szörnyű gyilkolás, 

Ne veszszen a nép, víj itt meg velem. 
Salamon. Víjon meg, a ki ördög, mint te vagy, 

Én emberekkel harczolok. (El.) 

László (kardját leeresztve). J^^gY Isten ! 

Ez hát a vég, mely vakmerőket ér? 

(A Salamon után nyomulókhoz.) 

Megálljatok, ne űzzön senki is. 
A mely hadat ránk hajtott a király. 
Oszolva van már, nem fog ártani. 

AKOS (egy csapattal visszatér). 

Uram, kegyelmet I elhagyott királyunk 
Átokkal rakva bennünket s magát. 
Kivált közülünk, s mint az éji rém. 
Fut a tetőkön megriadt lován. 
Mi, hogy tovább ne veszszen nemzetünk, 
Gézát királynak kérjük, s hódolunk. 
László. Legyen meg, a mit kértek, s nemzetünk 
E változást érezze boldogul. 
Csak itt, hol ennyi vérünk elfolya, 
E gyász helyén ne kezdjünk semmit is. 
Fut a király, hatalma törve van, 
De a hadat verőnek arczain 
Köny áradoz, s a bús kebelbe hull. 

Oh ennyi karral, a mi itt lehullt. 
Világokat dönthettünk volna meg, 
S most minmagunkat törtük meg velők. 
De fel, vitézek I a kik elhalának. 
Testvéreinknek adjunk vég helyet, 
Aztán tanácsra gyűljünk híveinkkel, 
S hazánk egére hozzunk jobb napot. 

SZEMÉLYEK. 

Horva. 

Csupor. 

Kendi. 

Csilla, ennek leánya 

Zádorág. 

Hábador, agg énekes. 

Egy bajnok. 

Horva hada. Idő : a magyar élőkor. 



(Honionna völgye.) 

HoRVA. Mint mennek öldökJő hadak 

Nyugott fenyérek halmain : 

Úgy mentek áJtaJ lelkemen 

Az éj setétes álmai. 

Oh, Csilla! nem volnál te itt, 

Szűz, égszemű leánya Kendinek? 

Hazudtak-e álmaim nekem, 

Vagy már valólag nem vagy itt? 

Hallgass el akkor, csalogány! 

Ne zengj siralmas éneket. 

Tud Horva is siralmas éneket; 

Mert Kendi gyöngye nincsen itt : 

Szigetbe kelt a tengerek fiához. — 

Ki lép e völgyből itt elém? 

Nem Csilla, a ki bujdosik? 

ő az, de bú van arczain, 

S kisírt szemében fájdalom. 

Oh égszemű leánya Kendinek! 

Miért vagyon bú arczodon, 

S kisírt szemedben fájdalom? 
Csilla. Ne kérdd az árvát, oh vitéz ! 

Nem Kendi lánya Csilla már; 

Kendit bilincsen őrzeti 

Sziklás üregben Zádorág. 
Horva. Haljon meg érte Zádorág! 
Csilla. Hatalmas ő, nem retteg senkitől. 
Horva. Ha Horva ott lesz, nem hatalmas ő 

Ledől, mint a hegy tölgyei. 

Sebet fúrok be két szemén, 

S lelkét halálba burkolom. 

Setét lesz a dél fénye is neki, 

S rabolni nem nyújt több kezet. 

CsjLLA. Ah, akkor is még gyász borít. 

Gyámolt, a kedves jó anyát, 

Elvitte messze Szármaszeg lakója, 

Ádáz Korondár vitte el. 
HoRVA. Korondár! a kit álmaim mutattak? 

Korondár is haljon meg! hajnalát 

Ne lássa többé tengerén. 

Ugy veszszen el, mint a tüzes hajó, 

Veszszen, mint a ki benne ég. 
CsJLLA. Bátyámat, mely dicső volt, ösmeréd, 

S ah, mint szerettem őtet én 1 

Azt is Korondár vitte el. 
HoRVA. Nehéz s nagy a te bánatod, 

Dicső leánya Kendinek! 

Árván maradtál, mint a téli fa. 

Mint a tetőkön nőtt virág. 

De veszszen a gyalázat gyermeke, 

S ti hírben élők! keljetek, 

Haragban és erőben keljetek. 

Csattogva menjünk, mint a vad sasok, 

Villogva, mint a felhők tűzfia : 

Fölverjük a sziklák urát 

Hazája zordon tájain; 

Föl a hullámok bérezi közt 

Ádáz Korondár lakhelyét. 
Csilla. Oh, érted volna az nap alkonyát! 

Bús hollószárnyon jött az el, 

S mint egy halálos fergeteg. 

Zúgott ködében a veszély. 

Aluttak a vitézek Kendivei, 

Hosszú vadászat terhitől, 

S én játszva késtem a tetőn. 

Midőn az alkony rám borúit. 

Eljött azonban Zádorág, 

Kötözve vitte Kendit : öcscse is, 

Ádáz Korondár jött vele, 

S kötözve vitte Tengemért, 

S a bús anyának gyenge karjait. 

Láttam vitorlás műszerét, 

Mint a haláJmadár, repült 

Setéten a setét habok fölött, 

S recsegtek a nagy árboczok. 

Nem mertem a haboknak mondani : 

Nyeljétek őt el, oh habok! 

Mert rajtok ingott Gyámol is ; 

Nem mertem a szirtnek kiáltani : 

Törd össze, oh szirti műszerét, 

Okádj rá gyilkoló tűzeti 

Mert ott volt rajta Tengemér. 

Üresnek leltem a lakot, 

Oh hős! és hozzád bujdosám. 

Hogy lássad Csilla könnyeit, 

S az elhagyottat el ne hagyd. 
HoRVA. Vigasztalódjál, gyenge szív! 

Még visszatér örömkorod. 

Szemedben lelked szép egét 

Ne háborítsa földi vész. 

ím, Horva fölkél pártodon, 

S egész világgal szembe szállni kész. 
Csupor (a haddal). Hallottuk, Horva! pajzsodat, 

S kardot ragadtunk és nyilat. 

Hallottuk a lány bús szavát, 

S szivünkben fölkelt a harag. 

Oh, mondd, vezérek nemzete! 

Te mint a felhők tűzfia. 

Mink, mint a csattogó sasok, 

Menjünk-e Zádorág felé, 

Menjünk-e Szármaszeg felé, 

Ádáz Korondárt rontani ? 
Horva. Hallottad, égszemű leányi 

Merész Csupornak szózatát? 

Dörgő, halálos szózat az. 

Mint a nehézkes fellegé. 

Szeretlek, mint szemfényemet, 

Mint a verőfény a tetőt, 

De, ah mosolygó ajkidat 

Szép Csilla! rejtsd el addig is, 

Mig harczaimból megjövök. 

Hidd cl Homonna lányait, 
S a parton várj meg engemet ; 
Zászlót lobogtat majd kezem, 
Fehéret, mint a téli domb. 
Mint a te kebled halmai. 
Most lóra, bajnok! Zádorág 
Felé villogjon kardotok. 
Zádor sziklái döngjenek, 
Hogy hallja s dőljön a gonosz. (E1.) 
CsJLLA. Vihar megy Zádorvár felé : 
Éjfél s halál leng szárnyain. 
A hős elhagyja a vihart. 
S előtte nyargal messzire. 
Hová rohantál bajnokom? 
Ah, eltűnt, mint a szél fia, 
Mint a magasba költ madár. 
Eredjetek, Homonna lányai I 
Fölverni a hegyek vadát; 
Nyugtát ne lelje az sehol. 
Mint Csilla nyugtát nem leli ; 
Majd megjön egy hős Kendivei, 
S őz borját lát a tűz fölött. 
Én a kézíjat nem vonom, 
Megülök ott a hegy fokán. 
Sirássa] nézvén dél felé ; 
Ah, a szép zászló dél felől 
Nem fog lobogni még soká. (E1.) 

(Zádorvár.) 

Hábador. Meghozta Kendit Zádorág. 
S bilincsen őrzi gondosan. 
Míg a szépségnek bájivaJ 
Atyját megváltja a leány. 
Ha jó vagy, lányka! oh siess 
Atyád bilincsét oldani. 

Én régi jámbor énekes 
Hangzó Meótis partiról 
Eljöttem Zádorág felé 

Boldog menyekzőt daJIani. 
Zádor nevelt föl engemet, 
Fiát hír nélkül hagyjam-e? 

Oh, üdvözöllek, Zádorág, 
Üdvözlek téged, gyenge szűz, 
Csendes Homonna völgyiből I 
Úgy jőj, mint a szép esti dal 
Könnyű fuvalmak árjain, 
Mint a virágok hajnala. 
Mely harmatozva száll alá, 
S bimbót nyit a kis ágakon. 

Ki nem hallotta Hábadort 
Bor közt hevülten dallani? 
Harczot, szerelmet dallok én 
Hangzó Meótis partjain. 
Dalt mondtam a hab lányinak, 
Dalt a vadásznak halmain ; 
Azok kibuktak nyájasan. 
Ez elszalasztá a vadat. 
És andalodva hallgatott. 
Fölötte megfeledkezett 
Az ifjú sólyom szárnyiról, 
S leszálla dalszót hallani ; 
De zengett a vad szirtfok is, 
Zengettek a hegy bérczei, 
S meghajlott rajtok a cserág. 

Ki nem hallotta Hábadort 
Bor közt hevülten dallani? 
Harczot, szerelmet dallok én 
Hangzó Meótis partjain. 

fíorva, Csupor (a haddal). 

Csupor. Haragnak napja jő reád, 
Kelj, tornyozott sziklák ural 
Kelj, vagy rád döntjük a falat. 
Rád dönti Horva a halált. 

Hábador. Mint partüregnek szélein 



1 2 flábador. 

Az életoltó fegyverek kovácsa, 

Ki zörget Zádor ajtaján? 
Csupor. Sziklák lakója! ébredezz. 

Eljöttünk víni Kendiért. 

Itt vár rád Horva vas keze, 

S kapudnak zárát tördeli. 
Hábador. Veszélyek rabja! menj tova. 

Ne verd föl a sziklák urát; 

Itt nem virágok termének : 

Kardvas virágzik és nyilak, 

S keserű gyümölcsök, a halál. 

Oh, Horva! ha kedves életed. 

Ne verd föl a sziklák urát. 

Menj boldogítóbb ég alá, 

Csendes Homonna völgyibe. 
Horva. Hah, eltemetlek, gyáva szív! 

Le onnan a sziklák tetőiről ! 

Ragadjátok le, bajnokim, 

S torkába dárdát tömjetek. 
Hábador. Oh, vég veszélyem nappala! 

Kelj, kelj föl, alvó Zádorág! 

Vadképü ádáz férfiak 

Jöttek temetni Hábadort. 
Zádorág. Ki jő Homonna völgyiből. 

Nyugalmam álmát bontani ? 

Menj vissza, bajnok jövevény! 

Míg Zádor ágnak fegyvere 

Halál fiává nem teszen. 
Horva. Ijeszd igy a nyögő galamb fiát, 

Vagy a futamló őzekét : 

H orvának dárdával felelj, 

Csak dárda hangját érti ő. 

Kendit bőszülni jöttem én. 

Vagy veszsz, vagy Kendit add elő. 
Zádorág. Kendit mi haszna kérdezed? 

Mély szirtüregben fekszik ő. 

Nem látogatja napvilág, 

Fülét nem éri semmi hang; 

De a sctétség ott lakik vele, 

És a setétség fajzati. 

Denevérek s bagolyfiúk, 

Borzasztó rémi szárnyakon 

Lengnek körüle gyászosan, 

S a kormos éjfélt őrizik. 

Nem tudja ő, hogy a hajna] hasad, 

Hogy fénye játszik a tetőn ; 

Gyors sólyma gyakran erre csap, 

S éjében ő nem tudja azt : 

De majd, ha hallja kínjait 

Az égszemű leány, 

Eljő Homonna völgyiből, 

S kiváltja éltét bájain. 

Akkor vigadjunk, Horva, majd. 

Majd akkor! Addig nem lehet. 

Szellő sem éri addig őt, 

S te, Horva, innen kelj tova. 
Horva. Tovább Horvának semmi sincs : 

Itt éri végét a világ — 

De már elég szó harsogott. 

Te, a ki e sziklát lakod, 

Gyalázat dölyfös gyermeke! 

Tudd: Csilla nem jő Kendiért, 

Én jöttem érte s a halál. 
Zádorág. Hát ketten? hah, azt kedvelem, 

Hogy a halál is eljőve. 

Én majd átadlak itt neki. 

Hogy őseidhez rántson el, 

S egyen meg a rút föld alatt. 
HoRVA. Mikor látok hát készülést. 

Te, bő beszédek bajnoka? 
Zádorág. Nem kell a hősnek készület 

Ha kard világol oldalán. 

Ne várd, míg pajzsom érkezik, 

Mig a halálos dárda kél ; 

Itt, itt van a kard, nyugtalan ! 

Nyeld el, ha kéred harczomat. 
Hábador. Oh, harczok napja, el jövel ! 

Üdvözlöm jöttödet, 

Vörösmarty munkii. 111. ö 

Mint vad madár az égi háborút, 

Mint zúgó tenger a vihart. 

Láttátok a ködök fölött 

Az erdők fáját ingani ? 

Úgy ing közelgő Zádorág 

Fején ijesztő tollúja. 
Csupor. Nem látod a tollat lehullani? 

Morvának karja töi^te le. 

Fenn jár csapása, s hirtelen, 

Mint gyilkoló ölyv, száll alá. 
Hábador. Nem retteg attól Zádorág. 

Előbbre törtet győztösen. 

Peng Horva súlyos fegyvere, 

És messze hullnak rongyai. 

Szedjétek össze rongyait, 

Gyászos Homonna gyermeki ! 
Csupor. Nem látod, fondor énekes ! 

Sápadni a sziklák urát? 

Így sárgul őszkor a levél, 

S ha szellő éri, földre hull 

De mely csapás ez ! hangosan 

Kipendűl Horva fegyvere. 

Hová lett kardod, oh vezér? 

Fuss el, ne várd meg a halált. 
Hábador. Szép a csatában Zádorág, 

S erős, mint a nagy vártető 

Sziklás vadonnak ormain. 

De Horva felleg, melyet a 

Szelek játéka messze hajt. 

Mely gőzzé olvad a napon. 
Csupor. Nem! a hős még nem csügged el. 

Mint a nyomott ág, újólag 

S hatalmasabban kél elő. 

Buzgányt ragad most kard helyett, 

Tört kardja messze peng le ; 

De a nagy vasgomb nem törik, 

Emészti ellensége tagjait, 

M'nt nagy fejű vad a juhot, 

Mint hulló szirt a sík jeget. 

Hábador Hová hanyatlói, Zádorág? 

Ah, hát én gyászra jöttem el ? 
Csupor. ím, Horva sújt, és tántorog 

A sziklavári durva hős. 
Hábador. Jaj agg fejednek, Hábador! 
Csupor. És ismét sújt, és Zádorág, 

Mint puszta csarnok a hegyen, 

Mint tornyos szikla, összedől. 

Dicsőség égjen éleden. 

Oh, Horva győztös fegyvere ! 
Horva. Ledőlt a dölyfös Zádorág, 

Nyissátok Kendi zárait. 

Az, a ki őtet üldözé, 

Temetlen itt hadd veszszea el, 

S ne lelje sírját gyermeke. 

Ti, kik várában voltatok, 

Fegyverre termett férfiak ! 

Yelem ledúlni jőtök el. 

Ádáz Korondár lakhelyét. 
Kendi (vezettetik). Ki hoz ki éjjelemből engemet? 

Kinek karjára dől kezem? 

Oh, éjfél fekszik e szemen. 

Éjfélnek árnya lelkemen. 

Ti jőtök hozzám, gyilkosok? 

Oh Gyámol, Csilla, Tengemér ! 

Vesztemhez el ne jőjetek. 

Bús árnyam éjjel megkeres 

A puszta dombok ormain. 
Horva. Hajh, gyásznak napja! hős öreg, 

így kell-e látnom képedet? 

Setét az, mint viharban a tetők, 

Mint a tengerzaj éjjele. 

Por űli tisztes fürtödet. 

És a pók végig szőtte arczidon 

Féregvadászó szálait. 

Hajolj karomra, apja kedvesemnek! 

Én, Horva, jöttem érted el. 

Szabaddá lettél általam, 

S halál fiává Zádorág. 

Kendi. HaJál fiává Zádorág? 
Oh, én nem látom vérzeni. 
De bár sebéből tenger folyjon el, 
Én többé meg nem látom azt. 
Hol vannak Csilla, Tengemér? 
Hcl késik Gyámol sorsosom 
Elhűlt ölembe hajlani ? 

HoRVA. Nyugtasd meg égő lelkedet. 
Én Szármaszegbe elmegyek 
Megvíni Gyámolt, Tengemért, 
S Csillát Homonna völgyiben 
Épen találják karjaid. 

Kendj. S csak őt találják karjaim? 
Hajhl késő vendég a halál. 
Nem jött el értem, míg erős 
Dárdával vártam a csatán. 
Kikerülte izmos ifjúságomat, 
S remegve tért el másfelé. 
Akkor gúnyolva híttam őt ; 
Most éji tolvajként jön el, 
S kilopja fájó lelkemet. 
De menj el, Horval menj dicsőn 
A hír s szerencse szárnyain. 
Kedvezzen ég, föld s a habok, 
Szelek ne bántsák útadat. 
Erőd legyen, mint a dúló sasé 
Mint a megindult tengeré. 
Engem Homonna völgyibe 
Vezessetek le, bajnokim! 
Én ott találok nyughelyet. 
Oh Csilla, kedves magzatom ' 
Ott fogsz te ülni síromon. 
Majd kérdik a bérez ifjai : 
Kit gyászol a szép bús leány? 
Kiért omolnak könnyei? 
«Nem egy szép ifjú bajnokért 
Nem a lehullott kedvesért, 
De a megaggott Kendiért, 
Érette folynak könnyeim. » 

HoRVA Oh, a szép könnyek sírodon 

Nem fognak folyni még soká! 

Menj jobb reménynyel, és pihenj 

Szép Csilla karján addig is, 

Míg harczaimból megjövök. 

Mondd m.eg, ha kérdez a leány. 

Hogy Horva elment messzire 

Széllel, habokkal küzdeni. 

De Horva életének a 

Szél és hab nem fog ártani, 

Csak Csilla hozzá hű legyen 

Kerülje a hegyek vadát, 

A puszta bérezek ifjait. 

Ki retteg a csaták zugásitól ? 

Ki a halálnak mérgitől ? 

Nem! Horva attól nem remeg. 

Csak tőled. Csilla, haj ! nagyon, 

Tőled s bajodtól retteg ő. — 

De talpra, bajnok! zengjen a 

Kürtnek, paizsnak érez szava. 

Tengerre keljen, a ki hős. 

Tengerre híja Horva őt. 
Hábador. Ah, mind ezek közt csak magad 

Vesznél-c könnyezetlen, Zádorág? 

S én, a ki nászra jöttem el. 

Holtodnál némán álljak-e! 

Oh, jajdulj kobzom! zúgjatok 

Ti puszta várnak bérczei ! 

Itt fekszik halva Zádorág, 

S a hírnek napja sírba száll. 

Zendüljetek meg, völgyek és hegyek I 

Te is szélvész ! ordítsd el messzire : 

Hogy Zádorágnak sírja nyílt, 

S a hírnek napját elnyeli. 
Horva. Ki az, ki a szégyen fiának is 

Dicsérő sírdalt énekel? 

S a szélvészt, völgyet és hegyet 

Gonosz nevével zengeti ? 

Ki az? Csupor! menj, verd cl őt 

Törd össze bűnös hangszerét. 
És a tengerbe szórd tova. 
Most el, vitézek! fenn lobog 
Szárnyas vitorlánk árboczán. 
El a szigetbe! a ki hős, 
Kövesse Horvát fegyvere. (Ei.) 
Hábador. Kergessen a halálnak osíora, 
Kevélység rabja, tégedet, 
Dühös szélvészek űzzenek, 
S ne hagyják érni révedet. 
Ugassanak meg a szirt öblei, 
S midőn előlök futva fut hajód. 
A csillagok ne hintsenek sugárt. 
De égj meg, égjen alattad a hab is, 
Hogy el ne oltsa lángodat. - 
Gyalázat! a vén Hábadort 
Ki fogja megbecsülni még? 
Átok, halál, átok, halál reád. 
Hol zengjen még ezentúl énekem. 
Ha itt nem, itt, e gyászhelyen ? — 
De megvan. Itt egy elveszett 
Kézíj hever, s húrján szárnyas nyila. 
Elhagyva, mint a sánta vad. 
Megvetve, mint te, Hábador. 
Hah! ez legyen most lantom, ez 
Kisérje bánatomnak hangjait. 
Nem harczot és szerelmet dallok én, 
Nem! a halálnak mondok éneket. 
Szörnyűt, hogy hangja sírokat repeszszen, 
S az élet kedvét porba ássa el. 

Homonna! te meg fogsz engem hallani. 
Még csendesek fenyéred, völgyeid ; 
De megpendítem bennök húromat, 
S kieresztem a haragnak menykövét. 
Hogy elmenjen, s megüsse tölgyedet. 
Azt a büszkét, ki híremben megölt. 
Hah! majd esésétől fog zengeni 
A csendnek völgye, s széltiben 

Viharrá gyűlnek bcnnek a jajok, 
S égő folyammá könnyeik. 

(Hontonna völgye.) 

Csilla A puszta tenger szélein 

Meddig fog járni Csilla még. 

Meddig fog járni hasztalan? 

lm, én itt töltöm a napot. 

Itt töltöm a nap alkonyát, 

S a hajnal ébren ott talál, 

Korán lenézve, dombomon. 

De ah, szép zászlót dél felöl 

Nem lát lobogni még szemem. 

Ki, oh, ki mondja meg nekem, 

E szél hazája merre van? 

Nem hajt-e hozzám or hajót, 

Nem űz-e tőlem vártat el ? 

Te tétovázó lenge szél ! 

Honnan repülsz, örűlhet-e 

Vagy sírjon a lány jöttödön ? 
Hábador. Csend völgye! itt mosolygsz tehát, 

S öledbe vetted Hábadort? 

Eztán a sírnak völgye légy, s neved 

Az éjnek, utazónak rettenet. 

Teremj halált és bánatot. 

lm, én aratni jöttem el, 

S ha végső munkám elkelend, 

Nyugonni száll rá agg fejem. — 

(Csillát meglátván.) 

Ah, szép virágszál ! téged is 
Halálos sarló metsz-e le! 
Te messze néző barna lány, 
Szél-vítta fürtöd árnyiban 
El, elborít-e téged is 
Eskütt boszúmnak fellege? 
De úgy van : Zádor háza dőlt, 
Most Kendi háza dőljön el, 
S a szélvészek, villámok, záporok 

Csattogva hordják ormodon, 

Süvöltve zúgják völgyeden, 

Homonna! Hábador nevét. 
Csilla. A tél havával elborítva, 

A nyár hevével mennydörögve. 

Kit látok jőni ott felém? 

Haj ! nem jó hírek apja az. 

Veszélyes, mint a hév jege, 

Mely szép tavaszt lel a mezőn, 

S telet hagy szörnyű nyomdokán. 

De merre fussak? Jaj nekem! 

Tekintetétől borzadok. 
Hábador. Ne fuss az ősz elől, leány. 

Lássad, kezében nyíl vagyon, 

És éles a nyíl és sebes, 

Mert néki zúgó szárnya van. 

Mint a csapongó sasfinak. 

De meg ne rettenj, nemde te. 

Te harmat arczu gyenge lány, 

Te a vak Kendi lánya vagy? 
CsJLLA. Oh jaj, mért mondod vaknak őt? 
Hábador. S nem Horva volt az, a kiért 

Epedve csüggél a vizén, 

S óhajtva lested a szelet? 
CsJLLA. Homonna íjas lányai ! 

Hová szaladjon Csilla most? 

Ah, mért hagyott el titeket. 

Ez őt halálra üldözi. 
Hábador. Lásd, Horva szép hős s nagy vitéz 

Eldőlt előtte Zádorág ; 

De ál hajóra mért kelé? 

Most a nagy tenger árjai. 

Mint egy nehéz bérez, oszlopul 

Feküsznek elszórt csontjain. 
Csilla. Ne ölj meg engem ily korán 

Gonosz hirekkel, oh öregi 

Nézd, kék köd úsz a tengeren, 

S középen barna : tán hajó, 

Tán Horva hajója szegdeli. 

Hábador. Az csaJt szemednek réme csak. 
Csilla. De nézd, mi könnyűden repfil ! 

Hajó az, barna nagy hajó. 

Mint a gyors sólyom, úgy siet 

Csillának jó hírt mondani. 
Hábador. Nem jó hírt jő az mondani, 

Az egy setétlő fergeteg. 

Jer, a berekben enyhelyed. 

Jer, itt ne várd meg a vihart. 
Csilla. Oh, nem setétlő fergeteg, 

Hajó az, Szármaszeg felől, 

Mely visszahozza hősömet. 

Nézzed vitorlás árboczit. 

Nézzed kerekded termetét, 

S zászlóját nézzed fenn elől. 

Fehér az, mint a téli domb, 

S azt mondta Horva mentekor, 

Mint Csilla keble halmai. 
Hábador. Az egy hattyúnak szárnya volt, 

Mely elrepült a vész elől, 

S csendest) hazában kér tanyát. 

Jer! késned immár nem szabad 
Csilla. Hagyd néznem, oh ősz ! a hajót, 

Csak egy kissé hagyd nézni még! 
Hábador. Nem, e nyílhegyre! nem tovább. 

Föl ! e tetőkön van helyed. 
Csilla. Ah, nincs hát többé irgalom? 

Heverj itt, arczom fátyola! 

Tán megjön a hős, fölveszen, 

S hűséggel hordoz fegyverén. 
Hábador. Ez lesz boszúmnak kezdete : 

Sziklás üregbe rejtem őt. 

Gyászára térjen Horva meg, 

És honn ne lelje kedvesét. 

S ha majd futtában, mint agár, 

Buvában, mint bús gerlicze. 

Úgy kezd elveszni sajnosán, 

Csak akkor lássa Hábadort 

A sírok szélén állani. íei.) 

Kendj (vezctfeiik.) Itt szűnjctelc meg bajnokim, 
Itt nemde Tarczal sírja van, 
S e kő porán áll czímerűl ? 
Gyakorta innen néztem én 
A nyugvó tenger tükörét, 
S haliam bús fája lombjait 
Az esti szélben zúgani. 
Most visszatérnek képeim, 
S szivemben új gyász terjed el. 
Tarczal ! te nyugszol : ott alant 
Szép ifjúságod álmait 
Kötözve tartja bús halál. 
Te nyugszol, oh, és a vak ősz 
Sírkő gyanánt ül hantodon. 
Még gyönge volt az ifjú. Jött, 
S ölében, sírva, hordozá 
Ocscsét, egy kedves gyermeket. 
Itt ásta sírját annak is. 
((Temetni jösz-e hát ide. 
Oh, távol ország gyermeke ? 
Kérdem, s az ifjú így felelt: 
« Pusztult hazából jöttem én. 
Nézd, bajnok, e kis gyermeket, 
Csak ez maradt meg mindenem közül. 
Gyümölcsöt szedtem a hegyen, 
S meg reggel vígan ette azt. 
Patakhoz vittem, s ott ivott 
Rózsás ajakkal édesen, 
S mint egy gondatlan gyenge méh, 
Döngécselt a szép partokon. 
Most itt van : elérte a halál. 
Hagyd eltemetnem őt ide, 
Hogy ellenségim vad szelekbe 
Ne szórják árva csontjait.)) 
Megcsókolá, és eltemette őt, 
Kegyes szavakkal biztatám. 
Sírt, s eltörölte könnyeit, 
S fiammá kívánt lennie. 
Az. lett. Ó r> Csilla szüntelen 

Együtt vadászták a hegyet, 

Együtt vigadták a tavaszt. 

S szép lett a gyermek : arczait 

Nemes tűz lángja égeté ; 

De lágy szivében gond lakott. 

Szemében esdeklő panasz. 

Így jött Csillához egykoron, 

S rebegve szólt, de nyájasan ; 

ícOh Csilla! Tarczal halni megy, 

Meghaljon érted, szép leány, 

Boldogtalan Tarczal meghaljon-e?)') 

Nem érté őt el a leány, 

S cnyelgve így szólt botorul ; 

íHalj meg hát Tarczal 1 Csilla majd 

Egy szép fenyéren eltemet. » 

És itt temette őtet el ; 

Mert halva lelte a vadász. 

Vad kantól tépve a tetőn. 

Oh, csendes a sír éje: Tarczal ott 

Porágyon alszik hidegen. 

Nem hallja Kendi szózatát, 

Nem látja Kendi éjjelét. 

De hol maradhat Csilla? oh nagyon. 

Nagyon sokáig késik ő. 

Nem láttok a fenyéren jőni lányt, 

Nem a ligetnek ormain? 

S a tenger mormoló szele 

Nem hajt-e hozzánk várt hajót? 
Egy bajnok. Nincs a fenyéren semmi lány, 

Nincs a ligetnek ormain ; 

De gyors hajó szeg utat a 

Csillámos hátú tengeren. 

Fehér zászlójok leng elől. 

Örülj, most érik révedet. 
Kendj. Hát épen térnek ők haza? 

Vezessetek le bajnokim. 

Le, rég óhajtott kedvesim közé. 

Oh, még épségem napjain 

Elég volt látnom egy sugári, 
Most dél világa is kevés. (Ei.) 
HoRVA (föllép). Megadta díját Szármaszeg, 
S Korondár büszke tetteit 
Csúfos békével zárta be. 
Minden helyén van, s vígadoz. 
Kit a bú átka sujta meg; 
Csak Horva még nem vígadoz, 
Horvát most éri gond s veszély. 
Hah! hog)^ nem látta a leány 
Zászlóm lobogtat a hajón ? 
Vak Kendi ott teremhetett. 
És ő nem látta volna meg? 
Harczok! ti meg nem öltetek, 
S most béke napján veszszek el ? 
De itt egy fátyol rongyai 
Jegyeznek utat a sikon. 
Ha ez Csillának fátyol a I — 
Ti gyász Homonna völgyei I 
Ti erdők, bérezek, tengerek ! 
Én sorra dúllak titeket, 
Hová tevétek hölgyemet? (Ei ) 

(Erdős hely.) 
Tíáhador, Csilla 

HAbador (magában.) Engesztelődöl, agg szivem ? 

S az ifjú szépség bájai 

Eloltják szomjú vágyadat? 

ím, e leányka mely szelíd ! 

Szánásra olvad érzetem. 

Ha megtekintem őtet, ah 

Mért kell az ártatlannak is 

Boszúm utában állani ? 
CsJLLA. Osz emberi még hová ragadsz? 

Meg akarsz-e ölni? oh, megállj : 

Remegnek minden tagjaim. 
HAbADOR. Űlj itt mellettem szép leány. 

Te szép leány vagy, s gyenge, mint 

A harmat első gyöngyei. 

Szép és ártatlan vagy te még. 

S szemed mosolygó tengerében 

Tisztán s derülten úsz az ég. 
Csilla. Ósz ember ! úgy-e nem ölsz meg engem ? 
Hábador. Nézd, én leroskadt agg vagyok, 

A barna fürtök hóvá lettének, 

S járásom, mint a nyárlevél, 

Remegve csúsz a síkon át. 

Lásd én leroskadt agg vagyok, 

S nincs oly leányom, mint te vagy. 

Nincs semmim, oh én elhagyott! 
Csilla. Boldogtalan ! mi bántja szívedet ? 
Hábador. Te szánsz? Nem, az még nem szabad. 

Előbb még jajt kell érned, és 

Homonna völgyén vért s halált. 

De bár szánj, oh, mert akkor is 

Még szánni kell agg Hábadort. 

Ti érzéketlen lombok, és te föld ! 

Melyet tapodnak lábaim. 

Szégyen borít előttetek, hogy itt 

Kitör belőlem a panasz. 

Oh, én nem voltam mindig így. 

Leányom serdűlt bájosan. 

Már nagy koromnak kezdetén, 

S egy hős kebelnek dísze lett 

Szerelme szép gyümölcseit. 

Két fürge kis fiút nevelt. 

És őket én még láthatám. 

Ez ősz szakállal játszadozva 

Gyakorta ültek térdimen. 

S dadogva még az est hüvében 

Dalt kértek tőlem és regét. 

Szegények, már ők sincsenek! 

Magam bujdostam e csapás után, 

Majd a fejdelmek udvarát 

Kereste szűnő bánatom, 

S tisztelve jártam mindenütt 

Szabad dalokban hirdetem 

A régi kornak tetteit. 

Szerelmet érzett a leány, 

Harczot, szerelmet a vitéz, 

S áldotta minden Hábadort; 

Csak egy nem! - Hah, fagyos kebel! 

Forralj utószor még dühöt, 

S te meggyalázott gyáva fej ! 

Hullasd el őszült fürtidet. 
Csilla. Haj! mit fogok még hallani? 
Hábador. Nézd, mint egy barmi részeget, 

Megrugdalák az ősz dalost. 

S c véres oldal csontjait 

Egy durva bajnok törte meg. 

Vadul ragadták kobzomat, 

S vigasztalója vég koromnak 

Törötten űlt a vízben el. 

S ezt nem setétben, nem titkon tevék, 

Világos nappal, számos nép előtt. 

Hogy bújva menjek bár hova, 

Gyalázatomról rám ösmerjenek. 
CsJLLA. Enyhítsd meg, ősz, e bánatot. 

ím, én nem hagylak téged el. 

Jer őseimnek termibe, 

S élj ott közöttünk boldogul. 
Hábador. En ismét emberek közé? 

Nem ! még egy dolgot végzek el. 

Aztán megásom síromat. — 

És még én nem vagyok magam. 

Egy kincsem van még, nézz ide, 

Ez a halálos nyílsugár. 

S ez Horva szívén metsz utat; 

Mert engem Horva ronta meg. 
Csilla. Jaj ! mily kezekbe jöttem én. 

Ne öld meg, oh ősz ! a dicsőt. 

Ne öld meg Csilla kedvesét. 
Hábador. Ha majd homályban bujdosik, 

A sűrű berkek fái közt. 

Pihenni vágyván enyhelyén. 

Akkor rohanja meg nyilain, 

És üsse porba gőgös homlokát. 
CsJLLA. Kegyetlen ember! ah, hová legyek! 
Hábador. O volt kegyetlen, én nem az. 

Én csak boldogtalan vagyok. 

De mind a szűk hazába őseim 

Gyalázat nélkül mentek el. 

S csak én ne menjek úgy oda ? 

Vérrel mosom le szennyemet, 

S te addig zárva itt maradsz. 

Hogy majd, ha bántóm megbukott, 

Házába térhess Kendinek, 

S mely még most számkivetve bolyg, 

Nevemnek hírét megvigyeu. 
Csilla. Nem többé, hírt én nem viszek, 

Ha Horva eldől általad. 

Oh, én boldogtalan leány! 
Ereszsz el, jó ősz! engemet. 

lm, a te lányod én leszek. 

Szemed világa én leszek. 

Hogy elkerülhesd a veszélyt, 

Csak most becsáss el engemet. 

Ah, e galambhaj, e kezek, 

S az égbe néző jámbor arcz 

Nem azt javalják, hogy te ölj. 

Egy ősz atyám van, mint te vagy, 

Egy gondos édes jó anyám, 

Bátyám, kit szúből kedvelek, 

S egy hősöm, ah egy déli nap. 

Ki nélkül elfogy életem, 

S ezek hiába várjanak 

A puszta tenger szélein ? 

Oh lásd, szemeidet köny teli, 

Bocsáss hozzájok engemet. 
Hábador. Hogy rám hadat hozz általok ? 
Csilla. Nem, én csak Horvát hívom el. 

Hogy sírva vallja szégyenét, 

S megengesztelje szívedet. 

Bocsáss, én ismét megjövök. 

Vedd el legdrágább kincsemet, 

E sípot vedd el zálogul, 

Hogy Csilla ismét megjövend. 

Itt függ ez mindig keblemen, 

Vedd, ez az én Tarczalomnak sípja volt. 
Hábador. Ez a te Tarczalodnak sípja? Hah! 
Csilla. Tarczal testvérem volt nekem. 

Ö messze földről jött ide, 

És ifjúságom társa lett. 

E^ütt vadásztuk a hegyet, 

Együtt vigadtuk a tavaszt, 

S dalunkat a vadaknak halmain 

Örömmel hallá a vadász. 

De ő korán hűs éjbe szállt. 

Én sírt kerestem szép mezőn neki, 

S most ott a zúgó tölgy alatt. 

Ott a halomnál nyugszik ő. 

Hogy jött, csak c kis sípja volt. 

És ezt is itt hagyá nekem. 

Ezt nyújtom én is zálogul, 

Hogy érte ismét megjövök. 
Hábador (dmeroivc.) Te sírt kerestél szép mezőn neki. 
Csilla. Mely változás ez? oh öröml 

Horvának nem kell veszni már. 
Hábador. S ez a te Tarczalodnak sípja volt? 

Tarczal leányom gyermeke, 

E sípot én adám neki : 

Oh, ez az én Tarczalomnak sípja volt 
Csilla. Mindenhatóság Istenei 

Te hát az elhunyottnak őse vagy? 

Atyám! te nem fogsz bántani. 

ím, én atyámnak mondalak. 

Mert ő testvérem volt nekem. 

Tarczal ha élne, szánna engemet, 

Es Tarczal őse nem fog bántani ; 

Mert ő testvérem volt nekem. 
Hábador. Menj vissza innen, szép leány! 
CsJLLA. Kegyes jó lélek ! áldva légy ezért. 
Hábador Menj, nyugszik a nap, menj, siess 

Setét az erdők alkonya, 

Veszélyek ülnek útain, 

S árnyában a rém táboroz. 

Menj, itt ne érjen a homály. 
Csilla. S atyám, te nem jősz el velem? 
Hábador. Menj, vidd Morvának e nyilat, 

Én elvégeztem, a mi hátra volt. 

Neh ! vidd el Horva életét, 

S hogy én küldöttem, mondd neki. 
Csilla. Oh, hát te nem jősz el velem? 

Jőj, itt megölnek a vadak. 
Hábador. Nem! nem! csak gőgös emberek. 

Vadak nem bántják Hábadort. 
Csilla. Ah, hát az éhség öl meg, jer velem. 
Hábador. Éhségtől nincs mit tartanom. 

De ím, hat őz áll csopron ott 

A sűrű berkek szélein. 

Menj lány, nyilazd el egyikét. 

Az majd kitartja Hábadort. 
CsjLLA. Szálljon meg a szelíd öröm 

Áldása, nagy szív, tégedet : 

S nyugalmat adjon és gyönyört 

Az ősz kor vége még neked. 

lm, hogy megejtsem a vadat. 

Most távozom ; de megjövök 

Az első napnak keltekor. (E1.) 
Hábador. Menj szép szerelmed hajnalában. 

Ártatlan lányka! menj tova. 

Én édes ifjúságodat 

Minek dúlnám, én agg fej, el? 

Ott, hol pihennek a mezőn 

Véremnek végső cseppjei. 

Ott a nyugalmas tölgy alatt 

Találok én majd enyhelyet. 
Csilla (visszatér). Atyám! ellőttem a nyilat. 

Nézd, hogy remegnek ujjaim. 
Hábador. Halálnak színe arczodon. 

Mi lelt, oh lányom, tégedet? 

Vörösmarty munkái. 111. 9 

Csilla. Vad kergetett meg. Nézzed ott. 

Ott a berekből tört elő, 

A többi tüstént elfutott ; 

De ez pihegve jött felém. 

Nyögése mint az emberé. 

Futása, mint a rémeké. 

Ah, itt közelget, jaj nekem 1 
HoRVA (sebesedve jő). Vedd vissza, szép vadász lány! a 

Mélyen hatotta keblemet. [nyilat. 

Csilla. Egek hatalma ! oh, ki ez ? 

Halál feszíti keblemet. 
HoRVA (megösmenén). Hah, Csilla! te lettél gyilkosom. - 

Te Csilla, és ez ősz együtt? 

(Nyilát kiszakasztván.) 

Itt van, vegyétek vissza a nyilat. 

]tt keljen halmom a tetőn. 

Te Csilla! itt ülj halmomon, 

S éjfélkor ébreszsz engemet. 

Éjfélkor és éjfél után 

Viharban ébred Horva fel. (Meghal.) 
Hábador. Elért hát sorsod téged is, 

Te hősök ifjú csillaga ! 

Oh, átok fekszik e napon, 

Átok terajtad, Hábador. 
CsJLLA (Morvához rogyván a nyíllal). Temcss el engem, Hába- 

Temess Horvához engemet. [dori 

E véres nyíl az én nyilam. 

Temesd el ezt "'s, oh atyám! 

Itt — itt szivemben van helye. 
Hábador. S te is, te gyenge szép virág! 

Hervadva dölsz-e el te is, 

S telem havában én fölötted 

Hiába sírom búmat el? 

Most, Hábador! most ásd meg sírodat! 

ím, én boszúra jöttem el, 

S hogy most az megvan, a napot, 

S fogantatásom éjét átkozom. 

Ki játszik ott fenn így velünk? 

Keblünkbe forró vágyat ád, 
S csak akkor hagyja telni azt, 
Midőn már lángja megszakad. 
Ne mondja gyermek énnekem, 

Hogy boldog, a ki sokáig él: (hozzájok borultiban) 

Az boldog, a ki meghal, mint ezek, 
Ki mélyen alszik föld alatt. 

SZEMÉLYEK, 



Zsigmond király. 

Gara nádor. 

Ifju Gara, a nádor öcscse. 

István, simontornyai vajda. 

Szécsi, bán. 

Kont, I 

Laczfi, 1 bujdosó nemesek. 

Korpád), stb. ' 

Vajdafi, Zsigmond hív embere. 

Konrád, hajdúk vezetője. 

Csóka, Kont szolgája. 

Korcsolya, közhajdú. 

Rózsa, Kont hitvese. 

Júlia, Vajdafi leánya. 

Imre, Kont fia. 

Urak, városiak, poroszlók, katonaság stb. 



A DARABNAK VALÓSÁGOS ALAPJA A TÖRTÉNET- 
ÍRÓK ELŐADÁSA SZERINT. 

«Jde-oda csavargának az országban, a mi Zsigmondnak nem 
kis gyalázatot szerez vala ! gyanakodott, hogy új dolgokat akar- 
nak kezdeni, azért feltette magában, hogy körűiveteti őket. 
Midőn ezen katonák a Száva vize mellett, nem gyanítván semmi 
ellenséget, nyugszanak vala, hajnalban rajtok ütött Vajdafi 
Gyöigy, bátor és ravasz ember ; az álomból magok védelmire 
felkelteket hitette sok Ígéretekkel, kivált, hogy a királyt meg- 
engeszteli, és tőle nekik kegyelmet nyer ; de ellent sem állhatá- 
nak, mivel nagyobb erővel volt Vajdafi, mint ők. Karúm nevű 
mezővárosig szabadon ménének, ott vasakra veretének, és 
Budára v.'tetének. Az úton öszvebeszéltenek, hogy Zsigmond 
iránt, ha eleibe állíttatnak, semmi tiszteletet ne mutassanak ; a 
mi úgy lőn, mert sem fejet, sem térdet nem hajtottak. Zsigmond, 
dühétől indíttatván, Buda városának szent György martir utczá- 
ján lenyakaztatta őket. Kont István hanyatt fordult, hogy látná 
a hóhért és vágó pallosát, mert ő, mond Kont, gyakran látta 
már közelről a halált, még sem ijedett meg tőle : most sem féJ. 
Csókát, fegyverhordozóját, ki keservesen sírt halálán urának, 
Zsigmond imígy vigasztalta ; ne sírj, én leszek ezután urad ; 
többet adhatok, mint a lenyakaztatott. Erre, a mint mondatik, 
így szólt Csóka : Én teneked, cseh disznó, soha sem szolgálok. 
Nem szolgált, mert legottan levágatott. E miatt Zsgmond nagy 
gyülölségbe esett, mely az ő életének fogytáig tartott és soha 
sem volt bátorságos országlása.* » J^irág Benedek •' Magyar Szá- 
zadok- IT. kötet, lap jj^ és ^14. 

* Chron. Cap. Vll. Efféle büntetéseken ma már nincs jelen a király, 
de régenten jelen volt, a nyers üdőkben. Zsigmondról még fogsz o\- 

íMikoron a király környűl megállottanak volna, mindjárt 
pámpolódni kezdenek a királylyal, és orczájára vetek neki, mely 
nagy kárt tett volna az országnak stb., és egyéb sok vétkeket 
hánynak vala orczájára : és ezek között szidalomra és szitkokra 
kelé a dolog : végre a királyra rohanának és megfogák a királyt 
és ránczigálják vala azt, hol imide, hol amoda nagy dühösséggel : 
és ugyan ottan megölték volna, ha némely királynak baráti nem 
ellenzettek volna akaratjokat és könyörgöttek volna érette. 
Annakutána bevetek őtet a fogházba és az urak közül hagyá- 
nak némelyeket hadakozó népekkel, kik megőriznék őtet. És 
adák őtet azután a Garai fiainak és ezek elvivék a királyt fogva 
Soklyós várába és ott hagyák őtet fogva őrizők között, d Tíeltai 
Jirónik. 7. k. 308. l. 



vásni valamit ilyest. Vencze! eléggé kikiáltatott. Ezeknek apjok, 
IV. Károly, római császár és cseh király, saját kezével akasztott 
1 356-ikban. Lásd : Chronicon Benessii de Weitmil. E véres executiót 
Katona irta ad a. 1393. S ottan Zsigmondról : mitissimus alias rex. 
Krónistánk Hedervárirój feljegyzetté : «Miles ille gloriosus, hunga- 
ros inter cmnes magnó laudis prxconio insignitus, aito de sanguine 
natus, quem nostrum aevum viribus et virtute non minus pratclarum 
nedűm loquitur, verum ct resonanti lyra canit.)) Vajha a jó Thuróczj 
János mester Hédervári Kont Istvánnak egy-két jeles tettét említette 
volna. 



ELSŐ FELVONÁS. 

(Kont laka.) 

J{6zsa és Imre. 

Imre. Anyám! 

Rózsa. Mi kell édes fiam? 

Imre. Oh anyám ! 

Mért vagy oly bús, lásd én nem vagyok. 
Rózsa. Ne is légy az, kis gyermekem, soha. 
Imre. De hát ne légy az, szép anyám, te is. 
Rózsa. Hízelkedő tel nézd a szép eget. 

Az is sötét fátyolba rejtezik. 

Hol a magas hegy kéken áll, s egyébkor 

Szelíd sugárral száll le a verőfény. 

Most fellegeknek ormán űl a nap, 

S haragos szemekkel néz a föld felé. 
Imre. Ma rossz idő lesz. — Oh bárcsak ne lenne. (Szünet. 

De még is — most már este van ; ha rossz 

Idő talál is lenni, alhatunk. 

Pedig nagyon jó az, mikor 

Estére jőnek a zúgó szelek, 

S végig fütyölnek a vár termein. 

Oh, akkor én nagyon jól alhatom 1 

S mikor fölérzek, minden csendesebb. 

És künn is minden oly szép, oly vidám. 

Lásd anyám, majd most is úgy lesz. 

Minden oly csendes, vidám lesz; 

Majd elalszunk a szeleknél. 

Fölkelünk a tiszta fénynél, 

Csak te vígabb kedvű légy. 
Rózsa (oiébe zárja). Kedves fiam, kedves kis jó fiam ! 

Hol jár atyád most? 
Imre. Most? azt nem tudom. 

Előbb, hogy ott künn voltam, láttam őt. 

Ott voltam nála, nem szólt semmit is, 

Nem mondta, mint egyébkor: ccKis fiam, 

Mint vagytok ott benn, mit csinál anyád ?i> 

Mert sokszor szokta azt megkérdeni ; 

De most kinézett messze, messze, messze, 

És nem szólt semmit. 

Mellette Csóka kardot köszörűi. 
Rózsa (magában). Gyász készület, s előttem bár nem új. 

Még mindig rettent, hozzá nem szokám. 
Imre. S az a bolondos Csóka énekelt. 

Azt énekelte : 

ctHarcz a vitéznek élete 

És háború. 

És harcz és háború 

És háború és harcz. í) 

Az furcsa ének, úgy-e bár anyám? 

De hát ne nézz rám ollyan szomorún ; 

Inkább kinézek, és majd hírt hozok: 

Azt hozzak úgy-e? tüstént itt leszek. (Mentében.) 

«Háború és harcz. 

És harcz és háború. » (El.) 
Rózsa. Menj bútalan, még boldog gyermekem. 

Úgy jártam én is éltem reggelén 

Szabadon s ragyogva, mint a napsugár. 

Hódíthatatlan szívem bánatot, 

Gondot, szerelmet nem tudott, csak a 

Délczeg vitéznek fegyverén talált 

Gyönyörködést, mely nem hozzá való. 

A büszke Rózsa, mondák mindenütt, 

Fegyverre néz csak, hősre nem soha. 

Nem büszke már, haj ! már régen nem az. 

Kont a vitézeknek volt csillaga. 

Csatából téré meg, hogy láttam őt. 

Minden szem őt kereste, érte vert, 

A mennyi szív volt, ékes hölgyeké, 

E bámulatnak tárgyát, a dicsőt 

Bámulva nézte a szabad leány is, 

S ah büszkesége rajta elveszett. 

(Kont jő, s hallgatva megáll.) 

Most bírom őt, elégedetlenül. 

Nincs már a zajhoz kedvem. Csendesen 

Vágynék az erősnek keblén csüggeni, 

S ah hervadok, míg ő veszélyt keres. 

Mint a magányos sziklák szárnyasa. 

Csattogva jő el néha, meg' megyén : 

Nem nyugszik rajtam villogó szeme. 

Nem! messze, messze jár az gondosan, 

S a bús jövendőn elsötétedik. 
KoNT. Mely aggodalmak töltik kebledet? 
Rózsa. Oh Kont, ne halld a gyenge nő szavát. 
KoNT. Nem, Rózsa! hillám és megrendülék, 

Oh Rózsa! volna, mint nincs, békeség, 

S titkos baját ne sínlené hazánk: 

Nevetve nézném karjaid közül 

A nagy világot s küzködő hatalmát. 

Szép arczodon hasadna hajnalom. 

Éjem, napom csak téged őrzene, 

S lelkemben a boldogság hangjai 

Nevedtől vennék kölcsön hangjokat. 

Felhő volt éltem, s dörgő útain 

Tűnő villám a borzasztó szövétnek. 

Mely a vak éjnek minden rémeit 

S csak egy kegyet sem láttatott velem ; 

Meredten néztem a vesző világba. 

Vadul halálhoz szoktatott szemekkel, 

Es mindenütt, a földön s a nagy ég 

Csillagkönyvében, harczot olvasék. 

Ekkor jövel el, szép szelíd sugár, 

És fölvidultak rémes útaim. 

Az élet, mely borongva tűnt előbb. 

Derülten állt most, mint egy szép liget 

Az új tavasznak ünneplő mezében. 

Mi volt jutalmad, jó hölgy, mindezért? 

Szövetkezénk, s nem szállhatván körödbe. 

Felhőlakomba vontalak magamhoz, 

S az élet úta ismét elborult. 

A gyermek árván, özvegyen magad 

on vagytok, és én távol bujdosom, 
Oh gyászotokra, gondos őr helyett. 

Rózsa. Ne mondd tovább, oh Kont ! ne mond tovább, 
Én elfelejtek mindent. — Menj, tudom, 
Megint utad van. Menj, de míg velem 
Mulatsz, ne lássam gondjaid nyomát, 
Ne lássam c sötétes homlokot. 

Kont. Abból ne olvass, Rózsa, mert oda 
Mély, súlyos gondot írt az érez idő 
S olvasni róla mennydörögve fog. 
Tekints szivedbe inkább, ott mulass, 
S jósága kútfejéből végy erőt. 

Rózsa. Menj hát, hogy annál gyorsabban jöhess. 
Menj bár hová, oh Kont, nem kérdezem : 
Mert dolgaidról tudni rettegek. 
De mikor veszélyekkel szövetkezel. 
Megemlékezzél, hogy vagyon fiad. 
Kit útaidra kell tanítanod. 

Kont. Isten veled hát!... még is, édesem. 
Én nem akarom megcsalni szívedet. 
Ha nem találnék visszatérni, Rózsa! 

Rózsa. Oh Kont! ne mondd azt, mondd, hogy a napot 
Nem látom többé, (Ráborul.) 

Oh Kont, mit cselekszel ? 

Kont. Ha nem találnék visszatérni, Rózsa, 
Átkot ne sírjon szép szemed reám ; 
Ne rejts szivedbe gyötrő bánatot. 
Nézz úgy, mint egy lehunyó csillagot, 
Mely szebb világgal ismét föltünend. 
Nem itt, de még is egykor föltünend. 
Mélyen szivembe szálltak gondjaim. 
Szándékomat setét lepel födi. 
Csak előtte Istenemnek, és előtted 
Nincs zárva szívem, titkom nem lehet, — 
S nem is lehet már, Rózsa! nézz oda. 

Rózsa (kiníz). Jaj! melly itélet, mely nagy tűz az ott! 

Kont. Jobb, hogy magamtól halljad, mint egyébtől. 
Hogy a királyné megholt, sok nemes 
Zsigmondot urnák meg nem ösmeré ; 

Zsigmond ezekre vassal esküszik, 

Hogy mind kitörli, nem törvény után, 

De gyilkosokkal űzetvén, hogy a 

Hol megtalálják, öljék őket el. 

S a tiszta lelkű nagy király után 

Egy ily ember-rém lőn annak vejéből. 

Hogy a különbség lázadásba hoz, 

Ha durva kőhöz verne is szivünk. 

Korpádi csak gyanús volt, és szabad 

Beszédű s lófarkon hurc^oltatott, 

Mig öcscse a külföldön bujdosik. 

Egy kis sereg jár puszta földeken, 

Kerüli a boszús király hadát. 

Ínségben él, s reménye a halál, 

Ókét kegyetlen hajdúk üldözik. 

Nézd, a sebes szél bús füstfelleget, 

S jajhangot hajt a bujdosók után : 

Fiaik jajhangja, s házok füsti az; 

Most itt dübögnek Laczfinak javában. 

Nézd, pusztasággá tették mindenét. 
Rózsa. Oh Kont, mi szándék gondolatja gyújt? 

Oly van szemedben, a mit rettegek, 

S aggó szivem ki nem mer vallani. 
Kont. Tovább is éljen e vad csorda még? 

Nem ! így ne veszszen a nemes soha. 

Ország, törvény itélje őt, ha vét, 

S essék el akkor pártütő feje : 

De ily hitetlen nép ne rontsa őt. 

Ne dúljon össze bűnöst bűntelent. 

Elébe állok; villogó vasam 

Szakaszsza ketté véres útait. 

Zsigmond aztán parancsolhat nekik. 

Siket halálnak szól, s még, úgy hiszem. 

Lesz napja, hogy megbánja tetteit. 
Rózsa. El kell-e hát, oh Kont, el kell-e menned? 

S hiába tartanának vágyaim? 

Jaj ! nem szerencsenyujtó kezdet ez. 

Elláthatatlan bajt veszesz magadra. 

Melynek riasztó vázak képei. 

Maradj Kont, oh maradj, ha még lehet. 

Ne hagyd hiába kérni hölgyedet. 

Nem válaszolsz? ez nem jó jel nekem. 

Oh Kont, sokáig elmaradsz-e? szólj, 
Kont. Ne háborodjál, Rózsa, oly igen. 

Nem oly nagy a baj, mint imént balúI 

Festette indulatból szó/atom. 

Egy-két rossz hajdú, a kit megfenyítek, 

S míg távol hinnél, itt leszek megint, 

De menni, kedves, menni, menni kell. 

Vagy károsítson c had minket is? 

S ne légyen úgy bár, még is menni kell. 

Szomszédi frigynek szent szózatja hí. 

Isten veled, vagy — búcsút nem veszek, 

Légy nyugton addig, tüstént megjövök. (Elsiet.) 
Rózsa. Magam vagyok haj 1 ily hamar magam. 

Mint a kilőtt nyíl, elment a vitéz, 

Ki hozza vissza nője vágyinak! 

Oh kétes a jövendő ! életet, halált 

Visel méhében ; arczát fátyolozza. 

Egymásba szőve félelem s remény; 

De a halandó aggva áll előtte. 

És kín, ha rosszra vár, ha jóra, kín az is. (EJ.) 

(Sik hely.) 
"Lacxfi jő J^onrádtóí s több hajdúktól űzetve. 

Laczfi. Tc mindenlátó! adj most száz kezet, 
Mert rajtam egy kéz, egy kard nem segít. — 
Oh, hogy halállá lennék s döglelettél 

Konrád. Öljétek a bűnt! pártütő ez is. 

(Ellenrészről jő Kont katonáival.) 

Kont. Hajdú, megállj, itt nem te vagy biró. 

(Rövid verekedés után a hajdúk kitolatnak, Kont ulánok el.) 

Laczf]. Mely szózat volt ez? Hah ! mint mennydörög 
Most is fülemben. Osmernék egyet. 
De az velünk még nem tartott soha. 
El innen! ismét új zaj érkezik, 

(Indúl, s meg visszafordul.) 

Futóvá lettél Laczfi ? Jaj neked 1 
Ki ezt mívelted rajtam ; esküszöm. 
Hogy álmaidból fölriadsz miattam, 
S vérizzadásban fő meg homlokod. (El.) 
ZsJGMOND (j6). Mi lett ingóvá? én-e, vagy te föld. 
Hogy futva kell megmérnem hosszadat? 
Országom földe, hívtelen, te is. 
Királyodat, mint a rossz ló urát. 
Nem szenveded meg hátadon ; de rengj bár, 
Határidiglan nyögni fogsz ezért. 
És pártos vérből inni büntetést. (Megindul.) 
De merre térjek? itt és mindenütt 
Kisérőimnek hallom jajszavát, (ismét visszafordul.) 
Zsigmond, te reszketsz, fölkent homlokod 
Halálban izzad nagy jégcseppeket. 
És a királyi büszl:e gondolat 
Az emberszívnek örvényébe hull. (Mentében.) 
Szerencse ! csak még egyszer légy velem. 
Ölelni foglak, mint az ifjú nőt, 
És nem vadászlak puszta földeken. (El.) 

Csóka (egy hoIt hajdút hoz, s leteszi). 

Pihenj ki, holló. Csóka vert agyon, 
És szép puhán lefektet, hogy pihenj. 
Hej ! sok szegény nyel tettél már te így, 
S hasára ültél ronda pók gyanánt, 
Hogy ott szivének véréből lakozzál. 
Most rajtad a sor. Sajnálod, tudom. 
Hogy borhordóba nem fúltál ; de meg van. 

(Ruháját bontogatja.) 

Hadd lássalak, most jó rakott lehetsz, 
Mert végig loptál három vármegyét. 
Szegény biz ez, mint a szedett fa: ünge sincs. 
Alig kerülne egy jó váz belőle. 

(Tovább fosztogatja, s egy kulacsot húz ki.) 

Az átkozottnak még is van bora, 

(A kulacsot hold felé tartván.) 

No hold komám! világíts másszor is. 
Az Isten tartsa Kontót, engem is. (iszik.) 
KoNT (jő katonáival). Ki iddogál itt a szép hold alatt? 

Csóka Csak szolgád, jó uram. 

KoNT. Hát ez mi ember itt? 

Csóka. Azt volt, ha volt; de most csak köntöse. 

Lesz a halálnak rajt' mit foldani. 

Mert más világon így be nem veszik. 
KoNT. Nagy kedveden vagy Csóka ; mit teszcsz. 

Ha így lakoznak majd fölötted is? 
Csóka. Nyújtózva tűröm, mint e jámbor itt, 

És nem haragszom. 
KoNT. Csóka, hallod-e? 

Csóka. Oh, fül vagyok. 
KoNT. Vigyázva várj be itt, 

S őrizd meg ezt, mert szükség lesz reá. 

(Katonáihoz.) 

Nyomomba, férfiak, még egy csapásra : 
Aztán pihenhet a vidék megint. (EI.) 
Csóka. S én ezt őrizzem? Inké.bb fojtanám. (Megkerüli.) 
Kegyelmes úgy se! jó darab zsivány. 
Nem minden ágnak van ma ily gyümölcse; 
De vaczkor ollyan, hogy csak párja kell, 
Ha függni fog majd ég és föld között. 
Nos földi, hány hét a világ? Hogyan? 
Nincs nyelvünk? vagy tán föl kell metszeni! 
Nem! el ne fordulj, mert lásd, majd botom 
Beszél hátaddal, s az kemény nagyon. 
És somfahangja sérti a fület. 
Nincs kedved látom, s nem szép, hogy szabad 
Létemre én így kínzalak kötötten. 

(A kulacsot elébe tartja.) 

Igyál, ne nyeld a száraz kortyokat. 
Konrád. Vitéz ember. 

Csóka. No már ezt hallhatom. 

Konrád. Ne légy kegyetlen egy kötött iránt. 

Alig van bennem lélekzó tehetség, 

Nincs annyi erőm, hogy nyálamat lenyeljem; 

Torkom kiszáradt, mint a nyári kút 

S megáradt vérem, mint egy tűzfolyam, 

Készül kitörni a kötés körül. 

Csak egy kicsinyt is könnyíts jobbomon. 

Csóka. Hadd lássuk, itt-c ? 

Konrád. Nem, nem, ott fölebb. 

Csóka. Oh ez nagy ördög! — Jól lesz így? 
Konrád. Még egy kicsinyt, hogy áldjon Istened. 
Csóka. Csak azt akarta, hogy szabad legyen. 
De majd segítek rajta. — Jól lesz így? 

(Jobban megszorítja.) 

Konrád. Szakadj és veszsz meg, mint az eb. 
Oh, hogy szánóddá én legyek, paraszt vér ! 
Hogy tűzhelyemmé váljék köldököd, 
S darázsfészekké mind a két szemed. 

Csóka. S te meg darázszsá benne, nemde úgy ? 
Lásd élhetetlen tolvaj, vén egér. 
Megszöktél volna, s macskád elkapott. 
De most csak moczczanj, csak bűnös szemed 
Forogjon máskép, mint én kedvelem, 
Nyakig leáslak, s mint a rossz tököt, 
Llgy rúgom onnan föl rossz gombodat. 

(Kürtszó hallik.) 

Ez Kontnak kürté, már előbbre van. 

Mozdulj előre. 
Konrád. Gyilkos rút paraszt. 

Csóka. Paraszt a véred, még a férged is, 

S az is nagyobb úr, mint te vagy. 

Siess, vagy hátba sujtlak bűnrovás. (EJ.) 

(Kont laka.) 
Zsigmond és Vajdafi jőnek. 

Zsigmond. Veszett, gonosz nap ez ma Vajdafi. 

Ezt káromolta Jób az ó világban, 

S melyen pokolra pártos angyalok 

Hullottak, ég és föld nyögvén belé, 

Az nap, s az átok minden napjai 

Nem kárhozóbbak, mint ez egy maga. 

Hol a király fut pártolatlanúl, 

S rút árulói birják a mezőt. 
Vajdafj. Valóban bús nap, s kárhozó szelét 

Visszás szerencse hajtja bal felől, 

Vörösmarty munkái. 11] ' - 

Teljes vitorlát adván a gonosznak, 
Hogy úszszon a zavarnak tengerén. 
Csodálom is, hogy most királyomat 
Itt kell találnom a veszély kezében. 
Ugy hittem, inkább törvényt űl Budán, 
S országa dolgát onnan rendeli. 

Zsigmond. Öreg, ne vádolj : ezt az életet. 
Melyet segélyed jókor nyújta meg, 
En háládatlan nem hagyom ; de rabbá 
Miattad tenni nem fogom. Tudod, 
Mióta Laczfi lázad, s híremet 
Embervadító rémül hordja szét, 
Országomszerte reng a pártütés, 
S nincs fény napomban, nyugtom éjimen. 
Kétszer hozatok már veszett nevét. 
De kedvezőbbek vagytok véretekhez, 
Mint méltó volna, mert ő mégis él, 
És a vad lángot, mellyet ajka fútt. 
Kiontott vére cl nem nyomta még. 

Vajdafj. Vezesse Isten dolgodat ; de láttad. 
Hogy ez sem használ : Laczfi most is él. 

Zsigmond. Vigyázatlanság tette csak, hadam 
Hátrább maradt, mint biztos volt, s kevés 
Kísérőimmel jöttem el magam. 
De Laczfi nyugtát többé nem leli. 
Tövig ledúlta Konrád lakhelyét, 
S magán kivűl élője nem maradt, 
Vagy hontalan fut, mint az árva raj, 
S hosszú halált hal éhség s bú miatt. 
De ez megvan már, s a mi most velem 
Történt, ne tudd, ne tudja senki is, 
Míg kedvezőbb szint nem hoz rá időm. 
Ki vára ez, mely enyhülést ad itt ? 

Vajdafj. Konté, királyom. 

Zsigmond. Kont? gyanús az is. 

Eleinte osztozott csatáimon. 
De rég nevéről ösmerem csak őt. 

Vajdah. Mióta meghalt hölgyed, Mária. 

ZsJGMOND. S miért azóta? 

Vajdafj. Azt nem tudhatom. 

Zsigmond. Nem, oUyan könnyen meg nem válhatunk, 

Meggondolásod tett csak hallgatóvá ; 

De szólhatsz bízvást, én nyugott vagyok. 
Vajdafi. S ha, mint óhajtom, az vagy most, mesés 

Hírrel minek zavarnám nyugtodat, 

A holt nyugodjék, éljen, a ki él. 
ZsJGMOND. S te titkaiddal állj elő legitt : 

Nem élhetek, míg mindent nem tudok. 
Vajdafi. Halld hát királyom, a mit más után 

Tudok, de két országért sem hiszek. 

Ifjú Garától hallottam Budán, 

Hogy Kont királynénk holtán elbúsult. 

Kemény ember, de akkor sírni látta : 

Keservesen, mint bár mely gyenge lány, 

Éjente titkon önte könnyeket. 

Ott jára ő is a holtak között. 

Kereste ősei puszta halmait, 

S mint Máriának élő sírkövét, 

Halmára dőlve, úgy találta őt: 

Hallá siralmát, s titkos jajszavát. 
ZsjGMOND. O sírt, midőn én veszték? jajgatott, 

Holott a kár csak engem érdekel? 

O sírt tehát? Hah! mért az a halom 

Nem sűlycdett el, mért a szellemek 

Nem zúgtanak rá, hogy remegjen egy 

Olyan köz ember sírni hölgyemért. 

És még, ha ő is vesztett! Vajdafi, 

Ha Kont is vesztett, s méltán sírhatott? 

Ha engemet megcsaltál, Mária, 

Nyugtot ne lelj a sírnak éjjelén. 

Porod között, mint sívó fergeteg, 

Forogjon bűnöd s átkaim szava. 
Vajdaf]. Hagyd a holtat nyugonni, oh király, 

S légy tisztelettel a porhoz ; tudod. 

Föltámad az még, s Alkotód előtt 

Végső napon számot kér átkidért. 
Zsigmond. Ha érdemes volt arra? 

Vajdaf]. Egy gyanú 

Egész hitednek sírja nem lehet. 
Zsigmond. S ha még is az lett, mit tészsz Vajdafi ? 

Ha minden egy szó, mely jött ajkadon, 

Száz gondolatnak bűnös anyja lón, 

És e tömött raj kíméletlenül 

Mérges fulánkkal mind szivemre száll? 
Vajdaf]. Midőn mesémet mondám, nem hivém, 

Hogy ily emésztő indulatba jősz. 

Nem játszhatott-e a gyermek Gara 

Üres szavakkal, könnyű labdaként, 

S most játékává lett-e lelked is? 

Nincs tán okod vádolni Máriát. 

Osmerted jobban, s úgy itéld meg őt. 
ZsJGMOND. jól mondod, nőmet nem vádolhatom. 

De Kontót annál inkább. — Vajdafi, 

Menj, intsd Konrádot, kit megoldozál. 

Hogy készen álljon s küldje emberét, 

Ki a rám váró hadnak hírt vigyen. (Vajdafi ei.) 

Akár való, akár csak költemény 

Kontnak szerelme, avval kezdem el, 

Es lelke útait kikémelem. 

Vagy nincs-e érző szíve Kontnak is? 

Meglássuk! arra szegzem tőrömet 

S tán egy nyilassal több titok nyilik. (Rózsa jó.) 

Mi szép jelenség! Ez Kont hölgye lesz. 

Szebb a nagy hírnél, mely felőle van. 

Oh Kont, te nem tudod még, mennyi képen 

Árthat király, ha jó barátja nem vagy. 
Rózsa. Ah mely vendég ez, égő tőr szeme. 

Hatalmas Isten — a király — ne hagyj cl. 
ZsJGMOND. Köszöntlek ékes hölgy I bocsáss meg az 

Eltévedettnek, hogy későn, s talán 

Illetlenül is érkezett. 
Rózsa. Hozott 

Isten király, akár mikor találsz 

Belépni, tisztelettel fogadunk. 

S te, a mit c csekély lakon találsz. 

Vedd el kezünkből tartozás gyanánt. 

Zsigmond. Az ily kezekből mindent kedvesen, 
S most a mi kell leginkább, nyugalom, 

Rózsa. Ha a szívesség és csendes lakunk 
Megadhatják, azt megtalálod itt. 

Zsigmond. Magányosan vagy szép hölgy? 

Rózsa (felre). Jaj, hogy úgy. (Zsigmondhoz. 

Nem rég hagyott el Kont, de itt terem, 
S örülni fog, hogy ily vendége jött. 
Zsigmond (fcire). Alig hiszem ; de annál több okom 
Van, hogy siessek. (Rózsához.) Szép neved, jeles nő, 
Nem a virágok egyike? 
Rózsa. Nevem 

Dég Rózsa. 
ZsJGMOND. Rózsa, s tiszta liliom, 
Méltó királynak keblén díszleni. 
Rózsa. Ha már virágnak tisztel fő kegyed, 
Ne büntess oly magasra. Rejteken 
Jól nyugszik a virág kis völgy ölén, 
Míg a tetőkön szélvész tördeli. 
Zsigmond (feire;. Ez hosszú vitatás lesz, s tán szivem 

Több részt vesz benne, mint az ész javalná. 
Rózsa. Parancsolod, hogy távozzam? 
Zsigmond. Megengedj, 

Egy gondolat ment által lelkemen : 
Szép és jó asszony, ollyan mint te vagy. 
Gondot, szerelmet bőven érdemel. 
A férj, ki boldog illyet birnia, 
Ne hagyja néma házban hűlni azt : 
De férjed, ugy látszik, sokat csapong. 
És nyughatatlan lelke nem mulat 
A házas élet szent oltárinál. 
Rózsa. Nem zúgolódom ellene. 
Zsigmond. Még is a 

Magányos puszta hosszú éjjelén 
Kár félelemben hagyni hitvesét. 
Rózsa. Nem fél a bátor Kontnak hitvese, 

S megszokta már a puszták éjjelét. 
Zsigmond. De a szívnek legbelső rejtekén 
Nem ég-e vágyad, melylyel visszavonnád ? 

Titkos kivánat nem maradt-e még. 

Mely rekkenő hévvel ben bujdosik, 

S a díszes ifjúság virágain 

Emészti el hervasztó lángjait? 
Rózsa. Hervadjanak, Kont méltó arra is, 
ZsjGMOND. Annál dicsőbb vagy, hogy megvallhatod. 

Oh egykor — elmúlt az már • — egykor ily 

Magas szívvel nyugodtam én is, az 

Országok asszonyának karjain, 

Az ifjú szépség s nagyság fényköre 

Vonzotta nagyravágyó lelkemet, 

S még nem tudám, hogy szívem csalva van. 
Rózsa. Hogy csalva van? 
Zsigmond. Megcsalva, hidd nekem, 

Az, a ki egykor férjévé teve, 

így állt előttem sokszor, édesen 

Epedő szemekkel, háborús kebellel ; 

Tiltó hatalma változó kegyének. 

Komoly vonással így uralkodott, 

Titkos hidegtől, hószín arczain. 

Örültem én még is, nem ő soha. 

Szólj, szabad-e felednem, hogy Kont háza ez ? 

Hogy a királyi nő már sírba szállt, 

S itt több öröm van, mint ő adhatott? 
Rózsa. Nagyon hevülsz, uram, nem értelek. 
ZsjGMOND. Nem? megbocsásd hát bátorságomat. 

Hogy a mi eddig némán ült szememben, 

Az édes gondolatnak szót adok. 

E csillag párban, mellyct két sötét 

Szivárvány boltja hómezőn fedez. 

Rabul hagyom mulatni lelkemet, 

Hogy onnan epedve nézzen vissza rám ; 

Ez édes ajkon s rózsás szélein 

Méh vágy szerelmem lenni, mézszedő. 

S lágy karjaidnak liliom füzérét 

Nyakamba öllni drága láncz gyanánt. 

Hogy ott találjam teljes üdvömet. 

Időn. világon túl, és kebleden. 

Rózsa (magában). Mely csábítás ez, Rózsa! meg ne halld. 

(Zsigmondhoz.) 

Bocsáss ki karjaidból ; a hol Kont ölel, 

Ott a királynak nem szabad. 

S nagyon csalatkozol, ha fejdelem 

Létedre helyzed elsőségedet : 

Az én szivemben Kont a fejdelem. 
Zsigmond. Szegény kevély te, ]\át ha Kont ölelt, 

Hol a királynak kellett volna csak? 
Rózsa. Gyanúid tőre meg nem ejt hitemben — 

S jó férjnek ollyat hű nő megbocsát. 
Zsigmond. De a sötét fájdalmak kínjait. 

Melyek kiölték hölg^^em életét. 

Ki váltja meg nekem, ha csak te nem ? 

Férjed nehézzé tette gondjait, 

Azok vonák el rólam bús szemét, 

S azért örülni nem tudott velem. 

Mert a csábítón andalgott esze. (Karon fogja.) 

Ne borzadozz, szolgáidat ne hidd, 

Nekem hadam van ; jőni fogsz velem, 

S adózni a hitetlen Kont helyett. 
Rózsa. Oh Kont, ha most így látnád hölgyedet. 
Vajdaf) (kivűi). Király tilalma, állj meg, bé ne menj. 
Kont (beiép). Nincs itt tilalma másnak, mint nekem. 

Itt én vagyok király. (Rózsát meglátva.) 

Ég és villám! ki bántja hölgyemet? 
Vajdafi (bejő). Nem ösmered meg a királyt, vitéz ? 
Kont. Nem ösmerek most mást, mint e vasat (Rózsához.) 

Oh Rózsa, mért kell látnom könnyedet? 
Zsigmond. S Kont nem hajol tisztelni a királyt. 

Vagy oly felejtő, hogy királya sincs? 
Kont. De hát, ha Kont még semmit sem felejt? 

Ha nem felejti, hogy király vagy, és 

Még is megkérdez így, mért bántod őt? 
Rózsa. Oh Kont, Kont, mit beszélsz? 
Kont. Ha jól tudom, hogy méltóságodat 

Törvények őrzik, s vérontó kezek, 

S még is, mikor szivemben öldökölsz, 

Elődbe vágom a hideg vasat, 

S megkérdelek, mért bántod hölgyemet? 

Zsigmond. Heveskedő, én akkor egy rövid 
Válaszszal azt mondom : hogy a 
Kölcsönt fizettem. — Nem szörnyűködöl ? 

KoNT (dárdáját leteszi). Nem állok itt meséket fejteni. 
És semmi kölcsön köztünk meg nem áll. 
Fejdelmi nődet én bántottam-e? 
Tiszteltük és szerettük ezren őt, 
Ot, a kegyesbet minden asszonyoknál, 
S hamvára sírva dőlt el bánatunk, 
Mert nincs azóta csend és nyugalom. 
Visszás kezek közt sínlik e haza, 
O, a mi jó volt, elvivé magával. 
Bal sors maradt ránk, és uralkodik; 
Magad tudod, mint kárhozunk miatta. 

ZsJGMOND. Kont, lassan a szavakkal, már heved 
Leszállhatott, most csendesen beszéljünk. 
Felejtsd el, a mit láttál ; én, noha 
Többet tudok, temetve fojtom el, 
S ösmerkedésünk újólag legyen. 
Mondd meg nekem, Kont, mert te nem hazudsz, 
Igaz hitedre mondd meg, mért kerülsz? 
Gyűléseinkben és csatáimon 
A jó tanácsot, s nagy hőst nem lelem, 
És ez már rég van ; ennek add okát. 

Kont (Rózsához fordulva). 

Rózsám! szerelmem! 
Rózsa. Oh Kont, elveszünk 

És Isten, ember nem segít ügyünkön. 

Szegény boldogtalan kis gyermekem! 
Kont. A gyötrelemnek napja jött reánk. 

Jó hölgy, ne sírj : mert semmivé teszesz. 
Rózsa. Haj! elveszszen hát hölgyed, gyermeked? 
Kont. Nem, élő Isten, haldd meg! akkor én 

Királyok ellen mennyköved leszek. 
Zsigmond. Mi lett belőled? Kont, te nem felelsz? 
Kont. Igen, te itt vagy, és én álmodom I 

Fejdelmi hölgy, egy nagy király leánya 

Fénylett köztünk, s remcnynycl gazdagon, 
Jött birtokába ifjú férje is. 
Tiszteltük őt, s Budának ormain 
Dicsőn tevők le székét, mint azét, 
Ki a tíz ország gondjain velünk 
Osztozni tudva, boldoggá tegyen. 
Meglett. Szelíden kötve tárta nőd. 
És a vas vesszőt még nem láthatók. 
Zsigmond. Jobbágy! ki ellen szólsz te vádakat? 

KONT. Oh, senki ellen. (Rózsához.) 

Rózsa, menj fiadhoz, 

És jőj elő, ha menni kell. 
Rózsa. Nagy Isten! 

Oh Kont, oh Kont, ne rontsd el házadat. (Ei.) 
KoNT. Nem ösmersz engem, jó király, talán ? 

Az meglehet, mert egynehány napok 

Sok év emlékét eltörölhetik. 

Még gyenge voltál, szédítő magadban, 

Hatalmad úgy állt, mint az új ruha 

A nemzet testén, s kétes volt igen, 

Nem veti-e azt el, mint rosszul szabottat? 

A nagy királynak tartományai 

Lázadtan álltak ; hadba kelsz vala, 

S ki volt az első gyenge pártodon? 

Kevés szám volt; de Kontót megtudád, 

Mert vérrel írta mindenütt nevét, 

Alattad a halálnak hídait 

O védelmezte, míg te átmenél ; 

S midőn nyilakkal tűzve ment elődbe, 

Elborzadál, és meg nem ösmeréd. 

De mért nem szólnak ellenségeink? 

Haj ! mert nehéz ez, hogy magam beszélem — 

Királyom, a szent égre kérdelek. 

Mért, a ki voltál, most is nem vagy az? 
Zsigmond. Te kérdesz ? hát ha megfordítva jobb ? 

Én kérdelek, s te válaszolj, ha tudsz. 
Kont. Készek valánk a Kárpát bérczeit 

Egymásra rakni, hogy te égbe kelj. 

Szép hírednek mi voltunk szárnyai. 

Zsigmond. És elhagyatok, hogy mélységbe hulljak. 
KoNT Benned bizánk, mint égi küldeményben. 
Zsigmond. Ne térj ki, a mi múlt, nem boldogít. 

Mért most is úgy nincs? erre válaszolj? 
KoNT. S csak ez van hátra? Oh, most ébredek. 
ZsiGAAOND. S halálos álmot álmodál magadnak. 

Ne tétovázz, igaz birád leszek. 
KoNT. Nem, büszke fejdelem, te nem vagy az, 

Kinek szabad Kont lelke meghajoljon. 

Úgy hittem, egy kis szikrát még lelek, 

Melylyel hazámnak éjét földerítsem ; 

De hasztalan, most halljad vádamat. 
Zsigmond. Hah! vakmerő, s te így beszélsz velem? 
KoNT. Magad kívántad, s méltó vagy reá. 

Vagy nem te vagy, ki minden földi jónkon 

Pusztítva mégy el, mint a téli vész? 
Zsigmond. Csak bűnötökkel küszködöm. 
Kont. Nem úgy van, 

Ég és föld látja, bűntelent is ölsz. 
ZsjGMOND. Nem úgy, hitetlen? hát csak nincsen úgy? 

S ha vállaid közt meg nem áll fejed. 

Akkor sem úgy lesz? 
Kont. Akkor sem! s mikor nem? 

Csak egy porom maradjon, nem nagyobb. 

Mint egy bogárszem, vádolod az is, 

És a mit mondtam, nem tagadja meg. 

S az ország sincs melletted már ; hogy a 

Kemény Horvát kegyetlen büntetést 

Tűrt, még csak elnézhettük; hogy vele 

Több nem hasonlók úgy ölettek el. 

Hogy a törvény is félre vettetett, 

S önkényesen birálkodott kemény 

Határozásod, haj, az fájt nagyon. 

Fájt, hogy sok ifjú és éltes nemest 

Vad bujdosóvá tett intézeted. 

Poroszlóid lakoztak a nemes 

Jószágokon, mig sírtak lelkcink. 

S Korpádi hol van? volnék angyala, 

Villogva, mennydörögve kérdeném : 

Korpádi hol van ? csak gyanúd esett rá, 
S te őt lófarkon hurczoltattad el. 
Vért sírva mondták árvák, özvegyek: 
((Ne bántsd atyánkat, oh ne bántsd, király.)) 
De a veszett ló vitte már, s fejét 
Megszaggatá sok kőnek élein. 
Te még csak sírni sem tudál, midőn 
Mind sírtak ott, te sírni sem tudál. 
Hah! még ha egyszer számot kérhetünk, 
S hatalmad útát állják karjaink, 
S meg nem felelhetsz? 
Zsigmond. Rettegj, lázadó. 

Előbb mint számot kérnél, kötve lészsz. 

(Vajdafihoz.) 

Ez foglyotok lesz, (Konthoz.) add át kardodat 
KoNT. Ne jőj tovább kardomhoz, Vajdafi, 

Vér és halál fekszik sötét hegyén, 

Ne jőj tovább, ha kedves életed. 
Vajdafi. Add által kardodat. 

Még jóra fordulhat tán dolgotok. 
KoNT. Ne ingerelj. 
Csóka (jő). (Komhoz súgva.) Uram, rosszul vagyunk, 

Konrád szabaddá lett, és hajdúit 

Nehéz jó szóval tartanunk tovább, 

Már fegyverekhez nyúlnak. 

KONT (feledtében kardot rántva, fennszóval) 

Kergesd el őket. 
Vajdafi. Hah, árúIó, ezt már nézhetem 

Jer! ősz hajamra mondom, áruló vagy. 

Setét, ez éjként, melyben gyilkolál. 

Jer! vérem is piroslik kardodon: 

Te vagy, ki minket űztél a mezőn. 
KoNT Mikor remegtem tőled Vajdafi? 

Én, én valék ki meghajtottalak. 
Zsigmond. Akkor halál reád. (Rózsa és Imre jőnek.i 

Rózsa. Oh Kont, hova leszünk ? (Zsigmond előtt térdre ború) ) 

Kegyes király, ah, engedj meg neki, 
Ne hidd, ne hallgasd, a mit most beszél. 
Kont. Ne térdepelj, nincs ottan irgalom. 

Zsigmond. Ne is gondold, hogy majd nagylelkűen 
Elnézek ennyi durva szózatot. 
Halált mondok, szörnyű halált reád, 
Siratni fognak hölgyed, gyermeked ; 
De senki meg nem menthet. 

KONT. Senki sem ? (Zsigmond ijedve hátrál.) 

Csóka (jő). Uram! parancsod teljesítve van: 
Szétszórtuk a tolongó hajdúkat. (Titkon.) 
De messze, hallom, egy nag)'obb csapat 
Közelget erre, a király hada. 

KONT (Csókához titkon). 

Menj, vedd magadhoz a dárdásokat. 

Hölgyemmel és fiammal menni fogsz, 

Görbő fölött, hol rejtek házam áll. (Rózsához.) 

El a sirassál, Rózsa, végy erőt, 

Nem puszta nő már, gyermek anyja vagy. (Csókához.) 

S te Csóka, ha szolgáltál valaha 

Hűn s értelemmel, most vigyázva járj. 
Csóka. Bizd rám, panaszra most sem lelsz okot. 
Rózsa. Oh Kont, hamar jőj, el ne hagyj soká, 

Halál nélküled és gyász életünk. 
Imre. Anyám, ne vígy el, alhatnám nagyon. 
Kont. Korán, nagyon korán, boldogtalan fiam, 

Csak menj, nyugodjál, jó anyád ölén, 

Ott termek én is nem sokára. - Menj. 

(Rózsa, Jmre, Csóka el.) 

De haj ! mostan már semmit sem tudok. 
Karom lelankadt, ellángolt hevem, 
Szivem fáj csak, s vérzik nehéz sebe. 

Vajdaf). Menjünk el innen, oh király. 

Kont. Ne menjetek. Megszűnt a fergeteg. (Zsigmondhoz.! 
Előbb, hogy a síkon hajtottalak, 
Tudatlanul, mert nem hivém, hogy oly 
Helyen találom a királyt, előbb 
Egy kopjahajtás kell, s te most nem élsz ; 
Imént, hogy rám kimondod a halált, 
S látom, hogyan sárgul el hitvesem, 
Egy szikra kell még, s immár halva vagy. 
S te, a ki annyi embert sirba zársz 

Idő előtt, ha egyszer elmulál, 
Föl tudsz-e kelni, hol van olly erőd ? 
De vége már, a sor reám került. 
Elbujdosom, ne mondja senki is : 
Kont, a mi ország dolga volt, bolondul 
Magára vette, s most azért veszünk! 
Ne mondja senki, hogy Kont vakmerő volt ; 
De megjövend, nem is kerülöd el. 
Gonosz napod, s az ország ennyi bántást 
Elnézni nem fog büntetetlenül. 
Akkor, hiszem, megösmersz engem is. 
Avagy megemlegetsz, ha sorsom eltapod. (Ei.) 
Zsigmond. Veszsz el tehát, kevélység bajnoka. 
Felejtve vannak minden érdemid. 
Csak bűnöd áll fenn óriás gyanánt, 
S az lészen a sors, mely kidönt előbb, 
Mint számot kérhess illyen tettemért. (Vajdafihoz.) 
Ez a jószág tied most, Vajdafi. 
Pihenj ki hon, de nem sokára ismét 
Budára várlak, ott láss. Most megyek. 
És lángoló boszút viszek szivemben el. 
Melytől Kont háza, s házi népe égni fog. 

(Romladék. — Sötét éj.) 
KORPADJ (lassan s akadozva jő). 

E táj, e környék az, hol áll lakunk. 

A gyermek elme hű szövétneke 

Hozzá vezérel vak homályban is. 

Ez a gomoly kép, mely, mint barna folt 

Az éj ruháján, gyászosan sötétéi, 

Az ősi ház ez, létem bölcseje. 

Itt láttam én legelsőbb a napot, 

Itt csúsztak el kerekded térdeim, 

Itt sirtam első könnyet, s ah, mi az 

Tengerbajomhoz, mely azóta ért? 

Az elszökött fiúnak útain 

Sok bú termett, kevés vigasztalás. 

De hon vagyok, Teremtő ! áldva légy. (Hangosan. 

Ébredjetek fel, szolgák és leányzók, 

Rég bujdosó uratok megérkezett. 

Ébredjetek, nyissátok ajtaját. (Haiigatódzik ) 

Alusznak, a borongó szellemek 

Suhonganak csak vissza, csendesen 

Röpül a szél, és nem hoz hangokat. 

Éjfél van, a szendergő lelkeken 

Mély és nehéz az álom, mint halál. 

(Tovább niegy, s egy bolt testben megbotlik.) 

Ki ez ? föl 1 ébredj hát, akárki vagy. 
Nincs, a ki elfogadjon engem itt. 
Nem jő élőmbe senki jó anyám, 
Bátyám, alusztok ? nem fogadtok el ? 
Ez sem mozdul. Merő, fagyos keze, 
Nem érzi a rázást, és visszahull, 

Mint a nehéz föld — keble nem dobog, 
És vér fején. - Hah, átok és halál, 

Ki gyilkol itt? (Hangosan.) 

Elő hát, ördögök. 
Elő, elő, akár ki rejtezik, 

Jőjön ki, és feleljen meg nekem. (A rom világosodik.) 
Mely pusztaság ez, sorsok Istene! 

(Laczfi néhány társaival kijő a romok közül égő szOvétnekekkel.) 

Laczfj. Korpádi, haj! te vagy. 

KoRPÁDi. Haj, rablók, gyilkosok. 

Laczfj. Megállj, ifjú, nem rablók, gyilkosok : 

Siralmad és Ínséged társai. 

Osmersz-e még? 
KoRPÁDi. Mit látok? házunk régi védbarátja! 

Oh, Laczfi, hogy' talállak, bujdosón? 

Szólj ; mért van itt e pusztaság? 

Bátyámat, jó anyámat hol lelem? 
Laczfi. Csekély az ember, azt kimondani ; 

Kérdezd meg a halálnak angyalát : 

Nem él itt senki s házad döntve van. 
Korpád]. Nem élnek ők is? oh, mért élek én! 
Laczfj. Anyádat a bú ölte meg korán. 

Bátyád, szegény, rettentőbb véget ért. 

De tűrj velünk, boldogtalan fiú. 

Mink sem vagyunk szerencse társai ; 

Földönfutás lett részünk, s birtokunk 

Az üldözők kezében martalék. 
KoRPÁDJ. Ezért jövék? Ínséges utamat 

Nagyobb inség csapása zárja be. 

Bátyám gyűlöltéből elköltözöm, 

Békélve megtérek, s ő már nem él, 

Testvéri jobbot nem nyújt énnekem. 

Titkon jövök, hogy meg ne tudjanak, 

S a meglépésből több öröm legyen, 

S ím, a halál némán nyeldekli el 

Köszöntésem legelső hangjait. (Leui.) 

lm, itt ülök le, nyugovó helyet 

Bús romladék, kedveltim sírja ád. 

Világ, ha rajtad így kell ülnöm egykor, 

Nincs annyi kincsed, hogy kivánjalak : 
Most e kevés volt, elveszett ez isi — 
Vagy mért szeretjük a rokont, miért 
A földi jót, ha bú öl vesztükön? 
Oh, én sokáig hordom jármomat I 

Laczfj. Szegény fiú, még én is szánhatom. 
Ki szinte mástól szánandó vagyok. (Korpádihoz.í 
Korpádi I nem* magad vagy szenvedő. 
Kardodra nézz, az adhat enyhülést. 

Korpádi. Nem Laczfi, még ne verj föl gyászaimból, 
Én itt ülök, két sírnak halmain. 
Vagy nem lakom volt ez nekem, s kik itt 
Nyugodtan éltek, bátyám és anyám? 
Amaz vitézebb minden gondolatnál, 
Kit én keménynek vallék, balgatag ; 
Emez, ki atyátlan gyermekségemet 
Szelíd ölében tartva, gyámolá. 
Nem voltak ők tán kedveseim nekem? 
De félre bűnös csüggedés. — (Fölkel.) Barátim. 
Mondjátok el, mi történt. 

Laczfi. Hagyd temetve. 

A múlt nem-múlttá vissza nem jöhet, 
S bánatban így is részesülsz eléggé. 

Korpádi. Nem, nem, beszélj, én mindent hallhatok. 

Laczf). Halljad tehát, s irtózzál el — derék 
Bátyádat a király lófarkra kötteté 

Korpádi. Megvolt tehát. — Oh rontó szellemek. 
Hogy álmotokban meg nem fúltatok, 
Hegy és tenger, hogy nem temettek el 1 
Oh, Laczfi, most már szólhatsz : kő leszek, 
Kő, mozdulatlan, mint a vízi szirt. 
Melynek vad élén sajkák törnek el, 
S mely jajszavakra visszhangot sem ád 
Mit véthetett az ős Korpádi név? 
Mit véthetél te bátyám? Jaj nekem — 
De nem, hős lélek, rólad nem szabad 
Panaszszal szólnom ; mozdulj meg te kard, 
Halotti dísz, s a gyászoló te lészsz ; 
Ki jött lakomra, pusztító kezekkel? 

Laczfi. Zsigmond hajdúi. 

KoRPÁDi. Hah, Zsigmond meginti 

Zsigmond, Zsigmond, rémítő képedet 

Látom tehát káromban mindenütt? 

Hol a romlás s halál uralkodik, 

Ott kell nevednek lenni. — Kelj, boszú, 

Kelj föl pokolnak mélyiből szivembe. 

Ki lesz, ki mellém karddal esküszik? 
Laczf]. Te légy inkább, ki hozzánk esküszöl. 

Mi már halálra szerződtek vagyunk ; 

Kik így törötten, s véres kardjainkkal 

Járjuk meg országunknak jobb felét, 

És a rokonság minden ágait. 

Hogy a kiben még csak fél szív maradt is, 

Ne birja vére lázadó hatalmát, 

S nyugalma kéjét karddal váltsa föl. 
KoRPÁDJ (szünet után). Ti ugy tevétek, mint okoshoz illik. 

De én magamban esküszöm nagyobbat. 

Mi e csekély vas száz ezer vas ellen? 

Csak egyszer öljön, aztán rozsda rá : 

Még csak legyet sem öldösök vele. 
Laczfi. Mely gond hatott meg, szólj, közöld velünk. 
KorpAd). a szó repül, a tett az megmarad. 

Jó vagy gonosz, s én arra készülök. 

Oh, rom, gyász emlék boldogságimon, 

Légy most, utószor, enyhelyem, talán 

Sirommá teszlek, még ha eljövök. (Bemegy.) 
Laczfi. Szegény fiú, egészen elvadul, 

És nem kevéssé van reá oka. 

De csendesen! nem lábdobaj közelget? 

Vonuljunk vissza társaim. 

(Visszavonulnak, Rózsa s Csóka, Imrét ölében hozva, jőnek.) 

Csóka. Ne nézegess még vissza asszonyom. 

Még a veszélynek torkában vagyunk. 
Rózsa. Nem, Csóka, én tovább már nem megyek. 

Itt várom Kontót, élek vagy halok. 
Csóka. Csak most szőkénk el a halál elől. 

Nem hallod hangját, mely nyomunkba zúg, 

S lélekharangként kísér mindenütt? 

Vörösmarty munkái. Hl. ) i 

Oh, akkor én ez árva kis fiúval 

Kibujdosom e világból, inert itt anyja nincs. (Megy.) 
Rózsa. Kegyetlen szolga! menni kell tehát. (Ei.) 
Laczf] (kijő). Mely bujdosó had ez megint? Szegények! 

Talán imént még hon nyugodtanak. 

Most útlan úton, éjnek éjszakáján, 

A nagy világba mennek hontalan, 

S mely bal sorsával bátran szembe néz, 

Még férfiság sincs adva részökül. 

De ím ki jő megint? az éj barátja; 

A lesbe vissza! míg tovább megyén. 

(Belebb vonúl. Konf vigyázva s hallgatózva jő.) 

KONT. Itt sincs, öröklő Isten, merre most? 

Itt kétfelé megy utam : hasztalan 

Siet nyomokba késő gyorsaságom. 

Oh, én korán öleltem a veszélyt! 

Vitézlő népem lábig elveszett. 

Magam maradtam, s oly erőtelen. 

Hogy érettök boszút sem állhatok. 

De ők nyugosznak, s nem jobb volna-e 

Ott lenned, Kont, hol leggyengébbike 

Szolgáidnak vérében fertezik? 

Meglássuk! a mű kezdve van, balul 

Ütött ki bár ; de kezdve általam. 

Utón van a baj, s a sor társimon ; 

Bezörgetek nyugalmok ajtaján, 

Viseljék ők is köz baj terheit. 

S ha visszalépnek? mit felelsz, pokol? 

Ha csak szavakkal bátor a magyar 

S a kész veszélylyel szembe állni fél. 

Oh, akkor elveszél, Kont, s házadat 

Elárulád a gyávaság hitének. 
Laczfi (kijő). Ez Kont, jerünk ki hozzá társaim ; 

Vegyük frigyünkbe, üldözött ez is. 
Kont. Mely társaság ez! mintha száz halált 

Látnék tanyázni puszta rom között. 

Hah, Kont, jövendőd képe, meg ne borzadj. 
Laczf). Légy üdvöz, Kont, ez omladék között. 

Mint a vakand, kimászunk földanyánkból. 

Ha emberünk vagy, nyújtsad jobbodat. 
KoNT. Haj! ennyi inség iJy kicsin helyen. 

Itt jobbom, bal szerencsém záloga. 
Laczfj. Ne mondd ki e szót, öljük el nevét is. 

Mondj jó szerencsét, ez lesz jelszavunk. 
KoNT. Hát jó szerencsét, én tovább megyek. 
Laczfj. Szólj, a poroszlók nem keresnek itt? 
KoNT. Nem, mert halottak senkit sem keresnek, 
Laczfj. Ez a te munkád, Kont, s piros vasad 

Emlékül állhat egykor sírodon. 

Esküdj barátunkká. 
Kont. Már az vagyok, 

S inség, halál barátim énnekem. 

Oh, Laczfi, hitted ezt egy év előtt, 

Hogy futva láss, földönfutó te is? 

De így van, és az elfolyó patak 

Már vissza nem foly boldog napjainkkal. 
Laczfj. A sors patakja el nem folyt egészen, 

S a múlt helyett még boldogabb jöhet. 
Kont. Ha boldogabb nem, tűrhető, s ezért 

Kell jobbra törnünk csüggedetlenűl. 

Isten veled, bajtárs, én pártomat 

Fogom most fölkeresni utamon, 

S ha látni vágysz, tudod lakásomat. 
Laczfj. A honnan most jösz? 
Kont. Már az nem enyém. 

Laczfj. Oh, akkor teljes névvel társ maradsz : 

Mi mind lakunkból üzöttek vagyunk. 

De a tanyát, a titkos enyhelyet, 

Hol ifjúságod boldog napja tölt. 

Vadászva láttam egyszer. 
Kont. Ott leszek, 

S ha híreket tudsz, s érkezendel, ott láss ; 

En rejtekemben élek egykorig. 

Isten veled. 
Laczfj. Szerencse útadón, 

Ha Isten úgy segít, meglátlak nem sokára. (Kont el.) 

Barátim, a sors nem csak minket üldöz. 

A hős, hatalmas Kont is költözik. 
Nézzétek őt, még kísérője sincs. 
Kinek hadak követték nyomdokát. 
S ha a világos hold is bujdosó, 
A csillag akkor szégyennel bolyongjon? 
Kit annyian szerettek s féltenek. 
Kontót hogy elhagyandják, vélitek? 
Hogy több ezer kéz kardot nem ragad, 
Ha híre terjed, hogy veszély fenyíti? 
Kedvvel barátim, s csüggedetlenűl ! 
Most a kijegyzett tájra el kiki, 
S ha már bejártuk, jó, rossz híreinkkel 
A Vértesekben összegyűlhetünk. 
Oszoljunk! a homály még kedvező; 
Bagoly gyanánt megyünk sötétben el ; 
De leikeink, mint bátor sasfiak, 
Szabadság napja! tégedd nézzenek. (El.) 

(Simontornya.) 
István vajda egy szolgával és J^ont. 

István (a szolgához). Ki hajt fel álmaimból ily korán? 
Mondd meg, hogy István vajda nem szokott 
Az őrkakassal fölpillantani ; (Kontót meglátva.) 
Vagy itt is van már? hah, ki ez? te vagy ■ — 
Alig merek szememnek hinni, — Kont, 
Kedves, legkedvesebb bajtárs. Isten hozott! (A szolga el.) 

Kont. Azóta, Istv'án, hogy nem láttalak, 
Fejdelmi alvó lettél. 

István. Oh, megengedj, 

Megengedj, durva szóm nem téged illet. 
Ezernek alszom bár, de nem neíced. 
Miattad megtagadnék éjeket, 
S kiásnám a szemet, mely hunyorogna, 
Mikor te itt vagy. Üdvöz légy, barátom! 

Kont. Szives vagy most is, mint mindig valál. 
De, megA'allom, nem értem kedvedet. 

István. S mikor lehetne inkább, mint veled? 

Menny dörgöttét is! oly rég láttalak, 

Alig hiszeni, hogy hozzám készülél. 

Vadászat, nemde, vagy tán fergeteg hajt? 

Közöttünk mind egy : nyilt ház, nyilt kebel. 
KoNT. Több mint vadászat, s még nem fergeteg. 

Én látogatni jöttem. 
István. Oh, dicső, 

Dicső egy ötlet, ezt megünnepeljük, 

Megérezzék erdőmnek őzei, 

Hogy a vajdának fő vendége van. 
KoNT. Jól hallok, István, vagy nem ösmerélek, 

Hogy bámulnom kell ily beszédiden? 

Te ünnepet, te kedvet emlegetsz, 

S vadászatot futamló őzek ellen, 

Míg a hazában harmincz fő nemes ház 

Földönfutóvá lesz, s vadak helyett 

Embervadászat dúl kegyetlenül. 
István. Való, való, az sajnos veszteség, 

S ne hidd, hogy rólok elfeledkezem. 

De hát azért, hogy őket sors veri. 

Magunkat önként földhöz verjük-e? 

Nem, Kont, azt nem kívánja senki is. 

Az, ország dolga; a gyűlés közel van, 

S ott szóba hozzuk azt is! veszszek el. 

Ha szóba nem lesz hozva általam. 
Kont. Gyűlésben bízol ? hát felejted-e, 

A mit beszéltünk, még nem oly igen rég, 

Hogy a gyűlés már többé nem gyűlés. 

Hogy, a mit végez, végbe nem megyén, 

S csak kard az, a mi dolgunkon segít? 

Nem azt vitattad, szinte esküvel, 

S ha szűkség volna, kész még arra is, 

Hogy a ki lát méltatlan üldözést. 

Indítson ellent, ölje a dulókat, 

Hogy végre így kifogyjon, a ki bánt, 

S valahára békét lásson e haza. 
Is'A'ÁN. Emlékezem, hogy bor közt illyeket 

Beszéltünk egykor — úgy van, jól beszélsz, 

Oh, akkor én nagy kedvemen valék. 

KoNT. Oly józan voltál, mint a tiszta nap. 
IsTA'ÁN. Hogy ellent tartsunk? öljük a dulókat? 

Jó volna, csak lehetne. Oh, barátom, 

Még az korán van, oh, még várni kell. 
KoNT. Nem, várni többé, várni nem lehet : 

Kengyelt kell nyomni, nem lágy pamlagot. 

Yagy nem tudod, hogy Laczfi dúlva van, 

Égetve s dúlva, mint a puszta gócz, 

S szél fúdogálja felvert házhelyét? 

Vagy csak beszéljen eztán a magyar, 

S ne merje karja, a mit nyelve szólt? 

Én, én, ki most előtted állok itt, 

Feltámadék az üldöző had ellen, 

S kisebb hadammal szét s levertem azt. 
István. Újságot mondasz, Kont, s nem kedveset, 

VaJóan, bajtárs, ez megháborít. 

Hát Laczfi dúlva, és te támadó? 

Oh, ez korán van még, nagyon korán. 

Még a Garák nagyon hatalmasak, 

S hitökben nem bízhatni teljesen. 

De még nincs veszve minden, hallj tanácsot. 

A mit hiába bánunk, hagyjuk el 

A bolygók sorsát boldogabb időre. 

Nem késik az, de várni kell reá. 

Te meg maradj váradban csendesen, 

Tán elfelejti Zsigmond hajdúit; 

S ha nem, hadadhoz mink is adhatunk, 

Ne hidd, hogy nem, csak jókor hírt közölj. 
Kont. Sajnálom, hogy tanácsod kései : 

Én szinte bolygó s hontalan vagyok. 
István. Imént mondád, hogy győze kis hadad. 
Kont. És elveszett. 
István. Hogyan? 

Kont. A hajdúság 

Egy része mindjárt kezdetén futott, 

A másik harczolt végső emberig. 

Holt testeik s elhullt szolgáimé 

Együtt borítják a bús vérmezőt. 
István. És e szerint, te néptelen maradtáJ? 

KoNT. A mint előtted állok. 

lsT\'Ái\. Nagy csapás! 

Oh átkozott! ez rajtunk nag\' csapás. 
KoNT. Ijedtnek látszol, szólj, mit végezel ? 

Még élek, és a bajt nem rettegem. 
István. Mennydörgő villám! ez baJúl esett. 

De, Kont, ne félj, még nem vagy elhagyott. 

Irt váram, benne üss tanyát velem. 

Elrejtelek, mint drága kincsemet: 

Ne tudja senki, hogy nálam lakol. 

Légy úr velem, ha, míg kell, titkon is. 

Nem! el ne búsulj hát, vidulj barátom. 

Szükségnek még csak árnyékát se lásd. 

Gondom lesz rá, hogy bőven, dúsan élj. 

A-ONT Ismerőn ri nézve). 

Koldusnak tartasz, vajda? — élj boldogul. (Ei.) 
István (Utána). Megállj hát, Kont, egy szóra csak! megállj. 
Mennykőbe is! mi lelhetett? megállj! — 
Nem hall, az őrült. — Kont, neni jösz-e vissza? 
Hajolhatatlan ember, szirt, nem ember, 
Rokon kebeltől elmegy ily vadul. 
Vagy azt kívánta, hogy, mely támadást 
O már kikezde, folytassuk tovább ? 
Ezt várta tőlem? Vajha úgy lehetne. 
De még is Kont ne veszszen így. -- (Kiált.) Fiúk! 
Országemésztők éhes gyomrotokkal, 
Fel a pehclyből, szolgák, keljetek. 

(Mindenfelől szolgák s lovászok jönek.) 

Országgyűlés kezdődik most Budán, 

Nem mentem volna még; de már megyek, 

S frígytársaimnak tüstént hírt adok. 

Mind felmegyünk, nem gyenge párt együtt. 

És arra fogjuk venni a királyt, 

Hogy kegybe végyen minden bujdosót, 

S bántatlan hagyja Kontót s értekét. 

HaddaJ megyünk, meglássák mindenek. 

Hogy a mit kérünk, megtagadni nem szabad, 

S ez végre megy, ha addig élek is. (Cseiédihez.) 

Mit áJltok itt? nyergeljetek lovat: 

Levéllel menni fogtok szerte szét. 
Jaj annak, a ki lomhán s késve jár, 
Azt én halálra hizlalom, ha megjő. 
Siessetek! ma munka napja van. (Ei.) 

(Kert és mellette haraszt.) 

J(prpádi (jő a harasztból). 

Vétlen vagyok, de szándokom teszi. 

Hogy a világtól bujdosom : kilátnák 

Tekintetemből vádló titkomat, 

Mely, mint a völgyből felkelő madár. 

Üres szememben szárnymereszt'v'e űl. 

Ez a magánynak kerté, szép kezek 

Verték belé tán a szelíd magot. 

Mely gyenge földből, mint hű kis cseléd. 

Szűz asszonyához felbuvik, ha jő, 

S szines ruhában illattal kinálja. 

Szép kert! nekem te nem teremsz virágot, 

Kigyó vagyok, tekergők útaim. 

Mérges leheltem a virágnak árt. 

De kik közelgnek ott? mi lányka jő? 

Fogadj be ismét, jótevő berek. 

Éjedbe mászok a jövők elől. (Visszamegy.) 

Vajáafi, Júlia. 

Vajdafi. Leányom, én megyek, légy a ház asszonya. 
Szelíd, de gondos : nap legyen szemed. 
Mely gazdaságod apró bokrait 
Világosítsa éltető sugárral. 
A rendes asszony a ház tüköré. 
Mely kis körének minden tárgyait 
Szép összeségben kedvesen mutatja, 
S mikor belép a fáradott rokon, 
S vendégszemekkel titkon széttekint, 
Ölömmel száll meg, mint egy enyhelycn, 
S hosszan virágzó áldást mond, ha megy. 



JHásodik felvon ás. 169 

Magadra is, leányom, jól vigyázz ! 

Magadra főkép, mert még ifjú vagy, 

S vak méh az ifjúság, mely mindenütt 

Mézet keres, s majd szirtbe ütközik. 

Majd tüske szúrja, vagy lépen ragad, 

S ha néha napján téved is virágra. 

Illatba szédül, nem talál haza, 

S késő panaszszal döngi kárait. ■ — 

De nem, te illyen nem vagy. 
JúLJA. l^^gy nyugott 

Atyám, parancsod teljesítve lesz. 

A házra úgy vigyázok, mint szememre, 

S szememnél inkább édes kis magamra. 

S ha érkezel, mind sorra elbeszélem. 

Hogyan teszek majd. 
Vajdafi. Hogy', gonosz leány? 

Atyád beszéde csak játék neked? 
JúLJA. Nem, jó atyám, ha azt hiszed felőlem. 

Inkább legitten gyászba öltözöm, 

S egy síroromnál bús szobor leszek, 

S csak akkor röppenek föl bánátimból, 

Mikor behajt a szomjúság tüze. 

Hogy el ne égjek, míg te visszajősz. 
Vajdafj. Hogyan tészsz hát, te kis szócsengetyű ? 

Míg a lovász pejemnek nyerget ád. 

Hallód leendek. 
JÚLJA. Mily csekély időt szabsz! 

De jól van, a csigának gyorsasága 

Legyen lovászod minden ízein. — 

Először is, mihelyt kilépsz atyám, 

Minden kilincset szent vizzel megöntök, 

S egy régi könyvből rá imádkozom. 

Hogy a mi rossz van, mind kívül maradjon. 
Vajdafj. S ha künn szorulsz, majd vissza hogy mehetsz? 
Júlia. Nem, félbe nem szabad szakasztanod! — 

Ha olly egy lélek, mely Istent dicsér, 

Meglátogatna még is, avval én 

A más világi dolgokról beszélek, 

S éjfél után rá szépet álmodom. 



I jo A bujdosók- 

Reggel magam pap, a ház templomom, 
Későbben a ház hangyaboly, magam 
Cselédeimmel hangyanép, kemény 
Munkánk miatt ház és kert nyögni fog, 
S megcsípjük, a ki útban áll. Ha vendég 
Talál beütni, rátartós, — nem is, 
Olyan leszek, mint változó szivárvány, 
Mely mindenkinek másképen tűnik. 
Az ősz uraknak hosszú szép köszöntést 
Mondok, ha jőnek, hosszabbat, ha mennek. 
Míg itt mulatnak: ((édes bácsi, tessék! 
Igen vagy nem)), vagy még inkább öigenD 
Ez lesz beszédem, s kedvező mosolygás, 
S egy drága csók ; mert azt is kedvelik. 
S ezeknek ágyat asztalhoz közel 
Vetek, hogy onnan egy bizonytalan 
Lépés is a nyughelynek adja őket. 

Vajdafj. Keserves írást adsz az ősz urakról. 
De halljuk, a sor másra is kerül. 

Júlia. Szomszéd leánykák jőnek? oh, azokkal 
Könnyű lesz bánni. Majd az új mezőre 
Sétálni hínak. ((Nem megyek, ki látta, 
Hogy szüntelen csak ifjakról csevegjünk ?» 
Nem, ez • — nem illik. ((Borcsa édesem. 
Eredj le, kedves, a borsók megé. 
Tűzz kis karókat, mint te, oly kicsint, 
Úgy, kis babám; — - te a virágokat 
Ápolgasd, Rózsa, szép virág magad. 
Vigyázz, hogy gáncsos ültetést ne tégy; 
Ölellek tisztelettel, nénikém : 
Te meg majd öntözz, úgy-e megteszed? 
Tudod, hová kell sok, hová kevés. 
Mert mindenek közt legbölcsebb te vagy.í 
Majd így köszöntöm őket, és kemény 
Parancsolójok, rendelést teszek, 
S vezérbotom lesz kényes liliomszál. 
Ha pilledezni kezd a szép sereg. 
Munkánk után csekély uzsonna vár, 
S három galambcsók, s a ház puszta lesz. — 

Az ifjakat, mert ifjak is talán 

Meglátogatnak, így távoztatom : 

Ártatlanul szép főhajtást teszek. 

((Beteg vagyok, ki gyógyít engemet ?» 

Egyszerre kész mind. ((Oh, vitéz Dezső, 

Van tengeren túl egy szép almafa. 

Annak gyümölcsét éhezem.)) ((Ne éljek. 

Ha nem hozok belőle.)) ((Tivadar, 

Sionnak ormán szent forrás buzog. 

Epedve kéri lelkem. » ((Meghozom. » 

((Szép napkeletre, hol tavasz lakik, 

S az ég a szellős ormig meghajol, 

Földben foganva, égben nyiladozva. 

Egy szép virág van — 
Vajdaf]. S azt ki hozza el ? 

Siess meséddel, mert időd múlik. 
Júlia. Siess atyám hát, jőj hamar haza. 
Vajdafj. Nem, nem, leány, mondd azt, ki hozza el ? 
JÚL.iA (akadozva). Ugyan ki is? Homon — nem az — Dezső, 

Ezt mondtam már. Korpádi ? már nem él 

Korpádi Sólom, már nem él szegény! 
Vajdafj. Kitől tanultad azt a bús nevet? 
JÚLJA. Kitől? s te kérded? azt mondják, atyám. 

Hogy annak jegyzél el mint gyermeket. 
Vajdafj. Még akkor nem volt pártütő, felejtsd el. 

Nevét töröld ki tiszta emlékedből. 
JÚLJA. Holtat szeretni tiltasz hát, atyám? 

Lásd, az nem vétek. 
Vajdafj. Nem, haszontalanság. 

Az élő szívnek kész halál. 
JÚLJA. Atyám, 

Miért sötétül úgy el homlokod? 

Leányod dévajsága bánt-e meg? 

Nem, azt te máskor megmosolygni szoktad. 

Vagy Sólom említése? Oh, szegény. 

Az már nem árthat. Azt mondják, atyám, 

A legdicsőbb volt minden ifjaink közt. 

Szépség, erő harczoltak termetén. 

És mind a kettő győzni láttatott. 

Bátor szelídség volt egész valója, 

Sas és galambok — gondolatjai. 

Gyönyörének vállá a természet őt, 

És mesterének minden mű. 

S te illyen férjet választál nekem. 

De a szerencse, mely szolgája volt, 

S árnyéka nagyságának, a kajánság. 

Elölték őtet pártütő haraggal. 
Vajdaf]. Te illyenekkel gyötrőd lelkedet. 

És a vidámság csak hamis födél, 

Hol mélyen ülő gondjaid tanyáznak? 
Júlia. Nem! lásd, atyám, én mindent elbeszélek. 

Ha élne még, pirulnék szólani, 

De a halottról bátran szólhatok. 

Álmodtam egykor, zápor és vihar 

Megtámadák a földet; völgyeken 

Üvöltözéssel búgtak a szelek, 

Csattogva járt a villám halmokon ; 

Megjajdult a föld, s reszketett belé, 

S ím a viharban fölkel egy lovag 

A föld öléből. Hófehér lova. 

Hónál fehérebb, tündöklőbb maga. 

Végig süvölti a szelet futása. 

Sebes vasán a villám megszakad, 

S előle futnak zápor és vihar. 

Oh, halld csak, a mint a csend helyre állt. 

Megállt egy ormon a lovag szeme. 

Mely messze lángzó rémtüz volt előbb. 

Harmatba fürdött fény sugara most. 

Lehajtott fővel, mint gyümölcsös ág, 

Ott állt, s virágért nyúlt alá keze. 

Hogy nem talált, sohajta s légbe tűnt. 

Sólom ! kiálték, itt van a virág. 

De ő már nem volt, s én fölébredek. 

Azóta, lásd atyám, áll halmom ott. 

Virág van ormán, fácska zöld tövében. 

Ha szél virágot tör le a tetőn. 

Azt mondom, Sólom vitte el ; de a fa 

Emlékül éljen még soká, te ott 

Szép csendben alszod déli álmodat, 

Magam pihenni ott szokom, sebét 

Ottan kötöm be gyámtalan szegénynek, 

Ott űzöm éhét ; munkás gyermekek 

Ott vesznek tőlem kis jutalmakat, 

S szökdelve, énekelve hagynak el. 

Nem, nem, te nem haragszol rám, atya, 

Én jó leányod voltam s az leszek. 
Vajdafi. Ha már meséddel megtartóztatál, 

Nem hagylak válaszatlan. — Szép dolog, 

A mit beszéltél, s jó szivet mutat. 

Virágozzék tovább is halmod itt, 

S rendeltetése áldásod legyen. 

De hagyd az andalgást, és álmodat 

Ne neveld szivedben, szent bálvány gyanánt. 

Élőkkel élj, a holtak társasága 

Nem ifjú vérnek, nem neked való. 

És tudd, tovább nem titkolom, királyunk 

Kegyes lett hozzánk, jószágot nekem, 

S fő nemes vérből ád urat neked. 

Ezekre várj, s légy gondos addig is 

Itt a kicsinyben, míg a nagyra jutsz. 

Megáldjon Isten. 
JÚLIA. Oh atyám, te mégy! 

Hiába szóltam és csevegtem annyit. 

Te még is elmégy : a megcsalt idő 

Nem hagy maradnod, gyorsabban visz el. 
Vajdafi. Mi új, mi szokatlan hév ez, gyermekem? 

Légy nyúgott lelkű, végy búcsút apádtól, 

S hagyd nyugalomban, mert kell, válnia. 
Júlia. Menj hát, atyám! de búcsút nem veszek. 

Ha majd a halmon túl elveszt szemem, 

S a port sem látja, melyet felzavarsz. 

Akkor kivánom majd : járj boldogul, 

S imádkozom gyors visszajöttödért. 
Vajdafi. Ha azt teended, jól imádkozol. 

Mert nem sokára visszatérve látsz, 

Csak a mit mondtam, jól eszedbe vedd. (El.) 

J^orpádi (előjő). 

Mit láttam? oh, ha álom, mért jelent meg. 

Ha jobb valóság, mért múlt ily hamar? 

Megnyílt egem, hogy lássam, s elborult. 

Hogy hasztalan sóhajtsam üdvömet. 

S bátyám, te ily jegyest hagyál ide? 

Oh, gazdag élted mint lett semmivé! 

Te mennybe keltél, és ez földre szállt. 

Egymást keresve eltávoztatok. 

Miért belém nem szállott életed? 

Vagy nincs-e bennem? Nem Korpádi vér 

Az, mely szivemben lángoló habot vet? 

Mi volna bennem nem testvér vele. 

Hogy azt sasoknak hányjam ételül? 

E kéz, ez arcz, e lélek, nem, nem, ez. 

Ez nem Korpádi, mert boldogtalan. 

Nagy eskü tartja földi lánczokon. 

Szerelem egébe nem röpülhet el. 

Szerelmet mondék? vissza gondolat! 

Ez ajkakon nevedre fagy ragad. — (indúi.) 

Nem nyughatom, itt még boldogság lakik. 

Ez Sólom halma, s rajta kék virág, 

Korpádi az, ki róla szed virágot, (Virágot szakaszt.) 

Jőj lányka, és mondd : szélvész törte le. (El.) 

(Buda.) 

(Tágas terem, mclybSl többfelé ajtók nyílnak.) 
Zsigmond, Gara nádor, hátrábt ifjú Gara. 

Gara. Gyűlésben ülnek nagyjaink, királyom, 

S mély hódolással hínak általam. 
Zsigmond. Ma nem megyek, te ülj elül helyettem. 
Gara. Csak most ne tedd ezt, halld tanácsomat, 

Bizalmokat kár evvel rontanod. 
Zsigmond. Mit rontsak el, ha minden rontva van? 

Ti nem becsültök engemet, Gara. 



Második felvon ás. 175 

Gara. Az Isten s minden élő hallja meg: 

Mind elveszejtjük, a ki nem becsül. 
ZsjGMOND. Nem, nádor, azt én nem hiszem ; ha úgy van, 

Mért országomban a sok bujdosó, 

Kik azt beszélik: Zsigmond nem király! 

Ti adtok lázadóknak rejteket. 
Gara. Engedj meg, erről nincs vigasztalásom. 

Azt mondja sok hatalmas : bujdosókká 

Te tetted őket; légy szelíd irántok. 
Zsigmond. És sok hatalmas mondja? hah, ki az. 

Ki van kivűlem még hatalmas itt? 

Nevezd elő, hogy ösmerjem meg őket. 
Gara. Árulkodó a nádor nem leszen. 

Jer, halld meg őket, nyilván szólanak. 
ZsJGMOND. Ha nyilván szólnak, nyilván veszszenek. 

Ki úr fölöttök, esmérjék ma meg. 
Gara. Megállj, ez indulattal kárba mégy. 
Zsigmond. Nádor! te nem bocsátod a királyt? 
Gara. Kárába nem. Hová heveskedel? 

Egész gyűléssel harczba szállasz-e? 
Zsigmond. Van népem, a mely semmivé tegye. 
Gara. Ha ők nem élnek, védőt hol találsz? 

S tudd meg, közöttök egy sincs néptelen. 

Itt vannak Szécsi, Rozgony, Lévai, 

S maga István vajda hatszáz lóval ért be. 

S boszús, mogorva, mint a háború. 
Zsigmond (ijedten). S csak egy sincs, a ki szólna részemen? 
Gara. Ne csüggedezz, még minden részeden van, 

Míg őket kedvezéssel tarthatod. 

Csak arra kérnek, egy száj s szív szerint. 

Hogy főkegyelmed által a hazának 

Add vissza a sok bujdosó rokont. 
Zsigmond. Igen! — de jól van, csendesebb leszek, 

Csak egy szót, nádor; hallottad talán. 

Mint bánt velem Kont? vagy, ha nem, felelj: 

Mit érdemel, ki megvető beszéddel 

Fölkent királyát nem fél sérteni ? 
Gara. Oly korban, hol sok bátor férfi kell, 

Bocsánatot, ha megtér. 

Zsigmond. És ha nem? 

Ha tettek által még vadabbra tör, 

S királya vérét készül ontani ? 
Gara. Hallgassa meg törvényét, s veszszen el! 
Zsigmond. Törvényt, igen, törvényt hallgasson egy 

Oly ember, a ki kardot tart kezében. 

Ki előtt, ha síkra kelhet társival, 

Hadak remegnek, s bajnok meg nem áll? 

Kard és sietség irtja ezt ki, nem 

A késedelmes törvény lágy szava. 

Vagy hát mi kell még? csúfot űzzön-e 

Királyotokból egy közember is? 

Mit várhatok még? a magyar király 

Előtt megáll egy dölyfös férjfiú. 

Elejbe vágja véres fegyverét, 

S vad gyilkolás lángol tekintetén. 

Ez hát megéljen a törvény miatt, 

S nincs, a ki a király becsületét 

Megvíja rajta? — Nincs! hát akkor a 

Korona se ragyogjon többé szent fején. 

Hanem tövissel rakjátok meg azt, 

S ne mondjátok, hogy ő uralkodik. 
Gara. Ismét hevült vagy, s nem méltatlanul, 

Mert a megbántás, mint a súlyos ón. 

Fojtó nehézzel fekszik a szíven. 

De Konttal kényesen bánj, nem hihetd, 

Ha őt kiveszted, mennyit vesztesz el. 

Elvesztesz egy negyed részt hőseidből, 

Szint' annyit eskütt h/veid szivéből, 

S a nép, mely őt imádja, zúgni fog. 

Hogy vári tornyod megrendül belé. 

Te hűtelennek mondanál talán 

Ilyen beszédért? halld tanácsomat. 

Ítéld meg abból, mely hitű vagyok. 

Látod, zavarban vannak dolgaid. 

Ne kívánj mindent, a mi téged illet. 

Mert a vas szükség vékonyan fizet. 

Láss, hallj mindent, ha szükség van reá, 

S ne láss, ne hallj, ha úgy kivántatik, 

S hizelkedéssel inkább, mint erővel 
Hódítsd magadhoz országod szivét. 
Légy könnyen ingó, mint a gyenge fa, 
Mely szinte földig hajlong a szelekben, 
De szüntökön kinyújtja ép fejét, 
S mosolyogva nézi a futó vihart. 
Ha jobb erőbe hoznak napjaid, 
S gyököt ver pártod, mely még most foganszik, 
Nem minden szélre kell meghajlanod ; 
Erősen állhatsz, mint a bérezi tölgy, 
Melynek keményén sok vész megtörik, 
S a rettentő sas fészkel lombfején. 
ZsJGMOND. Egészen mássá tettél most, Gara. 
Tanácsod tetszik, véremmé teszem. 
De a gyűlést most titkon hallgatom. 
Levetkezem magamról a királyt, 
S ha látom, mint áll dolga, fölveszem, 
Hogy tudjam a különbség hasznait, (ifjú Garához.) 
Ifjú! királyi czímeimnek őre lészsz. 

Első nagy tiszted ez legyen. (Zsigmond, Gara el.) 
Ifj. Gara (megáll egy nyilt ajtó előtt, hol a korona látszik). 

Dicső magasság! ily közel vagyok hát 

Hozzád, s ne nézzek tündöklő szemedbe? 

Mitől parancsot vesz tíz tartomány, 

Az most Garának bízva van kezére, 

S Garának vére nem víz. Jer ragyogvány, 

S te századok palástja, melybe hajdan 

A szent királynak hölgye varrt betűket, 

Mely a hatalmas László vállait 

Alig födözted két nagyság miatt; 

S a tengeren túl harczoló Lajossal 

Sok nemzetekre mint egy ég borúlál, 

A szűk Garára jer most, légy ruhája, 

S hagyjad ragyogni egy pillantatig. 

A lélek büszke büszke öltözetben ; 

Lássuk, hogy áll meg a király Gara. (Bemegy.) 

őrnők és T^orpádi jőnek. 

Órnök. Itt várd be, ifjú, csendben a királyt, 

Innen jelentik a kérő nemest, 

Míg nem hivat, ne mozdulj tétova. 

Légy mint a bálvány, és alázatos. 

Ha szóba állhatsz, mert azt kedveli : 

Kérelmed így tán teljesíttetik. 
Korpád). Áldás és hála jó tanácsodért! (őmök el.) 

Vesztő helyén boszúmnak itt vagyok. 

Nyom a nehéz gond, s mint az út sara, 

Mely a menőnek lábán megragad, 

Minden csapásnál jobban földbe húz ; 

De csüggedezni nem jövék ide. 

Jer méltatlanság! vérjeles ruhádban, 

Rejtsd el magadban mélyen a királyt, 

Hogy majd, ha szívébe mártom kardomat. 

Ne tudja elmém, hogy megöltem őt. 

(Egyik ajtónál hallgatódzik.) 

Gyűlésben vannak! zúgsz, szegény haza, 

S én benned itt egy bágyadt őszi légy. 

Magamban döngöm a halál dalát. 

Hadd zengjen! egy vágyásom még csak az: 

Kegyelmet kérek, és halált adok. 
Ifj. Gara (koronásán kilép). Mit látok? cmbcr jő! hová legyek. 

De tán ez a királyt nem ösmeri. 

Úgy látszik, tisztelettel jő felém ; 

Király nevében elparancsolom. (Elébe megy.) 
KoRPÁDi. Hah, elsötétül mind a két szemem. 

Csak egyszer láss szem! aztán vak lehetsz. 
Ifj. Gara. Ki őrzi most meg a királyt? magam 

Őrnek, királynak mely csekély vagyok. 

Oh, átkozott csere ! 
KoRPÁDi. Tudod-e, oh fölség! hozzád mért jövék? 
Ifj. Gara. Ha elbeszéled. 
KoRPÁDi. Meghallgathatod? 

Ifj. Gara. Igen, ha nem tart hosszasan. 
KoRPÁDi. Nem — oh 

Csak egy pillanat műve a halál. 

Ifj. Gara. Miért sóhajtasz? végezz, s menj tova! 
Korpád J. Idősb Korpádit ösmeréd, királyom? 
Ifj. Gara. Lófarkon hurczoltattam a gonoszt. 
KoRPÁDi. Hogy úgy! hogy úgy! oh kárhozat, hogy 
Ifj. Gara. Miért vonod ki kardodat reám? [úgy! 

Rettegj ! 
KorpAdi. Mitől ? jer, nyeld el e vasat, 

Korpádi kardja — s öcscse én vagyoL 

(Megdöfi Garat, s az elesik.) 

Ne ingadozz láb, vár, te rám ne dőlj ! 
Én nem vagyok Korpádi. El, tova. 
Az élet üldöz, rémít a halál. 

(A kardot elveti, s bemegy a gyülésajtón.) 
Jjj. Gara (Kís idő mulva feltámolyog). 

Még élek ; a seb és a félelem 
Elzártak bennem minden érzetet. 
Még élek, a halálnak martaléka. 
Mert irgalom nincs ilyen tettemért. 
Rövid királyság, mint büntetsz te meg. 
Fekvő Garának fáj sebed s ezért 
Boszút Garán fogsz még is állani, 
Mert tolvajod lett őriződ helyett. 
Ep ifjúsága hol vagy most tagomnak. 
Hogy elvihessed innen a kiráJyt? 
Fellengve jöttem s délczegül elő, 
S ím, mászva mászok, mint a féreg el. 
Hogy visszahordjam orzott kincsemet. 

(Az oszlopok mögé vonul.) 

Zsigmond, Vajdafi jőnek. 

Zsigmond. Kit láttam én most, mondd meg, Vajdafi ? 
Halványan, mint egy más világ lakója, 
Orvényszemekkel tűnt előttem el. 
Tekintetétől vérem megfagyott, 
S nyillá lett bennem minden gondolat. 
Menj, menj utána, fogd el, Vajdafi, 
Vagy nem! ha nem vétett még, küldd tova. 
Kérd, vagy parancsolj, csak ne lássam itt. 

Látása rémülésbe hozza lelkemet. (Vajdafi el.) 

Nagyság! éretted vérrel izzr.dunk. 

Nehezek s lesújtók fényes lánczaid, 

Melyek fejünkhöz bajt s veszélyt kötöznek. 

A nádor haj ! nagyon valót beszélt, 

Kétes hatalmam, mint a gyenge nád. 

Sok párt szelében ingadozva áll. 

Hideg kem.énység hallgat főbbjeimben, 

S mély víz a hallgatás, mely partot öblit, 

S a rája lépőt avval elnyeli. 

De hadd legyen, ha meg kell lennie, 

A bujdosóknak életet hagyok, 

S jó mag gyanánt rejtem boszúmat el, 

Most a gyűlésbe, mint király. — Gara! 

Mit látok? vér és fekvő korona, 

Árnyékom ez, mely nyögve mász el itt? 
If^. Gara. Halált a tolvaj őrnek, oh király. 

Add meg halálát, vedd el szégyenét. 
Zsigmond. Majomkirály! - de nem, te élj Gara! 

Nekem volt szánva a halál nyila, 

S ruhám alatt te tartottad föl azt. 

Viseld sebét, de meg ne halj belé : 

Én meg nem öllek; ifjú vagy, s hibám volt, 

Szerencsém is, hogy őrömmé tévéiek. 

Hitetlenséged mentőm lett, de kelj föl, 

Élhetsz-e még? Kelj, add rám terhedet, 

Mert engem illet, tégedet lenyom 
Ifj. Gara. Tíz ország súlyát vetted rólam el ; 

Elkötve, s szívtágúlva állok itt, 

Kegyelmed által. Mint torony, ledőlt 

A félelemnek terhe, mely nyomott. 

Oh, nagy király, mint háláljam meg ezt? 
ZsJGMOND. Hűséggel. örnök! 
Órnök (jő). Mit tegyek, kivályom? 

Zsigmond. Hármazd meg mindenütt az őröket, 

S kérőt ne engedj többé ennyire. 

Kivül maradjon, s várjon, a ki kér. (őmök el.) 

Gara, Vajdafi (jőnek). 

Zsigmond (Vajdafihoz) Nem láttad őt? szólj, nem fogattad 
Vajdaf]. Hiába jártam, már árnyéka sincs. [el? 

Zsigmond. Lássátok, illyen a királyi lak; 

Itt támadák meg őrömet. 
Gara. Ki volt az? 

Ifj. Gara. Korpádi zúg még mostan is fülemben. 
Zsigmond. Ó volt az ! oh az ollyan emberek 

Nem napvilágnál jőnek a világra. 
Gara. Halványan állsz mint kísértet közöttünk, 

Jer, s légy vitézebb máskor, szégyened 

Nagyobb seb annál, melyet kard tehet. 
Zsigmond. Ne bántsad, nádor, én gyógyítom őt. 

(Ifj. Garához.) 

Menj orvosomhoz, s jőj, ha elkötött, (ifj. Gara ei.j 

Siess legitten vissza, Vajdafi, 

Küldj üldözőt a gyilkoló után. 

Magad pedig menj, és kegyelmemet 

A bujdosóknak vidd meg hit szerint; 

Mindent feledve, mindent megbocsátva. 

Csak azt kivánom, hogy hódoljanak. 

S a többit, a mit mondtam, mondd el azt is. 

Ha meg kell lenni, mondd, hogy más világ lesz. 
Vajdafj. Örömmel vállalom föl tisztemet, 

S repülve járok, mint a gyorsaság. (El.) 
Gara. S ezt a gyűlésnek hírül én vigyem? 
ZsiGMOND. Vidd hírül, nádor, mert én nem megyek. 

(Gara el.) 

Nem mondom, hogy Korpádi üldözőm volt. 
Mert nagy vezér a példa, bátorít : 
Sok félhalottként fekvő gondolat 
Vad óriássá éled általa. (Zúgás haiük a gyűlésből.) 
Hah, mint kiáltják: éljen a király! 
És élni is kell annak, a ki gond 
S veszély között sok ezrekért vigyáz, (ifj. Gara jő.) 
Mint vagy Garam, mint biztat orvosod ? 
Ifj. Gara. Szégyenlenem kell, hog)' leroskadék. 
Szíven kivül van a seb, s életem 

Bezárkózott, mint rablott ház ura, 

Hogy kára mellett épségben maradjon. 

De a királyczím, mellyet vétkesül 

Magamra vettem, megdöntött maga, 

S szunyogcsipés lett csúfos bélyegem. 
Zsigmond. Égészen oly vagy, mint kivántalak. 

Hogy' jött feléd a gyilkos pártütő? 
Ifj. Gara. Ott állott a könyörgök oszlopánál, 

S én tétovázva léptem ellene. 

Hogy mint királya küldjem őt tova ; 

De vad haraggal, rémsötét szemekkel 

Rám jött, s kerengve dőltem el vasától. 

(Fölveszi Korpádi kardját.) 

Zsigmond. Miért veszed föl a kardot, Gara? 

Ifj. Gara. Vérem van rajta, vérbe áztatom. 

Zsigmond. Törvény szerint is elvész gyilkosod. 

Ifj. Gara. S szolgálatodra nem fordíthatom? 

Zsigmond. A bujdosók birják kegyelmemet. 

Ifj. Gara. Oh, ez sebemnek mérge. 

Zsigmond. S te őket gyűlölöd? 

Ifj. Gara. Nem jobban, mint ők tégedet. 

Zsigmond. Gara! 

Ifj. Gara. Parancsolál? 

Zsigmond. S te őket gyűlölöd? [sincs, 

Ifj. Gara. Mondd, hogy nem, s bennem élet annyi 

A mennyit e kard meg ne tudjon ölni : 

Élnem s gyűlölnöm őket, egy nekem. 
Zsigmond. Miért előbb nem ösmerélek így? 

A bujdosók meg fognak térni majd. 

Kegyelmem által új urak. 
Ifj. Gara. Urak? 

S tíz tartományban nincsen egy kötél? 
Zsigmond. Imént utánok elment Vajdafi, 

Hogy összegyűjtve hozza őket el. 

És a gyűlésnek bátyád hírt ada : 

Hódolni fognak. 
Ifj. Gara. És szabad kezekkel? 

Zsigmond. Kardos kezekkel. 
Ifj. Gara. Oh, nem, nem, soha. 

Ne hallj te tőlök egy szó Kódolást is. 

Én megteszem, hogy káromoljanak. 
Zsigmond. Menj és gyógyulj meg ifjú, menj haza. 
Ifj. Gara. És megkötözzem bujdosóidat? 
ZsJGMOND. Menj, és ne kérdezz. 
Ifj. Gara. Értlek, s úgy leszen. 



HARMADIK FELVONÁS. 

(Sik.) 

1{ózsa s Csóka, Imrével (jőnek). 

Csóka. Elértük a vezérfát, asszonyom. 

Itt állapodjunk, itt lesz enyhelyünk. 
Rózsa. Haj! nincs nekem már enyhelyem sehol. 
Csóka. Ne légy oly csüggedt lelkü ; Kont velem, 

Ha rejtekébe ment, itt álla meg. 

Talán nyomunkba ér, még van remény, 

S remélni jobb, mint félni kétes ügyben. 
Rózsa. Hát meg nem álltam minden kis bokornál? 

Nem késtem önként, hogy talán elér? 

Ne mondj, ne mondj nekem vigasztalást : 

Halál nekem már a remény szava. 
Csóka. Hiszed, hogy őt a gyáva nép megölte? 

Nem ösmered még Kontót úgy : sereg. 

Nem egy két hajdú kell, hogy ő elessék : 

Hát még csapatja, mely kísérte őt? 

Oh, kardot az sem torzsából visel ; 

Szerettem volna köztök lenni én is. 
Imre. Anyám, hová vesz a te szép szemed ? 
Rózsa. Könyekbe gyermek, érted és atyádért. 
Imre. Nézd, epret hoztam, jőj, együnk, anyám. 
Rózsa. Haj! minden étel méreg már nekem. 

Oh gyermek, gyermek, árva gyermekem, 
Imre. Edd meg, bogár, az epret, én sirok. 
Rózsa. Minek dobád el epredet, fiam? 
Imre. Anyám, jer vissza, én itt meghalok. 
Rózsa. Mi a halál neked, ki még nem ösmered? 

Jer, sírj anyáddal, s mosd ki sírodat. 
Csóka. ím, mind a kettő elvesz bú miatt. — 

Jőj, szép kis Imrém, kedves úrfi, jőj : 
Tündér királyról mondok szép mesét. 
Hagyd ott anyádat, alhatnék nagyon. 

Imre. Elmenjek innen? alhatnál anyám? 

Rózsa. Eredj fiam, majd Csóka mond mesét. 

(Csóka Jmrével tovább megy.) 

Tegnap mi voltam ? asszony, nő, anya : 

Ma özvegy, bolygó asszony, bús anya. 

Kont karja volt egyébkor támaszom. 

Most e fa lesz, mint sorsom, oly kemény. 
Imre. No Csóka, kezdd hát egyszer, mondj mesét. 
Csóka. De millyent mondjak, zöldet, vagy pirost? 
Imre. Mondj egy pirost. 
Csóka. Az véres. 

Imre. Hát amoUyant. 

Csóka. Kéket talán? 

Imre. Nem, zöldet mondj nekem. 

Csóka. Az nyers. 

Imre. Te Csóka, megverlek, ha csalsz. 

Csóka. Csak meg ne ríkass. Ülj le hát : Mese. 
Imre. No, mondd tovább hát. 
Csóka. Mondtam már : mese. 

Imre. De hát ha megczibállak, nem mese? 
Csóka. Már minthogy ilyen szépen kérsz, kis úr — 
Imre. Ne mondj kis úrnak, én nagy úr vagyok. — 

Oh Csóka, én megéhezem nagyon. 
Csóka. Hess el, bogár! az epret meg ne edd. 

Nézd, itt is egy van. 
Imre. Én bogár vagyok. 

Egyél te is, jöjj, légy te is bogár. 
Csóka (magában). Ki lássa ezt, és meg ne háborodjék? 

Oh, én magamban tengerköny vagyok. 

Biztatnom kell, és nem bizom magam. 

Kont nem szokott így késni, oh, ha elvész, 

Mely tartomány ad olly urat nekem? 
Imre. Beh édes, oh beh jó ez. Csóka merre vagy? 
Csóka. Itt állok, mit nézsz ? 
Imre. Nincs felhő? esik. 

Csóka. Ne hidd, egyél csak. 

Imre. Nézd, ez harmatos. 

Csóka. A szív esője hint rá harmatot. 

Imre. Ezt még sem eszem meg, ez nagyon vizes. 

Csóka. Akkor keservet ennél meg, szegény. 

Imre. Mit mondasz, Csóka? 

Csóka. Azt mondom, hogy a 

Tatár királynak sincs jobb étele. 
Imre. Oh, mennyi van még. Én, ha felnövök. 

Tatár királylyá teszlek. — Oh anyám. 

Te alszol még is, ezt neked hagyom. 
Csóka. Hiába várunk, már aligha jő. 

És itt is ember jár. — Hagyd álmodat, 

Kemény az ágyad, kelj fel asszonyom. 
Rózsa. Hű lélek, a bánat nem alhatiL 

De hát jerünk, ha menni kell, 

Ha sírba is, nem gondolok vele. 

Vidd Csóka, kérlek, azt a gyermeket. 

Fáradt szegény, hosszú az út nagyon. 

Csóka (fel akarja Imrét venni). 

Galambfiat visz a sas. 
Imre. Nem, te Csóka vagy. 

Ha tudsz röpülni, érj el, én futok. 
Csóka. Oh, bár elérném még jobb sorsodat. (E1.) 

KoRPÁDJ (körültekintgetve jő). 

E kardot egy hajdútól vettem el, 

S hogy meg ne öljön, én öltem meg őt. 

Most földanyámban sírt ások vele. 

Mert ismét ember, üldöző közéig. 

Jöttömben itt egy róka künn szorult, 

A torkolatnál elnyomák; de most 

Magamra zárom titkos lakhelyét. (Kardjával ásni kezd.) 

Tágulj gödör, borulj fölé haraszt. 

Ne légy nagyobb, mint egy szűk sírverem. 

Beléd megyek, ha benned a halál. 

Ha szinte Zsigmond lelke itt nyög is. 

(Levonul, s egy bokrot maga fölí húz.) 

KoNT(jő). Most mondhatom, hogy el vagyok hagyatva. 
Oh, nagy remények, hol keresselek? 
Az ég nem ösmer, a föld megtagad. 

Együtt örülve megbukásomon. 

Hová tekintsek, még kit látogassak? 

Hideg kebellel hallgat a rokon, 

Ha hozzá szállok, s a hatalmas is. 

Ki, mig nyugottan, tettre biztatott, 

S szövetségébe hitt szent esküvel. 

Most félelemnek rabja, s ((várni kell» 

Ez minden, a mit mentségül rebeg. 

Maradj magadnak elhűlő rokon, 

Gyalázatodnak gyáva hazafi, 

S te tarkaságból tarkán szőtt világ, 

Maradj magadnak, Kont búcsút vészen. 

Oh, a ki máson épit, elbukik. 

Magamra vettem több mint fél tehert. 

Mert kezdő voltam ; a fél súly alá 

Egész hazában nincs váll, nincs erő. 

Egy út van hátra, azt még megteszem ; 

S ha ott sincs semmim, akkor veszszek el. 

Országos úton járok mindenütt, 

S a fergeteggel ott üvöltözöm. 

Hogy tudják : pártütő Kont én vagyok. (Megy.) 

Mi ez? te nyögsz-e, néma föld, velem? 

Vagy itt is ember, üldözött, lakik? 

Oh, nem csak a vad búvik föld alá, 

Az ember is legjobban nyugszik ott. 

(A félremozdított bokrot visszaigazítja.) 

Nyugodjál hát, ha itt van enyhelyed : 

Te már kimérted vég lakod határát; 

Én még a csalfa földön bujdosom, 

Elet halál közt vándor árnyalak. 
Korcsolya (Kopt után wáitva jó). 

HejI — a ki pártos lelked van! ne fuss, 

Lélekzetem már majd kifogy, megállj. 
Kont. Mi alkalmatlan balga ember ez? 
Korcsolya. Te vagy, ki megdöfölted a Garat, 

Szemedből látom, hogy Korpádi vagy. 
Kont. Korpádi, mondod, megtiöfé Garat? 
Korcsolya. Hehel talán te nem tudod, ki vagy? 

Ügy van, királynak vélte a bohó, 

A nnint beszélik. 
KoNT. Hát nem él Gara? 

Korcsolya. Dehogy nem él, nagyon is él pedig. 

Te meg csak készülj, add meg magadat. 

Én irgalommal teljes sziv vagyok : 

Azért jövök, hogy megkötözzelek. 

KONT (kezét kardjára téve). 

Ily gyáva vérrel fessem a gyöpöt? 
Korcsolya. Ha jól megnézlek, még sem vagy te az! 

Te — jaj nekem, jaj, Kont! oda vagyok. (Elszalad.) 
KoNT. Szaladj, te nem fogsz soknak ártani, 

S bár mind ily szolgát birjon a király. (El.) 
Korpád] (kijő). Rosszul lakom még most a föld alatt. 

Penészes gőze, a hideg falak. 

Porláthatára, mely látást elöl. 

És a siket zaj zárt fejem körűi 

Az alvilágnak távol műhelyéből. 

Mely rontva és teremtve szüntelen 

Az elmulandók magván dolgozik. 

Nem oly hizelkedők, hogy a napot 

Felváltsam értök, bár bajomra süt ; 

Mig a szem látni, szív dobogni tud, 

Nem jó tanyázni földben ; feljövék, 

Akármi érjen : ifjú lelkemet 

A lét még jobban vonja, mint hivém. 

Itt még is látom, mért kisértenek 

A képzelődés annyi álmai, 

Lelkem sugárit látom mindenütt. 

De ott sötét van, és az ész megáll. 
Konrád (remeteruhában jő). E tájra útasított Korcsolya, 

Hogy Kontót itt találta ; álruhát 

Azért vevék, hogy kísérhessem őt. 

Gyanútalan s felfödjem rejtekét. 

S nem csalt, bokorban ott egy ember áll. 

De az nem Kont, nem illyen ember az ! 

A kába megrémült, és azt hivé. 

Hogy Kontót láíja, s gyáván elfutott. 

De hát, ha ő is bolygó, és talán 

Korpádi ? és az sem csekély lator. 

Erősen rám parancsolt Vajdafi, 

Hogy megkerítsük, és az meglehet, 

Elég keserves — ráfogom, hogy ő az. 
KoRPÁDJ. Mi kémlelődő vén ez ? Remetét 

Mutat ruhája, s az ; de ember ő is, 

S csak embert nem kivánok látni most. (Elrejtezik.) 
Konrád. Hová veszett el ? oh, ez már gyanús. 

(Előbbre megy.) 

Itt sincs, ezer villám! föld csak nem nyelte el. 

(Ismét tovább megy.) 

Hah! itt az én vakandom. — Földbujó! 

Ki a veremből, vagy lefojtalak. 
Korpádi (kíjő s kardot emei). Ki az, ki porlakomból fölzavar? 
Konrád (ái hangon). Fiam, te ősz öreggel háborogsz? 

Oh, engem évek kardja vága le, 

Tiédre már nincs szükség, tedd el azt. 
KoRPÁDJ. Mit hallok ? ősz ember, te nem magad vagy. 
Konrád. Jó ifjú, nem, mert most te is velem vagy. 
KoRPÁDJ. De én kemény vad szót hallottam itt. 

Nem oly szelídet, rezgőt, mint te szólsz. 
Konrád. Szót hallottál ? itt nem szólt senki is. 
Korpádi. Ijesztőt hallék, ősz, mondom neked. 
Konrád. Az a gonosz szellem sugalma volt, 

S az mérföldekről mérföldekre hat, 

Mig, mint a szélvész, a földet bejárja, 

És lelket száll meg, ollyan emberét, 

Ki ritkán gyónt, s rosszul imádkozik. 

Oh, őrizd gyilkolástól kezedet. 
KoRPÁDJ. Te bizton légy, ha százszor zúgna is. 

(Kardját leereszti.) 

Konrád. Mi jó vagy, millyen csendes és szelíd, 

Megáldja Isten jámbor szívedet! 

De jó fiam, ha meg nem bántalak, 

Te nem Korpádi vér ivadéka vagy? 
Korpádi. S te ösmeréd e házat? 
Konrád. Ösmerém-e? 

Oh szent egek, hát még kit ösmerek, 

Ha jótevőimről feledkezem? 

Vagy nem nyilt egyház volt-e házatok, 

Hol a szegénynek ége áldozat 

A bőkezűség szent oltárain? 

Atyádat és anyádat oh azok 

Már nincsenek — csendben nyugodjanak — 

Jól ösmerém, és végsőt tégedet 

E térdimen hányszor ringattalak? 
KoRPÁDi. Ha ily tudós vagy, mondd el, jó öreg, 

Korpádiakból még kit ömerél? 
Konrád. Oh jaj, ne említsd a boldogtalant. 

Bátyád az, úgy-e? Oh, az Isten akkor 

Egy lelket várt az égbe, oly dicsőt, 

A millyen századokban egyszer él. 

ó volt a lélek — oh ez ősz szakállban 

Nincs annyi szál, a mennyi könnyet én, 

A hány sóhajtást érte áldozék. 

De jó az Isten, tűr is, büntet is. 

Mint jónak látja — szent legyen nevel 

S ezt, gyermekem, nem tűri oly soká : 

A bűntevőt eléri büntetés. 

Te elfordulsz? El kívánsz hagyni már? 

Mondd, hol van most tanyád? oh szólj, miért van, 

Hogy, mint a féreg, földbe vájsz lakot, 

S a fény előtt ily szemlesütve állsz? 
Korpád). Ne kínozz kérdésiddel, menj Budára, 

Kérdezd meg ottan, hol van a kiráíy. 
Konrád. Zsigmond előtt te nem vagy kedves ember. 

Bátyádat is mi szörnyen ölte meg. 
Korpádj. Én megköszöntem véresen neki. 
Konrád. Mit árthatál te csak magad, szegény? 
Korpádj. Bát^'ámhoz küldtem, hogy nyugaszsza meg. 
Konrád. Jól értlek? a pusztító már nem él? 
KoRPÁDi. Ha nincs szivén kül még egy élte, nem. 
Konrád. Ép szemmel láttad, a miről beszélsz? 
Korpád). Szivében hagytam bátyám kavdvasát. 
Konrád. Oh, akkor fúrd át a föld tengelyét, 

S ott búj ki, hol most kormos éj borong, 

Itt a homály is napfény ellened. 
Korpádj. Gonosz jövendőt mondasz, ősz, te is? 

Konrád. Nincs a magyarnak szíve. 

KoRPÁDJ. Oh, ne mondd, 

Itt fojts el inkább, és temess alá. 
Konrád. Azért van illyen hosszú életem, 

Hogy végedet megérjem? Nem, fiam, 

Ez ősz szákállra és e jelre ! nem. 

Még élned kell szép hosszú életet, 

S örömben látnod éjét és napot. 

Kövess, még megfordulhat a világ. 

Jer szűk tanyámba, ott lakunk együtt, 

S míg e gyarló vén lábak tartanak, 

Nem kell búsulnod — jók az emberek. 

Korpád] (rövid elméJet után). 

Ha csak vagy két nap adsz is enyhelyet, 
Jó ember, én követlek, menj elő. 
Konrád (felre). Konrád, ha még egy ily munkát teszesz, 
Az ördög hozzád iskolába járhat. (El.) 

(Vajdafi háza.) 

KoRPÁDi (vason). Én nem vagyok hát Zsigmond gyilkosa, 
Álnok Garáé sem ; mert él az is, 
S a vélt halottból üldözőm leve. 
Hiába búttam a föld rejtekét: 
Hajdúi fölzavartak onnan is. 
Oh, a bilincs nem oly nehéz nekem, 
S bár mily jövendő, mint e gondolat, 
Hogy végezetlen munkámért veszek 1 
S mért épen itt, mért épen e helyen, 
Oh, mért talál itt a halál keze, 
Hol már egy ég üdv nélkül sorvadoz, 
Szerelme-dúltan a leghűbb leányszív. 
De ím jön, oh szem, meg ne lásd, te szív 
Szűnjél dobogni, mert — mert ez ő, ez ő! 

JÚLJA (jő). Jaj, mely tekintet, millyen hangzat ez I 
Bús a bilincsek csörtetése közt 
Az elhagyottnak rabtekintete, 
S ez ifjú még, és könnyű tagjain 
Mint a lefoglalt párducz, délczegen, 

De búval hordja lánczait. — Szegény, 

Tán bujdosó volt, mert hazája nincs, 

S őt a poroszló, mint gonoszt foga, 

S tán éhezik, tán égő szomja van? 

Megkérdezem ; mert szenvedő nagyon. (Korpádihoz.) 

Szűnjél meg, ifjú, búban csüggedezni, 

A bal szerencse, mint a jó, múlik, 

S örömre búra nincs nagy ok soha. 

Tekints azokhoz inkább, kik veled 

E változásban tűrik, a mi rossz, 

S részvéve készek hozzád állani. 

Szólj, mint segítsünk rajtad? Enyhedűl 

Mi jót kivánsz megtennünk? — Nem felel, 

Talán gyanúból, tán bú fojtja el, 

S míg lelke sír, nem szólnak ajkai. 

Ne félj, ne tiltson szólnod a gyanú, 

Nem én rakám rád a bilincseket, 

S én nem vagyok, ki bajt hozzon rád ; 

Ah, el ne fordulj. A fal néma hozzád. 

Nem látja, mily fehérek arczaid, 

S fáj dal mid árnya rajtok mint borong. — 

Oh, ez bizonynyal nem lehet gonosz. 

Sűrűn patakzik mind a két szeme. 

És a gonosznak nincs könyzápora. (Korpádihoz.) 

Ugy látszik, háborítom csendedet, 

S itt létem bánátidnak kútfejét 

Keserű folyammal ömledezteti. 

Eltávozom hát, s a mit tiltanod 

Távollevőtől nem lehet, magamban 

Fogom kivánni könnyebb sorsodat, 

S korodhoz illő vígabb kedvedet. 

KORPÁDI (elébe borúi). 

Ne menj, ha még van egy könyed, ne menj, 
Korpádi, a halálban üldözött. 
Az elveszettnek öcscse én vagyok. 
JÚLJA. Oh, jaj neked, jaj szűdnek, Júlia! 

(Ijedten eltávozik.) 

KoRPÁDi (fölkel). Vázzá lőn hát az ős Korpádi név, 
S irtózik attól minden, a mi jó? 

És szaggatottan, pusztán, csúfosan 

Csak a viharnak áll ki czéljelűl ? 

De nem, nem úgy van. Ugy látszik, keserv, 

Nem a gyűlölség hajtja őt tova, 

S a fölsohajtás hangja nem harag. 

Oh, gyáva szív, oh, gyáva lélek én, 

Mért kellé őt is búba vonni, mért 

Ez áruló ajk zárva nem maradt? 

Ha szána már, mért kellé gyász nevemmel 

Szép láthatárát elborítanom 1 

És még is elhagyottat, védtelent, 

S tán elveszendőt mért időm előtt. 

Mi vonna más, ha ez nem? szánva lenni. 

És nem megvetve attól, kit szivem, 

Mint tiszta lelket, mint dicsőt, imád. 

Ha elfogyandók ifjú napjaim. 

Miért ne nézzek még ez egy virágra. 

Mely életemnek végfokán terem? 

Oh, minden elhagyott már, mindenemi 

De ez érzelemmel síron túl megyek, 

S öröklő üdvöt alkotok belőle. 
JÚLJA (jő). Lásd, visszatérek, egy gyász gondolat, 

Melyről tilalmas szólni, hajta el 

Imént körödből ; megjöttem megint, 

S kérlek, bocsáss meg távozásomért. 

Vagy inkább mondd el, oh mondd, mért vagy itt. 

Mi bal szerencse üldöz, s lánczidat 

Mely tévedésnek bűne rakta rád? 

Vagy nem, ne mondd el azt is : nőnemünk 

Csekély itélni, a mit férfi tesz, 

Csak azt beszéld el, lelked vádol-e 

Vagy méltatlannak tartja lánczodat? 
KoRPÁDi. Hagyj hallgatódnak lennem még tovább, 

Oh, szólj tovább, hagyd megtört lelkemet 

Merengni édes szózatod dalában, 

Hogy elfelejtsen mindent, a mi nincs: 

A kárhozandó multat és jövőt, 

S csak abban éljen, a mi van jelen. 

VOrCsnurty munkái. IJl. 13 

Oh szólj, hogy elfelejtsem a halált, 

S szörnyű hatái-án még örülni tudjalc 
JúLJA. Kitérsz előlem ; de bár ne válaszolj, 

A mit kívántam tudni, már hiszem. 

Te bűntelen vagy, és e lánczokat 

Csak tévedő kéz halmozhatta rád. 
Korpád). Ügy van, s ha úgy nem volna is, mihelyt 

Elhitted, úgy van, máskép nem lehet. 

Oh, ennyi jóság, ennyi bizalom 

Pokol fiából angyallá tehetne. — 

De úgy van, a mint mondtad és hiszed. 

Megtettem, a mit kellé férfinak, 

Es megcsalódtam; a sors úgy akarta, 

Hogy bűnöm, a mi érdemem lehetne. 
Júlia. S meddig fogod viselni lánczidat? 
Korpád). Talán ez év sem múlik el belé. 
JÚDA. S így nemsokára ment s szabad lehetsz? 
Korpád). Igen ! szabad s ment túl az életen. 
Júlia. Az életen túl, mondod? — Nem, barátom, 

Midőn nevedre lelkem megriadt, 

És távol űztek fölvert álmai, 

Már akkor egy homályos gondolat 

Azt súgta : ennek veszni nem szabad. 

lm, vedd el, itt bilincsed kulcsai, 

S rendelje Isten jobbult sorsodat. 

Kételkedel ? Hová merül eszed? 

Oh vedd, ne késsél, drága időd lefoly, 

S egész örökség egy pillantatot 

Az elveszettből többé meg nem ád. 

Oh, vedd el, s menj, rohanj. — Vagy mondjam-e, 

A mit iszonyodva gondol át az ész, 

Mitől a szív az égre fölkiált. 

Bátyád holtát; a szörnyűt mondjam-e? 

Menj, emlékezzél rólam, s boldogulj - — 

Kegyetleni a min minden kő megindul. 

Te meg nem indulsz, szíved oly kemény. 

Yagy engem féltesz? Tedd le gondodat. 

Én őrződ nem valék, és végedet. 

Ha itt maradsz, megérni nem fogom. 

(Korpádi Júlia kezére borúi.) 

Siess, sietned int a gyors idő. 
Korpádi. A hol te nem vagy, ah, ott még mi van? 

Az üres világban, mondd, hová legyek? 
Júlia. Boldogtalan, ne késsél, menj tova. 
Korpádi. S vigyem magammal szent emlékedet? 
Júlia. Emléked itt e szűben fön marad. 
Korpádi. Nem éltem eddig, most nyílt hajnalom. 

Oh drága kincs tel már szabad vagyok. 

(Elteszi a kulcsot.) 

Vajdaf] (j6). Leány, mi volt ez? mit keressz te itt? 

Júlia. Atyám! 

Vajdafj. Ne szólj, ne szólj, a szó hazug. 

Szemedben a köny nyilvábban beszél. 

Menj dolgaidra; még ma látni fogsz. — 

S boldogtalan, te még mi jót remélsz, 

Hog)' lánczaidban kezdesz játszani? 

Nem elég ledúlnod ifjú éltedet, 

Egy gyarló leányt is vészkörödbe vonsz? 

S mely eddig bút nem ösmert, tiszta keblét 

A barna gondok fészkévé teszed? 

Ez nem dicsőség, s tetteket tudok. 

Melyek bocsánandóbbak, mint ez egy; 

Mert ezt, midőn már mind elköltözénk. 

Még Írva tartja, a ki mindig él, 

S lelked, ha jó, el nem felejtheti. 
Korpádi. Oh, tégy legaljasb börtönödbe bár. 

Csak így ne szólíts, mert ez öldököl. 
Vajdafi. Tisztemben áll, hogy azt tegyem veled. 

Boldogtalan, mi S7Örnyü gondolat 

Téveszte meg, hogy illyen sorsra juss? 

Jer! vajha leghalálosb üldöződ 

ínségeidnek napján én legyek. 

(Egy mellékajtón bebocsátja.) 

Oh, vajha foglyom más legyen, ne ez. 
Ennek fogságán nincsen örömem. 
Szeretném oly szabadnak látni őt. 
Mint a madár, mely felhőn túl csapong. 

De Isten azt is meghozhatja még; 

Zsigmond kegyesbnek látszik, mint egyébkor. 
Konrád (jő). Uram, hivattál? 
Vajdafj. "gy igen! te vagy, 

Ki Laczfi házát fölvered minap, 

S tüzet rakál a bujdosók lakain? 
Konrád. Igen, hogy a sötétben lássanak. 
VÁjDAFi. Nem úgy, barátom, árva gyermekeik 

A puszta házban még maradhatának, 

S a láng kiverte őket fészkeikből. 
Konrád. Igen I hogy ők is elbujdossanak, 

Ki ezt tévé, az ember én vagyok. 
Vajdafj. Mondd inkább, a vad, a legundokabb, 

Ki illyet tőn, a szörnyeteg, te vagy. 

De, hogy megérts, és minden czimborád 

Ösmerje tisztét, hidd elő ükét. 
Konrád. Mi félre értjük egymást, jó uram. 

Melléd parancsolt a király, de úgy. 

Hogy hajdúimmal én parancsolok. 
Vajdafj. Te hajdúiddal, pór hajdú magad? 

Bér rabja, tudd meg: a ki gyújtogat, 

S kényére, mint eddig, rabolni fog, 

Te s czimboráid, tudd meg: a legelső 

Cserágon lógni fogtok czímerűl. 
Konrád. Uram, megengedj, ana nincs hatalmad, 

S ha volna, tudd meg, mink is ott leszünk. 
Vajdafj. Hah, szolga, még te válaszolni mersz? 

Hiszed, hogy nálad nincs hűbb emberem? 

Hajdúk! (hajdúk jőnek.) kötözzétck meg a gonoszt. 

Király parancsa : én parancsolom. 
Konrád. Hüségtek ennyiből áll, rút ebek? 
Korcsolya (súgva). Engedd magadd, meg foglak menteni. 
Konrád. Ha jót akarsz, bocsáss el, Vajdafi. 
Vajdafj. Vigyétek őt, ne lássam a czudart. 
Konrád. Hah, esküszöm, hogy meg fogok fizetni. 
Vajdafj. Még esküszik? száját kössétek cl, 

S ha kedve mégis esküvőre áll, 

Kigyók, békák hallgassák esküit, 

Vigyétek a legalsó bolt alá. 

(Konrád egy más mellékajtón levezettetik.) 

S ti tudjátok meg, a kegyes király 
A bujdosóknak megbocsát — azért 
Üldözni őket többé nem szabad, 
Nem gyújtogatni ; mert ki ezt teszi. 
Vagy mer parancsom ellen mozgani, 
Fán szárad az, s a vaijak étele. 
Mindössze is hát az lesz dolgotok: 
A bujdosók tanyáit fölkutatni 
Csendben, titokban, s a ki oly szerencsés, 
Hogy tán gyülésök pontjához vihet, 
Annak jutalma nálam tíz arany, 
S hópénze mindeniknek kétszeres. 

(örömzaj a hajdúk között.) 

Széledjetek, hírt itt ád, a ki tud. (Hajdúk el.) 
Júlia (jő). Atyám, mi baj ért téged? Hangosan 

És indulattal hallálak beszélni. 

S mit akarnak itt e szörnyű emberek? 

Ah jó atyám, én rettegek nagyon. 
Vajdafi. Leányom! a hol én vagyok. 

Ott nincs okod rettegni, s engem is 

Baj más nem érhet, mint ha téged ér baj : 

Azért jer innen, s míg így töltve lesz 

A ház, e részét meg ne látogasd; 

Intlek, kívánom és parancsolom. 
JÚLJA. A mint kivánod, úgy lesz, jó atyám. 
Vajdafi. Jer, jer, szavadnak sem hiszek, mig itt vagy : 

Házam jobb lége itt megrontatott. (El.) 

(Erdő.) 

KoNT. Itt volnék, a magánynak szent helyén, 
A csendhazában, bérczeim között, 
Hol a szerelem legelső napjait, 
Nem látva, nem zavarva senkitől. 
Mi boldogul, mi kéjjel töltené ; 
Lehajtott fővel most a gyáva bú 
Utend tanyát itt s vad, vadász maga 

A rengetegben fog bolyongani, 

Míg gondjai által elszaggattatik. 

Itt volnék, s nem merek líelépni még, 

Hazától és világtól számkivetve, 

Magamtól nem kivánnék lenni az. 

Oh, mért van itt csend, mért nem hallhatom 

Itt lételöknek bár mi bús jelét. 

Siralmok értem, s közben egy sóhaj, 

Egy perezre meghozhatnák kedvemet. 

De hadd legyen, ha lenni kell ; jerünk be. 

A sír sem víg ház, még is bemegyünk. 

Nem várjuk, mig belőle kedveseink 

Előző szóval megköszöntsenek. 
Csóka (í<5). Ki az, ki itt a ház körűi bolyong? 
KoNT. Ember közelget, és a ház körül. 

Mint őrtűz, villog kémlelő szeme. 

Hű ember, ő az, a kit gondolék. 

Szegény, te engem nem fogsz bántani. 

Remegni fogsz jöttömre, s nem tudod. 

Örülj -e vagy sírj, itt hogy látsz megint. 
Csóka. Uram, te vagy? Haj, még is él az Isten! 
KoNT. Hál éltek, Csóka, meg nem haltatok? 
Csóka. Hogyan ne élnénk most, mikor te itt vagy. 

Oh, hagyd illetnem hősi jobbodat. 
KoNT. Te sírsz-e? Lássad, oly sokáig éltünk. 

Hogy megtanuljuk a siralmat is. 

De ne bánd, kik ezt okozzák, a kajánok 

Örömben sírni nem fognak soha. 
Csóka. A kárhozat pusztítsa őket el. 
KoNT. Ne mondd azt, ez még majd jótétemény : 

Egymáshoz bajban hívebbek vagyunk. 

Mint éltek itt, hogy' szenved asszonyod? 
Csóka. Titkon sóhajtva, mint anyához illik, 

És Kont nejéhez, s vár, de nem remél. 
KoNT. És a fiú, mondd, ép-e még az is? 
Csóka. Oh, áldja Isten jó kedvét, az ép, 

S csak néha kölcsönöz bút arczainkról. 

Különben ő vigasztal, s mig cseveg. 

Borús szivünkben hallgat a panasz. 

Uram, lakodba nem tetszik belépned? 
KoNT. Te Csóka I 

Csóka. Mit parancsolsz? 

KoNT. Nézz reám, 

Nem látsz-e rajtam bágyadt csüggedést? 
Csóka. Ha nem csaló a köny miatt szemem, 

A bú haragját látom arczodon. 
KoNT. Az ember, a kinek reménye nincs, 

Nem így tekint-e, mondd meg azt nekem. 
Csóka. Haj! hogy feleljek ily kérdésre, — jer. 

Örömében búd' meg nem látja nőd. 
Rózsa (kikiált). 

Te vagy künn, Csóka? 
Csóka. Én vagyok. Parancsolsz? 

KoNT. Ő szólt, szegény. Ne mondd, hogy itt vagyok. 
Rózsa. Mit mívelsz ott künn? 
Csóka. Várom a delet. 

Rózsa. Úgy tetszik, mintha szót hallottam volna künn. 
Csóka. Csak átkozódtam, asszonyom, magamban, 

A fákat szidtam, mért nem farkasok, 

Ebédre mennénk Zsigmond asztalához. 
Rózsa. Oh, hagyd el, átok és a felvetett kő. 

Kitől eredtek, arra hullanak. 

De Csóka, hallod, a nap elmúlik. 

Ötöd nap már, és ő még nincsen itt. 

Oh, Csóka, Isten látja lelkemet. 

Az véghetetlen tengerkínban ég. 
Csóka. Tűrtesd magad, csak még ma asszonyom, 

Még fenn van a nap, nyugva tán megáldjuk. 
Rózsa. Mit szólasz? oh, ha nem csal rémietem. 

Öröm rebegése hangzik ajkadon. 

Imre (Csókához kikiált). 

Te rossz madár vagy, nem tudsz énekelni, 
Ha még is varjú volnál I — oh anyám. 
Szabad lemenni? engeded, szabad? 
De nézd anyám, nézd, ott egy ember áll. 
Rózsa. Nagy Isteni ő az! 

Imre. Várj meg hát anyám, 

Én is megyek. 

KoNT. Sietnek, ah, én nem tudok sietni. 
Bú és nehéz gond nyomják sarkamat. (El.) 

Csóka. Ilyen, midőn napfénynyel hull eső. 
Nem tudjuk, milly idő van. Bú, s öröm 
Könyet, mosolygást váltanak fonákul. 
Oh, a vitéz embert is megtöri. 
Ha nője szenved, s árva gyermekének 
Boldog jövőre nem hagyhat reményt. 
De hadd vegyek részt a találkozásban. 
Az öröm torához én is tartozom. (Bemegy.) 

JLACZFI (egy hajdúval viaskodva jő, a hajdú elesik). 

Hajdú. Uram, kegyelmezz. 

Laczf]. Szólj, ki külde rám? 

Hajdú. Hiven kivallom, csak ne bánts. Gara, 
Az ifjú küldött, hogy megöljelek. 
Ígérte, gazdaggá tesz és nemessé. 
Felvittem volna nemzetségemet. 

Laczfi. Mosl vidd alá hát nemzetségedet. 
Férgek királya, halj urad helyett. (Megöli.) 
Ez a mohos domb Kont lakása lesz. 
Úgy látszik, itt tanyáz már. — Hallja meg. 
Mi hír kereng, mi tettre várjuk őt. 
Nem hasztalan fáradtam én ide: 
Pártunk, ha Kont nem kísér, gyenge még, 
S tekintetét csak tőle nyerheti. (Hangosan.) 
Kont, jőj elő, ha itt vagy, Laczfi hí. 
Társad, ki hílak. Laczfi én vagyok, (Leül egy kőre.) 
Hah, átkozom, iiogy most kell sebbe esnem, 
Aligha jobb karommal biihatok. 

J^ont, Csóka jőnek. 

Kont. Lejöttem hozzád, Laczfi, men-e vagy? 
Hah! vérben, és e'halva : szólj, mi történt. 
Mi hajt vadonba hozzám téged is? 

Laczfi. Ön meghag)'ásod, hogy, ha kellni fogsz, 
S az óra eljő, itt keresselek. 

KoNT. Oh, vége annak, Laczfi : búni kell, 

S ez minden, a mit józan ész tehet. 

De jer lakomba, véred elpatakzik. 
Laczfi. Hadd folyjon, a magyar nem drága vér, 

Vizet kevertünk hozzá, és azóta 

Fel nem loboghat, mint a tiszta láng. 

Bujdosva sárpatakként folydogál, 

S posványiban magának nyög panaszt. 
KoNT. Oh, hogy viharral rúghatnám utánad; 

Mert úgy van, Laczfi, lágy fiak vagyunk. 
Laczfi. Úgy van? s te nem mondsz ellent, Kont, te sem? 

Nem úgy, ha mondom, bajtárs, nincsen úgy. 

Oh, hogy még hallgatsz, s míg én lángolok. 

Te oly hideg vagy, mint a jég hazája. 
Kont. Majd felhevülök általad, s te hűlsz, 

S így a legillőbb mérsékkel birandunk. 

Jer, bágyadásod ájulásba hoz. 
Laczfj. Oh, a zsivány galyak közt szúra meg. 

Nyomomba csúszott, mint az ál kigyó 

S elárulám véletlen a helyet. 

De néma már, nem mondja senkinek. — (Bementében.) 

Én bágyadok ; de semmi ! oh barátom, 

Él még a hü magyarnak Istene, 

Csak tűrni, merni kell. — Hah átkozott! — 

De Kont, ne aggj, én híreket tudok. 
Kont. Meghalljuk azt is, csak légy csendesebb, 

A nag)' hevület nyilt sebednek árt. 

Jer, jer, pihenj meg, aztán szólhatunk. (Laczfi s Kont ei.) 
Csóka. Csak szép az, míg a szív nem jégverem, 

Mig benne élet és erő lakik. 

Mint Laczfiéban. Menydörgő egy ember. 

Egykor hegyek közt nyári fergetegben. 

Midőn fölöttünk villám harsogott, 

A mennykövekkel haliam pörlekedni. 

Miért nem dörgik a magyar nevét, 

Miért nem irják tűzzel a nagy égre, 

Hogy lássa, hallja, s féljen a ki él. 

Azt mondja, így volt Bendegucz korában. 

De csakhogy itt van. Tán e bús vadonba 

Egy két vidámabb pillantást hozand. 

Én nem búsulok többet, már azért sem. 

Mert e kamaszt itt elterülve látom. 

Oh, a leány nem örvend úgy menyekzőt, 

Táncz ifjú tagját nem vidítja úgy, 

Mint engem illyen látomány. 

A vér-eb itt, most ő is port harap, 

Kinek tán legvitézebb tette volt, 

Hogy orozva gyilkolt, s a legjobbik az. 

Hogy a mit nem bírt, nem rabolta el. 

S utóbb is én temessem; átkozott tiszt; 

De megteszem, hogy döghalált )ie hozzon, 

S bagolyt hivők, nem saskeselyt torára, 

Hogy a minő volt, olly emészsze meg, 

(Kezdi kifelé vinni, azonban Kont s Laczfi jőnek.) 

Laczfi. Nézd, nézd, legényed hogy' gondoskodik. 

Kont. Temetni készülsz. Csóka? 

Csóka. Oh uram. 

Ha Isten úgy akarja, többet is. 
Laczfj. Nem rossz kivánság, s az még meglehet. 

Inkább mi, mint más minket; jó fiú. 

Vedd tőlem ezt, és említs meg, ha élsz. 

Szent László pénze, a vitéz királyé. 
Csóka. Az Isten adjon érte sok halált. (Ei.) 
Kont. Ketten vagyunk, s te tűrhetőn sebeddel. 

Szólj, honnan, és mi hírrel érkezel ? 
Laczfj. Még nem tudom, mint kezdjem : egy szavam 

Elég, ha kész vagy sorsot váltani, 

De sok, nagyon sok kell, ha elvonulsz, 

Bujdosni készebb ön hazádban is. 
Kont. Akár hová lesz hajló szándokom, 

Nem rossz kebelbe zárod titkodat. 
Laczfi. Oh, csak ne szűtelenbe. Megbocsáss Kont, 

Imént egy oly szót liallék ajkaidról. 

Mely fáj szivemnek, és megháborít. 

Villám, halál! talán én nem vagyok 

Dúlrabb s romoltabh minden társaimnál? 

Maradt-e másom életen kivül. 

Ez egy szegényen, hitvány bujdosón? 

Még is te napi többé ne lássalak, 

Te föld! alattam meg ne állj soha, 

S ne híjon engem senki Laczfinak, 

Ha mondtam egyszer: sors, ne bánts, elégi 

Kerestem a bajt, eltűröm, ha jött. 

De Kont — oh, mit beszéljek? — tégedet 

Ki ösmer így meg? Mellyik ember az. 

Ki valaha látta csüggedésedet? 

Mikor behozták ezt a gyermeket. 

Ki most nyalcunkra hág és öldököl. 

Nem úgy valál-e jobbján mindenütt, 

Mint vértavakban gázló óriás, 

S milyen halál volt, melytől rettenél? 

Én nem szelhettem akkor is, nem én, 

Mert, mintha ő teremtett volna, büszkén 

És megvetőleg néze ránk alá. 

S gyakorta mondtam, haj ! csak Kont ne volna. 

Mi könnyen oltanók el a tüzet. 

De most velünk vagy, Kont, és csüggedezsz? 

Ki másokért nem félted a halált, 

Önnön veszélyed megfáraszta-e ? 

Ne hidd, ne hidd, Kont. Gyémántszikla vagy, 

S megtörhetetlen, csakhogy nem tudod. 

Nap vagy, de nem tudod, hogy tündökölsz. 
Kont. Oh Laczfi, mért kell érzenem, hogy a kor. 

Melyről beszélsz, már régen múlt idő. 

Fekünni vágynék Tátra mély tövében, 

S nem tudni semmit a világ felől. 
Laczfi, Igen! ha úgy lehetne élve is, 

S még halni jókor van ; de bár maradj, 

Elmondom, a miért veszély között. 

Jobbat remélve, hozzád eljövék. 

Királyt kerestem, Kont, s találtam is. 

Királyt, barátom, a ki, mint magunk, 

Törvény alatt lesz, s úgy uralkodik. 

Nem mint veszélylyel járó üstökös. 

De mint szelíd nap fog világlani, 

S levert hazánkon új tavaszt derít. 
Kont. S ki az, ha titkod illet engem is? 

Laczfi. Minden magyart, s leginkább tégedet. 
Tudd, fejdelemnek Lászlót meghívók. 

KoNT. Te, s kik kivűled még a meghivók? 
Engedd, hogy hozzád e kérdést tegyem. 

Laczf]. a végek, és a liorvát tartomány, 
S a gazdag alföld, mind óhajtjuk őt. 

KoNT. Ha nem te mondanád, ezt kétleném : 
Én nem lehettem olly igen szerencsés ; 
Csak egy nemes sem kérte pártomat. 

Laczfj. Azt meghiszem. Tettekre kész erőd 
Pártot szerezni nem való. Tudom, 
Nyilván beszólál a hatalmasoknál, 
S midőn azok rémülve tetteidtől. 
Készek valának megtagadni téged. 
Akkor hivád meg, hogy fölkeljenek. 
De én, barátom, a hogy itt vagyok. 
Féreg gyanánt, mely porba csúszva mász, 
Koldusruhában jártam őket el, 
S midőn szivük megindult sorsomon, 
S a pénzt adák, egy hitvány madzag árát. 
Melyen, ha tetszik, fenn akadhaték. 
Akkor sugám meg üldözött nevem. 
Oh, láttad volna azt a változást. 
Bajtársim, a kik hadban ösmerének. 
Barátim, a kik óhajtoztak értem. 
Szomszédaim, kik pártomat keresték, 
S mind, a ki boldogabbnak láta hajdan, 
S vigan köszönté fénylő házamat. 
Elborzadott, és sírva néze rám. 
S nem volt-e, Kont, mit mondanom nekik? 
Szóltam, s hazudnom sem kellett, hogy őt 
Mint üldözőt, mint vérengzőt gyűlöljék. 
Nem volt nyugalma többé egynek is. 
Mind égtek, s égni láták házokat. 
Magzatjaikra gyilkot és halált. 
Magokra képzelének bujdosást. 
Lászlót neveztem akkor, s elfogadták, 
S most, útba ejtve téged, úgy jövék, 

Hogy érte tüstént két követ megyén. 

Ha ellenedre nincs, s velünk maradsz. 
KoNT. Te nagy jövendőt társz ki most előttem, 

Oh Laczfi, s lelkem, mint az elborult nap. 

Nem bir kihatni fellegei közül. 

Mi jobb hazánknak? a kérdés csak ez; 

Zsigmond, ha jó tanácsra hallgatóbb. 

Ha oly kevély nem volna, s kegytelen, 

Inkább legyen királyom, mint egyéb. 

Mert harczra termett és parancsoló, 

S parancsoló kell még most a magyarnak, 

Különben a párt szétszaggatja őt. 

De e László, mint hírből ösmerem 

Mi lanyha ember, milly élettelen, 

Alunni fogna, s mink is ő vele. 

Eh szomszédinknak martalékai. 
Laczfj. Neked, ha jól megértlek, e szerint 

Jobb saskirály, mint a szelíd galamb. 
KoNT. Ha már királyom, inkább sas legyen. 

Jól érts meg: én a gyávát szinte úgy, 

Mint a kegyetlent gyűlölöm. Dicső, 

S erények és tökélyek tűköre 

Legyen, kinek meghódolok ; de én 

Bálványimádó lenni nem tudok. 

A törzsököt, ha polczra ülteted. 

Bár csillagokból adj rá koronát, 

S nevezd uradnak, és a nap fiának. 

Törzsök lesz ott is, s én nem tisztelem. 

És, Laczfi, ettől tartok ; sok tanács 

Fog új uradhoz súg^/a dongani, 

S ha nincs erő s ész dermedett agyában, 

Nem ér-e több baj, mint most szenvedünk? 
Laczf]. Tündéri álmok bántanak, barátom. 

Lajost kívánnád vissza? nemde őt. 

Kit ezredekben egyszer ád az ég? 

Oh, rég imádtam én is már ezért, 

Felsíra lelkem, mint a tűz közül 

Az égő gyermek sír mentő után. 

De legyen igazság kérelemben is. 

A szép kor elmúlt, s század mulhatik, 
Míg csak felényi fénye megjön is. 
S ez a László, kit meghivánk királynak. 
Ha gyenge is, mint híre van, s szelíd: 
Nem áll-e őrt fölötte jobb karunk? 
Ha erő van bennünk, kell-e annak is? 
Nem jobb-e jó tanácscsal vinni őt, 
S az engedőnek elfoglalni lelkét, 
Mint egy makacstól veszni bűntelen, 
S kivűl-belűl romolván általa. 
Esőben látni a szegény hazát? 
KoNT. Jobb a kisebb a két gonosz közül, 
Az úgy van, Laczfi, én sem tagadom : 
De mellyik az, mi a kisebb gonosz, 
Előre mellyikünk mondhatja meg? 
Elláthatatlan sorsnak méhiben 
A még teendők vége rejtve van, 
S az ész, midőn ezt felkutatni vágy, 
Elvélt tudással csalja meg magát. 
Vagy mint bizol, hogy országos bajokban 
Tanácsadói mink leszünk leginkább? 
S a polczon ül-e már, hogy végezünk. 
Mint kik szivét birandjunk és eszét? 
Oh, Laczfi, ez tesz engem bujdosóval 
Ha fölkel a nép lázadó haragja, 
Megrázza régi alkotmányait, 
S a f ő gonoszt, mint terjedő fenét, 
S gyógyíthatatlant, vassal irtja ki : 
Kár vagy haszon, magáé, tűrje el. 
De átkozottabb ördögöt pokol 
Nem külde még fel, mint az ollyanok, 
Kik a talán jól nyugvó nemzetet 
Felháborítják, rá fogják, hogy ég, 
S hogy e tüzet csak vér olthatja el; 
Azért talán, hogy egy két nyugtalan 
A rend nyomását nem szivelheté, 
S pártos fejének hullni kell miatta? 
Még eddig, Laczfi, harczolánk magunkért, 
S magam, mert láttam a szomszéd veszélyt, 

A vér szolgáit ölni felriadtam, 

S én veszhetek, s még százan ilyenek; 

De most mi háborúba készülünk? 

Most egy király nyom, s bánt némellyeket. 

Majd kettő ezreket fog veszteni, 

És nincs kilátás, hogy csatájokon 

Rövid veszélylyel jobb sorsot veszünk : 

Megeshetik, hogy győzelmünk után 

Sebben halunk, s a ránk bizott haza 

Gyámvesztve szemfödélűl dől reánk. 
Laczfi. S ha dőlni kell, hadd dőljön vérben el, 

Szebb szemfödéllel nem nyugodhatunk. 

De Kont, nem ez bánt engem ; úgy találom. 

Hogy e komor táj elborít egészen, 

S bús látköröddé sírokat teszen. 

Kétled, tanácsunk első lészen-e? 

Kinek hatalma karjainkban, az 

Másnak tanácsát csak nem kérheti. 

Ha nyakra-főre veszni nem kivan; 

És a halálos alvót, a hazát, 

Az egy-két rendűiét nem dönti meg. 

Felrázza inkább, s újan élteti. 

Bizzál magadban, és az ügy jogában, 

Ne hagyj el most az egyszer, jer velünk. 

Jer a szabadba, láss harmincz nemest. 

Oly csüggedetlent szinte mint magam, 

S örülni fogsz, hogy nem vagy boldogabb. 
Kont. Vigasztalásod búsabb, mint akarnád: 

Én semmi jóra nem látok reményt. 
Laczfi. S határozott vagy, itt elvárni azt? 
Kont. A nélkül itt maradni rejtekemben. 
Laczfj. Oh, vajha rejteked legyen soká ; 

De üldöződnek sok kopója van: 

Utóbb is feltalál, s nőd s gyermeked 

Lesz martaléka kétkedéseidnek. 
Kont. Ha élek, és ez ép szív nem hagy el. 

Nem nézek sírva végső napjaikra. 
Laczfi. Oh, hát hiába jártam ennyire I 

Hiába bíztam, hegy vitéz neved 

Védszó gyanánt fog köztünk zengeni, 
S rövid csatánk lesz, hol te vagy vezér. 
Nekünk már többé vissza nincs utunk: 
Kész s gyűlt had áll a horvát széleken, 
S László, hogy tudjad, meg van híva már. 
Vér ontatik, bár milyen drága is ; 
Oh, jer velünk Kont, jer ; ha elmaradsz, 
Több kár esik, több vér fog omlani : 
Mi, míg fejünk áll, szemben harczolunk, 
És sírni fogsz, ha elveszünk miattad. 

Kont. Miattam? azt csak képzeled. 
Oh, sírni, Laczfi, lelkem sírni fog, 
Ha nem virágzik béke vér után. 
De hagyj nyugalmat. Én még új vagyok 
A bal szerencse tüskés útain. 
Feláldozám nem régen házamat, 
S családom bujdosóvá lett. Imént, 
Kiknél reméltem pártot és hatalmat, 
Nem ösmevtek rám, s elfordultanak. 
S ez óra adta vissza hölgyemet. 
Hagyj csendesebb órában végzenem : 
Elszánt vagyok bár veszni, s veszteni, 
A jobb ügyért nem renyhe még karom. 

Laczfj. Oh, csak hogy ennyi biztatást is adsz : 
Örömmel térek vissza hajiokodba, 
S jobb kedvedért itt töltöm a napot. 

Kont. S jobb kedvedért is, térj be, s légy vidám. 
A nő ne sejtsen gondot arczainkon. 

Vajdafí háza. 
(Éj, a szobát mécs világítja.) 

KoRPÁDJ (előjön). Nincs senki itt, az óra kedvező, 

Kibúvom árva, kedvetlen zugomból, 

S megmentlek, élet, régi nyűgömet. 

Oh kulcsa lánczaimnak, drága kincs. 

Mi szent kezekből jöttél, zálogul, 

Hogy még van egy szív, rajtam bánkódó. 

Itt vannak a rabság bilincsei, 

De elviendem őket lelkemen. 

Örökre, örökre bonthatatlanúl. 

Oh angyal, ollyan boldog és nyugodt légy, 

A millyen bujdosó s nem boldog én. (Ei.) 
Vajdafi (jő). Zajt hallok, nem vidító lánczzörejt : 

Mi nyugtalanítja ifjú foglyomat? 

Hah, lánczai itt hevernek, s itt üres — 

Ha elszökött, és úgy vani elszökött. 

Hajdú! — de mit zavarjam őt tovább? 

Oh, vajha elkerülje a halált. 

Mely bátyját oly rémítőn ölte meg. 
Korcsolya (jön). Uram, parancsolsz ? 
Vajdafi. Szólj, ki álla őrt? 

Korcsolya. Mind szétmenének, a sor rám maradt. 
Vajdafi. Nem láttál senkit? 
Korcsolya. Oh uram, dehogy nem. 

Vagy inkább hallottam csak; mert gonosz 

Az a nagy álom, elnyomott szegényt. 

Haliam, hogy ballag egynémely legény, 

De aztán ismét nem haliam, s aluttam, 

Mint a déczbunda, mert fáradt vagyok. 

Vörösmarty munkji. 111. 14 

Vajdafj. S mitől, te holló, tán a dőzsöléstöl ? 

S így áll-e őrt a hajdú nálatok? 
Korcsolya. Hej, így bizony; de Konrád tudja azt, 

Nálunk az őrök fáradt emberek, 

Hogy míg a többi talpon van, neki. 

Ha mámoros 
Vajdaf] (megüti). Mennydörgő harag! 

Te itt mesébe állasz, szemtelen, 

S előled a rab elvész, elszökik? 
Korcsolya. S hát elszökött? No, az nem üdvözül. 

Az embert így megcsalni ! Mondta volna, 

Hogy elszökik, tán megfogom vala. 

Hehe, szegény fi hát csak elszökött! 
Vajdafi. Tisztulj előlem, részeg, vagy bolond, 

Küldj társaidból, a ki szólni tud. 
Korcsolya. Csak a szokás, csak a szokás uram, 

S hát társaimból küldjek, mellyiket? 
Vajdaf]. Te még is itt vagy, kell, hogy bántsalak? 
Korcsolya. No, elmegyek hát. Majd ha tudni vágynál, 

Kont hol lakik, hol voltak Laczfi, Kont, 

S milyen vidék az, a hol ő lakik. 

És milyen ország, mellyik tartomány. 

Aztán csak engem kérdezz, Korcsolyát. 

(Mintha menni akarna.) 

Vajdafi. Mondád, hogy Korcsolyának hívatol ? 

Korcsolya. Ohó! hát köllünk? kérdik a nevet; 

De azt még meg nem mondjuk oly hamar. 

(Visszasompolyog, s vállát húzogatja.) 

Ez a vállam lejebb van mint amaz. 

Oh, én öreg legény vagyok. 
Vajdafj (félre). Utálatos nép! mindent pénz után tesz. 

S ez ostobábbnak készebb látszani, 

Csak hogy jutalmát jókor elvegye. (Pínzt vet le.) 
Korcsolya (mána nyúi). Hohó, hohó, a pénz, a pénz, a pénz. 

Ha meg ne fogjam, most is futna tán. 

(Vis.<.za akarja adni.) 

Vajdafi. Tartsd meg, neked van szánva. 
Korcsolya. Oh, az Isten - 

Vajdafi. Mondd el, mi hírt tudsz, és ne tétovázz. 



^Negyedik felvonás. 2 1 1 

Korcsolya. A híi-t tehát? Oh, hogyne mondanám el. 

Hogy én aluttam most, az nem csoda ; 

Mert messze úti-ól csak ma érkezem, 

S egy szónak száz a vége, ittam is, 

Öröm mián és félelem mián — 

Hogy a szegény fi elszökött, beh kár I 
Vajdafi. Madzagra kötnek még azért, vigyázz. 

Ha jobb hírrel ki nem pótolhatod. 
Korcsolya (ijedten). 

Hisz azt akarnám, csak hát hagyj beszélni. 

Hát — mint is kezdjem el — ha tudnád, merre van, 

Görbő fölött egy régi rengeteg, 

S az őzek völgye, méiy, mint a pokol — 
Vajdafi (tűrteienűi). Szólj, ott találtad őtet? 
Korcsolya. Ott, de hogy ! 

Éhen valék egy erdős oldalon 

Eltébolyodva, út nélkül, magam. 

S hogy ott tűnődtem búsan üldögélve. 

Egy holló szállá rám. - - Alkalmasint 

Halottnak nézett : oly mélyen valék 

Elmélkedésben út s kenyér miatt, 

S szememnek állt már a gonosz madár, 

Hogy azt kivájja. Akkor ébredek, 

S hál látom véres orrát, körmeit. 

És csattanásig pöffedett hasát ; 

Irtóztató volt látni. Hessegettem, 

De csak koronként röppent, és alig 

Lobogtatá nehézkes szárnyait. 

Utána mentem vérző nyomdokán. 

Mit láttam? Egy holt ember volt kinyújtva, 

Annak szivében fészket vaja már, 

S üressé tette mind a két szemét. 

Akkor jutott eszembe : hát ha itt 

A bujdosóknak gyilkos népe van? 

És szöktem volna; szöktem is, de merre? 

Sűrű bokor közt Kont házára buktam, 

Leroskadék, s a félelem megölt. 
Vajdafj. S bizonynyal mondhatod, hogy láttad őt? 
Korcsolya. Ne lássak többé ételt, s bort, ha nem 

Kontót, s fiát is, — oh, be szép fiú, 

S az anyja, mint egy ékes Magdala. 

Kont fegyverestűi állott a bokornál, 

Hol én füleltem. Most is kong fülem, 

A mint a földre dobbant mérgesen, 

S azt búgta : menni kell. 
Vajdafi. Hát nincsen ott? 

Korcsolya. Aligha van ; mert hej, kegyetlenül 

Készült az útra. Egy nyilat vetett fel, 

S azt mondta : Isten, tartsd meg a nyilat, 

S úgy üss agyon mint kór ebet vele. 

Ha a magyarnak kárát akarom. 

Ott volt az ördög Laczfi is vele, 

S káromkodott, hogy minden szál hajam 

Vasvillaként az égre borzada. 

És meghűlt bennem még a lélek is. 
Vajdafi. Nem hallal semmi szót Kont s Laczfi közt? 
Korcsolya. Nem, semmit is ; de sírást, vaj ! sokat. 

Az asszony és a gyermek sírtanak, 

S Kont félre fordult a bokor felé. 

Meglátott volna tán ; de egy könyű 

Gördült szeméből : akkor lelkem is 

Elkezde sírni, mint a kis gyerek, 

S mikor fölérzék, már nem voltak ott. 
Vajdaf]. Az utat, mely felé visz, nem felejted? 
Korcsolya. Ha volna út! Oh, akkor Korcsolyát 

Nem húzta volna annyi ág; hiszen, 

Egy rongy vagyok, s azt mondják társaim 

Hogy énbelőlem lesz a papiros. 
Vajdaf). Ne aggj azon, majd megtéríttetik. 

A mit kitudtál, senkinek se mondd; 

De készen állj, hogy elmehess, ha kell. (Korcsolya el.) 

Ez'eddig jól megy; biztat a remény. 

Hogy vége is jó lesz. Ön embereim 

A bujdosók völgyére buktának. 

Holott gyanútlan bizton táboroznak. 

Ezekre még ez éjjel támadok, 

S midőn veszettnek vélik sorsokat, 

Király kegyelmét akkor hirdetem. 

És Kontót úgy nyerem meg, hogy nejét 
Rejtett lakából elhozom fiával, 
S csak ő legyen meg, minden nyerve van. 
Mely dísz lesz ősz fejednek, Vajdafi ! 
Ha ennyi hősnek élte mentetik, 
S az üldözések vésze hallgatand. (El.) 
Korcsolya. Kiment az úr, most én gazdálkodom. 
Ezt a Konrádot, bár nagyon gonosz vér, 
Kívánnám szép szerén megoldani. 
Pedig ha rajta kapnak, hej, tudom : 
Hogy félre nyomják érte gombomat. 
Egyszer fogam fájt, s úgy pofon csapott 
Az átkozott, hogy elhullt négy fogam, 
Azóta nem mer fájni a beteg csont ; 
S a háladatlanság nem szép dolog. (Egy ajtóhoz megy ) 
Hadd lássuk, itt az ajtó zárva van. 
Hm! Hm! ha kissé megfeszítenők. 
Biz ez kinyílnék úgy, ni! nyitva van. 
Már erről senki sem tehet. — Barátom, 
Konrád barátom, jer föl egy kicsi nt. 

(Konrád jő, kezei hátra, szája bekötve.) 

Ej, ej, bizony nagy gondodat viselték, 
Hogy így beköttek. Mint vagy, hadnagyom? 
Nem jó lakás van ott lenn úgy-e bár? 

(Konrád haragosan dobbant lábával.) 

Vagy úgy! te nem beszélhetsz? semmi no! 

Mindjárt segítünk, végy lélekzetet ; 

Mert vajmi jó a lélekzet, kivált 

Ha van mit inni és harapni hozzá. 

Ej, ej! bizony nem tréfáltak veled. 
Konrád. Harcz háború! ezt meg kell torlanom. 
Korcsolya (ijedve). Hohó, csak meg nem ütsz, hogy 
Konrád. Oldozd le karjaimról a nyűgöt, [oldalak? 
Korcsolya. De aztán semmi rosszat sem mivelsz? 
Konrád. Nem többet, mint a mennyi telhetik. 
Korcsolya. No, úgy már megcselekszem, csak hogy 

Ha elfutottál, senkinek se szólj. [aztán, 

No, most szabad vagy, fuss a merre tudsz. 

De hát ne nézz rám oly irtóztatón. 

Konrád. A mennyi pénzem lesz, tied fele. 

Korcsolya. S ily haragodban mit fogsz tenni most? 

Konrád. Siess, hogy itt ne égj a fal között. 
Hamvában lássa házát Vajdafi. (El.) 

Korcsolya. Oh ördög, ezt oldottam én szabaddá. 
Tűz, tűz! Szaladjon minden jó keresztyén. 
Hej, tűz van, tűz van, ég a háztető. (Ei.) 

(Erdő.) 

(Csillagos éj, lassanként hajnalodik, a bujdosók hátúi fekve látszanak. 
Kent egyedül áll.) 

KoNT. Szépen ragyogtok szép hazám egén, 

Boldog világ dicső csillagzatj, 

S a melly uralkodik fölöttetek, 

Az esthajnaltűz lángja el nem öl. 

Békével álltok, s a nagyobb megett 

Van a kicsinnek pálya- s fényköre, 

S ezer közül csak néha vész el egy. 

Ha léte útját végig járta már. 

Oh, volna bár úgy itt is, a nagyobb 

Hagyná ragyogni a kicsint, s együtt 

Csillogva futnák békés útjokat, 

Mi lennél akkor, nemzetem, hazám ! 

De már remélni sem merünk, 

S a jó kivánat bennünk elmúlik, 

Mint a futó lány szomja, kit veszett 

Állat morog meg a forrás előtt. 

Erőt adott és bátorságot a 

Kemény természet énnekem, s szemem 

Nem rejti gyenge szűnek könnyeit, 

Még is ma sírva nézek föl reád, 

Te honni térünk tündöklő ege. 

Könyezve kérdem, mit vétettem én. 

Hogy fáradék, s jót nem remélhetek? 
Laczfj (kijő). Ki áll ott, mint az éjfél szelleme. 

Borúsan, és a csillagokra nézve? 

Kont az, nem nyughatik : még van mit veszteni. 

Ábrándozással űzi álmait. 

Égjen csak úgy ki, mint ez a kebel, 

Elszúnyadozhat egy világromon. 
KoNT. A vadfa, mely agg sziklán vert gyököt, 

A szikla, mely föld mély gyomrában áll, 

Éjszaknak a világgal kelt jege. 

Nem érzenek, nem fáj a szó nekik, 

Nem féltenek szép hölgyet, a fiú, 

S rokon baján meg nem rendűinek oh. 

De én fa, jég, én szikla nem vagyok. 

Nem nézhetem békén a vert rokont ; 

Hölgyem siralmát, és a gyermekét 

Ha hallom, a kard megmozdul kezemben, 

S bántójokat temetni készülök : 

Azért most e vadonban bujdosom, 

Mint a veszendő lélek, és midőn 

Minden ragyogvány teljes díszben áll. 

Csak a reménynek nincsen csillaga. 
Laczfi. Mi hajt ki téged, Kont, a csillagokhoz? 

Álmatlan észszel mit tünődöl itt? 

Magányos csüggésiden hazánk 

Sérelme nem szelídül, sem szivünk. 

Aludd el a lesújtó gondokat, 

S jobb kedvvel ébredj a tett hajnalára. 
Kont. Sok a mit mondasz, Laczfi, és nehéz. 

Tudod, bizalmam nem volt, hogy jövék, 

S egy érzetem van, mely most is gyötör, 

S magányos rejtekembe visszahí. 

Az állat is, mely bár üldöztetik, 

Hű a tanyához, hol kedvelti vannak, 

S hunyó erővel értök harczot áll. 

Én elhagyám azt ok- s reménytelen, 

S az álom — oh, becsüld meg azt, ha van — 

Kérelmeinkre az nem száll alá. 

Megkínál önként gond- s bajmenteket. 

De fut kebeltől, melyben bú lakik. 

En ébren alszom, és az én szemem 

Nem huny le, mint más boldog emberé, 

Nem mint azé, ki békén szúnyadoz, 

S nem álmodik halállal, bár sokan 

Méltatlanul meghaltak általa. 

Az senkitől nem tarthat, mert az ontott 

Jobbágyi vér nem látszik bíborán. 
Laczfi. S irígyled ezt az álmot? Hagyd neki, 

Az, ördögökkel álmodik, fölötte 

Hajszálon függő kard a kész veszély. 

Mely nyugta ellen pártot esküdött. 

De mink, ha mink nem alszunk békivel, 

Akkor ne tudjon álmot a fiú, 

Kit ölben anyja ringat édesen. 

Jogunk van rá, hogy álmunk jó legyen. 

Jer, jer nyugodjunk, lásd, a csillag is 

Megunta kék útját, s alunni megy. 

Miként sugárzott, immár nincs nyoma. 

S tudod, barátom, az ki csillaga? 
KoNT. Mienk! 
Laczfj. Mért nem Zsigmondé? mink, vagy ő! 

Ha erre alszunk, jó álmunk leszen. 

Csak egy nap út még, aztán hon leszünk. 

Pihenj le, Kont, pihenj csak egy kicsint. 

Én addig itt helyetted őr leszek. 
Kont. Szavadra bíztam, Laczfi, sorsomat, 

Először életemben más szavára, 

S ím, most is engedek ; de tudd meg, e szem 

öt éje már, hogy álmot nem kivánt. 

S ha most lehunyhat, jó jel a reményhez. 

Egy gondolat bánt, Laczfi. Nem becsülöm 

És nem kivánom, mert hitvány s gyötör 

Ez a porélet, nem bálványzom őt ; 

De mig magam nem, más ne rontsa el ; 

S ez a szugoly völgy nem tetszik nekem. 

Mikor vadászni jártam, és a büszke szarvas 

Ily völgyre bukkant, kész volt a vadászat; 

Elálltuk mindenütt a réseket, 

S gyilkos nyilunktól eldőlt a nemes vad. (indú) ) 

Isten velünk. 
Laczfi. Te búcsúzol ? 

Ko^^r. Miért ne? 

Az álom, mondják! testvér a halállal, 
S én most alunni térek. 
Laczfj. Légy nyugott. 

Most Laczfi áll őrt álmaid felett. (Kom el.) 
Ha még soká tart bolygó életünk. 
Kórrá betegszem Kont kétségitől ; 
De lélek - oh, ha így nevezzelek, 
És nem vagy pára, mint a vert ebé — 
Csak most ne hagyj el, később nyughatol, 
Halálban is, csak harczmezőn, ne itt. 
De mily dobajnak hangja zúg körűi? 
Hah, mintha szósugalmat hallanék, 
S árnyékot elszúnyt társaim fölött. 
Fel! keljetek fel, társak, árulás! 
Itt áruló van, társak, keljetek. 

Poroszló (jő s elveszi Laczfi kardját). 

Hallgass, vagy meghalsz. 

(Többfelől poroszlók jőnek.) 

Laczfi. Férgek martaléka! 

Ki vagy te itt? add vissza kardomat. 
Poroszló. Kérd a királytól. 
Laczfi. Hitvány! a hüvelylyel 

Verlek pokolra. Vissza kardomat ! 

(Kívül hallik Vajdafi szava.) 

Le a fegyvert, vagy mind meghaltok itt. 

(Vajdafi jő poroszlóival, kik néhány megkötözött nemest vezetnek. 
Kont ellenben szabad társival jő.) 

KoNT. Hazudsz öreg, Kont mondja, hogy hazudsz. 

Kont, a ki megszalasztott a síkon, 

S most itt, ha vissza nem térsz, eltemet. 
Laczfi. Ne hagyd magad Kont! hah, hogy jobbomat 

Nem bírhatom, hogy most nem bírhatom! 
Vajdar. Nagyobb erővel mit fogsz tenni, Kont? 

Légy engedőbb. 
Kont. Hol a nagyobb erő? 

Zsiványok! a kik éjjel csúsztok el, 

A bujdosók álmát öldökleni, 

Ti nálatok van a nagyobb erő? 

Bajtársim erre, hozzám álljatok. 

Haljon meg, a ki lépést tesz felénk. 

Jertek, ti bűnös pénzen vett poroszlók, 

Jertek, hogy elnyeljétek Kont vasát. 
Vajdafi. Nem lészsz magadhoz semmi irgalommal? 

Kont, mást kivánna hölgyed és fiad. 
Kont. Veszsz el, hogy azt említed, áruló, 

De tudd meg, avval sem győzsz szívemem. 

Mig íz mozoghat bennem, míg ez a vas. 

Mely gyakran őr volt értetek hadakban, 

Lábaimhoz nem hull, nem lehetsz birám. 

Fürödjék meg véremben lelketek. 

Magad, ha hős vagy, jer, s temess el itt. 

Vagy én temetlek e vasammal el, 

S véixddel írom a fák törzsökére : 

(•Mélyen van itt, s átokban Vajdafi, 

Hogy éjjel honnosait megölni jött. 

Azért merült oly mélyen Vajdafi. » 
Laczfi (Konthoz). Áldjon meg a vitézek Istene, 

Maradj szavadnál, öld a gyáva népet. 
Vajdafj. Vártam, mig első lángod ellohad, 

S az ész hatalma, a szív gerjedelme 

Bitor haragod helyébe visszaáll. 

Ész, szív az benned, a mit tisztelek. 

Vitéz csak addig vagy, míg az vezet, 

Okos csak addig, míg ez bátorít. 

Hagyj szólanom Kont, hogy hihess szavamnak. 

(Hajdúihoz.) 

Hozzátok erre a kötötteket. 

Kont, látod ezt? itt vannak társaid. 
Kont. Mit árt ez annak, a ki halni tud ? 
Vajdafi. Akarod-e azt is, hogy feloldjam őket ? 
Kont. Akarom, igen, s adj kardot is nekik. 
Vajdafj. Én honfi vért nem jöttem ontani. 
Kont. Nincs honfi vér itt több, mint a mienk, 

S abból nem ontasz csak fél cseppet is. 

Ha társaimmal síkra kelhetek. 
Vajdafi. Gonosz gyanúkkal űzsz el, mint ravaszt, 

S alávalót, mely nem valék soha. 

S megérem, úgy segítsen Istenünk, 

Hogy jobb hited lesz szándokom felől. 

Örök bolyongás élted nem lehet; 

Utóbb is a veszély, mely útadón, 

Mint őr szelindek, lesben jár, elér, 

S húnytod fölött vad diadalmat üt. 

Vassal kivánt eldúlni a király, 

De józanabb szándékra biratott. 

Többé nem óhajt vért, és esküvel 

Fogadta, hogy kegyébe vesz megint : 

Egyezni kíván, és nem veszteni. 

S a mit gonosz vér, s tán gonosz sugalmak 

Tőnek, s tetettek ádázul vele. 

Ország előtt ígéri józanon 

Bölcs és szelíd kormányra váltani. 
Laczfj. Istentelen csalás, oh Kont, ne hígy. 
Vajdafj (Laczfihoz). Vitéz, ha így szólsz gondolatlanúl, 

Magadnak ártasz és bajtársaidnak ; 

Légy veszteg, vagy menj, és ne háboríts. 
Laczfj. Én háborítlak? háborítson az 

Éjféli villám, melly utóbb is ily 

Undok csalásért álmodban megüt. 
Vajdaf]. Magadra vess, hogy így bánom veled. 

(A hajdúkhoz.) 

Vigyétek félre, s várjatok reám. 
Laczf]. Hah! hogy vasammal nem felelhetek. 

Kárhozzatok pokolra, gaz fajok. 

Én elmegyek; de Kont, ne higy nekik. 

Karddal felelj, és ölj helyettem is. (El.) 
Kont. Hallottad őt, mit vársz még, Vajdafi? 
Vajdafj. O ugy beszél, mint minden tette volt. 

De légy te ollyan, mint előbb valál, 

Mint teljes élted híre megkívánja. 

Meggondolással bátor és nemes. 

Űzd el szivedből a gonosz gyanút. 

Mely benne kárral s pártosul lakik, 

S légy több bízással hozzám, mint barátod. 
Kont. Okom van, annyival sem lenni ; Vajda, 

Te gyilkos úrnak vérszolgája vagy. 
Vajdafj. Csak gondolod ; ha élünk, mást itélsz. 

KoNT. Egy szó, mint száz, én nem hiszek neked. 

Hagyj menni útainkra, s menj te is. 
Vajdafj. Magad javáért sem teszem. 

Úgy jöttem, hogy szelíden végezek, 

S ha nem tehetném, a vad hajdúság 

Véres kezétől vesznétek ki mind, 

S a földig eldúlt puszta házhelyen 

Az sem maradna majd, ki megsirasson ; 

Az Isten látja, ettől tartok én, 

S hogy elkerüljem, önként vállalám 

E sok bajokkal tüskés utat el, 

Már szinte agg koromban, s bértelen. 

Hogy a hazának visszaadjalak. 

Nemes barátim! nem mint gyilkosok 

Vezére jöttem. Mentségül vagyok 

Küldetve hozzátok. Zsigmond király. 

Ha hűségére tértek, megbocsát. (A poroszlókhoz.) 

Vitézek 1 oldjátok fel őket. — így 

Jelenjetek meg a király előtt. 
KoNT (beteszi kardját). Most meg vagyunk kötözve, társaim. 
Vajdafi. Hős férfiú, én szánom sorsodat. 

És nem csodálom, hogy fellázadott 

Hajolhatatlan lelked hinni fél ; 

De nézz reám, és halljad eskümet. (Leveszi sisakját.) 

A mint fejem megőszült, úgy soha 

ósz kort ne érjen semmi nemzetem, 

A mint reménylek boldogabb jövendőt, 

Ugy attól mind örökké elszakadjak, 

Ha álnokul, ha csalni jöttem el, 

S ha, mit beszéltem, nem mind szent valóság. 
KoNT. Te ingadóvá tettél, Vajdafi, 

Gyanúm jegét feloldja szózatod, 

És hallgatóvá lesznek kéteim. 

De mind ez társaimnak szól, magam 

Mélyebben állok tetteimmel : ám 

Láttad, mi történt. 
Vajdafj. S még is mondhatom, 

Hogy nincs kivétel, mentve vagy te is. 
KoNT. Ha úgy van, s nem csal eskütt szózatod, 

Hagyj bujdosónak lennem, Vajdafi. 
Nem több jogot, csak annyit hagyjatok, 
A mennyivel bír a vad erdeimben. 
Mely fut, bolyong, és fáradott fejét. 
Ha elkerülte tőrét a vadásznak. 
Kemény fatőben békével lehajtja, 
S az ősz levéllel eltakarja őt. 
Oh, bár takarjon úgy el engem is! 
Hogy, a ki ösmert, meg ne lásson így. 
Idő előtt legyőzve, harcztalan. 
Vajdaf). Szabad vagy, a mi tetszik, azt mivelned ; 
De a hazának rád szüksége van. 
És nőd, fiad, mi sorsra várjanak. 
Ha elvonulsz az élet dús erétől. 
Hol emberléted boldogsága forr ki. 
KoNT. Oh, a vadaknak martalékai ! 
Vajdafj. Légy csendesebb, Kont, arról is tevék; 

Nyomodba jőnek hölgyed és fiad. 
Kont. Nyomomba jőnek! Hah! Ki mondja azt? 
Vajdafi. Én mondom, s úgy van, meg ne háborodjál. 
ók a bolyongás puszta táborából 
Nyugházba térnek, élni boldogul. 
Csak a mit jól kezdettek, utjokat 
Daczoddal, rossz gyanúból, el ne rontsd. 
Add kardodat - Kont. 
Kont. Én-e kardomat? 

Vajdafi. Vagy bár ne add, de jobbnak tartanám, 
Ha fegy veretlen jőnél ; a király 
Szelíd alázatot kívánna tettedért. 
Mely büszkeséggel megbántotta őt. 
Kételkedel? Lásd, mind valót beszélek: 
A titkos utat meglelem lakodhoz. 
Kont. Oh, még ez egy volt hátra! — Vajdafi, 
Most én vagyok kezedben, lássa meg 
A büntető ég, mint bánol velem. 
Vajdafi. A mint fogadtam, s méltó vagy reá ; 

A büntető ég rontson el, ha nem. 
Kont (kardját leoldva). Od' adjam hát ez egy szolgámat is. 
Jó, rossz napomban leghűbb társamat? 

B vértanúját minden tetteimnek, 
Melyek felejtve vannak, mint magam? 
Ember, kit ádáz sorsa megtörött, 
Társ, kit baráti gyáván elhagyának, 
A hős, kinek bajtársit harcz ölé meg. 
Ha még ez egygyel bir, nem csüggedez. 
Becsületét megvíja s úgy hal el ; 
Száz béres szolga reszket még előtte, 
És a halál ijedve száll belé. 
O kard, mely őrzéd Kont becsületét. 
Ha érzenéd e búcsubánatot. 
Megolvadozna zoi'don erezed is, 
S aczél könnyekkel folynál el kezemből. 
Oh, birlak-e még, kardom, vagy soha? 
De el kezemből, vedd át, Vajdafi, 
S megemlékezzél, hogy Kont adta át. 

(Átadja Vajdaíinak.) 

Vajdafi. A mely hazáért hordozád dicsőn, 
Az fogja ismét oldaladra kötni. (Kezet nyújt.; 
Fogadd helyette addig e kezet. 
Mely nem remeg bár harcz munkáitól, 
Még is szívesben s óhajtvább fogad 
Baráti jobbot, mint hideg vasat. 
Kövessetek, s az Jsten lesz velünk. (Ei.) 

(Kevís váratta Júlia elbontott hajjal rémülve jő.) 

Júlia. Mi zaj, mi zúgás üldöz engemet? 
Mi kétes hangok annyi táj felől ? 
Hah! mintha minden szálfa rengene. 
És rám akarna dőlni, -— borzadok. 
Eltébolyodtam, és ez utakat, 
Hol társaimmal, s annyiszor magam 
Mulatva jártam, már nem ösmerem. 
A láng emészti honn az ős lakot, 
Cselédim a zavarban szétfutának, 
Fáradtan, elrémülve, egyedül 
Atyámat e vadonban hol lelem? 
Oh, csak kijutnék rémlioniályiból, 
S még egyszer látnék puszta tért, s eget, 
Nyugottan nézném hamvadó lakunkat, 

S vég villanását könnyem oltaná. 

Jaj, meiTe térjek, elhagyott erőm. 
Konrád (lappangva jő). Micsoda pityergő asszonyállat e/? 

Te vagy madárkám? Hah! csak hogy te vagy, 

Majd útitársul elmegyed veled. (Mej^ragadja.) 

Szépséges angyal ! 
Júlia. Szent Isten, ki ez ? 

Oh, én oda vagyok. (Lerogy.) 
Konrád. No, csak ne oly mohón. 

A lelkemadta szinte tudja, hogy kell. 
JÚLJA (fö)emeikedik). Kegyetlen ember, mit kivánsz velem? 
Konrád. Megérted azt még jókor ; jer tova ; 

Hová az erdő titkos csendé hí, 

A rengetegnek jőj homályiba, 

Ránk botlanának itt az emberek. 
Júlia. Utálatos, mit séitesz engemet 

Kétértelmű szavakkal? Hajdú vagy, 

S neked is atyám parancsol, Vajdafi, 

Bocsáss el innen ; lánya én vagyok. 
Konrád. Oh, szép leány, s te Vajdafi lánya vagy? 
JÚLJA (magában). Talán tagadnom kellett volna, jaj ! 
Konrád. Te vajda lánya, én Konrád vagyok, 

A vajda pinczéjének gyermeke, 

Kinek száját apád elkötteté, 

S monda : ha kedved esküvőre áll, 

Esküdj' az alsó börtön fenekén — 

S kigyók, békák hallgassák esküdet. 

Ezt mondta : és valóban a kigyók. 

Békák kijöttek, mintha csúfomul 

Szót várnának, midőn nem szólhaték. 

De most szabaddá lettem, s eljövék, 

Köszönni hozzád, ifjú kedvesemhez. 

Mint férjedet, most úgy nézz, és kövess. 
Júlia (leiérdei). Vitéz ember, ne ronts el engemet. 
Konrád. Nem a világért, azt én nem teszem. 

De a tatárba is ! ne sírj, hiszen 

Lesz, a ki sírjon, jersze gyorsan el. 
Júlia. Ember, ha még embernek mondjalak, 

Ne kísérts Jstent, légy hozzám szelídebb. 

Oh, a te arczod nem mutat gonoszra, 

Légy hívebb hozzá, hagyj távoznom innen. 
Konrád. No lássa bár ki, még belém szeret. 

Hiszen csak azt kivántam. Jer szivem. 

Jer, én ez arczhoz hű leszek, s vele 

Megnépesítem nemzetségedet. 
Júlia. Istentelen, nincs benned irgalom. 

Oh, még ha kérnem engedsz, kérlek e 

Gyarló tettemre, mellyet még becsülsz, 

Szülőd kínjára, elmúlt jobb korod. 

Gyermek korodnak szentségeire, kérlek. 

Ne bánts engem, boldogtalan leányt. 

Ha elbocsátasz - oh, de mit beszélek! 

Elvesztem, Isten ember elhagyott; 

A kőszivűnek rettent lángszeme. 
Konrád. Hagyd a könyörgést, s jőj, ha jót akarsz. 

Sietnem kell, itt gyér még a vadon, 

Még ránk találhat bukni Vajdafi. 
JÚLJA. Vad állat, tudd meg, itten jár atyám, 

Ha felkiáltok, szörnyet halsz ezért. 
Konrád. Jól van, kiálts; de tudom, megfojtalak. 

Csúffá teszem tündöklő testedet, 

Csúffá, hogy visszatérő lelked is 

Elborzad tőle, s meg nem ösmeri. 

Jer, égen földön nincs, ki mentene. 
Júlia. Oh, hát legalább ölnél meg e helyen. 
Konrád. Megöllek, meg, de úgy, hogy élj. 

S mondhasd apádnak, hogy megöltelek. 

(Júlia ájulva letogy.) 

Hát így vagyunk? így jó. A legsűrűbb 
Erdőbe viszlek, honnan a nap is 
Irtózva fut, s elhalnak a zajok. 
Hol a sötétség és a némaság 
Egymásba kapcsolódva rémeket 
Nemeznek a bús, hosszú éjszakának ; 
Hol a futó vad nem talál vadászt. 
Lakásod ott lesz, s boldog életem. 
Kedves leányka, még most láthatom csak 
Szépségedet, mely mint a tiszta hold 

Elhunyni látszik halvány arczidon. 
Úgy van! beviszlek, és ott rejtlek el, 
Hol ösmerősöd nincs több, mint az tg, 
S kit lábaiddal nyomsz, a néma föld. 
Míg nyugszol, a királynak bíborát 
Elrablóm érted, legjobb étkeit 
Lopom le asztaláról, hogy neked legyen. 
Az egyház kincsét, a szegény falatját, 
Ha megkivánod, mint adót hozom meg, 
De mind ezért sziveddel áldozandol, 
S szerelmeiddel, millyent még soha 
Ember nem érzett. Rablás és szerelmed, 
Csak e kettőből állhat életem. (Fölveszi.) 
Nem enged majd? Ki mondja ezt nekem? 
Talán nem enged, - Hah, hát megkötöm, 
S hiába sírjon. Győz a több erő, 
S most jó szerencsét, Konrád, vagy soha ! 

(El. Nem sokára visszajő Korcsolyával.) 

Konrád. Mért csaltál erre? szólj, vagy elmegyek. 
Korcsolya. Pajtás, vagy hadnagy úr, ezt a leányt 

Ne bántanád talán ; vigyük szegényt 

Atyjához inkább, megbocsát hibánkért. 
Konrád. Mondd ördögödnek e tanácsodat, 

Hagyj dolgaimnak békét, s menj tova. 
Korcsolya. Nem, illyenkor már nem megy Korcsolya, 

Csak egy nyomot sem, míg nem jősz vele. 
Konrád. Te gátlanál meg, hitvány? 
Korcsolya. Oh, igen, 

Hitvány valék, midőn e lánczokat 

Leszedtem rólad. Ott a föld alatt 

Rohadtál volna inkább, és kigyók 

Ásták volna ki két szemed világát. 

De tudd meg, a lányt birni nem fogod : 

Reád kiáltok mindent, a mi él ; 

Rettegj, ha meglát, eltép Vajdafi. 
Konrád (megdöfi). Mondd ezt anyádnak, a ki veszni szült. 

Ínséges állat, engem nem zavarsz. (El.) 
Korcsolya (lerogy.) Oh átkozott I jó tettért így fizetsz. 
Korpádi (jő.) Mért nem maradtam lánczaim között? 

Vörösmarty munkái III le 

Itt, e szabadban, a hol nincsen ő, 

Szorult szívemnek oly szűk a világ 

És puszta, mint a puszta ház, holott 

A vég lakó is, a remény, kihalt. 

Még is, mi álom képét kergetem? 

Mikor beléptem, sűrű lomb között 

Megnyílt egy út, és rajta nő-alak 

Suhant el, ollyan gyöngéd, oly sugár. 

Ha ő az, oh, ha ő az, hol keressem? 

Jajt hallék, vagy csak véltem hallani, 

S a felsohajtás kérő hangjait. 

És mintha ő lett volna : gyászosan 

Ügy csendült meg lelkemnek húrjain 

Egy szó az emlék rózsaujja közt. 

Ha ő az! hagyj el, égő gyötrelem. 

Vagy súgd meg, merre, hol keressem őt ? 
Korcsolya. Jaj, megvert engem mind a három Isten, 

E szörnyű sebben el kell romlanom. 
Konrád. Hah, ez sem a szerencse gyámfia. 

Társ nélkül, undok sebtől véresen. 

Ki vagy, nyomorgó, a ki fekszel itt? 
Korcsolya. Menj arra, ott van egy vad fegyveres. 

Olyan ruhájú, mint én, egy leányt — 
Korpádj. Mit, egy leányt? 
Korcsolya. Oh, egy szegény leányt 

Rabolt el innen. Hallod a sikoltást? 
KoRPÁDi. Ég és villám! 
Korcsolya. A villám! oh igen, 

Az üssön a világba és belém : 

Most éltem volna még, és meghalok. (MeghaH 
KoRPÁDi. Hová menjek? Hah! némító halál. 

Mért nem felelsz a megnémult helyett? 

Ott a sikoltás, oh egek! mi ez? 

(EJrohan. Másfelől Konrád egy farkassal viaskodva jő.) 

Konrád. Jaj! jaj! mi éget engem. Jaj nekem! 
Hol vagy, te marh,a mért nem marsz agyon? 
Hol van még élő, hogy megöljem őt? 

(Dohosén vagdalkozva kimegy. Korpádi Júliát vezeti, ki az őrület nímely 
jeleivel némán jő mellette.) 

KoRPÁDi. Szegény, szegény leány, ki bánta tégedet? 
Ki kötött le vadán vad fának kérgihez? 
Oh szólj, kit öljek meg, embert vagy ördögöt? 
Ki bánta, életem, ki bánta tégedet? 
Haj 1 haj ! hisz én nem így, épségben hagytalak. 
Hová veszett rózsás ajkad mosolygása? 
Hová, hová hunyt el tündöklő két szemed, 
Könyekbe mért merült orczáid ragyogása? 
Ne sírj, ne térdepelj, én Isten nem vagyok, 
Ne sírj, ne térdepelj, mert meghalok veled ; 
Nem nézhetem tovább vérző siralmadat, 
Nem hallhatom szörnyen megdobbant szívedet. 
Jaj ! Jaj ! ne sírj, ne tépd szép szőke fürtödet. 
Ne vájd, ne szórd reá a bűnös föld porát. 
Mondd meg, mi kell, honnan mit hozzak el neked ? 
Ha halni vágyódol, hová temesselek? 

(Júlia egy fató'höz borúi.) 

Ide, ide hát! a föld gyomra rejtsen cl, 
Fekügyél le mélyen, s aludd el kínodat, 
Rád döntöm agg Tátra sziklás rengetegét. 
Rád öntöm a tengert, hogy meg ne lássanak. 

(Kardját az égnek tartva.) 

Csak addig. Isten, addig adj erőt, 
Míg a boszúnak áldozik karom. 
Szenteld meg haragoddal e vasat. 
Tedd gyilkolóbbá minden földinél, 
Aztán hidd vissza kínos lelkemet, 
S örökre vedd el szörnyű álmait. (Jndúi.) 
Lel Júliámnak kinzóját lerontom, 
S ha halva van, sírjából fölverem. 
Hogy új halállal szörnyebben megöljem. (Ei.) 
Júlia (föikei.) Korpádi volt ez ? oh, egy másik ember. 
De az nem ő volt, az vitt innen el. 
Az megkötött, és elszakasztott engem. 
Oh, itt is, itt is elszakasztott engem. 
Te szép vadállat, merre jársz te most? 
Szegény! tüzet raktak te benned, nagy tüzet, 
Attól haboztál szép fehér habot. 
Oh, majd ha azt az embert megfogod, 

Állad között ropognak csontjai, 

S vergődő szíve gyomrodban megég, 

Nem sírok én ; örülök s meghalok. 

(Meglátja Korcsolyát.) 

Jaj a vadállati Nem, nem, ember ez, 
Egy alvó ember, véres álmot alszik. 
Szegény! szegény! piros az egyik oldala. 
Oh, ez bizonynyal nem kötöz meg engem, 
Isten veled, te alvó ember, én 
Mindjárt jövök, még társakat hozok, 
Egy embert, és egy farkast, - jaj nekem, 
Nagyon meleg van, ég a háztető. 
A szép virágnál nincsen szebb virág, 
Szegény virágim szomjan vesztek el. 
Isten veled, te alvó ember addig, 
Én ezt az ásót elviszem magammal. 

(Korcsolya kardjával el). 

J^orpádi s J^onrád (jőnek). 

KoRPÁDJ. Te átkozott atyának gyermeke, 
Sátán, mi méltó kínnal öljelek meg? 
Megállj ! lator, hogy összetörjelek, 
S gonosz magúi elszórjam csontodat. 

Konrád. Ne jőj közelb, ha kedves életed, 
Veszett vad vére habzik kardomon. 

KoRPÁDJ. Hazudsz, czudar, azt is kardom vágta le, 
De veszsz meg tőle, s égj, mint a pokol. 

(Harczolnak. Konrád elesik.) 

Konrád. Oh, újra égnek minden kínjaim, 
Szabadíts meg ember, és megáldalak! 

Korpád). Nem, féreg, élj, és kínlódjál magaddal, 
Élj mint az ördög, és lélek gyanánt 
Üljön beléd a gyilkoló halál. 

Konrád. Oh, jég és tenger, mért nem öltök el. 

KoRPÁDJ. Ügy, úgy! csikorgasd. Majd ha a dühnek 
Órája eljő, s még sem halsz meg, akkor 
Gyógyulok én meg, addig itt heverj. 

Haljon meg, a ki hozzád nyúlni mer, 
S csak egy szikrát is elvesz életedből. 
Vajdafi (jő.) Ki bántja szolgáimnak egyikét? 
Korpád). Ne bántsa senki, én megőrzöm őt. 
Vajdafj. Korpádi, hol maradtak lánczaid? 

S te újra bűnt követsz el, vakmerő, 

Midőn megtérnek minden társaid. 
Korpád]. Megtérnek? 

Vajdafi. Nincs különben, kardot adj. 

Korpád). Ha még kivánnál veszni. Mit csodálsz? 

Ez egy veszett vad véritől piros, 

És ezt dühödtté vágta, nézd meg őt. 
Vajdaf). Hah! mit kell látnom. 
Konrád. Ölj meg, Vajdafi, 

S legüdvözítőbb tetted az legyen. 

Hah, jég és tenger! adjatok vizet. 
Vajdaf). Gonosz voltál, de véged szörnyűsége 

Szánásra hí, hogy kínodat megöljem. 
Korpád). Inkább bántsd a tigrisnek kölykeit. 

Mint e pokolfajt; egy halál kevés. 

Én száz halállal gyilkolom meg őt. 

Hol van leányod? 
Vajdaf). És te kérdezed? 

Korpádi. Nézd, hogy' dagad ki mind a két szeme. 

Nézd, hogy' vonaglik. Nem dühlángoló 

Vad állat, és nem seb okozza azt, 

A bűn! a bűn! a lélekgyilkolás. 

Oh, hol van lányod, árva Vajdafi? 

Nézd, oly gonosz név nincs, mely ehhez illjék. 

Nincs a pokolnak méltó kínja hozzá; 

De ha kérdezem, lányod hol vagyon ? 

Nézd, arra meghal, és elkárhozik. 

És újra él, hal, és elkárhozik. 

Haj! haj! csak én is vesztem volna el. 
Vajdaf). Mely titkokat beszélsz te, fájdalom 

Hangján szivemnek? Szólj s ne tartogasd 

Gyötrelmeműi kétségben lelkemet. 
Korpádi. Oh, minden megvan ; halj meg hát gonosz, 

Embertelen szív, halj meg általam. (Megdöfi.) 

Korpádi öl meg, a ki kínodon 

Nem érez többé enyhülést. 

Korpádi öl meg, hogy csúf torkodon 

Elátkozott hangok ne jőjenek. 

Oh, undok tett, az éjnél undokabb! 
Vajdafj. Képedve állok, és eszem, szivem 

Nincsen helyén. Mint a halál fia 

Csak azt sejtem, hogy szörnyű végzet ér. 
Korpád). Veszsz el te is, szerencsétlen vasam. 

Ember kezébe bár ne jőj soha ; 

Korpádi többé vissza nem vészen. 

Még egy van hátra, a mit végezek, 

Aztán vezess Zsigmondhoz, Vajdafi, 

S csúfolj meg ott, ha halni rettegek. 

Most jer, vég munkám illet téged is. 

Hah, jőnek; ő az! Isten, és te élsz? 

(Júlia vezettetik vé'esen. Kont sat. jőnek.) 

KoNT. Jaj ! a szemnek, mely meglát tégedet. 

Jaj ! annak, a ki nemzett. (Vaidafihoz.) Oh öreg, 

Társunk levél, itt a te részed is. 
Vajdaf). Honnan kerülsz ily tépve, oh leányom, 

Oh Júliám, ki rontott téged el? 
Júlia. Nézd, nézd atyám, ez a kard rám esett. 

Temess el a szép karddal, és sirass meg. (Meghal.) 
KoNT. így leltük, a kard véresen hevert 

Mellette. 
Vajdafj. Oh, hogy én nem fekszem ott! 

De ott van éltem, ott van mindenem. 

Ott nemzetségem halva, eltemetve. 

Oh lány, te ősz atyádnak nem felelsz. 

Csak egy rövid szót, annyi sok közül, 

Melylyel beszédes ajkad áldva volt? 

Oh, oh, hogy élek, oh! 
KORPÁDJ. Ne keltsd fel őt, atya 1 

Siralmaiddal. Lásd, a rút halál, 

Midőn leszállt, megszépült arczain. 

Hagyd őt nyugonni, és temesd el itt. 

Mélyen temesd, hogy zúgó zivatar 

Ne bontsa sírját, s nap ne lássa meg. 

Ember ne tudja fektét, csak magam, 
Mellette én itt po\Tá hamvadok, 
S őr lelkem a magánynak álmait 
Sóhajtásokkal fogja tölteni. 
Hogy vándor, a ki erre bujdosik, 
Rémülve halljon bús nyögéseket, 
S távolb keresse biztos enyhelyét. 
Vajdaf]. Mivé lettem, hogy halni nem tudok? 
Jaj, hosszú életednek, Vajdafi, 
Jaj ! jaj neked, hogy élsz még, és ezen 
Látás elől sirodba nem keléi. 
Oh vérem, oh leányom, itt hagyál 
Vigasztalatlan korban, egyedül. 
Oh gyászok napja, sírnak völgye te! 
Az élet elhalt benned s a halál 
Támad föl, élni kínos életet. 

(Buda.) 

J{ont s a többi nemesek kötözve. Vajdafi és ifj. Gara. 

KoNT. Hová, poroszlók, még hova hajtotok? 

Oh, nyitnátok ki sírom ajtaját. 

Ne látnék többé embert, s hitszegőt. 

S te, a ki látod e bilincseket, 

Meg mersz előttem állni, Vajdafi ? 

Hogy itt lesűlyedj, nem vagy oly nehéz 

A bűntől, s rútul megtört eskütől ? 

Nem félsz, hogy feltámadnak átkaid, 

Hogy szégyenében meggyúl ősz hajad? 

Mért hittem annak, oh ! az csalt meg engem. 
Vajdafj. Ne súlyosítsd a sors csapásait. 

Méltatlanul ne vádolj bűntelent. 

Eskünni mernék újlag e hajakra, 

Átkot fogadnék, és szentül tudom, 

Átok nem esnék még is rám soha ; 

Mert lelkemet nem nyomja hitszegés, 

Fogadta Zsigmond, hogy nem bántat, ez 

(ifj. Garára mutat.) 

Megesküdött, és én átadtalak. 

Ezt nézd meg jól, ez a te árulód. 
KoNT. Hah, most tudom, ki ront el engemet : 

Hitetlen szolga és hitetlen úr! 
Vajdafj. Oh Kont, te nem vagy oly boldogtalan. 

Mint a szerencse-dúlta Vajdafi. 

Nem a halál rettentő, oh, ne véld, 

\z agg kor az, s az ollyan, mint enyim, 

Elhalnak, elszóródnak társai, 

Más ösmerőse nincs magán kivűl. 

S ha gyermekeitől is megfosztá az ég. 
Mint engem, Jombja-hulJott törzsököt — 
Oh, hogy még élek, hogy kell bolyganom 
Halotti rémként, kit nagy bűn miatt 
Az életen túl nem vesz sírja be ; 
Még lelke ösmert helyre visszajár, 
De nem lel élők s holtak közt rokont. (El.) 
Ifj. Gara. Szegény öreg, ballagj el békivel, 
Országos gond nem is neked való : 
Hitvány pityergés minden fegyvered. 
Menj el, sirasd eltépett lányodat, 
KoNT. Gyermek, ne csúfold a boldogtalant. 
Szentek az atyának könnyei, 
S kiért erednek, jobb volt, mint te vagy. 
Ifj. Gara. Ne is hulljon bár értem köny soha, 

Irigy, ne szánó nézze síromat. 
KoNT. Magad mondád magadra átkodat. 

Lesz, oh bizonynyal lesz mit irigyleni 
A mennykőnek, hogy meg nem üthetett, 
A szégyenfának, hogy nem rajta függél, 

És a bakónak, hogy gyilkos kezével 

Méltó helyedre nem temethetett. 

Osmerlek immár, szépséges Gara, 

Te voltál, a ki báránybőrben a 

Rút hitszegésnek ördögét hozád. 

Te, a ki este még vigasztalál. 

És ifjúságod álmát elvered. 

Hogy éjjel megkötözhess társaimmal. 

Nem tudod-e, gyermek, hogy bátyáddal én 

Atyád halálát megbőszülni jártam. 

Kit Hervojának ölt el leshada? 

Ki most, ha feltámadna éjjeléből, 

Fagyos kezével itt megfojtana. 

Hitvány! eredj el tiszta szemünk elől. 

Menj, mondd uradnak, hogy mi titeket. 

Mint alacson hitszegőket megvetünk. 
Ifj. Gara. Minden szavadra nincsen válaszom ; 

De azt tudom, hogy jó utón valál. 
KoNT. S kígyó, te tudnád, hol nem jó az ut? 

A hol te nem vagy, jó az mindenütt, 

Csak ott tekergő, féreg, hol te jársz. 
]fj. Gara. Kígyónak mondasz, s nem félsz a fulánktó) ? 
KoNT. Oh, hogy ne! add ki undok mérgedet, 

Látom, szemedben ég a káröröm. 

Az a pokoltűz, mely szivedben él, 

Szólj hozzád méltót, mondd, hogy elveszünk. 

Hogy hitszegésed az, mely eltemet. 
Ifj. Gara. Nem rosszul érted küldetésemet, 

S ámbár barátom most sem vagy, talán 

Még mondok ollyat, a mit nem szeretsz. 

Halld meg hát, Kont, s ti többi pártütők, 

Hallgassatok rám, s jól megértsetek: 

Azért küldött hozzátok a király, 

Hogy, majd ha eljő, térdre hulljatok, 

S a vétkesül eljátszott életet. 

Ingyen, kegyelme által, kérelemmel 

Vegyétek vissza, mint ajándokot. 

Ezek saját fölséges szózati. 

Te pedig, kevély és dölyfös, vakmerő Kont, 

Ki országunknak fölkent őrfejét 

Megkáromoltad, s rá kardot fogál. 

Borulj porig, s esküdjél meg neki. 

Hogy a mit tettél, ész nélkül tevéd. 

Mint részeg, vagy még inkább mint bolond, 

Akkor, ha látja, hogy nagy gőgödet 

Megtörte bánat és fohászkodás, 

Akkor talán megenged néked is. 

És visszaadja jószágid felét. 

Ezek királyi rendelései. 

Feleljetek, hogy hírt vigyek legott. 
Kont (társaihoz). Barátim, a mentség órája itt vagyon, 

Feleljetek, hogy térdre hullotok. 
Sokan (zúgva). Az nem lehet, az nem magyarhoz illik. 
Kont. Hogy sirva koldultok bocsánatot. 

És nem talán ? A verség és szegény 

Kis magzatok kedvéért megtehetjük. 
Mjndnyájan. Gyalázat arra, a ki megteszi. 
Kont. Porig borulva kérjük, imádjuk őt. 

S akkor talán, talán majd megbocsát — 

Lássátok e bűnt! gyávák s gyermekek, 

Azt vélnék, hogy kegyelmet adni jőnelc 

Nem láttátok, miként örvendezett. 

Midőn kimondá, hogy majd Kont feje 

Mely eddig bátran állt és szabadon, 

Csókolja most királyi föld porát? 

A hang, míg tőle hozzánk átröpűlt. 

Elfáradt a kevélység terhitől. 

És szégyenében a lég elpirult. 

Hát elhihetted, hogy ti Kont fölött 

Elnéztek a gőg s büszkeség szemével? 

Nem, csalfa gyermek, megvakulsz előbb, 

S kiég velődig mind a két szemed. 

Lelkem fölöttetek lesz annyira. 

Mint delelő nap hit>/ány por fölött, 

Mint a villám a szomjú víz fölött, 

Mely azt eliszsza, s megborzad tüzétől. 

Ki akar közületek megtérni ? 
Mindnyájan. Senki sem. 

Kont. Fogadjátok, hogy választ egy sem ad. 

Hogy nem hajol meg semmi rajtatok. 

Csak egy hajszálnak vékony árnya sem. 

Hogy a kevély talán-kegyelmeket 

Ti is kevélyen gúnyoljátok el ? 
Némelyek. Mind azt fogadjuk. 
Mások. Esküszünk reá. 

Kont. No, most megtérhetsz, elmondhatd uradnak, 

Hogy gőgje bennünk megcsalatkozott. 

De lódulj innen : hitvány és czudar 

Nem mert előttem állni még soha, 

S te leggazabb vagy mindenek között. 

Lódulj, vagy eltiporlak, hitszegő. 

(Mind neki zúgnak, ifj. Gara visszaijed, s kardot ránt.) 

Oh, karjaim! csak most segítsetek. (Jobb keze kiszabadul.) 
Megfojtalak, rossz gyermek (ifj. Gara ei.) Hát megint 
Szabad vagyok, s oldottak karjaim? 
Ki ád nekem most kardot. Oh egek! 
Isten, ki gonoszoknak gyűlölője vagy, 

Egy kardot adj, én mind kiirtom őket. 
Beszegődöm hozzád a bűn ostorának 
S míg élek, nem lesz egy gazember is ; 
Verőkbe mártom szent oltári dat, 
Dűlt csontjaikból alkotok hegyet. 
Imádkozó és megtérő helyűi. 
Oh, hogy kiadtam kardomat kezemből ! 
Csak e hitetlent öltem volna meg. 

Nyugodtan szállnék a sír éjibe. (Letépvén a köteleket. 

Heverjetek ti szolga madzagok! 
Hány ember élne még, ki már nem él, 
Ha rajtatok megfúladt volna egy 
Pokol tüdőből suttogó tanácsos, 
S hízelkedők, érczborju papjai. (Zúgás.) 
Jön a király. 
KoNT. Ébredjen lelketek. 

Ne lásson rajtunk semmi változást, 
Ez egy örömtől megfoszthatjuk őt. 

Zstgmond Vajda fival jő, beszélgetve. 

ZsJGMOND. Korpádi, Laczfi hol maradtak el ? 
Vajdafi. a nagy zavarban Laczfi elsuhant, 

Korpádi fél halálban ott maradt. 

Hol sírba tettük eldúlt lányomat. 

Szót ember attól nem hall tán soha. 

De mély sóhajt és árva nyögdelést ; 

S ha minden ellenséged ő marad, 

Nyugodtan élhetsz, békén alhatol. 
Zsigmond. Itt kéne állni minden ellenimnek, 

S kényemtől várni életet, halált, 

Hogy egy csapással a vak pártütést 

Kivégzenők, e százfejű gonoszt. 

Balúl tevéi, hogy nem hozád el őket. 
Vajdafi. Balúl tevék, hogy hoztam ennyit is. 

Más volna sorsom, s mely tán folyni fog. 

Nem folyna vér a hitszegő miatt. 
Zsigmond. Osz ember, én imént halmoztalak 

Jótetteimmel, s most te így beszélsz ? 



ötödik fulvonáü. 2-^7 

Vajdafj. Nem én, nem én, a fájdalom beszél, 

S bús szózatot súg belső szégyenem. 

Vagy mért nem mondtad titkos czélodat? 

Lemondtam volna minden kincseidről. 

Megesküvém nevedben, és hitem 

Küldötted által megcsufoltatott. 

Leráztam agg koromnak lánczait. 

Bujdosni mentem bujdosók után, 

Hogy őket a hazának és neked 

Megtartsam, haj ! és mind más vége lőn. 

Leányom elroncsolva ott hever, 

Hol vég napomnak vártam benne gyámát, 

S kimondhatatlan, a mit szenvedett. 

Nagy Isten büntetése rajtam ez. 

Mert általam jött hittelen kezekbe 

Az üldözött, a bujdosó rokon. 
Zsigmond. Ne mondd tovább ! a bal sors fel nem old 

A tisztelettől, melylyel tartozol. 

Én így akartam, s teljesíttetett. 

De várd be végét, jó s hű Vajdafim, 

S maradj közel, még hasznodat veszem. 
Vajdafj. Bocsáss el engem innen, oh király, 

Boldogtalannal nem jó a szövetség. 

Éltem zavarban és viszály között, 

Hagyj nyugalomban halni. 
ZsjGMOND. Nem, halált 

Ne emlegess, még ép és gyors öreg vagy, 

Erődhöz járul a tapasztalás, 

S két annyit ér, mint érne ifjúban. 
Vajdaf). Oh, kétszer aggá tőn e vég csapás, 

Ha ifjú volnék is, már nincs erőm. 
Zsigmond. Hogyhogy? te végkép el kivánsz maradni, 

S egy emberem sincs, a ki hű legyen? 

Nem, úgy nem alkuszunk meg, Vajdafi ; 

Nem oly szegény még a király s urad, 

Hogy veszteségedért, bár mily nagy az, 

Ne tudjon adni teljes pótolást. 

Gazdaggá teszlek, tetszésed szerint 

Fogadj fiat, hogy gyámtalan ne légy, 

Élj benne boldog s fényesebb jövendőt, 

Mint éltek eddig minden véreid. 

Vagy siratod tán ellenségimet? 

Kezökben sorsok. Engem szánj, ne őket. 

Vagy véled, éjem csendesb, mint övék, 

S hogy én remegni nem tudok, csak ők? 

Kérdezz meg álmaimról, Vajdafi. 

Nem vérem az tán, mellyet szomjúhoznak? 

Vagy nem halandó ember a király ? 

Ha az nem volna! mennyi élne még. 

Ki elveszett vád és gyanú miatt. 

De még nem késő ; érted, Vajdafi ? 

És el ne hagyj. 
Vajdafj. Parancsnak engedek. 

Zsigmond (féire.) Hízelkedéssel kell megvínom őket. 

Szolgáimat, s én még is úr vagyok? 
Vajdafj. Fiat fogadjak? Korpádit talán! 

Ez egy kivánság tarthat meg körében : 

Egy elveszendőt tán megválthatok. (El.) 
Zsigmond. Nos büszke hősök, hol van kardotok? 

Vagy tisztelettel jőtök, és előttem 

Bocsánatért meghajlik térdetek? 

Vagy ezt Garától nem hallátok-e? 
KoNT (magában.) H ah, mind való hát. s nem hazudt Gara ! 
Zsigmond. S te Kont, te büszke, vak reményű Kont, 

Most sem hajolsz meg? Gondolod talán. 

Hogy a szerencse itt is kedvező? 

Hitvány kevélység! egy por szem megy a 

Zivatarok urának ellene. 

De jól van, ne hajoljon térdetek, 

S míg állhat a fej, álljon bár merőn : 

Feleljetek, mi szándék hordozott 

Országom szerte, mért hintetek el 

A lázadásnak véres magvait? (Hallgatnak.) 

Vagy Kont, te mindeneknél dölyfösebb, 

Ki ön lakodban durván s pártosul 

Fölkent fejünket megtámadni merted. 

És megtagadtál, mint már nem királyt, 

Mit várhatsz itt e csúfos tettekért? 

Nem vagyok-e én királyod és urad? 
Te nem felelsz? (Magában.) 

Hah! büszkébb, mint kivánnám, 
Ez a tekintet bennem lelket öl. — 
Még félre fordulsz? Jól van, veszsz tehát. 

(A többiekhez.) 

Ti sem feleltek? Nincs, ki életét 
Szeresse, s meghódoljon, nincs egy is? 
Mit látok, egy sincs, a ki tisztel engem? 
Kiállhatatlan büszke had. 
Forduljon el kegyelmem tőletek. 
Valamint ti tőlem elfordultatok. (Kikiált.) 
őrök, vigyétek e pártos hadat 
Az alsó börtönökbe. — Menjetek. 

(Fegyveresek jőnek, s el a nemesekkel.) 

Megtörhetetlen, elszánt és makacs népi 

Mig lábaimhoz nem gördül fejők. 

Nincs nyugtom, és én nem vagyok király. (Ei.) 

Vajdafi, J{ózsa, Imre, Csóka jőnek. 

Vajdafi. Itt várjatok, ha erre visszajön, 

Víjátok kérelemmel a királyt, 

Talán megenged, — már én túl vagyok 

A veszteségen, túl reményi men. 

Ti még reméljetek jót, s áldjon Isten. (Ei.) 
Rózsa. Megáldjon Isten téged, jó öreg. 

Bár félek hinni — biztatásidon 

Nyer elhanyatlott lelkem új erőt. 

Talán még egyszer látom Kontómat. 

Oh, ez tartott meg, még csak ez tévé. 

Hogy bánatomban el nem hal szavam. 

De mint fogom meglátni őtet? Oh 

Nem, mint mikor harczokból téré meg, 

Vidám dicsőség égvén arczain. 

Kötözve, búban, szennyben és sötét 

Gondtól lesújtva látandom meg őt, 

Mint saskeselyt, mely túl a fellegen 

Kereste bátran a dicső napot, 

S villám szelétől földre sujtaték. 

Miért emelted, sors, hogy porba vágd? 
Imre. Anyám, itt nem jó lenni, jer haza. 
Rózsa. Jön a király, remeg minden tagom. 

Erő, bátorság, el ne hagyjatok. 

Oh, minden a mit tennék, kérelem, 

De kell erő a kérelemhez is. 

Jön a király, jer, kérd te is fiam. 

Borulj előtte térdre, kérd velem, 

Talán kegyelmez, megbocsát apádnak. 
Imre. Hát az nagyobb ur, mint az én apám? 
Rózsa. Tedd, a mit mondok, s a mit én teszek. 

Oh, kik fölöttünk vagytok, szent hatalmak, 

Lágyítsátok meg egy király szivét. 

Zsigmond, Gara jőnek, az alatt T^ózsa, Imre félrevonulnak. 

Zsigmond, Gondod legyen rá, nádor, hogy legott 

Tanácsot gyűjts, és légy jelen te is 

A zendülőkről törvényt mondani ; 

Vétkök világosb, mint a déli nap. 

De törvényt halljanak. 
Gara. Nem úgy, királyom. 

Ország bíráljon országháborítót, 

Nem a tanács, mely tőled félve függ. 
Zsigmond. Te késel, nádor? én a főbiró. 

Az ország lelke s törvény én vagyok. 
Gara. Ez indulat mutatja, nem vagy az. 
Zsigmond. Szavad mutatja, hogy te hűtelen vagy, 

S úgy látszik, ellenimhez esküvél. 
Gara. Igen, ha magadnak ellensége vagy. 
Zsigmond. Rég hallom azt, és még is itt vagyok, 

S hogy így maradjak, gondom lesz reá. 
Gara. Hiszed, hogy gondod terjed annyira? 
ZsJGMOND. S te mily veszélytől félted sorsomat? 
Gara. A sorstól féltelek, mely változó. 
ZsJGMOND. nn megkötöm, ne váltsa kényeit. 
Gapa. a vérkötést csak vér oldhatja el. 

Hagyd élni őket; élet és halál 

Csak egy van, és ha elcserélted azt. 

Megbánhatod ; de vissza nem cserélheted. 
ZsJGMOND. Kérj más kegyelmet — evvel tartozom. 
Gara. Csak a boszúnak, mely hozzád nem illik; 

S tudod, hogy Kont estének híre van. 

Egész vidékek zugának gyanúsan, 

S nem fegyveretlen készülnek Budára. 
ZsJGMOND. llj ok, sietve bánnom a dologgal. 
Gara. Ha útba indult a baj, meg nem állhat, 

Mikor szeretnéd. 
Zsigmond. Menjen, míg mehet. 

Haboztam eddig, már nem változom. 

Az engedékeny nádon szél sipol, 

S a gyávaságnak rezgi hangjait. 

Míg lomha ködben ingadoz feje. 

A szikla, mellyen száz hajó törött, 

S száz élet hunyt el, szikla még ma is, 

S bátran benéz a villámok közé. 

Ütköztünk : a ki gyengébb, veszszen el. 
Gara. Két végű a jövendő én megyek. 
Zsigmond. Te mégy? 

Gara. Parancsod' teljesíteni. 

Zsigmond. Úgy emberem vagy, nádor; légy nyugott, 

Ha általestünk, hosszú béke lesz. (Gara eJ.) 

Ha ő is gyűlöl, ő is hűtelen? 

De nem, nem árt az, a ki nyílva szól, 

A nem-beszédes árulás, az öl. 

S ti mit kerestek? 

Rózsa (térdre rogyva). FölségCS Úr ! 

Zsigmond. Szép asszony, menj haza, 

Szivedben ugy is Kont a fejdelem. 

Kérd őtet, ő tán megkegyelmez. 
Rózsa. Oh, 

Hát meg sem hallgatsz? légy kegyes királyom. 

Imre (az induló király előtt térdre esve). 

Ne bántsd apámat, oh te szép király. 
Zsigmond. Hah, még ez is. Nem, nem engedek. 

(A fiúhoz). 

Anyádhoz, gyermek. (Ei.) 

Vörösmarty munkái. IJl. 16 

Imre (fölugorva). Nézd, mely büszke ember, 

A szenteket, ha kértem, nem csúfoltak engem, 

Nézd, ez kicsúfolt, oh anyám. 

Én nem könyörgök többé senkinek. 
Rózsa. Jer, jer, szerencse-hagyta kis fiam. 

Jer félre innen, itt nincs gyámolod. 

Oh most, mi van még hátra, mely erő 

Hoz engem helyre. Kont, elvesztelek, 

És ég, föld többé vissza nem ád nekem. 

Jaj ! gyermekem, jaj ! jaj ! mért szültelek. 

Koldus anyáddal a világ előtt 

Csúfságnak itt maradtál, és igaz 

Könyedbe mérget önt a büszkeség ; 

Ah! mért magányban nem hervadtam el, 

Előtted méhem zárva nem maradt, 

Hogy a napot ne látnád, a nap tégedet 

Ne látna, Kontnak árva gyermekét. 
Imre, Anyám, anyám, ne szidj meg engemet. 
Rózsa. Ki mondja majd: jer édes kis fiam, 

Ülj asztalomhoz, játszszál és örülj! 

Nem, nem; te féreg! azt mondják neked, 

S moslékot adnak, mint kit undokul 

Veszendőben buják nemzettenek. 

Jer gyermek, jer le, lásd szegény apádat : 

Apád hazája föld alatt vagyon. 

(Rózsa, Imre el. Zsigmond visszajő, s az induló Csóka előtt megáll.) 

Zsigmond. Legény, megállj, — ez Kont szolgája lesz. 

Ó az, ki Konttal mindenütt együtt járt 

Békén, hadakban, híven és vitézül. 

Legyen csak félig oly hű, mint urához. 

Jó emberem lesz. — Úgy tetszik, vitéz, 

Ösmerjük egymást, nemde Csóka vagy? 
Csóka. Becsületes nevem. 
Zsigmond. S azt mondhatod. 

Békében, hadban annak ösmerém ; 

S mi már valánk együtt egy két csatán ? 
Csóka. Hol győzödejmes voltál, mindenütt. 

Moldvában István vajda harczakov. 

Hol a nyilaktól nem láttunk napot, 

S futólag álltál elhullt hőseid közt, 

Urammal akkor én is ott valék. 
Zsigmond. Oh, az kemény nap volt. Érez sisakom 

Lehullt fejemről, azt egy köz lovag 

Dárdával adta fel, s a jászi nyíl. 

Mely három ízben ére homlokon, 

Lepattant róla. 
Csóka. S még emlékezel? (Magában., 

Oh átkozott e kéz, mely azt tévé. 
Zsigmond. Szegődjél hozzám. 

Csóka. Mit fogsz adni bért? 

ZsJGMOND. A mennyi kell, király nem alkuszik. 

Csóka (térden állva). 

Hagyd élni Kontót, és a poklokon túl, 

Szolgád, cseléded, őriződ leszek. 
Zsigmond. Miért e köny, vitéz? nem illik az, 

Olyhoz, ki látott harczot és halált, 

Felejtsd el a negédes pártütőt. 

O meg nem élhet többé, veszve van. 

Urad helyett én jobb urad leszek. 

Szolgálj nekem. 
Csóka (föikei). Neked, te vérszopó? 
Zsigmond. Mit hallok? és te vakmerőködöl — 
Csóka. Inkább szegődöm hitvány férgeimhez, 

A bűnhöz inkább, mint hozzád, cseh eb. 

Üssön meg a nyil, a harag nyila, 

S még jobban engem, szolgádat, ha lennék. 
Zsigmond. Káromkodó ! ezt véred oltsa el. (Az őrökhöz) 

Vigyétek félre a pór zendülőt. 

Nyakig vasakban nyögjön addig is, 

Mig vár fokára tűzetem fejét. 
Csóka. Ott is különb lesz, mint egy rossz cseh fej. 
Zsigmond. Törjétek össze, haljon meg legott. 
Csóka. Én harczban éltem, harczban is halok. 

Rabszolga, jer, hogy véredet vegyem. 

(Harczolva kitolatik.) 

Zsigmond. Oh Kont, ha illyen szolgád volna száz, 
Most tán nem ülnél fogházbolt alatt. 

Dc vcszsxcn el ! ha senki sem szeret, 
Véghez viszem most, hogy rettegjenek. 
Ifj. Gara (j6). Fegyverzörejt hallottam, s ím, jövök. 

Hogy tudjam, mit parancsolsz, s mely baj ért? 
ZsJGMOND. Már semmi baj ; de jó, hogy jősz, Gara. 
Tarts kész hadat kezednél mindenütt, 
S hű emberekre bízzad, érted-e? 
Ifj, Gara. A mit parancsolsz, teljesítve van. 

Ór hatszorozva vigyáz mindenütt. 
ZsJGMOND. Az szép, az jó, hogy olly előre jársz. 
Ifj. Gara. Tisztemben áll, s azt szívesen teszem. 
Zsigmond. S hát gondolod, hogy bízhatom? 
]fj. Gara. Lehet; 

Ébren vagy alva : én kezeskedem. 

De mint találtad pártütőidet? 
Zsigmond. A mint ígérted, s én nem kedvelem. 
Ifj. Gara. Hogyan ? 
Zsigmond. Dühödve gondolok reá, 

Szerettem volna élve hagyni őket. 

Alázva látni büszke Kont fejét; 

De nem lehet, nem bírok gőgjeikkel, 

ők halni bátrabbak, mint ölni én: 

Nincs díadalmam elszánt leikökön. 
Ifj. Gara. Nyugodjál meg, jól állnak dolgaid; 

Te még is győztél, ők a vesztesek. 
ZsJGMOND. Az elveszettek ők; de menj, Gara, 

És nézz körül jól mindent, csendes-e? 

Hiszen te hű vagy — 
Ifj. Gara. Tetteim mutassák. (Ei.) 

ZsJGMOND. Tanácsba mosti mely tőlem félve függ, 

Monda a nádor, s bár ne volna úgy, 

Tán elhatárzott szándokom megingna, 

S nem gyötrenének bal sugalmaim. 

De fel, királyi lélek, fel, király! 

Gúny már kegyelmed, nem kell senkinek. 

Véráldozatját kéri a boszú. (El.) 

Tömiöcz. 
J^ont benn ül, J{ózsa, Jmre jőnek. 

Rózsa, Nádor kegyelme, hogy még láthatom 
Az elveszendőt, visszahozhatatlant, 
De hol találjam őt e bús helyen? 
Oh, itt sötét van. Látsz-e, gyermekem? 
Imre. Egy embert látok ülni nagy kövön, 

És láncz van rajta. 
Rózsa. Oh, a láncz nehéz, 

De jobb halálnál, melly azt elveti. 
Imre. Ne menj, anyám, lásd, ollyan szomorú. 

Én félek tőle. 
Rózsa. Jer, ne félj atyádtól. 

Imre. Atyámtól, mondod? oh, az nem lehet, 

Az ily sötétben lakni nem szokott. 
Rózsa. Oh, egy sötétebb ház is vár reá; 

Ez fogház, gyermek. 
Imre. Jaj, mely éktelen 

Ez a gonosztevőknek háza hát? 
Rózsa. A jobbaké most. — El ne hagyj, erőm, 
E látomány még semmivé tehetne. 
Oh Kont! 
Imre. Apám, apám! 

Kont. Mily szózatok. 

Rózsa. Így lellek itt, hős férjem, tégedet. (Nyakába boiúi.) 
Kont. Jobb sorsra méltó, hát te is lejősz. 
Hogy a sötétség országát, hogy a 
Halál fiát meglássa még szemed? 
Nézd a kemény bolthajtást, a fölött 
Fény és dicsőség tart kevély lakást. 
Ott fondor és hatalmas emberek 
Uralkodnak s tapodják társokat. 
Itt én lakom, s a pornak férgei. 
De a jobb érdem itt lakik velem, 
S emléke boldogabb napomnak : azt 
Féreg, sötétség föl nem emésztheti. 

Rózsa. Ha elvesztlek, nincsen vigasztalás; 

Oh, mondjad Kont, hogy el nem vesztelek. 
KoNT. Rózsám, szerelmem, hallgass awz] el. 

Minden szavad tőr és halál nekem. 

Hallgass el, és figyelmezz jól reám. 

Borújj ölembe, Rózsa, így, borulj, 

Simulj hozzám, kesergő kis fiam. 

Lássátok, a boldogság karja közt 

1^ élni, minden véges idő rövid, 

Es század, mint pillantat elröpül. 

De jőjön bal sors, és felhői közt 

A jobb reménynek hunyjon csillaga, 

Század lesz akkor a perez, s minden óra 

Kísértő, gyötrő, hosszadalmas éj. 

Ezért óhajtsa vissza napjait. 

Ki már örömben éle, hogy, midőn 

Alig vehet részt pillantatnyi jóban, 

A bánat és baj századán epedjen? 
Rózsa. Oh jaj ! ha elhagysz, melly Isten segít meg. 

Mely ember adhat enyhülést nekem! 
Kont. Hagyd a panaszt, édes nő. Lássad e 

Kis életért, melyet már nem becsűlök, 

Od' adnék még is minden kincseket. 

Hogy a bajokban kísérőd lehessek, 

Hogy még derítsek hajnalt arczidon, 

S megöljem, a ki bántód lenni mer. 

De nem lehet már, Rózsa, nem lehet : 

Mely törzsököt letört a fergeteg, 

Zöld lombot az már nem fog hajtani. 

Ne mondd, hogy én kerestem vesztemet. 

Hogy térdem és fejem hajolni nem tudott. 

Hogy nem rebegve hangzott szózatom. 

Mint a csalókban dús gazemberé, 

Nem volt szivem hizelkedés koha; 

Nem én tevém ezt : jó természetem 

Belső sugalma, s harczos életemnek 

Kemény szokása hozta úgy magával. 

Nem azért utálatos bíborban is 

A méltatlanság, hogy tiszteljük azt, 

S föJdig boruljunk, mint bálvány előtt. 

A szent igazság nincs azért szivünkben, 

Hogy bátran el ne merjük mondani, 

Ha társainknak sorsa megkívánja. 

Ezek temetnek engem el ; de oh, 

Ne sírj, te lelkem jobb fele, 

Lesz a ki ójon s ója gyermekünket. 

Ne zokogj, ne búsíts, Rózsa, jőj szivemre, 

A messze költözőnek karjain 

Pihenj utószor, add rá csókodat. 

Hogy kedves emlékűi azt elvigye. 

Az egy halált, az elkerülhetetlent 

Hagyd elviselnem, mint kell féríinak. 

Hagyj oly reménynyel menni, hogy fiam 

Keservid által árva nem marad. 
Rózsa. Boldogtalan I már árvább nem lehet. 

Oh Kont, hű Rózsád elmegyen veled. 

Csak a szivében megroncsolt anya 

Marad meg itt, ha élhet, gyermekének. 
Kont (Imréhez). Állj itt előttem, árva kis fiam. 
Imre. Atyám, kezemre forró víz esett. 
Kont. Csak víz ? töröld le. Oh, itt vér lobog ! 

Állj meg merőn, és nézz szemembe, így. 

Ki vagy, te gyermek? lásd, orczádon is 

Víz áradoz. Mikor bennünket áld 

Az ég, vagy megver, akkor ád esőt. 

Töröld le a vizet, fiú — 

Vagy inkább, hagyd meg ott. 

Mosdjál meg a keserv árjában, az 

Nem fogja csúffá tenni Kont fiát. — 

De jer közelb, jer, nézd meg jól apádat. 

Meg fogsz-e emlékezni gyermekem. 

Hogy Kont magyar volt, és te vagy fia? 
Imre. Apám, hisz én is Kont s magyar vagyok. 
Kont. Lásd, mert ha nem lennél az, itt alatt 

Itatnám a rossz földdel véredet, 
És csontjaidból vetném ágyamat. 

Magyar vagy hát, s míg e hazában élsz. 
Nagy átkom nélkül más nem is lehetsz. 

Azért jegyezd meg, a mit most beszélek, 
A mit magyarnak tudni, tenni kell : 
Imádj Istent, de embert ne soha, 
Élj a hazáért, és ha halni kell, 
Halj a hazáért, a becsűletért, 
S az igazság előtted mindig szent legyen. 
De mit beszélek? még nem érted ezt, 
S addig vagy boldog, míg nem értheted. 

(Kezét fejére tevén). 

Oh, vajha lelkem szálljon csak beléd. 
És több szerencséd jusson, mint nekem. 
Nőj, kis fiam, Kont vég áldása ez. 

Rózsa. Oh, nem tovább, ezt már nem állhatom. 
A bús anyának szíve megreped. 

Órnök (j6). Uram ! birák elébe váratol. 

Kont. Légy csendes, Rózsa, bátorságomon 
Csak az gyengít, ha téged sírni látlak. 
A nádor egykor nem volt ellenem. 
Míg elleszek, bízd arra sorsodat. — 
Vezess öreg, mi már készen vagyunk. 

Órnök. Uram, ne hidd, hogy szívesen teszem. 

Kont. Azt látni rajtad, s annál tisztesebb vagy. 
Oh Rózsa, szólj, hogy gondod lesz fiadra. 

Rózsa. Jaj, jaj nekem, mért szültem gyermeket. 

Órnök. Légy nyugton, asszonyom, még van remény. 

Rózsa. Van annak, a ki meghal, nincs nekem. 
Oh Kont, örökre búcsút kell-e venni ? 

Kont. Itt nincs örökre semmi, túl van az, 
S ott látni foglak egykor. — ósz, vezess, 
Sokáig késünk már e bús helyen. (El.) 

(Utcza). 

Laczf] (j6). Takarjatok be, rongyok, gyászosan 
Kell társaimnak vesztén megjelennem, 
Legyen ruhám, mint lelkem, szaggatott. 
Nem nyughatám, itt kellé termenem ; 
Égett alattam a föld, és az ég 
Harag világgal néze rám alá. 

Végét lesem ma dolgainknak, aztán 
Koldus ruhák, segítsetek tovább. 
Talán még egyszer jobbra váltalak, 
A vérboszúnak barna köntösére. 
De ím, dalt mondva, jőnek gyermekek, 
Elvárom őket, mit hoz énekök. (Az éneklő fiúk jőnek). 
Laczfi. Megáldjon Isten, kedves gyermekim. 
Egy fiú. Nézd, nézd, mi ágról hullott ember ez. 
Áldjon meg Isten téged is, szegény, 
Mivel segítsünk rajtad ? 
Laczfj. Semmivel. 

Fiú. Az nem sok, oh, mi abban bővölünk. 
De még is, itt egy batka, dédükömnek 
Találtam épen századik zsebében, 
S igy megszolgá Iva nem volt pénz soha. 
Laczfj. Te szép fió vagy, jó és okos; 

De tartsd meg a pénzt. 
Fiú. S hát te nem veszed ? 

Oh, akkor én tudom, hol a Duna. 
Vedd el, szemérmes koldus nem hizik meg. 
Laczfj. Az Isten adjon érte száz aranyt. 
Fjú. Isten veled. 

Laczfj. Hová siettek gyermekim? 

Fiú. S te nem tudod még? oh, az gyász dolog. 
Itt van harminczkét bujdosó nemes. 
És köztök a dicső vitéz, a Kont, 
Ki Moldovában száz oláhot ölt, 
S a vért úgy itta, mint mi a vizet, 
Most őket a király elveszteti, 
Mert nem fogadtak szót, és bujdosának. 
Azért választott minket most a város, 
Hogy énekeljük tetteit, s talán 
Ha hallja, megszelídül a király, 
S a nép kívánni fogja életét. 
Laczfj. Ne késsetek hát, a hatalmas ég 
Adjon daltokba kölcsön hangokat. 
Olvasni köztetek ki tud? 
Egy kis fiú. Én is tudok: egy, kettő, három, öt. 
Többen. Hohó! szemők! nem szophatnál-e még? 

Fiú. Add át az írást, én majd olvasom : 

íMivé levél, te hős magyar, 

Hogy kardod vesztegel ? 
Hogy hajdan büszke szívedet, 

Harag nem kelti fel? 
Véred rossz vízként ontatik, 

Csonkulnak földeid, 
Korán a hős gyávák előtt 

Sírboltot népesít. 
De föl, ha még van Istened ; 

Oh bátrak népe, föl ! 
Kiáltsd, s az égig hasson el : 

((Haljon meg, a ki öl.í) 
S szép földiden, szép híreden 

Ne tűrjed a bitort. 
Ülj összeomlott csontjain 

Vérdiadal mi tort.» 

Erős egy ének, mondhatom, de jó! 
Laczfi. Jó gyermekem, ha enged a király, 
Tedd félre, s tartsd meg ezt az éneket. 
És sződd mesébe, majd ha korra jutsz. 
De tán nem enged, akkor hullj alá, 

Villámaiddal ég! (A gyermekek visszaijednek.^ 

Vagy — oh, igen! 
Ha majd nzn\ enged, ezt az éneket 
Dalljátok mindenütt a nép között, 
S a hol vidékről nézni-jötteket 
Csoportban láttok, ott leghangosabban. 

Fiú. Megteszszük, a mit mondasz és kivánsz ; 
Isten megáldjon jó tanácsodért. (El.) 

Laczfi. Oh lélek ! el ne csüggedj, én vagyok ! 
S csak most ne hagyj el, hűn megőrzelek. (Ei ) 

Imre és T^ózsa. 

Imre. Anyám, hová mégy, én fáradt vagyok. 
Rózsa. Jőj hát ölembe, gyermekem. 

Imre. Hiszen te is fáradt vagy, jó anya. 

Hagyj itt pihennem, (lefekszik) oh, a kő kemény. 
Rózsa. Ah, itt az úton kell elvesznie, 

Nem birja lába, s már én sem bírom. 

Elmennék, mert itt minden olly ijesztő, 

E holt tolongás, és a tompa zaj. 

De merre menjek, hol van még remény? 

Hiszen nem élni jöttem én ide. 

Oh, vajha itt e szikla rejtene, 

A szikla tört szivemnek nem kemény. 

Kemény az ember, a ki ölni tud. 

(Mindenfelől tolongva jőnek városiak). 

Első. Most vesztik őket, álljatok meg itt. 

Itt a magasról mindent láthatunk. 
Második. Ki az, ki oly kevélyen lép elő? 
Harmadik. Az Kont lesz; ő az, oh, az bátor ember. 

Én sokszor láttam harczjátékon is, 

Járása most is oly kevély s erős. 
Második. De már csak azért még is kár. 
Első. Hiszed? 

Azt mondják, nagy hibája volt, s lehet. 

De nézd, az a rőt ember, a bakó, 

Hogy' reszket ott mögötte. 
Második. Veszszen el, 

Sokat megölt az jobbat, mint maga. 
Laczfi (jő). Megvan tehát! hah, gyilkoló hadak, 

A hon fiával így kell bánnotok! 

Ki értetek sok százszor onta vért, 

S határig és határon túl, kemény 

Csatában izzadt, míg ti ültetek. 
Első. Halld, halld, a rongyos ember mit beszél. 
A/Lásodjk. Nem épen rosszat. 
Harmadik. S mint halványodik. 

Meglátszik rajt', hogy lelke sír belül. 
Laczfi. Mi nagy zsibajjal jőnek. Oh, hogy a 

Viharok nyugosznak, s a villám nem üt! 

Miért nem lettél, gyásznap! éjtszakává, 

Bússá, sötétté, mint a sírfenék ? 
Első. Halld, halld, ez nem rosszul imádkozik. 

Harmadjk. Oh, még ma zajt is érünk. 

Első. Nem talán. 

Harmadik. Ilyen sok embert, sok vitézt megölni. 

Azért, hogy bujdosók. 
Második. Harcz háborúi 

Hát nem szabad bujdosni? oh barátim. 
Én olymit érzek bennem, a mi ütne. 
Laczf]. Miért nem jösz, te vég nap angyala? 
Most kéne harsogatnod kürtödet, 
Hogy rengenének a föld sarkai. 
Sárkány ijedve ütné föl fejét. 
Vad tigris kölykek marnák anyjokat. 
És a jegek közt úszó szörnyeteg 
Mélyebbre buknék, mint az ón mehet ; 
Ember pedig rémülve dőlne el, 
Megátkozná fogantatása éjjelét, 
S nem rontaná el ember társait. 
Nem mint ezek, kik gyilkosul 
Isten világát bűnnel töltik el. 
Oh, vére a magyarnak, hol buzogsz, 
Bárány erekben gyáva-csendesen, 
Hogy itt e bűntét torlót nem talál ? 
Második. Nem értem mind, de úgyse! jól beszél. 
Harmadjk. A szent Írásban vannak ily szavak. 

Hol Jób magában átkozódva szól. [így van. 

Második. Jób vagy nem Jób, az mind egy, csak hogy 

Én fegyverért megyek. 
Első. Mind elmegyünk, 

Készen találjon a baj, harcz, ha lesz. 
Harmadik. Ki lesz vezérünk? a kezdő ki lesz? 
Első. Vezért találsz, csak köz vitéz legyen. 
De csendesen és tüstént itt teremjünk. 
Második. Hah, mennyi nép! vidékik s honiak. 
Rég volt Budában ennyi. Menjetek, 
Én társakat keresni szétmegyek. (EI.) 
Rózsa (Laczfihoz). Ki vagy te itt, rettentő férfiú ? 
Kedves fülemnek a te szózatod, 
S fájdalmaimnak tetsznek átkaid. (Mtgösmeri.) 
Nagy Isten ! óh, hős Laczfi, hát te vagy. 

Laczfj. Én, én ; de ne lennék Laczfi bár, 

Lennék inkább ordító fergeteg, 

Vagy mennyköveknek égő zápora. 
Rózsa. Jaj! mit jelent e szörnyű készület? 
Laczfj. Jer innen el fiaddal, bús anya. 

Jer, merre én vezetlek; egykor a 

Sebes vitéznek elkötéd sebét, 

Bizd rá magad most, és jöjj innen el. 
Rózsa. Ne híj el innen, Laczfi, oh ne híj. 

Lásd, mindenemnek itt van vége, s én 

Minek mennék meghalni máshová? 
Laczfj. Meghalni ? nem, meghalnod nem szabad, 

Míg a haragnak napja eljövend. 

Add bal karomba a fiút, anya. 
Rózsa. Hová vinnéd? 
Laczfj. Ne kérdezd, add ide. 

Lásd, kik futosnak a vesztőhelyen. 

Halálszemű, éjszínű emberek ; 

Letipornak erre jöttökben, s fiad 

Fejét lovoknak lába megtöri. 

Jer innen, nincs azokban irgalom. 
Rózsa. Oh, mely zaj ez? kik zúgnak oly nagyon. 
Laczfj (féire). Bár meg ne sejtse, hogy most vesztik őt. 

(Rózsához.) 

Menjünk, ha fiadnak még jó anyja vagy. 

Vagy nem remegsz a bűn tekintetétől ? 

Nézd, ott ama csillámló fegyverek 

Bűnnel vágynak kitömve, a sisak 

Farkasvelővel teljes, ménéi k 

Sárkánytejen hízottak, és ölő 

Villámmal vannak megpatkolva. Fenn 

Arany nyeregben nyargal a gonoszság. 

Gyalog fut a jó, s eltiportatik. 

Nem félted, anyja, e kis gyermeket? 
Rózsa. Sötét az én szemem, s rém hangzatok 

Szaggatva futnak által lelkemen. 

Oh, itten éj van, vígy el máshová. 
Laczfj (átveszi a fiút). Elviszlek, add át a fiút kezemre. 

A nap kifordult most ösvényiből. 

És ott világit, hol ezek nincsenek. (Ei.i 

István vajda, Szécsi s több Itrak jőnck haddal. 

István. Későn jövénk; a gyászhely puszta már 

Szomorún mutatja véres foltjait. 

Gyéren fut rajta egy két ember ált, 

S rémülve, mint ha féltené fejét, 

A vérhelyekre vissza-visszanéz. 

Zúg és tolong a nép minden felé, 

S fegyverkezik; de tárgyat nem talált még. 

Csak fél órával tudjam ezt előbb. 

Oh Kont, talán most kardot fogsz velünk. 

S előtted reszket, a ki semmivé tett. 
SzÉcsi. Hogy' áll tanácsod? mert nem menthetők már, 

Ne menjünk vissza? Ifjabbik Garat 

Láttam, hadakkal jára mindenütt, 

És csillapítá a nép lázadását. 

Ez nem lesz jó barátunk. 
István. Fúljon el! 

Ha jó barátunk nem lesz, rossz legyen. 

S akkor tudom, hogy összeroncsolom. 

így, ennyi népet, ennyi fő nemest 

Országbiráiat nélkül veszteni ! 

Oh Kont, mikor lát párodat hazád ! 

Mikor hasonlót hozzád a csatán? 

Oh, oh, hogy késtem, kárhozott fejem ! 

Szeretnék rajtad vért árasztani, 

S csonttal bevetni puszta sírodat. 

Hogy mondanák: «Most Kontnak egy barátja 

Hogy jól nyugodjék, tisztességet ád.)) 

S én visszamenjek? mennydörgő harag! 

Nem, Szécsi bajtárs, vissza nem megyünk. 

Ígérte országúi, hogy megkegyelmez, 

S ilyen kegyelmet ád-e ő? de jól van. 

Reszkessen, ön várában lássuk őt, 

S ezt számon kérjük, vérrel is, ha kell. 

SzÉcsJ. Én kész vagyok követni, menj elő, 

E kard beszéljen ott, hol tenni kell. 
István. Utánam hát, s kiáltsa mindenik: 

Haljon meg, a ki törvény ellen öl. (E).) 

(A vesztőhely.) 

(Mindenfelé emberek futosnak, utóbb egyedül marad Zsigmond é» Vajdaii ) 

Zsigmond. Hová lettek barátim, Vajdafi? 
Vajdafi. Rettegnek tőled, mind elhagytanak. 
ZsjGMOND. Elhagytak? Egy sincs! Nyújtsad jobbodat. 

Te agg ember vagy, úgy-e, Vajdafi? 
Vajdaf]. Már néhány évvel túl a hatvanon. 
Zsigmond. Mert lásd, ha a király nagyon beteg, 

Elhagynod őtet akkor nem szabad. 

Megállj! mi ez, mely ének hallik itt? 
Vajdafi. Az ifjaké, kiket nem hallgatál meg. 
Zsigmond. Hát gyermekekre hajtson a király? 
Vajdafi. Igaz beszédre gyermekek szavában. 
Zsigmond. ((Haljon meg, a ki öb), ki mondja azt? 

Hah, ez kemény szó, hallod Vajdafi? 

Oh, hogy még én is gyermek nem vagyok. 

Megint ének? Hah, vakmerő, ki vagy! 
Vajdafj. Nem ének az, Kont hölgye jajgat ott. 
Zsigmond. Kont hölgye az? jer vissza, Vajdafi, 

Ne hallgasd azt a csúfos éneket. 

Jerünk, ne hallgasd, megromol füled. 

Vagy nem vagyok-e hatalmas más fölött? 

Mondd, mit beszélt a durva pártütő. 

Mikor parancsiám, hogy szemét bekössék. 
Vajdafi. Ne háborogj; már nem mond semmit is. 
Zsigmond. Beszéld elő, kivánom hallani. 
Vajdafi. Azt mondta: ((nem kell szemfödél neki. 

Ezerszer látta ő már a halált, 

Megnézi most is, és nem rettenik. 

S ha majd halálod eljő, bár te is 

Ugy merj szemébe nézni. » így beszélt, 

S borzadva vágott hozzá a bakó. 

Zsigmond. Kevély ember ! — De most már vége van. 

Hah! hallod azt a jajgatást? 
Vajdaf]. Nem én; 

Tán csak füled csendül. 
Zsigmond. Csendül I igen, 

Nagyon csendül s megrázza lelkemet. 

Oh! majd ha végső órám megjövend, 

S elődimhez szúnyadni elmegyek, 

E jajgatást ott meg nem hallom-e, 

Nem lesznek-e majd rettentő álmaim? 

Mikor mellőlem minden távozik? 

S magam leszek, mint árva völgy ölén 

A puszta fája téli köntösében, 

Nem lesznek-e akkor szörnyű álmaim? 

De én mivé lettem, hogy itt panaszkodom! 

Hah! megtöröm, mind lábig megtöröm 

Az engedetlen népet, lássa meg. 

Hogy nem majombáb a királyi kép. 
Vajdafj. Gyógyíthatatlan ! ójon meg ha tud, 

Mely kínnal büntet tettidért, az ég. 

Utósó híved én eltávozom. (Ei.) 
ZsJGMOND. Osz ember, én elrontlak téged is. 

Ha mindenekben szómat nem teszed, 

Menj, fegyvert hozz, és fegyverest ide. (Szünet.) 

Hah! hol vagyok! hová lett Vajdafi ? 

Mely változás ez rajtam ? borzadok. 

Testem remeg, szivem kopogva ver, 

Zúgó malommá változott fejem. 

Nem értek szót, de hallok hangokat, 

A támadás ijesztő hangjait, 

S magam vagyok, haj, senki sincs velem. (Utírd«i.) 

Isten, ha vétek, megbocsátasz-e? 

Még csak te vagy, kihez fordulhatok. 

Laczfi felkötött jobbal jő, távol utána mindenféle népet látni 
csoportozva. 

Laczfi. Ne halljad őt meg. Isten, a ki vagy, 
Kérők szavára ő sem hallgatott. 

ZsjGMOND (fölkel.) Hah nádor! intésed megment vala, 
S most ön boszúmnak áldozatul esem. 

LaCZFI (letépi jobbjáról a kötést, s kardot ránt). 

Le innen, rongyok; halj meg e helyen. 
Bűnöd dijában hagyd itt éltedet. 

(A nép s katonák toldulnak ily kiáltásokkal: 

(( H aljon meg, a ki öl, haljon meg, a ki törvény ellen öl. ») 

István, Szécsi s több Urak, utóbb a Garák jőnek haddal. 

Ifj. Gara. Ne bántsa senki a királyt, mig élek. 
István. Az addig tart csak, míg én meg nem öllek, 

Jer vakmerő, ha unod éltedet. 
Laczfj. a bántott nemzet áll most vérboszút. 

Haljon meg, a ki ellent állni mer. 
Ifj. Gara. Te élsz még, Laczfi ? 
Laczfi. Kérdezed, fiú? 

Orgyilkod itt meg nem fog menteni. 
Ifj. Gara Te vérzel, légy nyugott. 
Laczfi. Hah, csúfolódol? 

Én megteszem, hogy torkig vérben állj. 
Gara (közbeveti magát). Megálljatok, mi baj van köztetek? 
Sokan. A nádort halljuk, halljuk a Garat. 
Gara. Barátim, mely kivánat hajt ide? 

Mondjátok el, hogy értsem és feleljek. 

(A sokaságtól az eló'bbi kiáltások ismételtetnek.) 

István. Ha meghallatni kívánsz, s értekezni, 

Ugy jősz-e, szólj, mint jobb ügyünk barátja? 
Gara. Barátotok, s a jobb ügyé, jövök, 

Hogy a felindult mozgást csendre hozzam. 
István. Halljad tehát, és hallják mindenek. 

Nemes barátim, város népei. 

Magyarok, szavamra jól figyeljetek. 

Miért az ország most nem boldogul ? 

Miért, mióta eltemettük őt, 

A nagy királyt, szerencse nincs velünk? 

A háború ront, ront a béke is, 

S több kárral ez ; mert titkon s benn emészt. 

Miért van ez mind, honnan származik? 

Vörösmarty munkái. 111. íj 

Azért talán, hogy gyávábbak vagyunk? 

Az meglehet; de élnek férfiak, 

S csak reggel is még többen éltének, 

Lajossal győzött régi harczosink. 

Vagy jó tanácsban szűkülénk-e meg? 

Az ország még nem halt ki : ősz fejek : 

A legdi esőbb kor tettel dús tanúi, 

Állnának őrt, de félnek a tanyától. 

Hol a vak gyermek, a vad indulat. 

Tűzzel s gyilokkal fegyverkezve jár. 

Vétkünk-e hát, ha megfogyatkozunk? 

Nem! egy van köztünk, a ki ezt teszi. (Zúgás.) 

Ugy van, barátim, egy van, a ki ront, 

Nézzétek őt meg, itt van köztetek. 

Kiáltás (több feiői). 

Parancsolj bizvást, mindent megteszünk. 

István. Nem szólok arról, a mi már esett, 
Egyes halálok, égetés, dúlás, 
Azt a magyar felejti, s tűrni tud, 
És bár ne tudna annyit; - nézzetek 
A vesztőhelyre, mit találtok ott? 
Vagy kell-e szólnom, kell-e mondanom, 
Hogy mint bogácsfő a nemes fejek. 
És harminczkettő vágatott le ma? 
Királytok őket ország gyűitekor 
Kegyébe venni esküvel fogadta, 
S az eskü így áll, ilyen a királykegy? 
E kőnek, mellyen állok, égni kéne. 
Homokká zúzni fájdalom miatt, 
S mi mik vagyunk, hogy ezt ne érzenők? 
Érezzük, s mert már nincs mit mentenünk, 
Halálokat meg jöttünk torlani, 
Halált halállal, vérrel vért. 

Sokan. Halált, 

Halált reá, haljon meg, a ki öl. 

Gara. Megálljatok, mi vakmerő düh ez? 
Mi gondolatlanul baromnyi láz? 
Ne vélje senki, hogy ha halni kell, 
Elől nem állok; én, a nádor, én 

S mind, a ki hívem, itt veszünk előbb, 

Mint véget ér ez ördög-sugta mű. 
Sokan. Halljátok őt, a nádort! csendesen. 
Gara. Vagy én nem érzem, a mit érzetek? 

Nem ember én is, s nem magyar vagyok? 

De nem vagyok vad, nem vagyok dühös, 

S az a különbség ember s vad között. 

Hogy, míg ez mar, ront, s szaggat, tép dühében, 

Az szóra hallgat, s a jobbat teszi. 
Sokan. Még eddig jól van, halljunk szót tovább. 
Gara. Ki mondja azt, hogy a min túl vagyunk, 

Az jól van téve? ím, én mondom azt, 

Hogy a tét vétkes és törvénytelen. 

Hogy ily siralmas szörnyű veszteség 

Istennek súlyos büntetése rajtunk. 

De hát, ha vér folyt, több vér folyjon-e? 

Halált halállal kell-e orvosolni, 

Hogy addig meg ne szűnjék e haza, 

Míg csontainkból halmot nem rakunk. 

Egekbe felkiáltót, dísztelent? 

Azért, hogy a fő kárba vitt tagot. 

Elvágjuk azt is? Oh, csak most legyen 

Tanácsitokban józan, csendes ész, 

Példát tehettek, mellyet a nemzetek 

Követni fognak, kárhoztatni nem. 
István. Mi hát tanácsod, halljuk, s légy rövid. 
Gara. Hogy vér ne folyjon többé a miatt. 

Ki most okozta ennyi kárainkat, 

Mint nemzet foglyát, várba zárjuk el. 

Hogy ott az élet és halál cseréin 

Rideg falak közt elmélkedni tudjon. 

Az ország addig lássa dolgait, 

S végezzen, a mint jobban tud s lehet. 
Sokan. Ez jó tanács : fogságba hát vele. 

A nádor éljen ! 
István. Ha szívből mondod, a miket beszélsz, 

S azt hinni több okom van, ám legyen. 

Bár annyi vérért egy halál kevés. 

De hogy ne tartson pártunk mind örökké, 

Menjen fogságba. 
Laczfj. Oh, ez rossz tanács! 

SzÉcs). Menjen fogságba, én is azt ítélem. 
Sokan. Foghelyre tüstént, menjen fogva el ; 

Ne lássa a napot. 

GARA (Zsigmondhoz). 

Ország nevében foglyom, jer kövess. 
Laczfj. Oh, hogy nincs nyelvem lánghoz fogható! 

Te balga nép, oh lengeteg magyar, 

Mi állhatatlan szellő lelketek? 

Ki lesz kezes, hogy meg nem szabadul, 

S Dunától kezdve a nagy tengerig 

El nem borítja vérrel a hazát? 
Gara. Légy békén, Laczfi, a hol én vagyok. 

Ott a becsület áll őrt, s gondom, az 

Ország nyugalma, nem hagy szúnyadozni. 
Sokan. Az ország éljen, éljen a magyar! 

LaCZF] (elhajítja kardját). 

Ha most nem öltél, kard, ne ölj soha, 
Én nem visellek, hitvány sárdarab. 

Csongor, ifjú hős. 

Kalmár, 1 

Fejedelem, [ vándorok. 

Tudós, ) 

Balga, földmivelő, utóbb Csongor szolgája. 

Dimitri, boltos rácz. 

Kurrah, l 

Berreh, ördögfiak. 

Duzzog, ) 

Tünde, tündér.'eány. 

Ilma, Balga hitvese, Tünde szolgálója. 

Mirigy, boszorkány. 

Tündérek, nemtők slb. 

A pogány kunok idejéből. 

(Kert.) 

(Közepett magányosan vhígzó tündérfa áll, alatta Mirigy kötözve öl. 
Csongor jő.) 

Csongor. Minden országot bejártam, 

Minden messze tartományt, 

S a ki álmaimban él, 

A dicsőt, az égi szépet 

Semmi földön nem találtam. 

Most mint elkapott levél, 

Kit süvöltve hord a szél. 

Nyugtalan vagyok magamban, 

Örömemben, bánatomban, 

S lelkem vágy szárnyára kél. 

Ah, de mit látok? középen 

Ott egy almatő virít. 

Csillag, gyöngy és földi ágból. 

Három ellenző világból, 

Uj jelenség, új csoda. 

S a ki ott kötözve űl, 

A gonosz, kaján anyó, 

Nénje tán a vén időnek. 

Mint lelánczolt fergeteg 

Zsémbel és zúg; mit jelent ez? 

Vén Mirigy — 
MiRJGY. Ah, nagy szerencse 

Elhagyott agg ősz fejemnek, 

Csongor úrfi, hogy közelgesz. 

Látod, mint vagyok lekötve. 

Minden embertől kerülve. 

Félig éh, félig halott. 

Csongor (féire). Minden szó, mint a hamis pénz, 

Oly balul cseneg fülemben. (Mirigyhez.) 

Szólj, mi baj ? 
Mjrígy. Csodát beszélek, 

Millyen a nemes hazában 

Rég nem történt. 
Csongor. Tedd röviddé. 

MiRÍGY (félre). Hogy' parancsol ! — Halld tehát, 

Kedves úrfi, kit szemfénynek. 

Örömének, kellemének 

Szült, s nevelt föl szép anyád — 
Csongor. Vén penész, ne tétovázz. 

Térj dologra, vagy biz Isten, 

Itt felejtlek a fatőben. 
Mjrígy. Légy kegyes. (Féire.) Hah! büszke gyermek, 

Veszsz el, mint a fűzi gomba; 

Légy egérré, légy bogárrá. 

Vagy légy ollyan, mint Mirigy. 
Csongor. Mit morogtál, vén Mirigy? 
Mjrígy. Csak tűnődtem, mint beszéljem — 

Látod itt ez almafát : 

Mennyi ág, a hány levél. 

Annyi új csodát terem. 

Ezt — de nem vallok neki — 

Ezt a rossz kopár tető. 

Tán a naptól s csillagoktól 

Terhbe jutván, úgy fogadta, 

S szülte mint boszú jelét; 

Mert eleddig rajt' egyéb 

Rossz bogácsnál s árvahajnál 

Nem termett: azért leve, 

dA boszorkánydomb» neve. 
Csongor. Mily utálatos zavart szól, 

Szép s rutákból összeszőve. 
Mjrígy. Most, nézd úrfi, a kopáron, 

E szép almatő virágzik. 

Szín ezüstből van virága, 

S mint fehér rózsák ölében 

Mász a fészkelő bogár. 

Mint a légy, mely tejbe hullott, 

Mint új hóban agg bogyó ■ — 
Csongor. Mily kemény vas tűrödelmem. 

Hogy még rá figyelhetek? 

Szólj, s ne tétovázz, vagy e láncz 

Megkettőzik csontodon ma. 
Mjrígy (félre). Hogy gebedj meg, azt kívánom, 

Mérged tengerében. — Úrfi, 

Hogy heves vagy, nem csodálom, 

Ifju még s tán sejted is már. 

Hogy tündér, aranyhajú lány — 

Mit beszéltem! 
Csongor. Mit beszélsz? 

Mjrígy. Csak álom. 

Vén ajak, tudod, csevegni 

Jobb' szeret, mint enni-inni. 

Halld tovább : ezüst virága 

Csügg e tündér almafának, 

S benne drága kő ragyog. 

Három ízben elvirágzik 

Ez naponnan, este rajta, 

Mint a szűz emlői bimbók. 

Oly kis almák duzzadoznak, 

Es mikor közelget a 

Szép borongó éjszaka. 

És az éjfél, a gyilkosnak. 

Denevérnek és tolvajnak 

S kósza szellemnek dele. 

Száll, mint holló szárnya le; 

S felleg űl vad csillagon. 

Felleg, melyet az mocsárból. 

Sárkányok sohajtatából, 

S nyílt sirokból összevon, 

S szürke apján a bagoly 

Szemmeresztve lovagol. 

Rém a bolygó rém nyakán. 

Csép anyó a piszkafán, 

Szép regében halandóknak 

Bal szerencsét, gyászt huhognak. 

S a gyújtónak őr szeménél 

Egy leégett ház tövénél 

Isznak, esznek, alkudoznak, 

S bömböl a bölömbika, 

S a szüzek legjobbika 

Most fiát megy eltemetni. 

Ölni, aztán eltemetni - 
Csongor. Hah utálat, förtelem. 

Nem ! tovább nem tűrhetem. 
AIjrígy. Elmegy, itt hagy, kell sietnem, 

Úrfi ! úrfi ! végezem már. 
Csongor. Elfutnék a szörnyetegtől, 

S a kivánság nem bocsát : 

Hallanom kell. 
MiRÍGY. L^gy figyelmes. 

Mint mondám, az éj, ha jő. 

Érni kezd a fán az alma, 

S mint egy most szült lánykafő, 

Oly aranynyá duzzad halma. 

Még is ebben agg apádnak 

Es anyádnak haszna nincsen : 

Mert bár mennyien vigyáznak, 

Báj szellő kel éj felében, 

Melytől a szemek lehunynak, 

S reggel a szedett fa áll. 

Mint a puszta tüskeszál. 

S mert legaggabb én vagyok. 

Legtovább virraszthatok. 

Azt beszélték, s ide köttek 

A fatőhöz, s megnevettek. 

Engem is pedig lesújt a 

Bűvös álom ón hatalma. 

És ez harmad éje már, 

Étlen, szomjan, hogy vigyázok. 
Csongor. Mily nem ösmert gondolat, 

Új kivánat, új remény ez, 

Mely mint vert hab tengerén 

Vándor éji villanat. 

Háborús eszembe hat? 

MiRÍGY. Hogy pusztuljon a kegyetlen ! 

Még sem old el lánczaimtól. 

Vallanom kell többet is. 

Vallanom kell a valót. — 

Halljad úrfi, mely gyanúm van : 

Innen tündér szép leányzó, 

A ki e fát ülteté tán, 

Hordja vissza, mint sajátját, 

Az arany gyümölcsöt is. 
Csongor (Mirigy lánczait leveri). Menj, siess el ; iánczaidtól 

Megmentett karom ; de menj el. 

Merre lábad visz, szemed lát. 

Mert ha még e szent helyen 

Itt talállak, eltemetlek. 
Mjrígy. Áldjon Isten — megboszúllak — 

E jó tétedért — megfojtlak, 

Csak tehetném! légy szerencsés — 

Mint az ördög pap süvegben. 
Csongor. Menj, menj, menj, ne lássalak. 
MiRÍGY (mentében). Nem megyek, míg büszkeséged 

Szarva nem jut körmeimbe. 

Mint a sánta nyúl leszek, 

Mely kilencz fiát megette, 

S a harasztba bujdosott. (El.) 
Csongor. Szép fa, kertem új lakója, 

Mely, mint nem várt ritka vendég. 

Félig föld, félig dicső ég, 

Ösmeretlen kéz csodája 

Állsz előttem, s a kopárra 

Eletet, fényt, gazdagságot, 

S hintesz álmot a sovárra. 

Mint tehessem, mint lehet. 

Hogy ne nyomjon engem álom, 

S megláthassam kincsedet? 

Földben állasz mély gyököddel. 

Égbe nyúlsz magas fejeddel, 

S rajtad csillagok teremnek. 

Zálogul talán szivemnek, 

Hogy, ha már virágod illyen, 

Udv, gyönyör lesz szép gyümölcsöd. 

Szép fa, tündér kéz csodája, 

Vajha illyen légy nekem. 

Ah, de mit tekint szemem? 

Szerelemnek rózsaszája, 

Mondd, minek nevezzem őt, 

A nem földit, a dicsőt? 

Hattyú szállá távol égből. 

Lassú dal volt suhogása. 

Boldog álom láthatása, 

S most, mint ébredő leány. 

Ringató szél lágy karán, 

Ugy közelget andalogva ; 

Ah, tán ez, kit szívdobogva 

Vártam annyi hajnalon? 

Ah, tán e fa ülterője, 

Ennyi bájnak és gyönyörnek, 

Ennyi kincsnek asszonya? 

Rejts el, lombok sátora. 

Rejts el éjfél, szív, ne dobbanj. 

El ne árulj, el ne rontsad 

A szerencse útait. 

Dal. 

Alom, álom, 

Édes álom, 
Szállj a csendes föld fölé , 

Minden őrszem 

Hunyjon, csak nem 
A várt s váró kedvesé. 

Csongor. Alom, álom, édes álom. 

Ah, csak most ne légy halálom. (Elrejtezik. 

Tünde, Jlma (jőnek). 

Ilma. Asszonyom, tudod, hogy engem 
E poros földről emeltél 
A magas tündér hazába. 

S csak azért, hogy ott napestig 

Csongor úrfiról beszéljek, 

Szép szeméről, szép hajáról. 

Fejedelmi termetéről. 

És arról a mézajakról. 

Mely dalt s csókokat terem. 
Tünde. Ah, hogy ennyit tudsz csevegni. 
Ilma. Lásd, nem ok nélkül beszélek. 

Itt nekem férjem maradt, 

A kit Balgának neveznek. 

Olyan Isten-verte had 

Nincs talán a fél világon. 

Szomja, éhe mondhatatlan, 

E nagy föld kenyér ha volna, 

S hozzá sajt a holdvilág. 

Már eddig felfalta volna. 

Hold az égen nem ragyogna, 

S most itt nem járhatna láb. 

S hogy még vannak tengerek. 

Nincs egyébtől, mint csak attól. 

Hogy bennök nem bor pezseg. 

S asszonyom, lásd, e gonosz csont, 

Első nap már verni kezdett. 

És ijeszte, hogy megesz, ha 

Enni nem hozok neki. 

Tudni most azért szeretném : 

Meddig tart e bujdosásunk? 

Mert, mi könnyen eshetik. 

Hogy még itt e csipkefán 

A rokonságnak miatta. 

Fenn akad csipkés ruhám, 

S Balga itt talál az ágon. 

Azt gondolja som vagyok. 

És nekem jön, és leszed : 

Akkor jaj lesz életemnek. 

Jaj szegény tündér fejemnek! 
TűNDE. Ah! ne kelts föl bánátimból. 

Ilma ! Ilma ! messze honból. 

Látod, mily hiába járok. 

E kies fát mily hiába 

Ültetem vad föld porába, 

Kedvesemre nem találok. 

A fa kincseket terem, 

A fő kincs, a szerelem, 

Szép világa álmaimnak, 

Mellyek e vidékre vonnak. 

Ah, az rajta nem terem. 
Jlma. Asszonyom, mit adsz, ha mondom, 

Hogy belül a lomb alatt, 

Csongor úrfi szunyád ott? 
TűNDE. Ilma, mit beszélsz bohóul ? 
Ilma. Engedd hát, hogy én öleljem. 
Tünde. Áldott, kedvező szerencse. 

Mint köszönjem ezt neked! 
Ilma. A szerencse vak gyerek. 

Ezt inkább nekem köszönjed. 
Tünde. Vágyaimnak vég határa, 

Itt vagy, s reszketek belépni. 
Ilma. Késel ? Megmutassam-e, 

Mint kell sűrű gally között 

A szerelmest föltalálni ? 
Tünde. Hagyd el, Ilma, a szerelmes 

Csillagot hordoz szemében : 

Annak nincs sötét s homály; 

Bár bolyongjon éj felében, 

Kedvesére rá talál. 

Menj, míg itt mulat szerelmem, 

S régi kínjait elenyelgem. 

Keltsd föl a kis csalogányt, 

Hogy, míg senki nincsen ébren, 

szerelmi kéjt zenegjen, 

S dallal töltse a magányt. (El.) 
Ilma. Ugy legyen; de ah, mi szépen 

Körmöcziznek itt az almák. 

Kár, hogy nem lehet megenni ! 

Itt egy férges is fityeg, 

S mert az alma színarany, 

Férge nem gyémánt-e vájjon ? 

Vagy tán Balga lett bogárrá, 
A mióta elvagyok, 
S most itt benne bujdosik? 
Ah, bch megjárnám vele. 
Nem kell férges alma, nem. 

(Le akar egyet szakasztani, s nem tud.) 

Hah, hogy nem nekünk terem! 

(A kert belsejébe vonul. Mirigy jő.) 

MiRÍGY. Átkozott hatalmas álom! 
Háromszor kivájta körmöm 
E hitetlen két szemet. 
És háromszor visszatette 
Mérges harmatban mosottan, 
Fénybogárral megrakottan. 
Még is álom nyomta el. 
De mi ez, mely ritka fény? 
Fenn ragyognak már az almák, 
S a szerelem puha ágyán. 
Hah, ott szunyád a tündér lány. 
Dús aranyló hájazatja 
A szép ifjat elborítja, 
S boldogságot álmodik. 
Nem, nem, ezt nem nézhetem, 
A boszú hajt és kajánság, 
Szép hajában kárt teszek. 

(Tünde s Csongor egy gyepágyon a fán belül, annak lombjaitól fiiig eltakarva 
látszanak. Mirigy lopva közelít Tündihez, s hajából egy fürtöt levág.) 

MiRÍGY. Megvan, megvan ! e hajakkal 

Elborítom lányomat. 

Csongor lássa, s megcsalódjék. 

Karjain elandalodjék, 

S akkor én uralkodom. (El.) 
Ilma (jő). Istenem, már reggel is lesz. 

Még is a földön vagyunk; 

S milly unalmas itt az élet 

Annak, a ki nem szeret, 

Hát még, a kit nem szeretnek! 

Ah, de mit látok? riadva 

És boszúsan jő ki Tünde. 

Tünde és Csongor (jőnek). 

Csongor (esdekelve). Tünde, nem maradsz tovább ? 
Tünde. Csongor, nem lehet, bocsáss. 
Csongor. Nem kötöz le hű szerelmem? 
TűNDE. Ah, szerelmed űz tovább. 
Csongor. Eltemet viszed magaddal. 
Tünde. Éltemet hagyom helyette. 
Csongor. Tünde! Tünde! még alig 

Láttam arczod hajnalában. 

Szép szemed két csillagában 

Felderülni mennyemet; 

llletetlen ajkaiddal. 

Szívkötő haj fodraiddal 

Még nem játszhatott szerelmem, 

S Tünde, búcsút kell-e vennem? 
Tünde. Míg alig szemléltelek, 

Hű szerelmem hajnalát, 

Rózsabokrát vágyaimnak, 

Rég óhajtott kincsemet, 

S ösmeretlen karjaidtól, 

Még nem ízlett csókjaidtól, 

Elszakasztom szívemet. 
Csongor. Vérzenem hagysz — 
Tünde. Vérzem én is 

Orvosolhatatlanul. 
Csongor. Ajkad hajnalló egén 

Ily halálszó zúg-e. Tünde? 
Tünde. Ah bocsáss, nem késhetem. 
Csongor. Szólj, mi hajt el, édesem? 
Tünde. Csongor, ah — vagy mondjam-e? 

Egy gonosz van, a ki üldöz, 

Egy hatalmas gyűlölője 

Új szerelmünk frígyinek. 

Érzem, érzem nagy hatalmát — 
Csongor. Napfényt többé soha nem lát. 

Mondd, ki az, hogy kardra hányjam, 

S mélyen, mélyben tengereknél. 

Eltemessem, mint az ólmot. 

Szólj, nevezd meg a gonoszt — 

És — 
Tünde. Ne lázadj fel hiába: 

Hős karod nem árthat annak, 

A ki titkon vétkezik. 

Nézzed e fát, a gyönyörnek 

Fája volna ; itt reméltem, 

Szerelemtől boldogítva, 

Senkitől nem háborítva, 

Vágyaimnak álmait 

Teljesedni karjaidban; 

Itt reméltem árnyaiban, 

S mily gyönyörnek éjeit I 

S ím, az első éjjelen 

Or kezek megbántanak, 

És elárult titkaimmal, 

Károhajtó hatalommal, 

Ellenségim játszanak. 

Vissza hát a messze honba, 

Visszahordom kincsemet. 

Hol magányos napjaimban. 

Míg szivemben egy sóhaj van, 

Erted égve, érted aggva. 

Mondhatatlan bú temet. 
Csongor. Tünde, egy szót hagyj szivemnek: 

Merre tartod honodat ? 
Tünde. Ah, ne újítsd kínomat : 

A madárnak tolla van, 

S nem repülhet annyira; 

A folyamnak árja van. 

S nem foly árja oly tova. 

Zúgva kél a fergeteg, 

S Tündérhonban üdlakig. 

Hol magányos búm lakik, 

Míg elér, alig piheg ; 

Gyenge szellőként lebegvén 

A legifjabb rózsa keblén, 

Mint sóhajtás, ugy hal cl. 

A kis illatajku méh, 

Vörösmarty munkái. 111. Jö 

Melly az ifjú rózsa keblén 

Álmadozva ringadoz, 

Föl nem ébred, nem gyanítja, 

Hogy vihar fuvalma volt. 

Mely miatt az ág hajolt. 

így, hová sebes madár, 

Fergeteg, viz el nem érnek, 

Kedves, ah, hogyan jöhetnél. 

Értem sors bitangja lennél ! 
Csongor. Ah, ha nézlek, és ha hallak. 

Szívem elvész bánatában. 

És ez egy lélek csekély, 

Meggondolni, mint birálak, 

Mint vagy itt, s mint nem leendesz? 

Tünde, nézz körűi utószor : 

Még, ha föld ez, és az ég, 

Hidd, meglátlak valaha. 
Tünde. Most és többé nem soha. 

Csongor, ah ne légy felejtőm. 

Hű szerelmem e kebelben 

Mint az általültetett ág. 

Mely tavaszt és új napot vár. 

Ügy fog várni évről évre. 

És örökre nem virítni — 

Csongor, ah az éj múlik, 

Végzetemnek űz hatalma 

Tünde búcsút mond, siralmast. 

Az örömnek és neked. (El.) 
Csongor. Volt-e ? vagy csak álmodám ? 

És az éjnek költeménye 

Font körűi e gyász tünettel ? 

Hah, ki ez még Böske, állj meg, 

Böske, kérlek. 
Ilma (jő). Ilma, kérem. 

Oly paraszt név nincs divatban, 

A hol Tünde tart lakást. 
Csongor. Ilma hát - 
Ilma. Kis szolgálója. 

Csongor. Asszonyod ha oly kegyetlen, 

Urna, állj te meg szavamra. 

Mondd el, fényes üdlakot 

Tündérhonban hol keressem. 
Ilma. Csongor úrfi, megbocsáss, 

Már a hajnalcsillag int, 

S mig hattyúvá változom, 

Ahhoz is csak kell idő. 

Aztán, jól tudod, melegben 

Nem jó járni az egekben. 
Csongor. Ilma, dévaj, mit beszélsz? 

Azt csak, Ilma : merre menjek. 

Napkeletre, napnyugotra — 
Ilma. ((Sík mezőben hármas út, 

Jobbra, balra szerte fut, 

A középső czélra jut.» 

Csongor úrfi, jó szerencsét. (EL) 
Csongor. Jaj, mi szörnyen elhagyattam! 

Tündérálmaim világa, 

Ah, miért is hajnalodtál. 

Ily hamar hogy elborulj ? 

Most fényhez szokott szememnek 

E ború, az éj sötété 

Olly ijesztő, olly nehéz. 

Éjfél fekszik a napon, 

A szelid hold nem világít, 

Míg elvesztett üdvömet. 

Tünde, téged nem talállak. 

Puszta légy, s kietlen, ég. 

Légy vadonná, föld ; szivemben 

Végtelen vadon nyilik, 

S benne bujdosik szerelmem 

Boldogsága romjain — de 

Mit tűnődöm itt? Megyek: 

Isten áldjon agg apám, 

Isten áldjon agg anyám. 

Megsirattok tán ; de többé 

Engem nem találtok itt. 

Tündérhonban üdlakon 

Virrad ékes hajnalom : 

Arra, mint vihar, ragadnak 
Ót óhajtó vágyaim. 
Nincs nyugalmam, életem nincs, 
Míg nem bírják karjaim. (El.) 

(Sík,) 

(Közípett hármas út. Az firdögfiak háromfelől jőnek. Legelőbb Duzzog 
egy rókafiat hajt által a szinen.) 

Duzzog. Hőhe! hőhel hőhe, hő! (El.) 

KuRRAH. Berreh, hőhe! 

Berreh. Kurrah, hői 

KuRRAH. Mit kerestél? 

Berreh. ^ Mit találtál ? 

Kurrah. Ürge czombot. 

Berreh. Sárcsa lábot. 

Kurrah. Rossz ebéd. 

Berreh. Szegény ebéd. 

Kurrah. Vissza, vissza, vissza még. (Ei.) 

Berreh. Jobbra én, te balra mégy. (EI.) 

Duzzog (kivüi). Hőhe! róka, hőhe, hő! 

Csülködet már elharaptam. 

Gödrödet befojtogattam ; 

Hőhe! róka, hőhe, hői 

J^urrah, Berreh (jőnek). 

Kurrah. Mit kerestél? 

Berreh. Mit találtál? 

Kurrah. Loptam loptam egy tojást. 

Berreh. Add, hadd lássam micsodást. 

Kurrah. Tarka barka. 

Berreh. Szép tojás. 

Kurrah. Vén bagolyból vén tojás. 

Fészken ült, nagy álma volt: 

Ifju nőnek ablakán 

(Szőke volt és halovány) 

Zörgetett a vén zsivány. 

Hármas három éjszakán ; 

Most alutt, majd összedűlt. 

Szürke hátán bolha űlt. 
Berreh. Azt megetted. 
KuRRAH. Elvetettem. 

Berreh. Majd kikel. 
KuRRAH. Bagolyba tettem. 

Azt álmodta, csibehús. 
Berreh. A bolondos vén anyús ! 
Kurrah. Loptam egy tojást alóla, 

S megkopasztottam magát. 
Berreh. Ily csodát még nem hallottam. 
Kurrah. Majd kikölti nyolcz fiát. 

És röpülni nyavalyás 

Nem fog tudni, mászva mász, 

Bs megeszszük, jó ebéd lesz. 
Berreh. Jobb, ha eszszük, mint ha ő eszi 
Kurrah. Mit kerestél, mit találtál ? 
Berreh. Parti bürkön kék bogár ült. 
Kurrah. Add, hadd lássam. 
Berreh. Útra készült, 

S megfogám. 
Kurrah. Nem hoztad el? 

Berreh. Domb alatt tehén legel. 

Annak adtam, hogy pusztuljon, 

Teje tőle megromoljon, 

Borja tejtől dombra hulljon. 
Kurrah. Ott megeszszük, jó ebéd lesz. 
Berreh. Jobb, ha eszszük, mint ha ő esz. 
Kurrah. Vissza, vissza, vissza még. (Ei.) 
Berreh. Jobbra én, te balra mégy. (EI.) 
Duzzog (IcívüI.) Hőhe! róka, hőhe, hő! 

Vagy megeszlek, vagy egyél meg, 

Körmeim között gebedj meg. 

Hőhe, róka, hőhe, hő ! 

J^urrah, Berreh (jönek). 

Kurrah. A bagoly megkergetett. 
Vén Mirigy volt a bagoly. 

Berreh. a tehén megkergetett, 

Vén Mirigy volt a tehén. 
KuRRAH. Nyolcz tojását mind megitta. 
Berreh. Borja tőgyét vérre szopta. 
KuRRAH. Megijedtem, elszaladtam, 

A tojást is összezúztam. 

Nincs mit inni, nincs mit enni. 
Berreh. titlen, szomjan kell heverni. 
Duzzog (a rókát kergetve jő). Sánta róka, hőhe, hői 

Már alig piheghetek ; 

Megharaptál, én megeszlek : 

Hőhe! sánta róka, hő! (Elfogja a rókát.) 
Kurrah. Mit kerestél ? 
Berreh. Mit találtál ? 

Duzzog (a rókát mutogatva). Rókahúst, 

Csibehúst. 

Róka a csibét megette, 

Hogy keixsték, csak nevette. 

Most elfogtam, és megeszszük, 

Gyomrainkba eltemetjük. 
Kurrah. Mely dicső egy lakzi ez. 
Berreh. Rókahúsból csibe lesz. 
Duzzog (elbocsátja a rókát). Rókahús, 

Csibehús, 

El ne fuss ! 
Mind (a róka után futva). Hőhe, sánta róka, hő! (ei.) 
MiRÍGY (jő). Haj ki lányom, rókalányom, 

Hajj elő! - 

Hogy zavartak minapában. 

Félelemből lányom arczát 

Rókabőrbe öltözém át, 

S elbocsátám a harasztban. 

Már eddig südő lehet. 

Most meg visszaalakítom. 

Szép arany hajjal borítom, 

Csongor majd belé szeret. 

Hajj ki, lányom, rókalányom, 

Hajj elő! - hogy nem találom! 

A majorba ment talán 

Csirkeszív, lúdmáj után, 
Hajj ki, lányom, rókalányom, 

Hajj elő! — (A bokrokat megzörgetve, el.) 

Tünde, Ilma (jőnek). 

Tünde. Ilma, én itt meghalok. 
Ilma. Ah, ne halj meg asszonyom, 

Nincs, hová temesselek. 
Tünde. Veszteségem kínja tenger, 

Rajta szélvész bánatom. 
Ilma. Tenger színe változandó. 
Tünde. Veszteségem kínja nem. 
Ilma. A szélvészek elmulandók. 
Tünde. Bánatom hatalma nem. 
Ilma. Ah, ez mind azért vagyon. 

Mert magad sem vagy halandó. 
Tünde. Ilma, mondd el, mit tegyek? 

A hitetlen ész tanácsa 

Lelkemet már nem szolgálja, 

S szívem olly igen beteg. 
Ilma. Azt igen bölcsen teszed, 

Hogy tanácsomat kívánod. 

Itt a földön, asszonyom, 

Hol te, mint én, nem születtél, 

Mert a gönczöl csillagán 

Úgy termettél rózsafán ; 

Onnan egy vihar lerázott, 

S Csongor úrfi kebelén 

Virradál meg, ébredéi fel, 

Kínos édes érzeménynyel 

S most kérsz, hogy segítsek én. 
Tünde. Ilma, ily vigasztalóm vagy? 
Ilma. Halld tovább : a munka nem nagy, 

Csongor úrfi erre jő, 

Itt a hármas útelő. 

Erre, mondtam, hogy menendünk. 
Tünde. S az mi hasznot hajt nekem? 
Ilma. Itt az úton jelt tegyünk. 

Tünde. Ilma, Ilma kedvesem, 

Mondd, mi jel legyen ? 
Ilma. Halálfő. 

Tünde. Visszaréműl. 
Ilma. Hát reményfő. 

Tünde. Millyen az? 
Ilma. Halld asszonyom: 

Hagyd itt a kis uj jódat. 

A kis ujj már azt jelenti, 

Hogy nagyobb ujj is vagyon. 
Tünde. Lelkemet, ha úgy lehetne. 

Hagynám, Ilma, zálogul. 

Tán felfogná társául, 

S avval hozzám elsietne. — 

Ah, de úgy sem volna jó; 

Mert ha lelkem nála lenne, 

Vissza hozzám nem sietne, 

A mint vissza tört hajó 

Árva parthoz nem siet, 

Mellyen a búbánat él, 

A reménység sem remél, 

S mindent pusztaság temet. 
Ilma. Hagyd el a nehéz tűnődést 

Asszonyom, te szép virágszál. 

Már tudom, mi jelt teszünk. 

Nézd, a tiszta szép homok 

Ebben a kis lábnyomok 

Csongor úrfinak szemében 

Mind vezérlő csillagok. 

Add idább hát lábadat. 

Hadd nyomom le a homokba. 
Tünde. Ilma, nézd, itt lábnyomom. 
Ilma. Most én is nyomot hagyok, 

S mellé hosszú nagy fület. 

Balga férjem czímerét. 
Tünde. A sötétben szikra is világít. 

Jó reményem, el ne hagyj. (El.) 
Ilma. Jaj, jaj! ott a telken Balga ásít; 

Nincs más mentség, mint: szaladj. (El.) 

Mirigy s a Manók (jőnek). 

MiRÍGY. Hah, hogy átkaim kifogytak 1 
KuRRAH. Kell-e róka, vén Mirigy? 
Mjrígy. Veszsz meg érte, hogy megetted. 
Berreh. Kell-e róka, vén Mirigy? 
MiRÍGY. Vére benned föllobogjon ; 

Égj miatta, mint pokol. 
Duzzog. Hőhe, róka, sánta róka. 

Kell-e rókahús. Mirigy? 
MiRÍGY. Orditson föl álmaidból, 

A mit ettél, rossz kölyök. 
Mjnd. Kell-e róka, vén Mirigy? 
MiRÍGY. Mindenik falat haraggá 

Forrjon össze bennetek ; 

A gyűlölség ostorozzon, 

Egymás ellen felhuszitson ; 

Marakodva veszszetek. (El.) 
KuRRAH. Hah, mi hő ez. 
Berreh. Jaj, megégek! 

KuRRAH. Duzzog, Duzzog! én megütlek. 
Duzzog. Kurrah, Kurrah ! megharaplak. 
Berreh (Kurrahhoz). Usd fülön, rossz húst hozott. — 

Jaj, megégek. 
Kurrah. Hah, minő hév. 

Berreh. Meg ne verd, csak üsd agyon. 
Duzzog. Vén szelindek, nem nagyon. 
Kurrah. Összetörlek. 
Berreh. Összezúzlak. 

Duzzog. Megkörmöllek, megharaplak. 
Kurrah. Itt a bocskor, érd utói. 
Berreh. Itt az ostor, vágd poful. 
Duzzog. A palást meg rám borúi. 

(Elkapkodják egymástól a pörös jószágokat.) 

Kurrah. >vllj elébe. 

Berreh. Törd agyon. 

Duzzog. Vén szelindek, nem nagyon. 

(Hármas út vidéke.) 

Csongor. Tévedésnek hármas úta, 
Utam itt ez volna hát, 
Mellyen éltem sugai'át 
Fölkeresnem Ilma mondta. 
A közép a biztos út, 
Oh, de mellyik nem közép itt? 
Mellyik az, mely czélra jut? 
Itt egymásba összefutnak. 
Egy csekély ponton nyugosznak, 
S mennyi ország, mennyi tenger 
Nyúlik végeik között! 
Vagy tán vége sincs az útnak 
Végtelenbe téved el, 
S rajt az élet úgy vesz el. 
Mint mi képet jégre irnak? 
ím, de itt a hármas útvég. 
Mint varázskör áll előttem ; 
A kivánság, a reménység. 

Int, von, ösztönöz belépnem. (Fe)líp a hármas útra.) 

Hah! mely tekintet! Egy raj a világ. 
A legkisebb por, mint él, mint mozog. 
S mi vándor arczok jőnek itt elém? 
Kalmár (jő). Szomszédim a két Indiák nekem, 
S az új világnak minden partjai 
Osmérnek engem és hajóimat. 
Még egyszer ennyi! és a félvilág 
Kincsét zsebemben hordozom. 
Mi lesz még zárva ennyi báj előtt! 
Az éjét nappá, éjjé a napot 

Varázslom által, és a szerelem 

Aranybjlincsre kötve, mint urát, 

Fog bébocsátni titkos ajtaján ; 

S örömnek, fénynek, kedvnek kútfeje. 

Barátokat fog látni palotám, 

A mi Ilyeneket szív s ész óhajt. 
Csongor. Megállj. 

Kalmár. Pénz kell-e? izzadj; járj utána, s lesz. — 

Tőlem csak annak jut, ki dolgozik. 
Csongor. Más az, mit kérek : tedd le gondodat. 

Te sokfelé jársz, dús hajóidon, 

A hol kel és száll, láttad a napot, 

Szólj, Tündérhonban üdlak merre van ? 
Kalmár. Ah, hát beteg vagy? Odd magad, hogy a 

Tündér hazában éhen el ne veszsz. 

Itt van zsebemben a tündér világ. 

Itt láthatod meg, jersze, légy búvár. (Megy.) 

Ez a fiú megunta étkeit, 

S most csillagokra éhezik szegény. 

Nagyon mohón ! a csillag messze van 

És fenn, igen fenn! s színezüst-e vájjon? 

(Vissza kiált, zsebére ütve.) 

Itt a Tündérhon, itt van, nézd, viszem. 
Csongor. Hideg pénzbánya! minden kincsedért 

Az egy szerelmet, még nevét sem adnám : 

Jobb, égjen a szív, mint fagy ölje meg. 
Fejedelem jő). Te Zeusz, te Isten, vagy bár milly nevű 

Ki e világot részre szaggatád, [í^gy> 

Földünket mért nem alkotád nagyobbá, 

Nem akkorává, hogy ha bírhatom. 

Ne kelljen búnom a napfény elől, 

A nagyban e kis morzsadomb urának, (Seregeihez.) 

Ti napkeletre, napnyugotra ti. 

Hatalmamat hordozza kardotok. 

Hogy, míg leszáll ott, itt már fenn ragyogjon 

Szolgálatomban a nap s birtokom, 

Mig én leszek, ne lásson éjszakát. 
Csongor. Megállj ! 
Fejedelem. Te por, kit lábam eltapod. 

Csongor. Nem por, ha ember, ollyan, mint te vagy, 
Vagy inkább ember és por, mint te vagy. 

Fejedelem. Ne ölj időt, ha por vagy, szólj, mi kell? 

Csongor. Csak egyre kérlek. Mert te messze bírsz, 
S nagy birodalmad nem tud éjszakát. 
Mond meg nekem, hová kell tartanom. 
Hogy Tündérhonban érjem üdlakot ? 

Fejedelem. Vagy úgy? kireppent a madár, az ész, 
S a fészek puszta, szellők sípja lett. 
Tündérhon, üdlak? oh igen, talán 
Ha úgy mehetnék, mint a gondolat, 
Vagy mint az égben repkedő sugár. 
Egyik csillagtól másig, s a mi van. 
Mind meghódolna. — Menj, menj, jó fiú, 
Tündérhon ott van, a hol én vagyok. 
Jer, légy vitézem! Nem tetszik? De menj bár. 
Ha feltalálod, meghódíttatom, 
S rabságra fűzöm minden emberét. (Magában.) 
Szegény fiú, kár érte, semmivé lesz, 
S mi szép halála lenne harczaimban! (El.) 

Csongor. Az megvető volt, ez még gőgös is. 
Raboknak rabja! kincs és hatalom 
Már nem segíthet. — Itt a tudomány 
Jő, távolaiba elmerült szemekkel. 
Kinyílt előtte, mint könyv, a világ, 
S ő, mint ki könyv nélkül is tudja már, 
Olvassa folyvást, a mi benne van. 
Vagy inkább, a mit gondol, s benne nincs. 
De várjuk el, tán tudja üdlakot, 
S tanácsa által boldoggá teszen. 

Tudós (elmélkedve j6). Erő az Isten ! úgy kell lennie. 
Ész és erő, vagy inkább még erő: 
Erő az ész is, mert uralkodik, 
S mi az? természet, most felelj, ha tudsz. 
Munkáit értem, nem tudom magát. 
Erő, vagy Isten? mellyik szó erősebb? 
Szavak, nevek, ti öltök minket el ! 
Ezerszer oszlatám már szűz elemre 
Az összc-visszajárt természetet; 

A képzelődés elfáradt agyamban, 

S még Istenem sincs. Nem tudom, mi az, 

Vagy kit nevezzek annak. És ezért 

Fáradtam annyit éjimen, s naponnan, 

Hogy azt mondhassam, semmit sem tudok! — 

És még is ezt a nem tudást nem adnám 

Egész hadért, mely, hogy tud, azt hiszi. 
Csongor. A bölcseségnek ez csodálatos, 

Könnyű nemét választja. «Nem tudom, » 

Ez minden, a mit tud, s valóban. 

Ez nem sok fejtörést kivan, s ez által 

Egyszerre minden gáncs elől kitérünk. 

Oh ember, ember, önség áldozatja. 
Tudós. S a lélek! — a mi gondol és akar, 

Óhajt és képzel, búsong és örül ; 

Ez a világok alkotója bennem, 

S rontója annak, a mit alkotott; 

A lélek ! a mi emberré teszen, 

Azt mondom annak, s még nem ösmerem. 

Én én vagyok, s mi ez? nem tudhatom. 

Oh, mért az észnek nincs fogó keze, 

Vagy mért a lélek meg nem fogható? 
Csongor. Rettentő ember, lelkét, Istenét 

Elrázza, mint a terhes út porát; 

S a szép világot bús éjjé teszi. 

Csakhogy ne lássa, mint lesz semmivél 

Oh! Tündérhont ez nem mutat nekem. 

Szúnyadj szerelmem, még nincs hajnalod. 
Tudós. A?, a mi van, lesz túl az életen ! 

Hinném; de késő; álmom elröpült. 

De ím, egy ifjú vár az úton ott. 

Egy ember, ollyan, mint anyám fia. 

Talán tanulni vágyna? megkinálom; 

Mert milly öröm találni hallgatót. (Csongorhoz.) 

Jó ifjú, mit kívánsz megtudni, szólj ! 

A nap körűi hány kis világ forog, 

Az üstökös hány, hány a bujdosó. 

Kit ember ösmer, a mióta él, 

És írni tud — mind elszámlálhatom. 

Hányféle fajból áll a földi nem 

Bogártól emberig, s a szörnyekig, 

Kiket csodául a tenger nevel ; 

Mi a villám, a szélvész és eső, 

Vagy a természet durva testei 

Emberkéz által mint fajulnak el, 

Élet s halálnak kétes eszközeivé? 

Mindent tudok már, mindent, — még egyet - 
Csongor. Kevés, de minden, a mit kérdezek : 

Nézd, ifjú lelkem Tündérhonba vágy, 

Dúst és hatalmast kérdek, merre van, 

És senki meg nem mondta, mondd te meg, 

S nyisd fel tudásod kincstárát előttem. 
Tudós. Költők világa, szép tündérvilág, 

Mi kár. hogy álom, gyermeknek való ! 

Ébredj föl ! vagy, ha még álmodni jobb. 

Menj, álmodd vissza, a mit álmodáí. 

Mert a valóság csalt remény — 
Csongor. Ne ronts el. 

Ez egy kivánság éltet ; nélküle 

Pusztább az élet, mint egy puszta domb, 

Melyen bogácsot kerget a vihar. 
Tudós. S úgy van ; de ott a tenger, halj bele, 

Ha már meguntad látni a napot. 

Vagy élj, s mozogj, hogy életet ne únj. (El.) 
Csongor. S ez minden, a miért az ember él? 

Setét, üres, határtalan kebel, 

Oh, a te magányod rémítő lehet! 

S így utazóim útra nem vezetnek. 

Egyik mint bálványt, hitvány port ölel, 

A másik rommá tenné a világot. 

Csakhogy fölötte ő lehessen úr. 

S ez a legszörnyebb mindenek között : 

Mint a halál jár élő lábakon. 

És puszta sírt hord hő kebel helyett. 

Oh szerelem, gyújts utamra csillagot, 

S te légy vezérem Tündérhon felé. (Kilép.) 
Balga (jő). Jaj nekem! 
Csongor. Ki jajgat itt? 

Balga. Jaj ! az ágon fennakadtam. 

Csongor. S most mi hord itt? 

Balga. Leszakadtam, 

Mert a madzag gyenge volt. 
Csongor. Hah! tehát ágról szakadt. 

Szólj, ki vagy? 
Balga. Hej! Csongor úrfi, 

Kár, hogy engem még nem ösmersz. 

Látod, én tudom, ki vagy. 
Csongor. Meglehet. 
Balga. De úgy van, úr vagy, 

Én pedig szabó vagyok, 

A sívány földnek szabója ; 

Én kivágom, és bevarrom. 
Csongor. Foldozója vagy tehát? 
Balga. Rá kalász ruhát adok. 
Csongor. Csak latorkodol ; ne hidd. 
Balga. Nem biz én; de halld tovább. 

Udvarodnál egy leány volt, 

Böske néven a kit ösmersz ; 

Ezt én eljegyeztem immár, 

S most egyszerre szárnya nőtt. 

Mint az ájtatos közönség 

A faképnél a papot, 

Itt felejtett, itt hagyott. 
Csongor. S a düh gatyamadzagával 

Hogy nyakon kötötted a bút, 

Mind ezért volt? 
Balga. Mind ezért. 

Csongor. S a düh meztelen maradt. 
Balga. Ugy, s a madzag elszakadt. 
Csongor (féire). Ostobának kedvez a sors, 

Ugy beszélik, és való. 

Üti társnak ezt veszem föl. - 

Szólj, miért nem térsz ekédhez? 
Balga. Jaj! ne búsíts! földem ollyan, 

Mint az árva tót deák. 

Elfogadja a magot 

És terem, de nem gyümölcsöt, 

Durva tüskét, rossz csalánt, 

S háládatlan vad zabot. 

A paraj s gyom benne oly nagy, 

Mint bozótban parti nád! 

Tátos róka hál alatta, 

Mérges gyíkot fojtogat ; 

Sárkány fészken kan lidércz ül, 

S illyen-adtát kurjogat. 

Szörnyűség csak látni is ; 

Borzas, mint az ördög anyja, 

Kit hajánál fogva hurczol 

Fergeteg — 
Csongor. Hagyd, már eléggé 

Látom, ellensége vagy. 

Telkeden, ha arra buktál. 

És nem szívesen hasaltál, 

S rajtad tánczolt volna bot. 

Jobban immár nem gyűlölnéd. 
Balga. Úgy van, úgy van, azt cselekvém. 
Csongor. S mert már vissza nem sóhajtasz, 

Szólj, hová vagy elmenendő? 
Balga. Böske nyomdokát csapászom, 

S felkötöm, ha megtalálom, 

O, tudom, le nem szakad. 
Csongor. Akkor hárman hullanátok. 
Balga. Oh, a föld elég erős. 
Csongor. Hogy neveznek? 
Balga. A ki csúfol 

Annak Balga, másnak Árki 

Tisztességes jó nevem. 
Csongor. Balga, hallod, Böske híved 

Ilma már, nem Böske többé; 

S Tündérhonba költözött. 
Balga. Vájjon úgy-e? 
Csongor. Ugy vagyon. 

Tündérhonban üdlakot. 

Merre van, tán tudhatod. 
Balga. Hogy ne! megvan sok mesében. 

Tán az álmoskönyvben is. 

De hogy ő is, Böske — Ilma, 

Hogy tündérré változott I 

Varjúvá tán? meglehet, 

De tündérré? nem lehet. 
Csongor. Balga, jer, szolgálj nekem. 
Balga. Oh, örömmel, száz örömmel. 
Csongor. Menjünk Tündérhon felé. 

A szép Tünde ott világol. 
Balga. Ott világol — 
Csongor. Elmerültél, 

Mit csodálsz! 
Balga. Itt a homokban — 

Csongor. Mit? 
Balga. Szamárfület találtam. 

És tehéncsapást ; ha ez nem 

Böske lába, veszszek el. 
Csongor. Oh öröm, s ez Tünde lába. 

Mert kié is lenne illyen? 

A szemérem ajtajánál, 

Melly a szépség arczain hál, 

A szereim ily lábakon jár. 

Csendesen, hogy fel ne verje, 

S nyugodalmát édesítse; 

Az öröm busúlt szivekbe 

Hlyen lábakon suhan be, 

S alszik a gond, mint a gyermek. 

Mely sirásban fáradott meg. 

Föl nem ébred, meg nem hallja, 

Hogy vendég jön és megyén! 
Balga. Medve czammog a hegyen, 

S annak ilyen lába van; 

Hlyen lábon csúsz az ólnál. 

Nád sövényű juhakolnál ; 

S míg ez mindent összemász. 

Alszik a boros juhász, 

Ugy megalszik, szinte nyeg 

A szakállos köpenyeg, 

(Bunda máskép), melly alatta 

A szugolyban hentereg, 

Vörösmarty munkái. 111. 19 

S föl nem ébred, meg nem hallja, 

Hogy zsivány jön és megyén. 
Csongor. Oh, ez a láb szív lehetne, 

Oly parányi, oly csinos. 
Balga. Oh, ez a láb láb lehetne. 

Csak ne volna oly temérdek. 
Csongor. Tünde! Tünde! erre jártál. 
Balga. Halld uram, mint szolga, illik. 

Hogy megértsem, mit beszélsz? 

Tünde, mondod? 
Csongor. Fény leánya. 

Balga. Az tán villámlás lehet. 
Csongor. Csillag. 
Balga. Gönczöl hintajában 

A kerékagy. 
Csongor. A teremtés 

Nála nélkül sírhalom. 
Balga. Holt tetem ; de mondd, mi ez, 

A mit itt pajzsodra vágsz ? 
Csongor. Lábnyomának másolatja. 
Balga. S Tünde lába volna ez? 
Csongor. Úgy imádd, hogy üdvözülj. 
Balga. Megcsalódol, kéznyom az, 

Böske tán orrára bukkant, 

S lába itt, a kéz amott 

A homokban jelt hagyott. 
Csongor. Balga, mit mondasz, mi láb ez? 
Balga. Böske, hogy pofon csapott, 

Rajtam oly nyomot hagyott. 
Csongor. OIí, a kéz is undok ehhez, 

S a legszebb láb medvetalp. 

Én ezt pajzsomon viszem, 

S nem lesz álmom, nem nyugalmam, 

Mig valóját nem nyerem. 
Balga. Én is Böske lábnyomát 

E darab deszkán viszem. 

Eddig ajtó, most paizs. 

Haj, de láb ám még ez is; 

Kár, hogy rá nem fér egészen ! 

Majd csak hozzá gondolom, 

A mi még hibázni fog. 
Csongor. Jösz-e már? 
Balga. Megyek, futok. 

De hová? 
Csongor. Fel, Tündérhonba. 
Balga. Ah, a láb is elkopik, 

Míg elér oly messzire. 
Csongor. Űdlakon kell megpihennünk. 
Balga. Addig megpenészedünk. 
Csongor. Oh kivánság, légy viharrá, 

Vígy, ragadj el engemet. 
Balga. Rossz szekér az, bakja nincsen. 

Balga nem talál ülést. 
Csongor (megáii). Melly üvöltés, mely kiáltás? 

Hallod a zajt? 
Balga. A si kétség 

Hallaná, bár föld alatt. 

Mint elásott kincs, nyugodnék. 
Csongor. Nézd, mi baj, menj. 
Balga. Oh uram. 

Három árva ördög ordít, 

Egymást marva, öldökölve. 
Csongor. Szörnyű harcz. 
Balga. Szint' annyi karcz. 

Csongor. Arczok egy nagy karczolat. 
Balga. Hatok egy nagy daganat. 
Csongor. Új körömnek, új ökölnek 

Rajtok már hely sem marad. 
Balga. Oh, az ördög is, ha árva. 

Mily bolondul vész, szegény! 
Csongor. Szólj, vagy ints, hogy jőjenek. 
Balga. Értenék csak nyelvökön 
Csongor. Tudsz-e sógorul ? 
Balga. Nem én. 

Csongor. Hát a medvebátya nyelvén? 
Balga. A mi a gyertyát eloltja ? 
Csongor. Úgy. 
Balga. Miből a fergeteg lesz? 



292 Csongor és Tünde. 

Csongor. Úgy no í 
Balga. Nem tudok biz én. 

Csongor. Kár! Talán megértenének. 
Balga. Földi, hej 1 vagy földalatti ! 

Erre, erre. 
Csongor. Úgy látszik, megértenek. 

(A manók marakodva jőnek.) 

KuRRAH. Én a bocskort - 

Berreh. Én az ostort — 

Duzzog. A palástot nem bocsátom. 

Berreh. Nem hagyom. 

Duzzog. Nem engedem. 

Kurrah. Oh te pacsmag. 

Berreh. Oh, te poszméh. 

Duzzog. Vén libucz, te bélevő. 

Berreh. Hallod? üsd, míg benne tart. 

Duzzog. Bélevő te, megharaplak. 

Balga. Álljatok meg. 

Mind. Megmarunk. 

Balga. Azt ne tennétek talán. 

Jertek errébb, ott uram, 

Egy tanúit, bölcs, ékes ifjú. 

Majd igazságot teszen. 
Duzzog. Vagy gazságot. 
Balga. ^ Oh, te féreg. 

Berreh. Üsd. 

Kurrah. Jerünk, ez jót akar. 
Duzzog. Kurrah, hát ha megvakar, 

Azt gondolja, hogy keszeg vagy ; 

S mint a tót, ha elszalajt. 

Majd kiáltja; ((Nem vakarlak. 

Jöszte vissza ! keszegem)). 
Kurrah (üti Duzzogoi). Gömböcz, puff! 
Csongor. Megálljatok, 

Mely viszály van köztetek? 
Duzzog. Szólj, te szürke, szólj, te ráró. 
Kurrah. Béka, csitt ! vagy hasba rúglak. — 

Halld meg, és itélj felőlünk: 

Árva gyermekek vagyunk, 

Bocskor, ostor és palást 

Örökünk, s egy birtokunk. 
Csongor. Az csekélység. A palást. 

Mint a ház az osztozóknál, 

A kisebbé. 
Mind. Nem, nem, úgy nem. 

Csongor. És miért nem? 

KURRAH. Halld tovább. (Duzzogot hátba Oti.) 

Bújj ki, Duzzog, a palástból — 

Ostor a szó, mely megindít — 
Balga. Az való, hogy jól megindít. 
KuRRAH. Bocskor a ló, mely viszen — 
Balga. Kár, hogy csak gyalog viszen. 
Csongor. Balga, csenddel. 
KuRRAH. A palást rejt. 

Csongor. És mi ebből a haszon? 
KuRRAH. A ki így felöltözik. 

Senkitől sem láttatik ; 

Megvagdalja bocskorát. 

Lép, mint egy bérez, akkorát. 

S hol kívánja, ott terem. 
Csongor. S látnom ezt nem engeded? 
KuRRAH. Hogy ne? Adjátok reám. 
Berreh. Itt az ostor. 
Duzzog. Megragadlak. (BeU kapaszkodik.) 

KuRRAH (a dombra áll). LátSZ-C mOSt ? 

Csongor. A dombon állsz. 

KuRRAH (beburkozik). LátSZ-e még is ? 

Csongor. Nem, de hallak. 

Kurrah. Deh, te bocskor, deh, te szíj. 

így la! ott nálad legyek. 
Csongor. S itt vagy? 
Kurrah (kiburkozik a palástból). Nézz meg. 
Csongor. Itt valóban. — 

Most tudom már, osztozástok 

Mért bajos, sőt majd lehetlen. 

Mert egyenként bírni káros, 

A minek csak hárma jó. 
Kurrah. Ugy van. 

Berpeh. úgy van. 

Balga (üti Duzzogot). Mondd, hogy úgy van. 

Duzzog. Úgy van, hogy te medve vagy. 
Csongor. Három domb van napkeletre, 

Távol innen, egyaránt. 

A szem eltéved közöttük, 

Olly egyenlők. 
KuRRAH. Úgy van. ^ 

Berreh. Ügy van. 

Csongor. Halljatok szót. Háromé 

E jószágtok nem lehetvén, 

Egyre kell majd jutnia ; 

Rakjátok le hát élőmbe. 

Fussatok föl a hegyekre, 

S a ki elsőbb ér ide, 

Mind a hármat az vigye. 
KuRRAH. Oh, mi bölcsen. 
Berreh. Oh, mi szépen. 

KuRRAH. Itt az ostor. 
Berreh. Itt a bocskor. 

Duzzog. A palástot nem hagyom. 

KuRRAH (elveszi Duzzogtól a palástot). 

Összetéplek, rossz kölyök. — 

Jól vigyázz hát, a ki első, 

A jószágot az viendő. 
Csongor. Úgy legyen. 

Berreh. Hop, hegyre hát!(Ei.) 

Kurrah. Hop, hop, hop, a hegyre, hopIiEi.) 
Duzzog. Ott szakadj meg, tök kolop, 

Addig itt ez jól meglop. (Ei.) 
Balga. Nem nehéz lesz eltalálnom, 

Csongor úrfi, min tünődöl? 
Csongor. Mondd el. 
B.A.LGA. Nemde így Ítélsz : 

Árva jószág úgy is elvesz. 

Hogy ne veszszen, én viszem. 
Csongor. Volna kedvem azt mivelni. 
Balga. Szánd meg őket, tedd meg azt. 
Csongor. Oh, egyébként itt veszek ; 

Mert az út oly végtelen, 
Hogy csak a gyors gondolat 
Képes azt bejárni. - Balga, 
Nézd, mint szélvész, úgy erednek. 
Nyomban e helyen teremnek. 
Balga, tartsd meg őket itt. 

Én majd érted eljövendek. (Elviszi a manók jószágait.) 
Balga. Balga, tartsd meg őket itt! 
A parancs jól hangzanék, 
Csak ne volna benne Balga. 
Jaj nekem, jaj szemeimnek, 
Itt rohannak, itt ügetnek, 
Mit csináljak, merre fussak? 

(A mint fut, elesik, a Manók mind a hárman által esnek rajta.) 

KuRRAH. Jaj fejem! 

Berreh. Jaj tomporom! 

Duzzog. Oh palástom, jaj nekem. 

Veszszen el vén lelketek. 

Most koldussá tettetek. 
KuRRAH. Elszökött a tolvaj ! 
Berreh. Elment. 

Elrabolta mindenünket. 
Duzzog. Ügy-e mondtam, s nem hívetek? 

Most bámultok, mint a tök. 

Mely még éretlen korában 

Felmászott a szilvafára, 

S vén otromba nagy kobakja 

Érni kezdvén nyári napra, 

Bámul, hogy le nem jöhet. 
Kurrah. Duzzog, hallod, a helyett, 

Hogy gorombán csúfolódol, 

Mond el a bűszavakat, 

A mi rád maradt apánktól. 

És szállítsd le tolvajunkat. 
Berreh. Tedd meg, tedd meg, az neked van 

Adva gazdag örökül. 
Duzzog. Volna kedvem meg nem tenni. 
Kurrah és Berreh. Volna kedved meggebedni ? 
Duzzog. Megteszem már, megteszem. 



296 Csongor és Tünde. 

Csak ne fojtogassatok. 

Szállj le tolvaj a palásttal, 

Bocskorommal, ostorommal ; 

Bokron, árkon és hegyen. 

Szörnyű hullatod legyen ; 

Csipkeboki-on fennakadj, 

Árkon, vízen elmaradj. 

Szállj le, szállj le, és ne fuss. 

Ördögök körmébe juss. 
Berreh. Jertek, ezt most összetépjük. 
KuRRAH. Meggyötörjük. — Csalfa szolga, 

Hátadon szíjat hasítunk. 

És eb bőr lesz bocskorunk. 
Duzzog. Körmöm éhezik beléd. 
Balga. Mit csináljak, mit hazudjak? 
KuRRAH. A ki tolvaj szolga vagy. 

Szólj, hová ment szép urad, 

A gazember, szólj, hová ment? 
Balga. Halljátok, ne bántsatok. 

Még nem ettem ördögöt, de 

Most eszem, ha bántotok. 
Berreh. Hah, minő száj. 
Duzzog. Hah, minő fog. 

KuRRAH. Szólj, beszéld el, merre indult? 

Szólj, te ferde rossz kerék, szólj. 
Balga. Furcsa dolgokat kivántok, 

A kit a ló elragad. 

Avval nem lehet beszélni. 

Megy, mert a ló elviszi, 

S ott pihen, hol leteszi. 
KuRRAH. Szólj, mi történt? 
Balga. Hadd pihenjek. 

Duzzog. Hogy hazudhass. 
Berreh. Szólj. 

Duzzog. Beszélj. 

Balga. A kit itt szemléltetek. 

Lelni kezdte a hideg. 

Láttam, hogy nagyon beteg. 

A palástot rávetettem, 

S gondoljátok cl, mi történt? 
KuRRAH. Vaj ! mi ? 
Berreh. Szólj, mi ? 

Balga. Elveszett, 

Mint a délibáb a síkon. 

Aztán nem tudom mi történt. 
KuRRAH. A palást őt eltakarta. 
Berreh. Hát az ostor? 
Duzzog.^ Hát a bocskor? 

Balga, tlgy bizony, s hát menni kezdett, 

S a bocskorban megbotolván, 

Az szilaj volt, elragadta. 
KuRRAH. Hallod ember, ez hazugság. 

Ollyan vastag, mint fejed. 

Szólj, vezess el, merre ment. 

Vagy ne élj meg, addig űzünk, 

Mig egészen elkopandol. 

Mint a koldus bocskora. 
Balga. Én tán tudnám, merre ment. 
Berreh. Szólj, ha jót akarsz. 
Balga. Mit ér az? 

Rajtam általestetek, s most 

Sánta, béna, rongy vagyok. 

Mennék, s járnom nem lehet. 

Lábam eltört, nem vihet. 
KuRRAH. Elviszünk, csak jer velünk. 

Égre fordult két kerékkel. 

Áll egy kordély útfelén 

Balga. Ah, az én szegény kocsim. 
KuRRAH. Abba ülj, mi elviszünk; 

Csak mutasd meg, hol lakik. 
Balga. Ügy segéljen két kerék! 

Megteszem, ha — jaj bokám, — 

Itt ez úton jobbra húztok. (Félre.) 

A nagyobb úr én vagyok. 

Csongor úrfi rossz lovon ment, 

Három lóval én kocsin. (Mindéi.) 

(Sík. ) 
(Messziről palota látszik, s feléje bokrok között egy gyalogút visz.) 

MiRÍGY. Itt van Hajnal palotája, 
És a tündér tömkeleg. 
Tünde, s Csongor - úgy mutatják 
Messzelátó szemeim — 
Erre jőnek, az pihenni, 
Ez, mint árnyék, őt követni ; 
S a manók is — mely szerencse ! 
Üldözésem tárgyai, 
Erre jőnek. E határon 
Most én kővé változom. 
Rút varacskos régi kővé, 
Hogy, mii önkényt elbeszélnek, 
S fúrt agyokban végezének, 
Majd, ha mind kihallgatom, 
Meg lehessen rontanom. 

(Leül, s összezsugorodik. A Manók hu7zák kordélyon Balgát > bólyogatnak.) 

Balga. Deh, te Duzzog! e biz alszik. 
Mind a három, mint az ürge, 
Jól teszik, hadd nőjenek. (Leszáll s nyújtózik.) 
Ej, ha! szinte megmeredtem! 
Úgy, de bezzeg Balga bátyó, 

Mit csináljunk a manókkal ? (Hirtelen föleszmélve.) 

tigy van, úgy lesz, azt teszem. 

(Lassan félre fordítja a kordélyt.) 

Megfordítom a szekerkét, 
S e varacskos vén követ. 
Felnyalábolom fölébe. 
Aztán hadd ballagjanak. 

Mind a vízig szárazon. 

Deh, te szürke, deh, te ráró. (A manók bólyogaWa elballagnak.) 

Mjrígy (egy kissé fölemelkedve). Elmegyek, de fél fülemmel 

Itt vigyázok, mint az örvény, 

S jaj neked, te csalfa szolga. 

Meg lesz ágyad vetve nálam. 

Meg! csalánból és tövisből, 

S szúnyogokból szemfedőd. (Ei.) 
Balga. Mintha szóltak volna? - Senki. 

így la! most szabad vagyok. 

Hej! de mit szemlélek ott? 

Ember az, vagy morzsalék? 

Olly alatt mász a gödörben. 

Csongor úrfi. — ó az, ő az ! 

Oh, be messze van szegény. 

Hol jár itt az Isten adta? 

Átkozom rossz bocskora, 

Millyen hirtelen meghozta. 

Soha ! soha ! Csongor úrfi, 

Erre! Erre! 
Csongor (jő). Itt vagy, Balga ? 
Balga. Itt biz én, pedig kocsin. 
Csongor. Hál' az égnek, hogy kimásztam. 
Balga. Űgy-e, a bocskor vetett le? 
Csongor. Nem tudom. Mint gondolat. 

Mint sugár, mely egyik égből, 

Egy világi messze végből, 

Más világba szökve hat. 

Jöttem, vagy csak álmodám. 

És alattam, és fölöttem, 

Oldalattam, és köröttem 

A világot láthatám. 

Egy nagy arcz volt, végtelen, 

Rajta millió szemek; 

Mind oly ékes, oly remek ; 

Hogy beszédem képtelen, 

Méhdongás, szunyogzene, 

Elbeszélni, a mit láttam. 

A hogyan forrt fenn, s alattam, 

A világok mindene. 
Balga. S ily magasról porba hullni, 

Mily keserves hullomásl 
Csongor. Úgy van, s azt nem érzi más, 

Mint ki már fenn kezde járni. 

De beszéld el, Balga, mint van. 

Ily hamar hogy itt teremtél? 
Balga. A ki ösmer, nem csodálná. 

Mig te égen, csillagon 

Össze-vissza nyargalóztál. 

Addig én kordélyomon 

Jöttem itt a vert utón. 

Mennyi csárda, mennyi csapszék 

Volt előttem és utánam! 

Az egész út csárda volt. 

S rajta százezer pohár 

Csillogott, mint napsugár. 

S mennyi zaj, mily kurja volt. 

Azt én el nem mondhatom, 

A mennydörgő mennykü dobszó, 

S a legmérgesebb mozsár szó 

Ahhoz képest czimbalom. 
Csongor. Jó szerencse, hogy talállak. 

Ott a házba költözünk most, 

S hírt, tudósitást veszünk. 
Balga. Vagy még inkább jól eszünk, 

Es annál inkább iszunk. 
Csongor. Telhetetlen! annyi csárda 

Volt előtted, s szomjúhoznál ? 
Balga. Telhetetlen, és mivel? 

A temérdek semmivel. 

Mint fizettél, úgy ihattam. 

Szégyenedre — csak vizet. 
Csongor. Majd a jobb idő fizet. 

Balga, hallod, itt megálljunk. 
Balga. Elhiszem ; mert két leány jő, 

Két parányi mézedény. 

Csongor. Oh, az első mily sugár, 

Mily dicsőség mozdulatja. 
Balga. Kár! a fátyol elborítja. 
Csongor. Lába két ezüst madár — 
Balga. Hímtelen nép, árva pár. 
Csongor. Melly enyelgve jár a földön - 
Balga. Legkivált a búzaföldön. 
Csongor. Oly múlón, oly könnyűden. 

Mint ha csókot kérne kölcsön 

A füvektől, a virágtól, 

S félni kell, hogy meg nem adja. 

Hogy legottan elrepül, 

S a virágot sírni hagyja. 
Balga. Ej ! a tüske majd megfogja. 

Mondhatom, gyöngy két személy. 
Csongor. Oh, ne mondd kettőnek, egy, 

S a mi ott utána megy, 

Az csak árnya termetének. 
Balga. Az nekem már czifra ének! 

Hát az árnyék vastagabb-e? 

Törzsökebb-e, izmosabb-e ? 

S a valóság ösztövér ? 

Oh uram, még olly árnyékot 

Össze-vissza s átölelni 

Nem legböjtibb gondolat. 
Csongor. Szószatyor! ne tátogass itt, 

Nyeld el félkapált eszednek 

Lúdtömő termékeit. 

Menj, mig e nap rajzolatja 

A szűk utat el nem hagyja, 

Térdepelve állj elébe. 

Kérjed, kényszerítsd nevemben : 

Nincs-e tiltva s kedve ellen 

Mondhatatlan kellemeinek 

Elborulnom zsámolyánál, 

S mint utasnak, idegennek 

Kérdést tenni szűz magánál? 

Menj, ne késsél, menj sietve. 

Tünde, Ilma (jőnek). 

Ilma. Azt mondottad, asszonyom, hogy 

Itt a Hajnal honja van. 
Tünde. Ügy van, Ilma, itt ama ház, 

Mely rőt-tajtékból fuvalva, 

S csillaggal van koszorúzva, 

És e tündér kert megette 

A szép Hajnal birodalma. 
Ilma. Ügy, de az csak tréfa volt. 

Hogy tilalmas birtokában 

Lánynyal szólni férfinak. 

Még tilalmasb nyájaskodni, 

S csókért csókkal adakozni? 
Tünde. Csak valóság, a mit mondasz. 

Hogy legelsőbb kedveséhez 

A szerelmes lányka szólt, 

Elpirultak arczai, 

S szebbek lőnek Hajnalénál, 

És azóta e hazában 

A mely lány szól kedveséhez. 

Eljátszotta kedvesét. 

Eljátszotta szíve üdvét, 

Mely, mint forrás a hegyekből. 

Ömlik, ömlik, s vissza nem tér. 

Csak mikor fenn tündököl 

A világos dél, 

S Hajnal messze múlat, egy más 

Ország szélinél. 

Akkor kertje belsejében 

Lop a szerelem, 

S egy rövidke édes órát 

Enged töltenem. 

Ah, de innen, innen is 

Elhajt végzetem, 

S a kivel felboldogulnék. 

Nincsen itt velem. 

Csongor ah, még egy delem van, 

Egy kis óra tartománya. 



Tfarmadik fehonds. 303 

És te messze, messze vagy még, 

Mint a végtelen világvég. 
Ilma. Már azt meg kell vallani, 

Ily bohó kis rendelést 

Nem találni hét megyében. 

Férfihoz nem szólni lánynak! 

Szörnyűség az. — 
TűNDE. Ilma, hallod, 

Emlékezned illik, hol vagy. 
Ilma. Már azt meg nem állhatom. 

Legalább hagyd megsiratnom. 

íMeglátván Csongort és Balgát). 

Ah I szegényke szolgálójok. 
Tünde. Oh öröm, kit látok ott. 

Ilma, Ilma, Csongor eljött. 
Ilma. Oh keserves állapot. 

Balga is nyomába jött. 
Tünde. Oh! örömnek, fájdalomnak 

Kínos édes érzeménye! 
Ilma. Asszonyom, nem volna jó. 

Míg időnkben tart, ölelni ? 
Tünde. Hagyd el, Ilma, jer, siessünk. 

Vár kivűl egy ház vagyon, 

Tisztes özvegyasszony lakja. 

Ott Csongornak hírt hagyunk 

Délben Tündét hol találja. 

Jer, ne lépj oly pípesen. 

Mintha boltba küldenélek. 

Jer, szaladjunk. (Balga elébük térdepd.) 

Ah, de nézzed. 

Itt egy ember 
Ilma. Tátogat. 

Tünde. S millyen harcsaszája van. 
Ilma. Vájjon? s Csongor úrfi szebb-e? 
Tünde. A majomhoz is hasonlít. 
Ilma. No bizony! — de nem haragszom: 

Férfi, mint a többiek. 
Tünde. Ilma mondd el, mit tegyek? 
Ilma. En egy tápot sem megyek. 

Balga. Ne tovább, szelíd galambok, 

Térdem itten a határ. 

Ott egy ékes ifjú vár — 
Ilma. Éhes, úgy-e? hadd igyék. 
Balga. Az nevében szólalandok. 
Ilma. Oh, az ürge, a vakandok. 

Hogy' beszélhet ily bolondot! 
Tünde. Ilma, nézzed, nem bocsát; 

Szűk utunkat mind elállta. 
Balga. Oh, talán nem hallotok. 

Vagy magyar szót, szép virágim, 

Még ti nem tanúitatok? 

És az a kis gyenge száj. 

Gyenge, mint a csibemáj. 

Oly hiába volna szép, 

És hiába oly pirosló. 

Hogy határin semmikép 

Nem terem meg a magyar szó? 

Azt kivánom tudni — Mennykő! 

Egyik sem fülel reám. 
Tünde. Ilma. 
Ilma. Tessék. 

Tünde. Ments meg innen. 

Ilma. A majomtól? 
Tünde. Ah nem, Ilma, 

A legnyájasabb legény. 
Ilma. Férfi. 

Tünde. A természet oszlopa. 
Ilma. Mit parancsolsz asszonyom? 
Tünde. Tedd, hogy félre menjen innen ; 

Mert különben itt veszünk. 
Ilma. Megcsipem, hogy vére csordul. 

És tudom, hogy visszafordul. 
Balga. Jaj, mi szörnyű tíz köröm, 

A boszorkány-körmök illyek. 

(Ilma körmei előtt hunyászkodva átborúl a keskeny gyalogúton.) 

Ilma. Asszonyom, nézd, elterült, 
S híd gyanánt lesz lábaidnak. 



Tiarmadik felvonás. 305 

Annak is rossz bár ; de menj át, 

Addig én őrt állok itt. (Tünde átmegy.) 

Balga. Vaj ! mi volt ez, bolhaugrás. 

Vagy szunyogtáncz hátamon ? (Ilma átmegy.) 
Jaj nekem, jaj tomporom. 

Oh, ez átkozott szekér volt. (ismét térdre áll.) 

Csongor. Már nem állhatom tovább. 
Elborulok ott előtte, 
S válaszát magam veszem. 

(Letérdepel. Tünde, Ilma közbe szorulnak.) 

Tünde. Ilma! lásd, hová vezettél? 

Most középen itt rekedtünk. 

Ott a szolga, itt az úr. 
Ilaia. Szörnyűség, most mondja bár ki, 

Hogy leánynak lenni könnyű! 

Útját úgy eltérdelik. 

Hogy nem képes elszaladni. 

Mint lehullott férges alma 

Láb előtt hever körüle 

A sok csalfa férfi szív ; 

S aztán lépjen, s ne botoljon ! 

Oh, én inkább hódolok. 
Csongor (Tündéhez). Nap, ki elborulsz előttem. 

Éjbe foglalt délvilág. 

Szólj, miként nevezzelek. 

Hogy, ha fénynek mondalak, 

Még csekély ne légyen a név. 

Nem felelsz? ah, ajkaid közt 

Mint szeretnék lenni szó, 

Titkos, édes, fél kimondott. 

Szólj csak ennyit is, ne kínozz. 

Nincs szebb, mint a némaság. 

Mely szép ajkakon mulat; 

Tó az, mely bár pusztaság, 

Még is mennyet mutogat. 

Oh, de már, ha tiltva van, 

Látnom rózsaréveit 

Szózatodnak, hallanom hagyd 

Szívbetöltő hangjait. 

Vűrösmavtv munkái. 111. 20 

Intesz? félre térjek innen, 
S meg ne tudjam, hol vagyok? 
Ah, ha még te is kegyetlen, 
Millyek úgy a szirt s fagyok? 
Elveszek! - - de nem busítlak, 
Szívemet hagyom hidúl ; 
Lásd, hogyan mégy rajta át, 
Mert alatta tenger a bú, 

S a sóhajtás fergeteg. (Fdkel, TUnde s Jlma mennek.) 

Semmi szép szó, semmi kéret 

Meg nem tartja ; elmegy, itt hagy. 

Szólj, te tőke, szólj, te szikla, 

Szólj, te békasó! mivel 

Bánthatád, hogy nem felel ? 
Balga. Én? 
Csongor. S ki volna más? te szirt. 

Irgalmatlan rossz kova. 

Kedvem volna addig ütni — 
Balga. Rossz kován nehéz kiütni. 
Csongor. Összezúzlak, sár göröngy. 
Balga. Azt ne tedd az Istenért! 

Ily gyaloghid, mint magam. 

Fél világon sem terem több, 

Mellyen istenasszonyok 

Járdogálnak, lépdegélnek. 

Ügy beszélik, egy volt illyen, 

Mellyet Jákob álma látott, 

S Balga alkalmas hitellel 

Még ez őstől származik. 

Oh, az a láb! 
Csongor. Mit beszélsz ? 

Balga. Általlejte hátamon. 

Oh, mi láb az ! 
Csongor. Gyenge volt-e? 

Balga. Ah, mi gyenge ! 
Csongor. Szólj, kicsiny volt? 

Balga. Ah, mi kisded ! 
Csongor. Könnyű volt-e? 

Balga. Mint a szellő. 

Csongor. És nyomása? 

Balga. Édes, ízes és csiklandós. 

Minden porczikám megindult : 

Szívem, májam, agyvelőm, 

Még a 
Csongor. Nem hallgatsz-e ? 
Balga. Még a 

Hátam is nyögött belé. 

Úgy megnyomta — meg ne üss hát — 

Az nem ő, csak árnya volt, 

A ki úgy reám dobolt ; 

S dobbanása oldalaim közt 

Most is nyögve bujdosik. 
Csongor. Ah, ha Tünde volt — de hírét 

Itt ki mondja most nekem? 

Elnémult a szerelem, 

S a kivűl nincs semmi hívem. 

Mely vezetne utamon. 

Nem tudom, hová legyek. 
Balga. Nagy baj. llly esetben a hős 

Torkon metszi a keservet. 

Elsóhajt egy illyenadtát, 

S szépen meghalálozik. 

A szokás ez 
Csongor. A szokás az. 

Hogy te most letérdepelj. 

Durva szolga, mert miattad 

Hagy el mindenütt szerencsém. 
Balga. Ah, kegyelmezz. 
Csongor. Nem, letörlek. 

Annyi veszteségemért. 
Balga. Ah, kegyelmes úr, csak egy szót! 

Vedd le lábadat nyakamról. 

Itt találtam egy nyomot. 
Csongor. Mit találtál? 
Balga. Hátamon van, 

S itt a földön a homokban. 
Csongor. Mily jelek, mily gyenge lábnyom ! 

Egy van illyen a világon' 

Ö az, ő az, Tünde jár itt, 

Tünde ! - oh öröm, ne ölj meg. 
Balga. Hej ! be jó, hogy a homok 

Minden úton megterem. 
Csongor. Jer, kövess, tán úton érjük. 

Oh szerencse, oh örömnap! (Ei.) 
Balga. Szinte meahalék ; de semmi ! 

Oh szalonna, oh kenyérnap! (EL) 

(A Manók húzzák a szekeret Mirígygyel.) 

Mjrígy. Hóha! 

KuRRAH. Hőhe ! itt megálljunk. 

Berreh. Oh, mi kárhozott fiak! 

Duzzog. Mért nem róka, hogy megenném! 

KuRRAH. Elszökött az átkozott. 

Berreh. Rajtunk egy követ hagyott. 

Duzzog. Egy varacskos vén követ, 

Melly alatt kigyó tenyészik, 

S a penészes béke nyög. 
Berreh. Döntsük el, hogy összezúzzék. 
KuRRAH. A ki ráül, elkái'hozzék. 
Duzzog. Holtig álmatlan legyen, 

A ki rajta megpihen, 
Mjrígy (fölemelkedve). Hőhe! 

Berreh. Melly ijesztő. 
Duzzog. Melly utálat. 

(Berreh, Duzzog elszaladnak.) 

Kurrah. Bár utálat nézni rád, 

S hozzád nyúlni förtelem ; 

Megragadlak, undok állat. 

Meghúzattál, most fizess. 
MiRÍGY. Oh fiam, kár vesztegetned 

Szép erődet oly hiába. 

Hát ha még majd rád ijesztek? 
Kurrah. Szállj le, és ne tétovázz, 

Egy van, a ki rám ijeszthet. 
MlRÍGY. S egy van, a ki bánthat engem, 

Tudd, s rémülj, az ördög az. 
Kurrah. Tudd meg hát, és veszsz, az ördög, 

A ki bánthat, én vagyok. 

MiRÍGY. Rossz manó! ki rád ijeszthet, 

Vén Mirigy, tudd, én vagyok. 
KuRPAH. Hah, utálat! 
MiRÍGY. Meg ne indulj ; 

Mert, ha lábad, n\int az örvény, 

Mint az orsó pördül is, 

Vén Mirigy mint gondolat, 

A boszúnak gondolatja, 

Úton ér, és elemészt, 
KuRRAH. Vagy, vagy sem; de szólj, mi kell még? 
MiRÍGY. Látod a fehér lakot? 

Vár kivűl egy dombon áll. 

Ott most én lakom, cselédes, 

Tisztes özvegy képiben. 

Csongor, a ki most ezen jár, 

Mert egyéb nincs a vidéken. 

Kisded hajlakomba száll. 
KuRRAH. Hah! leginkább ő az, a kit 

Körmeim keresnek itt. 
MiRÍGY. Hagyd el! itt erőszakért 

Büntetés vár. Jól tudom, 

A mi kárt tett, azt idővel 

Visszaszerzem, csak figyelj rám. 
KuRRAH. Mit tegyek, szólj? 
MiRÍGY. 1-^gy szolgája. 

A ki most van, azt rekeszd el, 

S öltözzél, mint ő vagyon. 

Légy bohó, mint az, s fecsegj. 

Hogy, ha Csongor lát, ne sejtse, 

A mi változott körötte. 
KuRRAH. Értem, értem, mit tovább? 
MiRÍGY. Csongor majd egy kertbe visz 

A közép dél fényekor. 

Hintsd meg ottan e porokkal, 

S ő alunni fog, ha szinte 

Fél világot érne is 

Minden perez, kit ott elalszik. 
KuRRAH. És azontúl? 
MiRÍGY Bízd reám ; 

Károd megtéríttetik. 
Most eredj, én majd követlek. 
KuRRAH (fíire). Nem hiszek ; de úgy cselekszem, 
Hogy jutalmam meglegyen. (El.) 

"Ledér (sietve jő). 

Mjrígy. Pszt! 

Ledér. Ki szólit? 

MlRÍGY. Pszt ! 

Ledér. Ki az, no? 

MiRÍGY. Pszt! 

Ledér. Hiszen megyek, de meiTe? 

Mjrígy. Kis leány. 

Ledér. Oh, oh, bizony ni ! 

Kis leány. 
MlRÍGY. No, nagy leány hát! 
Ledér. Hát bizony, nem mindenik 

Ollyan ám, mint nénike, 

Oly redőből szőtt öreg zsák. 
MlRÍGY. Kis babám, ne légy boszús. 
Ledér. Oly töpörtő! a kinek már 

Fogfájása sincs — 
Mjrígy. No kedves 

Kis madárkám, csillapodjál. 
Ledér (nevetve). Néne, úgy-e szép dolog. 

Szántóföldet vinni arczán. 

Melyben agg szeplő virágzik, 

S mint egy tisztes régi szűz, 

A szömörcs szakállt ereszt? 

Jaj, beh furcsa kép maga ! 
Mjrígy. Fúdd ki már lúdmérgedet. 

Dévaj, álnok, csapdi szer te. 

Én tudom, hogy nem vagy oly rossz. 

Mint szavadból mondanálak; 

Lásd a kort tisztelni illik, 

S én behintve bár redőkkel. 

Még javadra élhetek tán ; 

Mert, leányom, a redők (Udér arczát vígig simogatjti 

Majd ez arczon is tanyáznak. 

Ledér (megborzadva). Hah, mi jcg kéz ! 

Mjrígy. El ne rémülj ! 

Hát hová mégy, szép leányom? 
Ledér. Hát hová, s hová ne mennék? 
Mjrígy. Oh, te gyöngy, te pávatoll ! 

S hát hová mégy gyermekem? 
Ledér. Erre is, meg arra is, 

Tudja Isten, vagy mi! merre? 
MiRjGY. Valld meg édes, nemde otthon 

Kór apád van, s szenvedő ; 

Nincs egyéb, mint csak te, a ki 

Gyámolítsa és kötözze, 

S most füvekkel gazdagon 

Visszatérsz, hogy azt tegyed. 

Ugy-e bár! tudom, mi űz? 
Ledér. Ah! 
Mjrígy. No lásd, leányom ; 

Az nagyon szép, mert atyád volt, 

A ki téged, benn szorultat, 

A rettentő tűzhalálból 

Másod élettel megáldott, 

S már te ép vagy, ő pedig, mint 

Szén az izzadó kohóban. 

Vész, fogy, s tán hamvába dől. 
Ledér. Oh jaj, oh jaj ! 
MiRÍGY. És az árvák, 

Oh, az a két gyenge gyermek, 

A ki porban mász előtte, 

S mint oroszlán rí az éhség 

Ajkaik közt, hogy miatta 

A sivány port rágdogálják. 

S a szegény, e férgek atyja 

Nem segíthet, nem mozoghat, 

Köny helyett kínlángokat sír. 

És az égre így kiált föl : 

Isten, Isten! élsz-e még? 
Ledér (leoi és sír). Jaj nekem, jaj elhagyottnak ! 
Mjrígy. Kelj föl, kis bohó te, kelj föl. 

Hisz csak tréfa volt beszédem. 

Ledér. Jaj nekem, jaj ! mit tehettem. 

Egy setétlő kis teremben 

A pokolmécs pillogása, 

Bűnös ajkak suttogása 

Elboríták lelkemet. 

Elpirultam, és nem látszott, 

Visszavágytam, nem bocsáttak. 

Vagy bocsáttak, s niem jöhettem, 

Nem kivántam jón már. 

Hév kar ége vállamon, 

S a merész, az áruló csók 

Elcsattant tűzajkamon. 

S oh, azóta, szörnyű élet! 

Oh, én elveszett leány, én ! 
MiRÍGY. Hagyd leányom a keservet. 

Egy szép úrfi vár reád. 
Ledér. Jaj nekem ! szegény apám ! — 

Átkozott az óra is. 
MiRÍGY. Kelj, ne sírj, te kis bohó. 

Nézd e szép arany hajat. 
Ledér (foikei). Azt is átkozom — 
Mjrígy. Te dévaj ! 

Lásd, neked van szánva, kell-e ? 

S oh, az a szép gazdag ifjú! 
Ledér. Én testvérimhez megyek. 
MiRÍGY. Mintha aztán nem mehetnél! 

Oh, mi szép az ifjú vérnek 

Úgy lobogni, úgy szökelni. 

Félig alkonyult teremben 

Bíbor ágyon a fehér lány 

Mint elöntött tejhab alszik, 

Vagy csak úgy tesz, mintha alunnék. 

S mint a megrezzent harang. 

Hangzik és ver a tüzes szív: 

Akkor a szép ifjú jön 

Titkon, csendben, egyedül. 

Jer velem, ne búslakodjál. 

Jer, te csínos kis boszorkány. 
Ledér. Oh jaj — elmegyek haza. 

Mjrígy. Hogy ne mennél ! most velem jőj. 

Mennyi szál hajad terem, 

Mind aranynyá változik, 

Ollyan gazdaggá tehetlek. 
Ledér. Istenem! hát merre menjünk? 

Én tán elmegyek haza. 
MiRÍGY (elvonja). Kis bohó, nem! most velem jősz. (Feirc.i 

Csongor, ezt neked szereztem. 

Ennél lelj utált szerelmet, 

Azt óhajtom, s végrehajtom, 

S többé nem keres boszúm. 

(Mirigy házának udvara.) 

Csongor és Balga (jőnek. Balga leül). 

Csongor. Erre jőj, tán erre mentek. 

Hát te lomha dög leülsz-e? 
Balga. Látod. 

Csongor. Oh te medveczímer. 

Balga. Én utazni, nem szaladni 

Jöttem. 
Csongor. Oh, vad állat! - ám de 

Várj itt, míg e házba térek, 

Utasítást ad talán. 

Vagy ha nem, szállásra fölvesz 

A jövendő éjszakán. 
Balga. Ennyi aggság, ennyi bolygás, 

És miért? egy asszonyért. 

Egy piczin kis asszonyért, 

S abból is csak mennyi asszony ! 

Jaj, bokám, jaj térdeim. 

Én biz' itt leülök addig, 

Gyámolítom a falat. 
Duzzog (jő szoigáió kípiben). 

Kis komám, szeretsz-e még? (RáOnti a sremetet.) 

Balga. Oh, hogy mind a két szemed 
Lábad ujját ékesítse ! 
Arra néz, és engem önt le. 
Még ez ám a ferde had! 

BeRREH (mint ríszeg j6, s leönti). 

Féreg inná meg borát! 

Ollyan, mint a kéneső. 

Hadd csorogjon a szeméten. 
Balga. Hé! 
Berreh. Hohó! 
Balga. Az ördögökbe! 

Berreh. Vagy te voltál, szent öcsém? 

Semmi, semmi, no! nagyot nőj. 
Balga. Nőj te, vén bak, akkorát, 

Mint a legfőbb Tátra bérez, 

S akkor ünnepelj, mikor 

Legtöbb mennykő üt beléd. 

Szedte vettet! még bizony 

Rám szoknak, ha itt ülök. 

Már csak feltápászkodom. (Feláll.) 

KURRAH (mint utas j5 egy szamárral). 

Hóha! maczkó, itt megálljunk, 
A bitófa vár reád. 

(Balga derekához köti a szamarat). 

Ezt az Isten szép lovát 
Úgy cseréltem egy juhásztól 
Harminczhárom birkabőrön, 
S természet szerint : szegénytől 
Azt is tőle loptam el. 
Csillagot nem rúg, de mondják : 
Jobb szamáron, mint gyalog. 
Most a szállást megtekintem, 
Addig maczkó, meg ne moczczanj. 
Balga. Én s bitófa! oh te sárkány, 
Oh, hogy a penész befogja 
Mind a két szemhéjadat! - De 
Jól van ! a bitó fölül, 
S a szamárnak szamarán 
líriasan lovagol. 

(Fölül a szamárra. Dimitri kinyitja a bolt felső ajtaját, s kiníz.) 

DiMJTRj. Ez vidéki, s tán iszákos. 

Majd jól megfizettetem. (Balgához). 

Kedves úr! szegény szolgája. 
Balga. Ugy is illik! Ah, vagy úgy, 

Jó napot, Dimitri bátya; 

Csillagom szülötte! hát még 

Itt is megterem ketek? 
DiMiTR). Oh! mi mindenütt vagyunk, 

Mint a napfény - 
Balga. Menydörgöttét ! 

Mért nem mint a gyom s giliszta? 
D]M]TR1. Mondok, egy kis papramorgót 

Nem parancsol, édes úr? 
Balga. Szinte mérgelődtem. 
DiMiTRi. Egy kis — 

Balga. Oh igen ! de törköly úgy-e ? 

Vagy talán rozs? 
DiMiTRi. Mentsen Isten ! 

Szilva, kedves úr, valódi 

Szilva, finum, s olly erős, hogy! 
Balga. Most nem szomjuzom. 
Djmitrl Bizony 

Mondhatom pedig, hogy i Ilyet 

Nem találni messze földön. 
Balga. Majd egyébkor. 
Djmitrl No, de tessék ! 

Balga. Annyi, mint az! ide hát. 

Majd hiszen, Dimitri bátya, 

Meg lesz ám az ára is. 

Mert mi itt fogunk tanyázni. 
Djmitrj (félre). Ah szegényke! pénze sincs. 

Mindjárt itt leszek. (Bevonul.) 

Balga. No. végre 

Emberemre is találtam. 

Mondom, szinte szomjuzom már, 

Ollyan szörnyű éh vagyok. • — No's? 
DimjTR] (jő). Isten ucscseg! kedves úr, 

Szi vesén adnám, de nincs. (Boltját bezárja i 
Balga. Nincs-e? oh bab, oh olaj, 

Mért nem öltétek meg őt. 

(Kurrah kijön s vezetni kezdi a szamarat) 

Hé! hová! 
Kurrah. Vagy kend is itt van? 

Balga. Majd leszállok - engedelmet. 

KuRRAH. Semmi szállás! csak maradjunk. 

Jó szelíd egy állat ez. 

Ott imént, hogy érkezem, 

Egy bitófához kötöttem. 
Balga. A bitófa én valék. 
KuRRAH. Furcsa! hát bitófa úr, 

Csak maradjunk a szamáron. 
Balga. Jaj nekem! hogy veszne meg! 

Még az ólba is behurczol. 

KURRAH (nagy zajjal énekel). 

Ha a csipkebokron rózsa nem teremne, 
Bolond madár volna, a ki rá röppenne. 
Hej, dínom dánom! 

(Az alatt Balgát szamarastul az ólba hurczolja.) 

Csongor (kijő). Délben kell tehát találnom ; 

Mert egyébkor tiltva van. 

Oh idő, csekély idő, mint 

Fogsz te tőlem elsuhanni. 

De sietnem kell, megyek. 

Balga ! 
Kurrah (belől). Mindjárt. 
Csongor. Balga, hol vagy? 

Jősz-e már? 
Balga (beiői). Jaj, megkötöznek. 
Csongor. Majd megoldlak, csak ne mozdulj. 
Kurrah (kijő Baiga öltözetében.) Itt vagyok már. 
Balga (benn kiált). Csongor úrfi! [állati 

Csongor (visszafordulva Kurráhhoz). Mit süvöltesz, dőre 
Kurrah. Csak kiálték, hogy ne fuss. 
Balga (benn.) Csongor úrfi ! 
Csongor. No's mi kell ! 

Kurrah. Mondok, merre lesz menésünk? 
Csongor. Jőj utánam. 
Balga (benn). Csongor úrfi ! 

Csongor. Megveszel, hogy úgy üvöltesz? 
Kurrah. Légy nyugott, csak visszahangzik, 

A mit ordíték előbb. 
Balga íbenn) Csongor úrfi ! 
Csongor Oh természet, 

Légy egészen visszahangzó, 

Szép nevével zengj örökké ! (Csongor, Kurrah el. 

Balga. Csongor úrfi ! 

(Szoba.) 

Mirigy és "Ledér. 

Mirigy. Nézd, leánykám, itt van a lak. 
Tégy azonként, mint beszéltem, 
Mig karodba csalhatod. 
Akkor - értsd meg — akkor olvadj, 
Égj, lobogj, mint a tüzes bérez, 
S repkény karjaid közül 
El ne hagyjad bontakozni. 
Menj, siess és ékesülj fel. (Ledér ei.j 
Én a kertbe térek addig. 
Ott vigyázok dolgaimra, 
S majd, ha Csongor álom által 
Elszalasztá kedvesét. 
Ezt ölelje megcsalódva. 
S hah, ha majd a förtelemből 
Ébred, és irtózni kezd 
Ön magától, életétől, 
Majd ha tiszta nyugodalma, 
Mint vihartól felzavart tó, 
Oly habokkal víja lelkét. 
És örökre, mindörökre 
Látja tűnni szép világát, 
A szerelmet, édes álmát ; 
S keble, mint az elhagyott ház, 
Oly rideg, bús, oly komor lesz. 
Akkor lásson engem ülve, 
Örömemben énekelve, 
Megnyílt sírja szélein. (EI.) 

Berreh és Duzzog (kétfelől jőnek). 

Duzzog. Berreh, Berreh, hop hop hop. 
Berreh, Mit vadásztál, kis kolop? 

Duzzog. Itt az elrabolt örökség. 
Berreh. Több, mint várhat a reménység. 

Visszalopjuk, visszalopjuk ! 
Duzzog. Nem ! cseréljük, s tréfaság lesz, 

Majd, ha rajta menni vágynak. 

És a bocskort ostorozzák 

És a bocskor nem megyén. 
Berreh. Jól van, jól van, elcseréljük. 
Duzzog. E palástot — 
Berreh. Hol szerezted? 

Duzzog. Kis zsidótól vettem el. 

A hideg már majd megvette; 

Hogy ne fázzék, sárba tettem, 

És nyakiglan eltemettem. 

Hogy' nyavalygott, mint üvöltött! 

Mintha hátúi metszenék. 
Berreh. Hahha! jól van, elcseréljük. 

Bocskor is van, nézz ide. 

Puszta palláson hevert már. 

Lopva nőszött benn egérke, 

S fölnevelte kölykeit, 

Meztelen kis férgeket. 

Czinczogások jelt adott, 

A kandúr ott czammogott, 

A bocskona felkapott; 

Én a kandúrt földhöz üttem. 

És a bocskort elemeltem. 
Duzzog. Oh, ez czifra kis mulatság. 

Nézd ez ostort! Nyakkötő volt. 

Egy szegény dög függe rajta, 

A ki míg élt, makkirály volt, 

Most alatta fútt el a szél. 

És az árvíz el nem érte. 

Én levágtam, madzagából, 

Nézd, ez a szép ostorom van. 
Berreh. Add csak, ezt is elcseréljük. 

Hadd morogjon a banya. 
Duzzog. Utszu ! bocskor, meg ne csoszszanj. 

Isten hozzád, kapufa. (Ei.) 

(Kert.) 
Csongor és J^urrah. 

Csongor. Mért, hivatlan bűnös álom, 
Mért ömölsz el most szememre, 
Most, midőn szerelmi kéjre 
Földelelne szép világom? 
Hány király ohajta, s nem jött 
Áldomásod ón szemére, 
Hány búsongó szív könyörgött, 
Hogy borulnál sebhelyére ? 
Mindazoktól elfutottál, 
Itt mulatsz a boldogabbnál, 
A ki ébren vágyna lenni, 
Tünde karján édelegni. 

HuRRAH. Egy gyepágy kínálkozik, 
Hűvös illatú ölével. 
S elföd a lomb ernyejével. 
Jer, fogadd el, itt pihenj meg. 

Csongor. Balga, kelts, ha kedvesem jön. 
Ah tovább nem állhatok ; 
Vajha, míg leszúnyadok. 
Bal szerencsém elkerüljön. (EiaUzik.) 

Tünde. Ilma (jőnek). 

Tünde. Jaj nekem! mit látok ott? 

Alva vár-e Csongor engem? 

A ki érte a halálból 

Vissza tudnék lelkesedni, 

Alva vár-e engem ő? 
Ilma. Tán csak rólad álmadozni 

Szúnyadott cl, míg lejönéi ; 

Mert az álom édes álom 

Arról, kit szivünk szeret. 
Tünde. Hagyj el, Ilma, hagyj magamra. 

Engedelmet rózsaszáj. 

Hogy virágodat szedem. (Megcsókolja.) 



!N egyedik felvonás. 

Csók, szelíd galamb te, menj el, 
Csak te vagy szelíd eléggé, 
Mely az álmák hajnalából 
Visszahíjad szellemét. 
Hát nem ébredsz, édesem? 
Visszarablott csókjaiddal. 
Hogy fogolylyá tégy, nem ébredsz? 
Ah, hiába csattanai el, 
Csók, te hittelen galamb. 
Hírhozónak vissza nem térsz, 
Csongor, ébredj — mint derült ég, 
Arczod ollyan, napja nincs-e? 
Nincs-e fény, mely elfogadjon. 
Égve, aggva kedvelődet? 
Nyisd fel, ah, nyisd a szemet. 
Mely megbírta szívemet. 
Mely belőle, mint korán nőtt 
Szép virágot, a szerelmet 
Fölcsalá, s most fagyni hagyja ; 
Nyisd fel, ah, nyisd a szemet. 
Melyben üdvöm gondolatja 
Fogva tartja lelkemet. — 
Kedves, ébredj, csókjaim közt 
Elcseréltem ajkamat. 
Elveszítem magamat. 
Kelj, találj fel karjaid közt. — 
Csongor, hát nem kelsz-e fel. 
Még ma láthatsz, holda kelve. 
Tartományokat bejárhatsz. 
Tévelyeghetsz, bujdokolhatsz. 
Bú magadnak, kín nekem. 
Nem találsz meg, soha nemi (Ráborul.) 
Ilma (Kurrahhoz). Cscmpc szádat jól ha nézem, 
És vitorla két fülednek 
Lebve lógó szárnyait, 
És ha nézem görbe lábad 
Lőcsnek épült csontozatját, 
Oh, te messze földi vendég, 
Ugy hiszem, hogy ösmerélek. 

Vörösmarty munkái, ill. S 

KuRRAH. Úgy van, s hogy ne volna úgy? 

Oh szemem világa te! 
Ilma. Jaj ! ne mondd azt, gyík lehetnék, 

Sánta koldus tyúkszeme, 

Csak szemed világa nem. 

Szólj, szurokban mosdol-e, 

Vagy mitől van, hogy pofádon 

Szinte fénylik a sötétség. 

Mint a rongyos csizmaszáron, 

Mellyet a szegény deák 

Tolluírral mcgcsiszolgat. — 

S még sem ösmersz, bűnvirág te? 
KuRRAH. Oh én csillagom, galambom. 
Ilma. Oh, az Istenért, ne tedd azt. 

Tégy akármit, üss agyon. 

Csak ne kezdj el mosolyogni. 

Oly vagy akkor, mint ha társát 

Konczevő eb megmorogja. 
KuRRAH. Látod angyalom, mi jó vagy, 

Oh én boldog szerető, 
Ilma. Oh, te fűzfa, oh, te tőke, 

Még sem ösmersz? nézz ide, 

Böske, hitvesed vagyok. 

Vagy, hogy megdicsértelek. 

Az vadít el ? jöszte, inkább. 

Félre nézek, úgy ölelj meg. 
KuRRAH (megöleli). Kedves, édes, házi bútor. 
Ilma. Oh, te puskapor szagú. 

Hol pokolban vetted a bűzt? 
KuRRAH. Csókot, asszony! 
Ilma. Jaj ! megégtem ; 

Ez pokolnak fajzata. 
KuRRAH. Meg ne moczczanj, mert befallak. 

És megeszlek, mint az almát, (lima ijedten félrevonul tőle.) 

Tünde. Jaj nekem ! nem álom ez, 
A kajánság műve inkább. 
Elrepűle gyors időm már; 
Menni kell, és nem remélni, 
Mindörökre kínban élni. 

Lelkem édes gondolatja, 

Csongor, itt marad fölötted, 

Vajha, ott megsiratandó, 

Vajha még meglássalak. 
KuRRAH. Mit parancsolsz, asszonyom. 

Majd, ha ébred, mondanom? 
TOnde. Mondd, hogy egy szeggel magasbra 

Villogó kardját akaszsza. (Magában.) 

Úgy gyanítom, bűn fia. 

Eszköz e rosszban te voltál. — 

Ilma, menjünk gyász utunkra. (Tünde, Jima ei.) 

KURRAH (megilletvén Csongort). így la ! ébredj, tolvaj Úrfi, 

És bámuld meg a napot. 
Csongor. Mintha mély sír lettem volna, 

S benne lelkem a halál. 

Oly sötét volt álmaimban 

A sors, mely fölöttem áll. 

Szólj, mi történt, míg aluttam? 
Kurrah. a tündérek itt valának. 
Csongor. És te, — rettentő gonoszsági 

Alva hagytál, nem verél fel I 
Kurrah. Mint csalódol, jó uram. 

Annyi szóra, annyi zajra. 

Azt csodálom, hogy rekedtté 

Nem levek, te meg siketté. 

Mint szamárnak vemhe, mely 

Édes anyját elveszíté. 

Vagy mint a szamár maga. 

Mely kemény szelet jövendöl. 

Úgy üvölték, úgy rikolték; 

És az a mézforradék. 

Mit tön és nem tön miattad I 

Fölvevénk, és meg' letettünk, 

Szólogattunk, megsirattunk, 

Mind hiába, nem keléi. 
Csongor. Átkozottak gyermeke, 

Mindeneknél átkozottabb, 

Haj! most merre térjek én? 

Oh, az elveszett időt 

Mellyik Isten, mellyik ember 

Szerzi vissza életemnek? 

Elment, mint sebes hajó, 

Nyom helyett örvényt hagyó. 

Melyben elmém sírja nyílt meg, 

S összetépett lelkemé. 
KuRRAH. Jobb szeretnék messze lenni. 
Csongor. Most hová, haj ! merre menjek ? 

Szólj, midőn ment, mint beszélt? 
KuRRAH. Azt izente, hogy magasbra 

Tedd egy szeggel kardodat. 
Csongor (gondolkozva). Hah! mi az? hát csalt vétenek? 

És talán e szolga arra 

Bűnös eszközül szegődött ? 

Ügy van, úgy van, szörnyen úgy van 1 

Csalfa szolga, halj meg érte. 

Futsz-e ? fuss bár, bűn cseléde. 

Űzni foglak, mint az árnyék. 

És árnyékká rontalak. (Ei.) 

(Szoba.) 
(Mirigy hajUkiban.) 

Ledér (arany-fürtösen beiíp). Így, ni 1 Most belém szerethet 
Még a szívtelen halál is. (Énekei.) 

Túl a Tiszán, túl a Dunán, 

Innen is, 
Ugy galambom a kis leány, 
Ha hamis. (Ásít.) 
Ahl biz én már unom is; 
A bolondos vén anyó 
Biztatott, hogy szép fiú jön. 
S most az ördög sem köszönt be. 
Még az ördög öcscse sem. 

(Egy rózsát vesz le kebeléről, s leveleit szít hintve, azokon sétálva, <nckcl.) 

Pesten jártam iskolában. 
Térdig jártam a rózsában. (Hirtelen megáll.) 
Ah 1 szegény levélkék. 

Elszaggattalak. (LeOl, eUbe szedi a leveleket, s énekel.) 

Rózsalevél, kicsi rózsalevél. 

Miért van, hogy haloványnyá lettél? 

Haloványnyá, mint a lány orczája, 

Mint a télnek hideg hóruhája. 

Rózsalevél, kicsi rózsalevél — 
Jaj nekem I — ki monda jajt? 
Ah Ledér ! Ledér I 
Hol van a te régi kedved. 
És mosolygó gyermek álmod? 
Sírsz-e? sírj, ha nem nevethetsz, 
Rég óhajtott köny szemedben. 
Rózsakendő kezeidben. 
Sírj, s töröld el könnyedet. 

(Egy kis ideig arczát eltakarva, szótlan Ql, azutin hirtelen fSlugrik.) 

Hahl ki jő, mi zaj közelget? 
Én bolondos, mit csináltam! 
Nem, nem, ezt nem állhatom ki : 
Oh magány, te ölsz meg engem. 
Balga (jő egy darab deszkával). Beste lélek rossz hada 1 
Engem így elzárni tőle! 
Ólba zártak; de kitörtem 
Ajtaját, s ím, hordozom ; 

A ki nem hisz, lássa meg. (Meglátván Ledírt.) 

A — bocsánat szép kisasszony. (Félre.) 
Vagy talán csak ő kegyelme, 
A tündér, az eszem adta. 
Oh ! beh szépen fut szegényke. 
Ledér. Szörnyűség ! a vén tarisznya 
Ily bohókás majmot űz rám. 
Oh vigyorgó fa kutya ! 
Nem, nem, abból semmi sem lesz. 
Megszököm! — de még előbb 

Megcsigázom a bohót. (Balga felé fordul.) 

Ah! 
Balga. Sóhajt! 
Ledér. Ohl 

Balga. Oh szegényke! 

Mint a böjti szél az úton, 

Oly keservesen sóhajt. (Ledérhez, térdepelve.) 

Szólj, parancsol), mit tegyek. 

A világot, mint darab húst, 

Érted fölfalom, ha kell. — 

Eltaláltam, már vidámabb, 

S ah a lelkem! hogy' mosolyg, 

Olly ördöngös kedvesen, 

Mint a teli pinczeszáj, 

Melyben a piros bor áll : 

Most majd én is rá sóhajtok, 

AhI 
Ledér. AhI 
Balga. Ah 1 
Ledér. Az élhetetlen I 

Már nekem kell arra térnem. 

Mert különben ott ragad. 

Kedves - — 
Balga. Oh én boldog állat 

Minden emberek között! 
Ledér. Nem vigasztalsz meg szavaddal ? 

Lásd, én bús vagyok miattad. 

Mint az árva gerlicze. 
Balga. Oh, a lelkem giliczel 

Tán meg is kén' már ölelnem? 

Úgyde Csongor? megbocsásson. 

Hogy nem ő sziveltetik, 

Es hogy Balga szebb kölyök tán. 

Arról Balga nem tehet. 
Ledér. Ott kemény lesz térded alja — 
Balga. Sőt itt jó helyen vagyok, 

Hagyj pihenni lábaidnál. 
Ledér. Oh ökör, sőt csorda! mit csináljak? (Balgához.) 

ím, hogy kedvedet tegyem. 

Itt ölellek, édesem. 
Balga. Ó ölel meg, oh szerencse, 

Légy szelíd bor, meg ne fojts. 
Ledér. Szíved a rév, ott kötök ki. 

Ékes ifjú, el ne űzz. 
Balga. Oh, én ékes ifjú, én! 

Ledér. Hunyj szemet, te gyöngyvirágom, 

Mert megégetsz, hunyj szemet. 
Balga. Oh te csalfái hát behunyjam? 
Ledér. Hunyd, ha kedvelsz. 
Balga. S így maradjak? 

Ledér. Jgyl szerelmed zálogául 

Nem kívánok egyebet. 

S ah, mi szép, mi kellemes vagy. (Félre.) 

Mint a macskafaj vakon. 
Balga. Hát ne nézzek még szemedbe. 

Kincsem-adta kis csalója 1 
Ledér. Légy türelmes, kedvesem. 

(Egy rongyos tömött karszéket tol maga helyébe ; félre.) 

így, öleld atyád fiát. 
En tudom, hogy megszököm. (Ei.) 
Balga (a széket öieive). Mily puhák szép karjaid, 
Mint a szép fehér szalonna. 
Kedves, édes oldalborda. 
És ez a fürt — oh ölellek. 

(A szék nagy zörgéssel összedQl, Balga ijedve fölugrik, egy pamat lószőr 
kezében maradván.) 

Szürke lószőr és fa láb ! 
Hát ki látott ily csodát? 
Férgek háza, bolhafészek, 
Összezúzlak, átkozott szék, 
Tűzre teszlek, tolvaj szerdék. 
Mennydörgő ! de nem haragszom ; 
Csongor úrfit kell kutatnom. 
Mit csináljak, mit tegyek most? 

(Meglátja az asztalon a manók vélt örökét.) 

Oh szerencse! itt van a kincs. 

Búsuljon a szamár. 

Elég nagy feje van. (öltözni kezd.) 

Balga vígan éli napját. 

A bocskorba dobja lábát, 

S úgy megy, mint a gondolat. 

Deh I te bocskor, deh ! te szíj, 

Csongor úrfinál legyek 

Nos ? megyünk, vagy nem megyünk 1 

E biz azt csoszogja : nem ! 

(Mindcnfélekép erőködik fölemelkedni.) 

Átkozom rossz bocskora, 
Arra vár, hogy én vigyem. 

Vagy, hogy jól megabrakoljam. (Ostorozza bocskorait.) 

Deh, te szürke, deh, te ráró! 

Csongor (jő, s Balgát nyakon fogja). 

Most szaladj, ha tudsz, hitetlen. 
Balga. így adod ki béremet? 
Csongor. Úgy, hogy e helyen megöllek. 

Áruló, ki elraboltad 

Minden üdvösségemet. 
Balga. Semmit én még nem raboltam, 

Mint imént ez egy ütést. 

Ezt is jó szüből adád. 
Csongor. Csúfolódol? veszsz el, álnok. 
Balga. Úrfi, én nem értelek. 
Csongor. Nem? no megteszem, hogy érts. 
Balga. Mért akarsz a földre nyomni ? 
Csongor. Hogy nyakadra hágjak, ördög. 

És tiporjam lelkedet. 

(A manók, jószágaikat mutogatva, hirtelen általmennek a színen.) 

Hah! mi ez? te kétszer is vagy. 

Balga itt, és Balga ott. 
Balga. Bocskor itt, és bocskor ott. 
Csongor. Most gyanítom! a manó volt, 

A ki megcsalt képed által. 
Balga. Most tudom, mért nem mehettem. 

És nyakamra mért tiportál. 
Csongor. Oh ! a végtelen világon 

Senki nincs boldogtalan. 

Én egyedül vagyok az. 
Balga. És miért? a bocskorérti 

A bocskor nem csizma bár, 

Lopni még sem illik azt is; 

És az ördög visszaváltja, 

A mi hozzá tartozik. 
Csongor. Balga, hallod. 
Balga. Hallom úrfi. 

Csongor. Jőj nyomomba. 
Balga. És hová? 

Csongor. Azt ne kérdd, ha még hívem vagy. 
Balga. S így örökké bujdosásra 

Szántad ifjú éltedet? 
Csongor. Mindörökké, és azon túl I 

Égjen bár le akkorára 

A magas dél fénysugara. 

Mint egy kisded fénybogár, 

Melly az égben félve jár, 

S úgy bolyongjon egyedül 

A sötétlő végtelenben, 

Hogy magát se lássa többé : 

Én tüzénél akkor is még. 

Tünde, érted bujdosandó m. (El.) 
Balga. Már, ha úgy van, ám jcrünk bár. 

Míg csak annyi lesz belőlem. 

Mint egy elfőtt birkaláb. 

Én is bujdosó leendek, 

És evendem, és ivandom, 

Míg csak bennem s benne tart. 

(Elindul, kis várat után ismét j5.) 

Birkalábot emlegettem, 
Vájjon, a hová nem tettem, 
A szekrényben ott van-e? 

(A mint a szekrényt nyitja. Mirigy alakja ill cl5tte.) 

Huh Mirigy! a vén utálat. 

(Ajtó felé fut, ott is Mirigy alakjával találkozik.) 

Jaj fejemnek, jaj szememnek. 
Mily csodán kell borzadoznom 1 
Két alakban egy boszorkány. 
Itt is, ott is ő, az undok : 
Söprű fegyver van kezeiben, 
Rút halál sötét szemeiben, 
Csongor úrfi I jaj 1 segítség. 
Ablak, ajtó, merre vagytok. 
Jaj fejem, jaj tomporom! 

(Mirigy alakjai kétfelől sOprQvel kergetik, mig végre az ablakon kiugrik. Mirigy 
alakjai egyesttlnek.) 

Mjrígy. Minden el van veszve, minden I 
És kaczag bolond Mirigyen 
A pokolnak feneke. 
Hát Mirigy csak oly eke, 
OUyan szolga dáb pemét. 
Mellyen minden gyáva szánthat. 

Minden gyáva lovagolhat? (Haragosan dobbant libáival.) 

Nem, nem, mondd pokol, hogy nem, 

Zúgj, ha hallod, és feleld : nem. 
Föld alól. Nem! nem! nem! 
MiRÍGY. Itt vagy, itt vagy, érzelek. 

Átok érte, hogy feleltél, 

Átok háladíj gyanánt. 

Halld tehát : egy jós lakik 

Vén berek közt sziklarésben. 

Kétszer alszik három hétben. 

Azt helyéből messze űzöm, 

S én jövendölök nevében. 
Föld alól (kaczaj). Hahaha! 
MiRÍGY. Tetszik, úgy-e? megteszem. 

Tünde, Csongor elmenendők 

A bereknél, és tanácsot 

Tőlem, általam veendők. 

És elrontom a szerelmet, 

És helyette veszedelmet 

Mag gyanánt vetek beléjök, 

Hogy magokban veszszenek. 
Földalj hang. Nem! nem! nem! 
MiRÍGY. Ha szolgáltam valaha. 
Földali hang. Hahaha! 
MiRÍGY. Lelket vittem útaidra. 
Földali hang. Hahaha! 
MiKÍGY. Csúfolódó!? tán meleg van. 

Hogy kaczajt ütsz kínaidban? 

Gyáva szellem, veszsz magadban! 

Egy meg kettő három a szám, 

Nélküled megy végre munkám. (Ei. Fold «iatin»gy kaczaj.) 

(Barlang. I 

(Mindenfelől sttrü lombos fákíél 4rnyékozv«, előtte borított kúi. Mirigy jő 

s a kutat feltakarja.) 

MiRÍGY. Itt van a kút, a jövendő 
Mélyen nyugszik tükörében. 
Lássa sorsa visszáját benn 

A szűz, mely partjára feljŐ. (A kutat háromszor kerOlvén.) 

Forrj kút habja, forrj. 

Tajtékot sodorj, (Egy írást tatt a kút fölé, mely magátúl meggyúl. 

Csalfa eskü vérrel írva. 

Bűnös szívtől lángra gyúlva ; 

Mély vizedbe hull le hamva. 

Forrj, kút habja, forrj. (Megáll.) 

Csillag, mellyen a halál 

Csonton, embercsonton áll. 

Felhő, melly a sírra száll, 

A hol vérzik a fűszál. 

Szél, mely tűzben lángolál, 

Bennveszők siralminál. 

Szálljatok le, szálljatok le, 

A jóskútba nézzetek le 1 (Eltávozik a kúttói.) 

Mintha jőne, a kit várok. 

Itt jön, itt van, lássa most, 

A mit meg sem álmodott ; 

Én pedig Csongort hozom meg. 

Hogy jövendőt itt vegyen. 

Évek éve múlhatik. 

Míg egyűlnek útaik. (El.) 

Tünde. Ilma (jönek). 

Tünde. Ilma, jó jel! 

Ilma. Jaj, minő helyi 

Itt boszorkány lakhatik. 
Tünde. Oh nem, itt egy jós lakik. 

Egy rideg nő, melly időkben 

Búvárkodva messze lát. 

S a leendők fonalát 

Tartja biztosan kezében. 
]lma. Már ha úgy van, keztyüt húzzunk, 

Itt van a szép kis tenyér, 

Tiszta, mosdott és fehér. 
Tünde. Ah, mi boldog pillanat! 

A varázskút nincs befödve. 

Nem lebeg gyász fátyola. 

Boldog, a ki most belé néz. 

Azt nem éri bánat és vész. 

Kedvez annak csillaga. 

Haj! de még is rettegek. 

Borzadás fog el jövendőm 

Még nem látott képinél. 

Ilma, menj elő te, nézz be. 

És beszéld el, mit látsz benne. 
Ilma. Legfölebb is zöld vizet, 

S egy pár pislogó szemet, 

Melly az úszó békafejből 

A világra fölnevet. (Lenéz a kútba.) 

Ah nem, ah nem, Balga lelkem. 

Hát te vagy, te olly alant? 

Mit csinálsz ott a hűvösben. 

Mit csinálsz ott, gyönyörű? 

Jer föl, égek, olvadok. 

Mint a gyenge vaj vagyok. 

Oh ! a lelkem hogy' szeret, 

Csókot kér, nem kenyeret ; 

Jőj ; ha nem jösz, én megyek le, 

S ott találom enyhemet. 
Tünde. Ilma, látom, lelked örvend, 

S boldogsága özönében 

Fürdik, mint a víg madár. 

Hagyj most engem, hagyj lenéznem! 
Ilma. Ah! mért versz ki álmaimból. 

Fogfájásra ébredek. (Míg egyszer leníz a kútba.) 

Balga, Balga, kedvesem, 
Nem pártolsz el, úgy-e nem? 
Tünde (a kúthoz közelítve). Csillagok, kik a jövendőt 

Fénybetűvel kék mezőben 

Írjátok le a nagy égben, 

Ti a menny szép szemei, 

Kedvezőn mosolygjatok 

A varázskút éjjelébe : 

Sorsom nyugszik rajtatok. (Leníi.) 

Ah, mi táj az, mely világ! 

Zöld mezőben egy leányka 

S egy kis bárány játszanak, 

Szép és ifjú a leányka. 

Fürge s dévaj a kis állat, 

És játékok oly vidám, 

Ollyan boldog, mint magok. 

Hah! de mely gyász-tűn emény az? 

Hős fiú jön fegyverestűi, 

Vérben, porban, lankadottan. 

Elborul a szűz előtt. 

S ím, a lányka összetépi 

Hó ruhája fodrait, 

A sebesre felkötözi 

Keble patyolatjait. 

Hálabuzgón föltekint 

A vitéz — oh mennyi kínt 

Kell megérnem! ő az, ő az, 

A hitetlen szerető, 

S a leányka — jaj nekem — 
Ilma. Asszonyom, ne állj tovább igy, 

Mert szoborrá változol. (Félre.) 

Balga tán megtetszett neki. 

Attól tartok, elszereti. (Tündéhez.) 

Asszonyom, ha engeded, 

Inkább osztozom veled. — 

Nem szól, hallgat, sir szegény. 

Én pedig fohászkodom. (Ásit.) 
Tünde. Boldog, tán nem boldog lányka, 

Mondd, hová vesz nézeted? 

Ah ! mi van csalárd szemében. 

Mely lerejtett kincs, hogy azt. 

Mint búvár a gyöngyöket. 

OUy epedve, olly örömmel 

Mélyen, híven keresed? 

Ah, ne higyj az ál sugárnak — 

Ah, ne higyj, de mit beszélek? 

Oh szerelmem álmai ! 

Már ölében a leányka, 

Harcza gyenge, mint maga, 

Csókja ég már arczain, 

A hitetlen, melly adóul 

Régen engem illetett ; 

S mellyet annyi gondom ápolt, 

Annyi édes aggodalmam. 

Ketten ők szerelmimen 

Nélkülem hogy osztakoznaki 

Jaj nekem, jaj kárhozottnak! 

A ligetben andalogva 

Járnak ketten boldogul, 

S a bárányka, mint szerelmem 

Árván, búsan, elhagyottan, 

Fej csüggesztve jár utánok; 

Játszó társa már nem játszik, 

Ah, vagy játszik, és eljátszsza 

Rég óhajtott üdvömet. 

Járnak mennek a ligetben, 

S mindig mélyen és mélyebben, 

Ott kaján lomb, itt könyim. 

Ah ! nem látnak szemeim. 
Ilma. Már ez még is szörnyűség; 

Veszszen a rossz kútja I inkább 

Eltemessük, mint hogy ártson. 

Asszonyom, nézd, itt a kő — 
Tqnde. Oh nem, Ilma, el kell vennem 

Sors kezéből a keservnek 

Telmértékű poharát. 

Most vagy máskor el kell vennem. 

Vagy az elme, vagy szerelmem 

Győzni fognak szívemen, (ismít » kútba néz.) 

Mit találok? új vidék; 

Puszta tenger, puszta szirt. 

És a szirton a leányka, 
Eltemetve bánatába, 
Bomlott szívvel, bomlott hajjal. 
Néz a hullám távolába. 
Jaj ! hová lőn üdvössége, 
Hol szerelme kéjei ? 
A hitetlen fut hajóján. 
Mint a szélvész, mely virágot 
Tört le, fut kegyetlenül. 
És a szirton áldozatja, 
A megcsalt lány összerogy! 
Égő szíve lángjait 
Oltják tenger habjai. {Eltávozik a kúttói.i 
Hlyen minden férfi szív? 
S Csongor annyi kellemekkel, 
Ollyan arczczal, oly szemekkel. 
Csongor öldökölhet így? 
Kárhozott légy, csalfa kút, 
Kárhozott a szellem is. 
Mely pokolnak bűntövéből 
A világra felhozott. 
Puszta légy és elvadult. 
És vaduljon messze tőled 
Minden, a mi boldog és jó. 
Oh, hitemnek romladéka. 
Bánat! merre viszlek el! (El.) 
Ilma. Mely baj ez már meg' nekem! 
Még Balgával sem csevegtem, 
S asszonyom már elmegyen. (A kúthoz Up.) 
Balga lelkem, egy pogácsa 
Van zsebemben, nézd galambom. 
Azt is itt hagyom neked. 

(Egy darab süteményt hajít le a kútba, melyre az nagy lángot vet; Ilma sikoltva 
elszalad. Mirigy feljő a kútból a láng után.) 

MiRíGY. Már megjártam utamat. 
Kis leányzó képiben, 
Jóstanácsot elfogadni, 
Csongort erre csaltam el. (A kúthot megy.) 

Kút leánya, 

Kút csodája, 

Kelj, ha keltelek, 

Menj, ha küldelek. 

Kút palaczkja, 

Kút galambja, 

Szállj, ha intelek. 

Kút leánya. 

Kút csodája. 

Légy az ifjú 

Csalogánya : 

Hol hazája 

Várva várja, 

Megpihentet 

Ott találja ; 

Csak szerettet, 

Soha Tündét, 

Bár kivánja, 

Meg ne lássa. 

Mindörökre, 

Mindörökre, 

Ne találja. 
Kész a jóslat veszedelme. 
Itt a vendég, most helyemre. 

(Fekete fátyollal befödi a kutat, s a barlangba rejtezik.) 

Csongor, utóbb Balga (jőnck), 

Csongor. Merre tűnt el a leányzó? 
Jóslatot mondott vehetnem, 
Csak követném nyomdokát. 
Itt vagyok, huh! mily vidéken. 
Itt ez a hely borzadásnak, 
Félelemnek gyászhelye: 

Ez lesz a jós lakhelye. (A barlanghoz fordulva.) 

Jós, időknek hű búvára. 
Jós a szirtek templomában, 
A homálylyal s gondolattal 
Társalkodva lakozó. 

jós, ha jósnak hívatol, 
S nem vagy a név ellenére 
Rossznak, gyásznak hirdetője. 
Szólj, szerelmem sorsa millyen, 
Merre törjek, merre térjek, 
Kedvesemhez hogy elérjek? 
Szózat. A mit látni fogsz, kövesd. 
Szép leányka, meg ne vesd, 
Arcza csendes, mint az est. 
Kit hunyó naprózsa fest ; 
Szeme tündök, mint az est. 
Melyben csillag fénye reng, 
Lába könnyű, mint az est, 
Melly a szellőn játszva leng, 
Uta arra, hol az est 
Alkonyába dőlni kezd. 
Arra indulj, ott pihenj meg. 
Ott találod a kegyest. 

(A fátyol emelkedik, alóla a kútból egy leányalak tün föl, mely 
Csongornak integetve tova lenjj.) 

Csongor. Almok édes képzeménye, 

Csodaszűlte szűz alak, 

Szólj, ki vagy, menny küldeménye? 

Csalsz-e, vagy jól láttalak? 

Ah ! megállj, vagy bár sietve 

Menj világon s végeken túl, 

Csongor nem remeg bajoktúl. 

Fog követni, menj elő. (Ei.) 
Balga. Bámulok, meg' bámulok, 

Szám csekély a bámulásnak. 

De, ha egyre bámulok, 

Majd egyedül maradok. (A barlanghoz fordulva.) 

Asszony'áml — nem hall! - nagy asszony! 

Jaj, nagyot hall nyomorú. 

Néne, egy kis jó tanácsot. 

(Azalatt egy palaczk bor, s egy sült galamb emelkedik a kútból, 
s Balga homlokába átkoznék.) 

Ohal még bizony kivernék 
Mind a két szemem világát. — 

Vörösmarty munkíi. 111. 21 

Láncz lobogó ! az bizony bor, 
S ez meg' ollyan sült galamb, 
A mint én nem vagyok az. 
Szállj le, szép piros palaczkom, 
Szállj le hozzám, szép galambom, 
Meg nem eszlek, meg nem iszlak, 
Csak szivecskémhez szorítlak ! 
Nem hiszik, s az nagy baj I oh én 
Árva elhagyott legény. 
Intenek, hogy nyomba menjek. 
Engem úgyse ! megteszem. 
Várjatok meg, hej ! megyek már. 
Itt vagyok már, szálljatok le. 
Hadd fogódzzam bennetek. 
Hujja huj I ha sapka vagy. 

Üsd le azt a rőt palaczkot. (Süvegít utánok hajítja s el.) 

MiRÍGY (előjön). Meglőn a mit, s mint akartam. 
Most aranyfa, szép gyümölcsöd. 
Szép almád nekem terem. 
Meglopom, meg! az lesz dolgom, 
S a manókat kergetem. 

(Kietlen táj.) 

Tünde t Jlma (jőnek), 

Ilma. Hol vagyunk itt, asszonyom. 

Mely kietlen tartományban? 

Én, ha engem kérdenének. 

Jobb szeretnék messze lenni, 

Legalább is ollyan messze. 

Mint Pozsonytól Hortobágy. 
TOnde. Légy nyugott, ne aggj veszélytől. 

Hű árnyéka bánatomnak. 

Itt az Ej országa van. 

A gyűlölt fény birodalma 

Lelkem annyi fellegét 

Nyílsugárral hasogatja, 

Nem kivánom szebb egét ; 

Ide húz a bú homálya, 

A reménynek csüggedése. 

És a csüggedés reménye 

Itt találják honjokat. 
Ilma. Ah, bizony nem jól találják. 

Kis szemem már úgy kinyílt. 

Mint a tányérbélvirág. 
TűNDE. Ah, a szív is úgy nyilik meg. 

Mint sötétben a szemek. 

Boldogságban zárva tartja 

Rózsaszínű ajtaját, 

Az örömnek gazdag árja. 

Hogy ne fojtsa el lakát; 

Búban, kínban, szenvedésben 

Titkos mélyeit kitárja, 

Hogy, ha még van, a reménynek 

Elfogadja sugarát. 
Ilma. S ezt, hogy tudjuk, ily kietlen 

Földre kellé bujdokolnunk, 

Hogy madár se jöjjön onnan, 

A hol nap van és világ? 
Tünde. Légy türelmes, bánatommal. 

Vég utat tesz most szerelmem ; 

Itt vesz enyhet vagy halált. 

Jer, kövess e vég utamban, 

S lássad ott az Ejt magát. 
Ilma. Mit csináljak, merre fussunk? 
Tünde. Puszta parton fátyolában 

Egy komoly bús asszony ül : 

Csermely folydogál előtte, 

Csillagokkal tündökölve — 
Ilma. Borzadok, ha rá tekintek. 
Tünde. Ó az, kit keres reményem, 

Ó az Ej gyász asszonya. 

Nála vannak rejtve mélyen 

A jövendők titkai ; 

Kérni fogjuk elborulva, 

S esküinkkel kényszerítni, 

Hogy felfödjék ajkai. 
Ilma. Jaj, ne menjünk; mintha szólna, 

Érthetetlen hangokat 

Mormol ajka. 
Tünde. Álmodik, 

S a pataknak elbeszéli 

Halhatatlan álmait. 

Várakozzunk, mert boszúja, 

Véghetetlen és súlyos, 

Eri azt, ki háborítja. 
Éj. Sötét és semmi voltak : én valék, 

Kietlen, csendes, lény nem lakta Éj, 

És a világot szültem gyermekül. 

Mindenható sugárral a világ 

Fölkelt ölemből ; megrázkódtatá 

A semmiségnek pusztaságait. 

S ezer fejekkel a nagy szörnyeteg, 

A Mind, előállt. Hold és csillagok, 

A menny csodái lőnek bujdosók, 

Kimérhetetlen léghatárokon. 

Megszűnt a régi alvó nyugalom : 

A test megindult, tett az új erő, 

S tettekkel és mozgással gazdagon 

Megnépesült a puszta tér s idő, 

Föld és a tenger küzdve osztozának 

Az eltolt légnek ősi birtokán ; 

Megszünteté a tenger habjait, 

S melyet haraggal ostromolt imént, 

Most felmosolyga mélyibői az ég; 

S mint egy menyasszony, szépen és vidáman 

Virágruhába öltözött a föld. 

A por mozogni kezdett és az állat, 

S királyi fejjel a lelkes porond. 

Az ember lőn, és folytatá faját 

A jámbort, csalfát, gyilkost és dicsőt. — 

Sötét és semmi vannak : én vagyok, 

A fény elől bujdokló gyászos Éj. — 

A féreg, a pillantat buboréka. 

Elvész ; idő sincs mérve lételének. 

Madárt a szárny, a körmök állatot 

Nem váltanak meg, kérges büszke fát 

Letesznek századoknak súlyai. 

Az ember feljő, lelke fényfolyam, 

A nagy mindenség benne tükrözik. 

Megmondhatatlan kéjjel föltekint, 

Merőn megbámul földet és eget; 

De ifjúsága gyorsan elmúlik. 

Erőtlen, aggott egy-két nyár után, 

S már nincs, mint nem volt, mint a légy fia. 

Kiirthatatlan vágygyal, a mig él. 

Tűr és tűnődik, tudni, tenni tör; 

Halandó kézzel halhatatlanul 

Vei munkálkodni, és mikor kidőlt is. 

Még a hiúság műve van porán. 

Még kőhegyek ragyognak sírjain. 

Ezer jelekkel tarkán s fényesen 
Az ész az erőnek rakván oszlopot. 
De hol lesz a kő, jel, s az oszlopok, 
Ha nem lesz föld, s a tenger eltűnik. 
Fáradtan ösvényikből a napok 
Egymásba hullva, összeomlanak ; 
A Mind enyész, és végső romjain 
A szép világ borongva hamvad el; 
És a hol kezdve volt, ott: vége lesz : 
Sötét és semmi lesznek : én leszek^ 
Kietlen, csendes, lény nem lakta Éj, 

Ilma. Ah, szegény bús asszonyságnak 
Millyen furcsa álmai vannak! 

Tünde. Borzadással tölt el e szó. 
Borzadással iszsza lelkem 
A mulóság poharát. 
Most jer, Ilma, jer, közelgjünk 
Tisztelettel elborulva, 
Illessük meg fátyolát. 

Éj. És a sötéten túl van a világ — 
Mi vakmerő kéz illet engemet, 
Mulandóságról békén álmodót? 
Osmerlek, nyughatatlan lányka, te ; 
Tündér hazádban üdvnek századi 
Valának megszámlálva éltedűl ; 
De föld szerelme vonta szívedet, 
A fényhazából földre bujdosál ; 
S mert boldogságod ott is elhagyott, 
Segélyt keresni későn visszatérsz ; 
De mindörökre számkivetve légy, 
Legyen mint vágytál, a kis föld hazád. 
Órákat élj a századok helyett. 
Rövid gyönyörnek kurta éveit. 
Indulj, ne lásson itt tovább szemem; 
Mert, a ki halhatatlan Éj vagyok, 
Ollyan sötétté teszlek, mint az árny, 
Hogy rózsaberkiből a szerelem 
Irtózva nézzen, mint iszonyra, rád, 
S illat helyett gyötörjön vad tövis. 

Menj, menj, mert a mit mondtam, megteszem. 

(Tünde, Ilma el.) 

Omoljatok nem késő habzatok. 

Az Éj az álmok partjain bolyong. (El.) 

(Hármas út vidéke.) 

(Csongor a leányalak után jő.) 

Csongor. Csalfa, tündér, játszi kép te 
A világon s életen túl, 
Merre csábít gyorsaságod ? 
Százszor véllek megragadni ! 
Százszor e megdobbanó szív 
Készül csalfa szívedet 
Elfogadni szerelemmel, 
És te ehünöl suhanva. 
Mint az élet, mint az álom ; 
Nyughatatlan lábaiddal 
Meg nem várod jöttömet. 
Intesz újra? Nem hiszek. 
Hányszor puszta dombokon, 
Hol vezérléd utamat. 
Hányszor láttalak megállni. 
Nyílt kebellel, nyílt karokkal ? 
Vágyaimtól részegen 
Elfelejtem a bolyongást. 
És nem láttam a kietlent. 
Mert te, szív és szem csalója. 
Téged láttalak, s imádtam 
Fátyolodnak titkait. 
Állj meg, állj meg, és ne hagyj el. 
Add jutalmát annyi kínnak, 
Hagyj pihennem karjaid közt, 
ts elsírnom veszteségi m 

Mondhatatlan sereit. (Fellíp a hármas útra.) 

Hah, itt vagy egyszer annyi vágy után! 

(A leányalak eltOnik.) 

Mi volt ez? árnyék! és én hol vagyok! 

(Kis ideig gondolkozva á]).) 

Forrás után a szarvas nő eped, 
Nő társ után a szarvas gím, oroszlán 
Mind a kettőnek űzi nyomdokát. 
Forráshoz ér a nő, a gím nejéhez, 
S erője dúló vadnak czélt mutat. 
A. hangya futkos, apró léptei 
Alig mutatnak járást és halad; 
Nagy távolokról, gátak ellenére 
Fáradva és mozogva hon terem ; 
Földhöz ragadtan mász a vak csiga. 
De a természet válhatatlanúl 
Hátára tette biztos haj lakát. 
Mikor kivánja, hon van, s elpihen ; 
Elérhetetlen vágy az emberé. 
Elérhetetlen tündér, csalfa czél 1 
S miért az olthatatlan szomj, miért 
Rejtékeny álom, csalfa jóslatok, 
S remény vezérrel eltűrt hosszas út. 
Ha, a hol kezdtem, vége ott legyen. 
Bizonytalanság csalfa közepén? 
Oh I hármas útnak kétes ál köre, 
Mi más kebellel léptem föl reád, 
Virág reményim reggelében akkor, 
Most kínnal rakva, búval gazdagon 
Az elhanyatlott szívnap alkonyán ! 

Balga (jő a lebegő étkek után). 

Hát én mindig éh legyek, 

S untalan csak szomjúhozzam? 

És e gyomrot és e torkot 

Csak bolonddá tartogassam? 

A ki hús vagy, rossz galambhús! 

A kit egresből csináltak. 

Bor! megállj, vagy összeontlak. 

Itt e kővel fejbe sujtlak. 

Hahl leszállnak — Balga! halkan. 

Szőrmentében bánj velők most. 

Hóha! hóha 1 így, csak így, 

Rég igy kellett volna már. 

(Fellép a hármas útra, s mint étkeihez akar nyúlni, elomlanak.) 

Mi €2? homokká lettél, rossz palaczk, 

Sivány homokká porlol, döggalamb? 

S azért van éhem, hogy most port egyem ? 

Te átkozott, te csámpaláb, megállj ; 

Inkább galambbá sülök e helyen 

S egyen meg, a ki éhebb, mint magam. 

(A földre veti magát.) 

Csongor. Hah! mely kalandor nép közéig felém. 
Tépetten, mint a vert had, szomot-ún? 
S bút lássak ismét, bú elől futó? 
De enyh a bajnak látni társait: 
Bevárom őket, ők sem boldogok. 

Kalmár (mankóján támolyogva j6). 

Segíts tovább, te fáradt gyenge láb, 

Segíts, te gyámbot, rossz lábpótolék; 

Te még is hű vagy : köszvény, zsibbadás 

Nem lontanak meg, jó, rossz út között, 

Nem válogatva mégy, a merre kell. 

S ha pályavéget ér az utazó, 

Vénsége zordon, bús, rideg telén. 

Még tűzre rak, s utószor felhevülve. 

Végig tekint a tarka életen. 

Mint a ruhán, mely hajdan dísze volt, 

Most a szegénység ronda bélyege 

Az elkopott fény foltjait mutatja. — 

Hol vagytok, összehordott kincseim? 

Reményem fája dúsan felvirult, 

S arany virágit szélvész szórta el. 

Megitta tenger, a mit föld adott. 

A víz ajándit föld rabolta meg, 

S a sors szegődi kénye, melly emelt, 

Most zsámolyává tette hátamat. 

Kik ösmerék, mig volt, csak pénzemet, 

Nem ösmernek rám most az emberek, 

S a büntetésnek súlya rajtam az, 

Hogy még is nálok kell segélyt találnom. 

Ki ád a fáradottnak enyhelyet? 

Ételt ki ád az éhnek, és italt 

A lankadónak, bú és szomj miatt? 

Ki ád a bujdosónak rejteket, 

Paloták urának hajdan ? víg torok 

Gazdáját vendégül ki híja meg. 

Hogy a lehullott csontot fölvegye? * 

Egykor selyemmel béllelt sors fiát, V 

Ki köntösít fel most ruhátalant y 

Dér és nap ellen, szél és zápor ellen? | 

Ki a szem ellen, mely megbánt, ha néz, 1 

Botránkozással fordul el, ha látott, t 

S még inkább mint dér, zápor s szél gyötör? j 

Segíts tovább, te fáradt gyenge láb. 

Segíts tovább, te gyámbot : menni kell, 

Gazdálni a múlékony életen, 

Imez bojtorjántermő zálogon ; 

Még a halál, a váltó, nincsen itt. (El.) 

Balga (ki eddig csak fejét emelgette, most fölül.) 

De már evvel majd Balga sem cserél. 
Az Isten-adta milyen sápogást tesz. 
Egyik lélekzet benne szomjúság, 
A másik éhezet, s a rongy miatt 
Olyan vitorlás, mint a szélmalom ; 
Mért nem lesz szélmalommá? — Hát ki az, 
Ki hág fel ismét, melly ország fia, 
Olyan szemekkel, mint egy üstökös? 
Ha úgy lehetne, a mint nem, talán 
A földet is kirúgná láb alól. 
De, Balga, csitt! most bölcsebb száj nyilik. 
Fejedelem (jő). 

Égsz még, s nem égsz el, nap, mely verve látsz ? 

Rengsz, s el nem omlol, föld, e láb alatt, 

Mely vérjelekkel nyomta hátadat? 

Ha ölnyi térben hírem és magam 

Bőven tanyázunk, mért e hosszas út? 

Mért e hegyekkel büszke földdarab 

Egy sírhalommá nem lesz, nem nagyobbá. 

Mint mennyi kell, hogy lábamat kinyújtsam? 

Magam szeretnék lenni, mint valék, 

A földön úr, és föld a föld alatt ; 
Ez a homok faj, mely mohón tenyész. 
Ne mondaná, ha rajtam elmegyen: 
Imitt királynak gázolom porát. 
Le a fejről, te hitvány czifraság, 
Te csalfa fényből alkotott ragyogvány. 
El a kezekből, fejedelmi bot. 
Erőtök nincs; míg volt, én voltam az. 
Ez a kebel volt műhely ezrekért. 
Magában és magától szüntelen 
A hír s dicsőség tettein koholt. — 
Fenségben ültem, mint a bérezi kő. 
Rokon szív nélkül, szörnyen egyedül. 
Az átvirrasztott éjek rémei, 
A barna gondok, szélvész háború. 
Villám s hideg fény voltak táborom; 
Lábamnál nyílt és hervadt a virág; 
De úr valék, s betöltve a hiány. 
Egy gondolat volt, én gondoltam azt, 
Akarat csak egy volt, én akartam azt, 
S egyik végtől a másikig hatott. 
Itt várak dőltek, bérez múlt, víz kitért, 
Amott merészen kelt új épület, 
A sivatag csodája, s tornyokat 
Határon túl a felhők közt viselt. 
Intettem, és egy ország puszta lőn. 
Akartam, és egy másik támadott. 
Ki adja vissza múlt hatalmamat? 

Gyermek volt a nép, bábok istenei ; 
Én fölneveltem őket, báb helyett 
Kitettem a hírt, s bátor fajzatok 
Hagyták el a baromság ólait. 
Erőt nevelve, őrző gondomon 
Nagy nemzetekké serdűlt a világ: 
Nyakamra nőttek, s mely nagy tő valék. 
Most földre húztak önnön ágaim. 
Tehettem mindent, s mindent megtevék. 
Hatalmamon túl egy volt, s azt kivánták. 

A mindeneknek tetszőt! nem tevém; 
Mert nem tehettem, és elért bajom. 

Titkos haraggal, mélyen s gyászosan, 
Mint a setét pók, szőtt az árulás, 
A bizalomnak hószín fonalát. 
Mely vad kezei közt tüstént megszakadt, 
A rossz gyanúnak barna szálival 
Férczelte össze csalfán s ördögül ; 
S jött a hízelgés hímes köntösében. 
Mely a barátság képivel kivűl. 
Benn szerte vonszolt arczczal a boszút, 
S gyilkos haragnak rejté szörnyeit. 
Kellett az áldozat, s én lettem az. 

Mi van még hátra? merre költözünk? 
Lefeküttem, s rám villant az ég tüze, 
A föld be nem vesz : ember átkai 
Fölvernek onnan, és ön álmaim 
Nem hagynak alunni ollyan szűk helyen. 
Mely kéz mutatja most meg síromat? 
Ha már letettem e nehéz fejet. 
Ez a lélek, mely roppant termetével 
Láng óriásként égi boltot üt, 
Hol lel magának méltó temetőt? 
Lázadj fel tenger, bérez, te hullj alá. 
Gördülj ki föld e fáradt láb alól, 
Szakadjatok rám égő csillagok. 
Romlástok harsogása jel legyen. 
Hogy egy királyi lélek sírba megy. (Ei.) 
Balga. Ha ez király volt, mérges lehetett. 
Huh! mily kegyetlen dolgokat beszél; 
Sajnálnom kéne, és csak bámulok, 
Mint a ki szappant vett a sajt helyett. 

(A tudós mélyen elmerűjvc ji5.) 

Mit látok? oh, ez czifra élet itt. 
Hová botorkál szalmaszál uram. 
Hová, te donga, görbe léczdarab? 
Háromszor menykői ez van ám csehül. 
Ha söprünyélből vannak emberek. 

Ez a királyok. S millyen színtelen 1 
De tátogat már, halljuk a harist. 
Tudós. Az élhetetlenség 
Es halhatatlanság 
Két nagy dolog, két régi fejtörés. 
Az élni nem tudónak baj, hogy él, 
A halhatlannak baj, hogy halni kell, 
S melyik nagyobb, azt méltó kérdeni. 

Az élhetetlen? nem tud halni is, 
S ez, a mi őt legárvábbá teszi ; 
Mert a szegény, földhöz ragadt fiú. 
Kit még az ág is húz, a gyáva szív. 
Kit a leány is megcsal ; a bolond. 
Kin a szerencse nyargal föl s alá. 
Az érdem, mely magára hagyva teng, 
S az életen túl várja díjait; 
Éjfél barátja a vak, életunt, 
S kinek nejével más hivalkodik. 
Ki tartományán más uralkodik, 
A pénzülő, a koczkák vzxX fia, 
A szívbeteg, szerelme martaléka, 
S minden reményhez esküdött bohó, 
Mind ez, ha halni tudna, mily hamar 
Látnók az élhetlenségek vég baját! 

Ellenben a halhatatlannak is. 
Ha halni még előbb nem köllene. 
Mi könnyű dolga volna e világon. 
De így sem él, sem hal, csak tébolyog 
Lét és nem lét közt, mint a vert kuvasz, 
Kit udvarából a juhász kitilt. 
S mért élhetetlen? vagy mért halhatatlan? 
Mért élhetetlen, a ki élni vágy, 
S mikor nem az, mért halhatatlan akkor? 
Élet- s halálban mért az a lehel, 
Az élhel, halhal, mért van eltörölve? 
S én nem kívántam, hogy legyek s vagyok! 
Majd nem kivánnék halni s meghalok 1 
S akkor, ha láttam hitványságomat. 
Tán úgy kivánnám, s meg nem halhatok! 

S örökre nem! nem! mindig nem! gyötör. 

(Homlokára üt.) 

Ki vagy te, a ki bennem háborogsz? 
Ész, vagy nem ész ? elő ! hadd lássalak. 

(Merőn kinyujtolt tcnyeríbe néz, mintha valamit róla elszállani látna.) 

így! pille voltál, most már lepke vagy? 

(Orjöngősen előbbre lépve.) 

Megállj ! ne menj még, én is elmegyek. — 
Nem áll meg, elmegy, elhagy, eltűnik — 
Sötét van, álmodozzunk, itt az éj. (El.) 
Csongor. Mit láttam én, mi vándor arczokati 
Megjöttek régi ismerőseim. 
Nem mint a fecske, mely tavaszt jelent. 
Mint zajmadár a vészben jöttek el. 
Búmat nagyítók, gyász történetekkel. 
Fordult szerencse űl a gazdagon, 
(Szerencse hátán ült ő egykoron), 
S ki a világot rabbá tenni ment. 
Most — s mennyi gyötrelemmel 1 halni megy. 
Betette könyvét a tudós, s ki a 
Tudás határát érni láttatott. 
Most túl azon, kétségek tenge^-ében, 
Mint egy veszendő sajka hányatik, 
S kormányon ész helyett a dőreség. 
Csillagra nem tekintve, czéltalan 
Áll a habok közt, mellyek elnyelendik, 
S a rá agyargó szörnyeken mosolyg. 
El a világnak ál tekintetétől. 
Koldus a gazdagság, a hatalom 
Leszállt fokáról, hamvadott üszök 
A tudománynak napszövétneke, 
S közöttök a nem boldog szerelem. 
Mint a magányos gerle, nyögve jár. 
El innen a magánynak rejtekébe. 
El, a hol ember nem hagyott nyomot 1 
Derűs homályban, szélmoraj között 
Az észmerengés búja ott lakik. 
Ott álmadoztat ifjú képzelődést. 

Elmúlt szereim és meghiúit remény, 
S a szív halála lassú, nem gyötör. (El.) 
Balga. Elmenjünk hát, s ne lássunk több csodát? 
S pusztába menjünk, s éktelen vadonba? 
De menni kell ; ott mégis fű terem, 
S ezentúl Balga nem kényeskedik, 
Szénával él, mint a rivó szamár. 
És vízzel, mint az eb. Szegény fejem 1 
Nem süt nekem már Böske lágy czipót. 
És nem vet ágyat nap leszálltakor; 
Ínséggel, a mint kezdtük, hagyjuk el, 
S mi a futásnak vége? döghalál. (EI.) 

(Szabad tér.) 
(Egy elvadult kert közepében.) 

Tünde, Jtma (jőnek). 

TűNDE. Vége vándor útainknak, 

Állj meg, Ilma, és pihenj. 
Ilma. Hála Isten! hogy megjöttünk. 
Tünde. Itt e táj volt, e fenyér, 

Hol legelsőbb andalogva 

Ültetem a szerelemnek, 

A gyönyörfa sarjadékát. 

Ért arany gyümölcse már. 

És a vágy, s e szív elől 

Elszedé a sors viharja. 

Álljon újlag e helyen, 

A kopárnak bámulandó 

Dísze, s messze tündököljön. 

És ha hű még, és hivem, 

A kit nem felejt szerelmem, 

Csalfa jóslat ellenére 

Itt találjon enyhhelyére: 

De ha hűtlen, és a jóslat 

Képe nem csal, akkor ah! 

Hervadj, hervadj, drága fa, 

Hervadásnak átka rajtad. 

Ilma. Mily kegyetlen szózat ez ? 

Hát ha férfi hűtelen volt, 

Ollyan ritkaság-e az, 

S egy hitetlen szív miatt 

Minden férfit kell gyűlölni, 

És nem inkább kegybe venni ? 

Nem jöhet szebb, vagy ha nem szebb, 

Nem jöhet jobb? és ha nem jobb, 

Nem jöhet más, a ki szinte 

Férfi, mint a többi volt? 

Asszonyom, ha kérnem engedsz. 

Változtasd parancsodat ; 

Kár az illyen ritka fát, 

Egy hitetlen férfiért, 

Hervadásra vesztegetni; 

Mert ha így megy mindenütt. 

Nem marad fa, nem marad lomb, 

S hervadásnak véore nem lesz, 

A mig férfi és fa van. 
TQnde. Akkor váljék bár örökre 

A természet hervataggá, 

S bú és bán<it lakja azt. 

De ha boldogul szerelmem. 

Akkor itt e puszta domb 

Fénylakommal díszesedjék ; 

E vadon, mely mint ijesztő 

Áll a néma sivatagban. 

És a hajdan ékes kertnek 

Már benőtte útait. 

Akkor mint egy éden álljon, 

S benne e kicsinyded élet, 

Mint egy rózsa, úgy virítson 

Csermelyárnak partjain. 

Harmat gyöngye hullja meg, 

Ifju napfény melegítse. 

Égi szellő hűtögesse, 

S méhajakkal, mézajakkal 

Lopja róla, hajnalonként 

A szerelem csókjait. 

S hervadása érje bár : 
Szép volt, s édes illatú. 
De jer, Ilma, félre innen, 
Várjuk, nút hoz a szerencse. 
Lég' kicsinyded szellemi. 
Gyenge Nemtők, szálljatok, 
Legyetek fám őrei. 
Minden bűnöst, minden ártót 
Tőle messze tiltsatok. (El.) 
Ilma. így van ! a legjobb tanács is, 
Mint a bunda nyár hevében 
Félre zugba vettetik. 
Isten hozzád, drága fa. 
Férfi hűség képe vagy, 
Elhervadtál, oda vagy! (Ei.) 

J^emtők (éneke a légben). 

Játszadozunk, 

S az óra halad. 

Légi lakunk 

Van csillag alatt. 
S a csillag, ha este mosolygva kijő. 
Tündöklik utána az égi mező. 

Csillag után 

Jár kis seregünk. 

Menny kapuján 

Át játszva megyünk. 
Ki hí le, ki hí le, a földre ki hí? 
A menny ragyog, ékes ; a föld gyönyörű. 

(A nemtők egymásután földre szállnak.) 

Első. Hop! leszálltam, itt vagyok. 

Ej ! beh csiklandós fü ez. 
Második. Hopl leszálltam, itt vagyok. 

Könnyű szellő, lengedezz. 
Harmadik. Hop! leszálltam, itt vagyok. 

Gyenge harmat, permetezz. 
Nemtőkirály. Szűzleányszív dobogása bölcsőm. 

Ki kér tőlem boldogságot kölcsön? 

Vörösmarty munkái. JIl. 23 



354 Csongor és Tünde. 

Szűzleányszív dobogása ringat, 

Ott aluszom, s a kis lány kacsingat. 
Ötödik. Kedvesb illat a virágnál, 

És az illat én vagyok. 
Hatodik. Ah! leszálltam, itt vagyok, 

A sóhajtás én vagyok. 
Hetedjk. Szép leánynak ajakán 

Minden csókért csók a vám : 

Én mosolygó csók vagyok. 
Nyolczadik. Várjatok meg, várjatok meg, 

Én az égő szív vagyok. 
KiLENCZEDJK. Gyönyör úríi én vagyok. 

Mit csináljunk, hadnagyok? 
Többen. Játszunk, játszunk! 
Mások. Micsodát ? 

Némelyek. Méhcsoportot, rózsafát. 
Első. A királyné én leszek. 
Második. Én kis gyenge raj leszek. 
Többen. Mink is, mink is raj leszünk. 

Andalogva és dönögve 

Ágról -ágra röppenünk. 
Harmadik. Én virágzó rózsafa — 
Nemtők]rály. Álljatok meg, itt egy ág van, 

Égi tőből sarjadék. 

Hogy viruljon föld porában, 

Itt mulassunk, itt enyelgjünk 

Tiszta, édes illatában. 
Második. Adsz-e rózsát, rózsafa? 
Harmadik. Pille vagy, te menj tova. 
Második. Ah ! nem, én kis raj vagyok, 

Szánj meg. oly szomjú vagyok. 
Harmadik. Mit ihatnál? 
Második. Harmatot. 

Harmadik. S mely jutalmát adhatod? 
Második. Csókot érte vagy hatot. 
Harmadik. Nem kell! nem kell! 
Másodjk. Meghalok 1 

Harmadik. Illatot szíj, azt adok. 
Második. Szíttam, ah, s megrészegültem. 

Szárnyaimmal lankadok, 
Hullok, hullok, jaj, lehulltam, 
Rőt levélke ing alattam. 
Ah ! beh jó itt, ah ! beh lágy, 
Jertek, társak, itt fürödjünk. 
Többen. Jertek oda, mézet szedjünk. 
Rózsaillat, rózsaharmat, rózsaágy. 
Ah! beh kedves, ah! beh édes, ah! beh lágy. 

(A harmadikat sorra csókolják.) 

Harmadik (sírva). Jaj nekem, jaj ! hagyjatok, 

Tüske szúrja lábamat. 
Első. Jaj nekem, jaj ! bágyadok, 

Hangya csípi arczomat. 
Második. Légy ijesztget, szúnyog bánt, 

Hagyjuk c rossz tartományt. 

Mirigy (jő). 

Nemtőkirály. Hah! mi jő, mely förtelem. 
Negyedik. Rátekintni gyötrelem. 
KiLENCZEDiK. Képtelen fej, fejtelen kép, 

Mindene rút, maga sem szép. 
Első. Lába kéz, és keze láb. 

Hagyjuk itt e vad csodát. 
Nemtőkirály. Vissza, vissza, vissza! 

A föld nem nekünk való. 

Durva, zordon és csaló. (Eiszáiianak.) 
MiRÍGY. Mit csinált itt e kölyökhad? 

Azt tudom, hogy rá rivaszték, 

S játszadozni elfelejt. 

S most, aranyfa, jőj velem, 

Ifjúságnak drága fája. 

Tán lehull a kor homálya, 

Almádat ha ízlelem. 

Asszonyod már nem keres. 

Mert búvában epedezve, 

Nincs e tájhoz többé kedve ; 

Megcsalám, és oda vesz. — 

Áslak, áslak, addig áslak 
Körmeimmel, míg kivájlak. 

(Vájni ktzd a fa tövíben. A manók három felől j5nek.) 

KuRRAH. Mit találok, mely szerencse ! 
Berreh. Melly öröm, hogy összejöttünk. 
Duzzog. Szent a béke már közöttünk. 
Berreh. Merre jártunk? 
KuRRAH. A hegyen túl. 

Duzzog. Én a völgyeken mulattam. 

Hát te, bátya? 
Berreh. Tengeren túl ! 

Elszakadt a bocskorom. 
KuRRAH. Egy boszorkányt hátba vágtam, 

Elszakadt az ostorom. 
Duzzog. Fergeteg jött, a palástot 

Összetépte hátamon. 
Berreh. Mit csináljunk, mit miveljünk? 

Zúg az éhség ölyve bennünk. 
KuRRAH. Szép mulatság a zene, 

Jm, egy régi czimbalom. 
Berreh. Én egy rozzant hegedűnek 

Régi fáját hordozom. 
Duzzog. Három a szám! hangotokhoz 

Bodzasípomat fuvom. 
KuRRAH. Csendesen ! mit látok ott ? 
Berreh. Mely dicső ág a kopáron ! 
KuRRAH. Halljátok tanácsomat. 

Készen vár ránk a szerencse. 

Csak kezet kell nyújtanunk. 
Berreh, Duzzog. Halljuk, halljuk. 
KuRRAH. A fa ott 

Egy tündérnek égi fája, 

S a ki azt körmével vájja. 

Az Mirigy, a vén gonosz. 

Rajta menjünk, megkötözzük. 

Hárskötéllel összefűzzük, 

Hársfa lyukba czövekeljük ; 

Míg világ lesz a világ. 

Onnan el nem szabadul. 

A tündér ezt látni fogja; 

S végtelen jutalmat ád. 
Berreh, Duzzog. Ugy van, úgy van, s úgy legyen. 

Itt teremjünk hirtelen. (El.) 
Mjrígy. Ág, ki hitvány görbe ág vagy, 

Hol pokolban ágazál el. 

Hogy gyöködhöz nem jutok? 

Vagy kivánod, ezt a földet 

Hogy keresztül vájjam érted? 

AlegteSZem ! (A manók rajta mennek.) 

KuRRAH. Ha meglehetne! 

Most mozogj, ha tudsz, zsivány. 

(Tünde és Jlma távolról látszanak.) 

Mjrígy. Hah! kiket lát itt szemem? 

M.tkozottak, összetéplek. 
Berreh. Nem lehet! 
Mjrígy. Megvakítlak. 

Duzzog. Nem leheti 
Mjrígy. Bocsássatok, 

Vagy hernyóvá változtatlak, 

S pille lesz belőletek. (A manók kaczagnak.) 

Hah, hogy úgy van! nem lehet. 

Kérni kell tán, és igérni, 

És Ígértet meg nem adni. — 

Oldjatok meg, gyermekim. 
Kurrah. Mondd fiadnak a vizekben, 

A ki békát fojtogat. 
Mjrígy. Maszlagot nyelétek-e. 

Hogy reám dühűltetek? 
Berreh. Tán nem ösmerünk, zsivány? 
Duzzog. Jersze, száradj meg a fán. 
Mjrígy. Mely bohóság tőletek? 

E fa, látjátok, magában 

Áll előttünk, elhagyatva ; 

Mert szerelmes ültetőjét 

Megcsalám, és nem jön érte, 

Átokkal néz e vidékre. 

S mind e kincs nekünk marad. 

Én tevém ; de osztozunk, 

Oldjatok meg, oldjatok meg, 
És felezve osztozunk. 
KuRRAH. Új csalással súlyosodtál. 
Hogy lepottyanj, mint a vaczkor, 
S végezd undok létedet. 
Jer, kövess, nincs irgalom: 
Hársfa lyukban fogsz hüselni. 
Zárva, fogva mindörökre, 
S élni, míg rossz lelked élhet; 
Jer, ne szólj, mert mind hiába! 
Egyszer szólj csak életedben. 
Ezred évi rejtekedben. 
Akkor is azt : jaj nekem ! 

(A manók hurczolják Mirigyet.) 

Mjrígy. Éj legyen napfényetek. 

Méreg minden étketek ; 

Mérges harmat hintse meg. 

És utálat főzze meg. 
Berreh. Hadd beszéljen, míg beszélhet. 
Duzzog. Hársfa lyukban majd regélhet. 
Mjrígy. Nyomorogjon lelketek, 

Béna koldus testetek. 

Mint a rossz szekér legyen ; 

Fájjon ülve, fájjon állva. 

Csikorogjon ébren, alva. 

És ijeszszen álmotokból. 

Legvidámabb múlatástok 

Fogcsikorgatás legyen. 
Kurrah. Jól van, jól, öreg; de menjünk; 

Vagy szorítsak torkodon ? 
Mjrígy. Jaj nekem! 
Kurrah. Hah, csak hogy jajgatsz! 

Jőj sietve, és ne nyögj. (Ei.) 

(TQnde és Jlma, kik eddig -ejtekben állottak, eJőjőnek.) 

TűNDE. Mit kell végre hallanom! 
E gonosznak áldozatja 
Voltának hát üdveim? 
Most gyanítom csalait, 
S borzadozva nézek vissza, 

Mint ki örvényt lát nyomában, 
Mellyen átkelt, szembehúnyva. 
Csongor, ah ! gyanúm megölt 
Egy lakót, a bizodalmat 
E kebelben, mely hived ; 
Most az újra éledez, 
S éledése több öröm. 
Mint birása volt előbb. 
S Ej, ki nem nagy bűnömért 
Fényhazámból számkivettél, 
S kis gyönyört és kéjt Ígértél, 
Add meg őket, s nem sóhajtok. 
Fogyhatatlan évekért. 

(A manók visszajőnek, s Tünde előtt térdre borúinak.) 

Keljetek fel, barna szolgák. 

Mindent láttam és tudok. 

Keljetek fel, már ezentúl 

Udvaromnak népei, 

Gazdagon jutalmaimmal, 

Bőven, fényben fogtok élni. 
KuRRAH. Hála érte, hála s áldás! 
Berreh. Mit parancsolsz, hogy tegyünk? 
Duzzog. Mit kivánsz, hogy ne tegyünk? 
TűNDE. E vidéken rejtekezve. 

Vizsga lesben álljatok, 

És ha kit látandatok, 

A fatőben megpihenni. 

Tartsátok meg itt kötözve, 

S jőjetek hírt mondani. (Ei.) 
KuRRAH. Teljesítve lesz parancsod. (Jimához.) 

S lányasszonyka meg sem állna? 

Vagy nem ösmer, úgy-e bár ? 
Ilma. Hát ki ösmer téged, undok? 
KuRRAH. A ki egykor fenn a kertben. 

Balga néven nevezett, 

S csókjával megenyvezett. 
Ilma Hát te voltál ? meglehet. 

Osmerem lépésedet. 

KuRRAH. És, ha kérdenem szabad. 

Mily neműnek ösmered? 
Ilma. Sánta voltál, most biczegsz. 
KuRRAH. Kedves! — oh hadd illetem meg 

Szép ruhája fodrait. 
Ilma. Majd letépem, fúlj meg rajtok. (Ei.) 
Duzzog. Vájjon ! lássa bár az ember, 

A hernyóból pille lett. 
Berreh. Ráröpült a csipkefára 

S pillangója elveszett. 
KuRRAH. Mit csevegtek? kémekedve. 

Jertek, álljunk leshelyünkre: 

A jutalmak napja vár. (El.) 
Csongor (j6). Meddig égsz még e kebelben. 

Mint szorult tűz a hegyekben, 

Oh, beteg szív régi búja? 

Legrettentőbb háborúd 

E kebelt még meddig dúlja? 

A kivánság elhagyott, 

Mely, mint rózsaajku méh, 

Űlt gyönyörnek kútfejénél; 

Mely keservim éjjelébe, 

Szebb jövőnek küldte fényét, 

A reménység elhagyott; 

Csak te vagy hű, csak te vagy társ, 

Szűnhetetlen gyötrelem ; 

Tél a szívnek, tél az észnek 

Kétségb'ejtő szerelem. 

Csak te nem hagysz, s mint sötét por. 

Mint felhő a vész elől. 

Hasztalan fut szűm előled. 

(A manók leseikből kirohannak, s megragadják.) 

Duzzog. A ki lelked van! megállj. 

Berreh. Meg ne motszanj. 

Csongor. Hol vagyok ? 

Mely szilaj hang zúg fülembe? 

Oh ebek, hát véretekkel 

Fe.ssem a mezőt? el innen. 

Vagy vasat nyel, a ki bánt. 

KuRRAH. Ember, add meg magadat. 

Éhen vesztél volna úgy is, 

Most majd fellógasztanak- (Megkötözik.) 
Berreh. Felmagasztalunk, ne búsulj. 
Duzzog. Ej I tudom, hogy majd lejönéi, 

Ha szemedbe pillant a dél. 
KuRRAH. Nem, nem! jobb ott a magasban, 

Szellő hűti talpait. 
Berreh. Varjú száll a homlokára. 
Duzzog. Kár! kár! kár! szemét kivájja. 

Jó éjszakát. 
Berreh. Jó éjszakát. 

KuRRAH. Nem sokára látjuk egymást. (A manók «!.) 
Csongor. Csongor! erre kelJ-e jutnod. 

Hogy szerencséd alkonyán 

Pór kezek kötözzenek meg. 

És gúnyolják sorsodat? 

Hát vitézlő karjaidnak 

Hol maradt el pártfogása? 

Félni nem tudó szivednek 

Győzhetetlen bátorsága. 

Hol maradt az áruló el, 

Pór kezektől hogy ne veszsz el ? 

Haj, nem ők! a fájdalom, 

A kegyetlen ölyv, s a bánat 

Győztek engem, s kötve tartják 

Rég kifáradt lelkemet. 

Hogy romoljak el, mi szükség 

Ellenimnek összegyűlni ? 

Ellensége én magamnak. 

Többet ártok, mint ölőim, 

Többet, mint a várt halál. (Zene távolról.) 

Hah! mi ez? mely hangzatok. 

Mely varázsos zengemény? 

Mért kelnek ki sírjaikból 

A kívánat és remény ? 

Mért boronganak szememben 

Boldog álom képei, 

S mintha lelkem újra éJne, 

A szereimnek és örömnek 
Várja vendég népeit. 
Engedek már, engedek, 
A megrendült idegeknek 
Nyugalom kell s enyhület. 
Fájdalom! jó éjszakát, 
Csongor búcsút mond örökre, 
S kedvesének szép szeméről 
És gyönyörről álmodik. 

(Lefekszik a fa tövébe s elszúnyad. Tünde s a manók jőnek.) 

KuRRAH. Nézd, kegyelmes asszonyom. 

Híveid mit cselekedtünk, 

Egy zsiványt itt megkötöttünk. 
Tünde. Ó az, ő az — oh örök sors, 

Melly örömdíjt neveiéi föl 

Annyi búnak kínain ! (A manókhoz.) 

Oldjátok meg őt vigyázva, 

S őrhelyére mindenik 

Álljon el, mig híva nem lesz. 

(A manók feloldják Csongort, s elmennek.) 

Oh, kit e szív dobbanása 
Megjövendölt vágyaimnak, 
Csongor, itt vagy, karjaimtól 
Többé el nem távozandó. 
Megkötöttek, Csongor; ah nem 
Ily kötélre vagy te méltó. 
Lelkeinket oldhatatlan 
És szelídebb láncz köti. 
Még is e virágfüzért, 
A vadonnak koszorúját, 
Vedd s viseld, míg visszatérek. 
És nyugodjál ; még nem illik 
Megzavarnom álmodat. 
Több gyönyörrel várom én azt 
Földerítni ; még nyugodjál, 

S álmodd boldogságomat. (Jndul. Balga Ilmát hurczolva j6.) 

Balga. Hát hitetlen álnok asszony. 
Így kell futnod a világon. 
Mintha férjed már nem élne? 

Hányszor éhezem miattad, 

Hány ezerszer szomjúhoztam. 

Korhely, hitszegő teremtmény 1 

És te — ördög tudja jobban — 

Addig merre sátoroztál. 

Hol nevettél, hol mulattál? 

Özvegyasszony képiben 

így kell csalnod a világot? 

ÁJ íj meg, s valld ki bűnödet. 

Vagy tudom, hogy addig ütlek, 

Mig gombóczczá változol. 
Tünde. Melly időtlen szóvitály ez? 
Ilma. Ah! segíts meg; a kegyetlen 

Balga megjött, és veréssel 

S szidalommal üdvözöl. 
Tünde (Balgához). Vakmerő ! Bocsásd el őt. 
Balga (elbocsátja Jimát). ím, kegyelmes asszonyom. — 
Tünde. És te, Ilma, mit határzál? 

Válaszsz közte és közöttem, 

Mondd el : mégy-e, vagy maradsz ? 
Ilma (srünet után). Jobb szeretném mind a kettőt: 

Menni is, maradni is. 
Tünde. Ugy legyen hát. Most vonulj el. 

Légy hatalmas férjeden, 

S büntetésül addig hizlald, 

Mig mozogni s enni tud. 
Balga. Ah ! keg^'xlmes asszonyom. 

Csókolom kis lábaidnak 

Legparányibb ujjait. 
Tünde. Sok szerencsét! - Ilma, tedd, hogy 

Boldogságom ünnepén 

Senki itt ne háborítson. (Ei.í 
Ilma. Jer, te gyilkos. 
Balga. Oh, te méz! 

Ilma. Most az egyszer megbocsátok, 

S elfelejtem a pofont. 
Balga (megöleli). Oh, te drága oldalcsont. 

(A^ndkettcn cl. Kevés id5 miilva nagy roppanással egy fényes palota emelkedik 
a tandérfa ellenében. Csongor fölébred.) 

Csongor. Hah! mi bájra ébredek? 
Mely szokatlan fény ömöl rám? 
A lakatlan bús vadonból 
E virágzó tömkeleg! 
Mily szerencsés változás ez? 
Mit jelent e rózsaláncz, 
Mely lehabzik vállaimról? 
S e gyönyörfa, melly az emlék 
Tükörével a mosolygó 
Múltba visszaboldogít? 
Mit jelent a fénylak ott, 
Bámulandó koronája 
A kopárnak? mindezek. 
Mely hatalmas kéz csodái ? 
És valók-e? vagy talán 
A hiú lég tűneményi, 
S csúfolódnak álmaimmal? 

(Tande, s utána hat kisérő leányi jőnek, fátyolozva.) 

Mit szemlélek? mely sereg 
Jő a fénylakbó! elém ? 
És ki az, ki oly dicsőn 
Jár elől a szép seregben? 
Mely hatalmas csillagoknak 
Fénye jő itt eltakarva? 
Mért remegnek ízeim, 
S mint a megrezzent ideg 
Mért ad c szív kétesen 
Fájdalomnak és örömnek 
Egybetévedt hangjait? 
Elborulok e helyen, 
Tisztelettel elborulva, 
Lásson ösmert és nem ösmert, 
S már imádott asszonyom. 
Tünde (egyedai köreiebb jő). Utas, a ki e magánynak 
Sérthetetlen szent határit 
Általhágni nem remegtél, 
Vakmerő te, szólj, ki vagy, 
Mellyik tartomány lakója. 
Mily szüléknek gyermeke? 

Csongor. Haj! ne kérdezd honnomat! 

Mely csapongva jár az égben, 

A madárnak fészke van, 

Melly ijedve fut vadásztól, 

A kis őznek völgy ölében 

Nyugodalmas berke van ; 

Mely panaszszal csörgedez 

A kietlen messzeségben, 

A pataknak medre van ; 

Még a hold is, a mosolygó 

Fájdalommal messze bolygó, 

Végre békés hont talál. 

Bérez mögé nyugonni száll. 

Elhagyottabb én ezeknél. 

Ah, én hontalan vagyok, 

S a szülék, e lét adói 

Mennyi kinnak, gyötrelemnek. 

Szívemésztő üldözetnek 

Szültek átkos gyermeket I 
TűNDE. Vajha sorsnak üldözötté 

Elkerülted volna e tájt, 

S most ne érne itt veszély. 

Én, szánod bár és barátod 

Annyi búdnak hallatára. 

Még sem irgalmazhatok: 

Büntetésed szabva van már 

Visszavonhatatlanul. 
Csongor. Mondd ki bátran, és ne késsél 

Megnyugtatni lelkemet. 

Mondj halált rám, s ajkaidról 

Azt öröm lesz elfogadnom. 
TűNDE. A halál nem büntetése 

Annak, a ki halni vágy. 

Várj egyébre, s óva válaszsz, 

Mert választanod szabad : 

((Vagy bolyongnod a vadonban 

Kell siralmas végedig. 

Míg csak búnak és nyomornak 

Rajtad kedve telhetik. 

Ön magadnak üldözője 

Kór eszednek almival, 

Futni fogsz és czélt nem érni. 

Míg reményed oda hal ; 

S akkor fájó zsibbadásban 

Unalomtól betegen 

Hamvadozni fogsz sötétül, 

Mint csillag, mely lemcgyen. 

A ridegség s elhagyottság 

Lesznek néma társaid, 

A szív többé nem vigasztal, 

És az ész megszomorít — D 
Csongor. Szűnj meg, szűnj meg, és ne mondd el 

Régi szenvedésimet. 

A ridegség s elhagyottság 

Voltak úti társaim, 

Vagy ha ők nem, üldözőim 

Válhatatlan kínaim. 

Már e büntetést kiállám, 

E tovább eltűrhetetlent : 

Mondj más sorsot, mondj halált rám, 

S eszküszöm, nem mondok ellent. 
Tünde. Ám, ha ez nem volna tetsző, 

S büntetésnek sanyarú, 

Halld meg, egy más sorsod is vár, 

Nem kevésbbé szomorú : 

E virágos csendligetben 

A szerelem hív ölében, 

Mint a halmok csermelyének, 

Gyöngyvirággal koszorúzva. 

Víg dalokkal hangadozva. 

Kell lefolyni életednek. 

Hű kebelnek dobogása 

Lesz bölcsője álmaidnak. 

Hév ajaknak csókadása 

Megfejtője vágyaidnak. 

A gyönyörrel fogsz fekünni, 

A gyönyörrel ébredezni, 

S elmúlt napjaid keserve. 

Boldogságba eltemetve, 
Mint regében ó csoda, 
Vissza fog mosolygani, 
S több örömnek lesz oka. 
Nézz körűi, s ha tartja kedved, 
E gyönyörfa és ama lak 
Bús viránynak mezején 
Mind reád vár, mint sajátod, 

S boldog alkotÓjok én. (Hirtelen félrevonja fátyolát.) 

Csongor. Tünde! — ah, vagy még ne higyjem 

A csalóka tüneményt, 

E szavaknak, e szemeknek? 

Jaj, ha még is álmodom! 

Nem, nem, c szem és az arcz 

E kar és a rózsaujjak, 

E sugárból alkotott lest, 

És e minden oly dicsőén 

Egy tökélybe összetéve. 

Nem lehet más, nem lehet több ; 

Egy van ily kép mindörökké, 

S csalhatatlanul való. 

Tünde, Tünde, ah, te vagy! 

S annyi szenvedés után 

Nyugszom égi kebleden! 

Sírok égi kebleden! (Megöleli.) 

S szívom istenajkaidnak 

Halhatatlan csókjait. 
Tünde. Csongor, ah, elfárad a szó. 

És az ész elégtelen 

Elgondolni, elbeszélni, 

A mit e megáradott szív 

Érez és tud, sejt s óhajt. 

Jer, nyugodjál e karok közt, 

S hagyj nyugonnom karjaid közt. 

H áboríthatatlanúl 

így fogunk mi csendben élni, 

S a bajoktól messze lenni; 

Hagyd virágzó ajkaidnak 

Rám omolni csókjait, 

És fogadd el ajkaimnak 
Szívből áradt válaszit. 
Megzavarhatatlanúl 
így fogunk mi kéjben élni, 
S a világgal nem cserélni. 

(A kisérfi leánykák mindiakább elvonulnak, míg utóbb nem látszanak. Azonban 
az arany alma hull, s messziről imez ének hallatik:) 

Éjfél van, az éj rideg és szomorú, 
Gyászosra hanyatlik az égi ború : 
Jőj, kedves, örülni az éjbe velem. 
Ébren maga van csak az egy szerelem. 

